
CUVÂNT ÎNAINTE 


Judeţul Vaslui dă onorul Armatei Române! 





„Neamul este etern prin Cultul Eroilor” 
(Nicolae Iorga) 


Neamul nostru n-a dus niciodată lipsă de oameni mari. Suntem un popor norocos, 
fiindcă noi, spre deosebire de alții, nu trebuie să ne născocim eroii. Noi chiar îi avem! De 
aceea, când ne întoarcem în vremuri nu foarte îndepărtate, ne întâlnim sigur cu ostaşii eroi 
căzuţi la datorie pe câmpurile de luptă. Neamul nostru a arătat că este etern şi măreț şi prin 
modul în care a ştiut să-şi omagieze şi să-şi cinstească de fiecare dată aceşti eroi ai patriei. 
Numai că la noi marile fapte de arme ale trecutului stau adesea, bogate de înțeles, dar 
închise încă deplinei cunoaşteri. Pentru că această glorie a Armatei Române nu a fost 
niciodată atât de uşor de înțeles şi de cuprins, iată că distinsul colonel CONSTANTIN 
CHIPER a ales - prin intermediul acestei interesante Cronici militare a județului Vaslui - 
să o descifreze, prin evocarea vitejiei şi eroismului soldaților proveniți din judeţele Tutova, 
Fălciu şi Vaslui, tocmai pentru a realiza că, în afară de memoria colectivă, noi îi cunoaştem 
pe aceşti eroi mai mult din ceea ce credem noi că au făcut ei şi mai puţin din descifrarea 
faptelor lor păstrate în documentele militare ale vremii. Parcurgându-le, vom înţelege 
limpede că măreţia şi lumina chipului lor în istorie nu au fost degeaba frumos zugrăvite, ci 
îşi au izvorul în frământările şi faptele unor biete suflete care şi-au apărat glia, neamul şi 
țara. 

Cunoaşterea eroismului străbunilor noştri ostaşi vasluieni în luptele desfăşurate 
împotriva intervenționiştilor străini şi în apărarea gliei strămoşeşti este un dar pe care 
domnul colonel CONSTANTIN CHIPER ni l-a oferit nouă, cu gândul că nu-i vom uita 
niciodată pe eroii militari vasluieni care şi-au făurit gloria în luptele pentru apărarea ființei 
naționale a poporului român. Aceşti bravi militari căzuți la datorie luminează şi acum cu 
sângele lor pământul patriei lor. Ştiuţi sau neştiuţi, biruitori sau înfrânți, anonimi sau 
rămaşi în legendă, ei au intrat în conştiinţa noastră ca şi limba, tradiția sau frumusețile 
plaiurilor româneşti. Ei s-au aruncat în braţele morții ca adevărați patrioți şi, tocmai de 
aceea, continuă să sălăşluiască în memoria noastră. 

În altă ordine de idei, era necesară o istorie militară a actualului judeţ Vaslui, căci 
avem certitudinea că ea va umple golul resimțit cu toții de mai demult, întrucât tradițiile 
militare din spațiul actualului judeţ Vaslui nu au fost riguros analizate până acum, 
meticulozitatea şi acribia ştiinţifică a colonelului de sorginte vasluiană CONSTANTIN 
CHIPER constituind chezăşia că avem de a face cu o lucrare de specialitate care valorifică 
toate cunoştinţele anterioare. Dacă la toate acestea, adăugăm faptul că autorul a folosit o 
vastă bibliografie şi a avut acces la toate arhivele militare din ţară, atunci putem crede că 
monografia militară de faţă constituie şi un eveniment editorial de excepție. În acelaşi timp, 
apariția ei reprezintă şi un act cultural deosebit, întrucât ea sperăm să trezească conştiinţa 
mai multor cetățeni ai actualului județ Vaslui - care îşi vor regăsi măcar o părticică din 


trecutul lor sau al familiilor lor, fie ca participanţi la aceste fapte de arme sau ca foşti 
comandanţi, subalterni sau camarazi ai celor pomeniţi în carte, fie ca urmaşi direcți sau 
indirecți ai acelor eroi militari. Chiar şi cei tineri vor avea posibilitatea să cunoască în mod 
cert eforturile şi sacrificiile înaintaşilor lor. 

Meritul incontestabil al autorului - care a contribuit ca ofițer activ la afirmarea 
unor unități militare româneşti sau la omagierea eroilor militari, în calitatea sa de 
preşedinte al Asociației „Cultul Eroilor” din judeţul Prahova şi ca vicepreşedinte al 
Asociaţiei Naţionale „Cultul Eroilor” din România - este acela că a adunat o viaţă întreagă 
informaţii preţioase legate de evoluţia structurilor militare amplasate în fostele judeţe 
Tutova, Fălciu şi Vaslui, dar şi de participarea şi jertfa de sânge a ostaşilor din aceste zone 
la marile fapte de arme ale poporului român, cu precădere în cadrul celor două mari 
conflagrații mondiale din secolul XX. 

Totodată, printr-o perseverență demnă de lăudat, colonelul CONSTANTIN 
CHIPER a urmărit sistematic să ilustreze într-o vastă şi inedită iconografie gloria şi 
eroismul ostaşilor români din actualul județ Vaslui, dând lucrării o mai mare importanţă şi 
sporindu-i necesarul fond afectiv, reuşind astfel - prin intermediul fotografiilor de epocă - 
să ne introducă cu emoție şi evlavie în lumea acelor eroi anonimi vasluieni care au vegheat 
la păstarea integrității țării. 

Cu prilejul acestei strălucitoare monografii militare a actualului județ Vaslui, 
colonelul CONSTANTIN CHIPER ne aduce aminte că trebuie să ne înclinăm frunţile, cu 
smerenie, în faţa străbunilor vasluieni care şi-au adus contribuţia la făurirea poporului şi a 
statului român şi au apărat cu preţul vieții lor fruntariile ţării, într-o istorie destul de 
zbuciumată. Participând la acest „ceremonial militar al evocării scrise”, să ne închipuim 
că - sub acordurile unei fanfare militare care intonează imnul naţional - putem să depunem 
florile recunoştinţei şi să aprindem lumânări la mormintele eroilor noştri, iar, după ce am 
ajuns acasă, să ne amintim că ei ne-au făcut prezenți la întâlnirea noastră față în față cu 
istoria. 

În fond, cimitirele, mausoleele şi mormintele eroilor căzuţi în luptă constituie şi 
astăzi opere comemorative de război, realizate şi îngrijite întru slăvirea marilor fapte de 
arme ale ostaşilor ce s-au jertfit în luptele pentru apărarea graniţelor, a ordinii publice şi a 
siguranței de stat, tocmai ca faima lor să străbată ca un ecou negura veacurilor. Tocmai de 
aceea, în ziua când sărbătorim Înălțarea Domnului nostru Iisus Hristos la ceruri cinstim - 
prin Ziua Eroilor - memoria tuturor celor care s-au jertfit pentru binele patriei noastre, 
România. 

Numai şi pentru aceste câteva considerente, lucrarea Cronica militară a județului 
Vaslui - scoasă sub egida Consiliului Judeţean Vaslui şi a Muzeului Judeţean „Ştefan cel 
Mare” Vaslui - va trebui citită cu atenţie şi suntem convinşi că va fi bine primită atât de 
specialişti, cât şi de cititori. Ea este deja o binecuvântare a lui Dumnezeu care să ne 
ferească de viitori duşmani, să ne întărească în dreapta credință, ca să fim mândri de 
vrednicia înaintaşilor noştri care s-au jertfit pentru ca nici o hartă a țării să nu ne mai 
doară! Sperăm ca nimic să nu mai reuşească să adoarmă conştiinţa de neam şi de ţară a 
românilor, oriunde ar fi ei trăitori. Chiar dacă paginile istoriei noastre militare au fost 
cernite de drumul pe care destinul ni l-a croit, idealurile pentru care au luptat şi s-au 
sacrificat soldaţii eroi vasluieni rămân încă prezente în conştiinţa poporului, sugerându-ne 
parcă faptul că aceste mărturii ale trecutului militar stau drept chezăşie a neridicării 
vreunui hotar în sufletul neamului românesc. 

Aşadar, în ciuda tuturor vicisitudinilor istoriei, am rămas pe aceste meleaguri, unde 
a trebuit să învăţăm ce înseamnă să fim români. Pentru asta a trebuit ca înaintaşii să câştige 


lupte pe câmpurile de bătălie, iar noi să ne prețuim eroii jertfiți, să ne pomenim vitejii şi, 
mai ales, să credem în existența noastră ca popor! De aceea, astăzi putem vorbi de o nație 
a noastră, dar şi de libertatea, independența şi unitatea țării. Astfel, cartea col. (r.) 
CONSTANTIN CHIPER constituie un bun şi necesar prilej de pioşenie şi slavă către acei 
înaintaşi care au trudit la împlinirea în hotarele sale fireşti a Lării-Mamă, dar şi ruga 
noastră ca toți frații noştri de pretutindeni să trăiască mulțumiți în casa lor, ca suflete 
curate, iubitoare de neam şi patrie. Să le lăsăm eroilor pomeniţi un loc liber la masă, să-i 
strigăm din când în când pe nume, ca şi cum ar fi vii printre noi, ca şi cum deodată s-au 
întors, în sfârşit, acasă - aşa cum îşi dorea şi poetul. 


Dr. LAURENȚIU CHIRIAC 


I 


ARMATA ROMÂNĂ ÎN LUPTA PENTRU APĂRAREA 
INDEPENDENȚEI, LIBERTĂȚII ȘI FIINȚEI NAŢIONALE 
A POPORULUI ROMÂN 


Dubla alegere a colonelului Alexandru loan Cuza, precum şi evoluția ascendentă a 
vieții economice, sociale, politice şi culturale a României erau strâns legate de 
consolidarea actului istoric de la 24 ianuarie/5 februarie 1859. 

Unirea Moldovei cu Ţara Românească a creat cadrul favorabil propăşirii armatei 
naționale, stimulând idealul tuturor românilor pentru ridicarea oştirii la nivelul armatelor 
celor mai bune din Europa — condiție indispensabilă pentru pregătirea luptei în vederea 
obținerii independenţei de stat a României şi realizarea unității naționale a tuturor 
românilor. 

În contextul istoric dat, desfăşurarea optimă a procesului de reorganizare şi întărire 
a oştirii naționale impunea realizarea, într-o primă fază, a unificării organizatorice a 
armatelor celor două principate, contopirea lor marcând primul pas către unirea definitivă a 
celor două țări surori, aparținând aceluiaşi neam. 

Măsurile unificatoare au cuprins rapid toate articulațiile oştirii — de la structuri 
până la instrucţie, de la organismele de conducere până la servicii — şi a fost simţitor 
facilitată de asemănările între cele două armate ale fostelor principate. Acţiunea a debutat 
în martie 1859, când au fost dislocate la Bucureşti două batalioane din Regimentul de 
Muşchetari şi Bateria de Artilerie Călăreaţă din Iaşi, iar în capitala Moldovei s-a deplasat 
un regiment de infanterie din Muntenia. În ambele oraşe, trupele „fură primite cu bucurie 
şi simpatie, ca premergătorii mărirei naţionale”, cum înregistra un contemporan. 

Din aprilie 1859, odată cu concentrarea trupelor române în tabăra de la Floreşti, 
judeţul Prahova — unde se spera să se obțină „înfrățirea între deosebitele trupe, care nu s- 
ar fi putut dobândi astfel în zeci de ani” — operaţia de omogenizare a celor două armate s-a 
accelerat.” 

În anul 1861, trupele s-au antrenat în alte două tabere de concentrare, din 
Bucureşti: una la Malmaison, cealaltă pe „câmpul” Floreasca. În 1862 au fost concentrate 
la Colentina: Batalionul de Vânatori, Regimentele 2 şi 6 Infanterie, două escadroane de 
cavalerie din Regimentul 2, două baterii de artilerie, un detaşament de tren şi o ambulanţă, 
iar în anul 1863 au fost concentrați alți 8.500 de ostaşi în tabăra de la Cotroceni, în vederea 
desfăşurării instrucției comune. 

Armata permanentă — componentă de bază a sistemului de apărare a României de 
după unirea din 1859 — a cunoscut în cei 7 ani de domnie a lui Cuza importante mutații de 
ordin calitativ şi cantitativ, devenind un instrument modern, suplu şi eficient al puterii 
militare defensive a țării, capabil să îndeplinească misiuni complexe în campanie, să 
reziste unui atac din afară şi să participe la viaţa social-politică, economică şi culturală a 
țăru. 

Întreaga dezvoltare a armatei permanente n-a însemnat o creştere a puterii armate a 
statului român pusă în slujba unor obiective politico-strategice anexioniste, agresoare, n-a 
fost rezultatul unei competiţii militare cu alte state, ci a constituit expresia modelului 
românesc de modernizare rapidă a societăţii, a tuturor componentelor sale, în rândul cărora 
armata a avut un rol esențial. 


Intervalul 1866-1877 prezintă în istoria naţională trăsături distincte. Pe primul 
plan al activităţii societății româneşti s-a situat pregătirea condiţiilor pentru proclamarea 
independenţei de stat şi obţinerea ei pe câmpurile de luptă. 

La nivel politic, în perioada respectivă s-au produs o serie de transformări, cu mari 
implicații şi în domeniul apărării țării. 

La 11/23 februarie 1866, sub presiunea liderilor opoziției conservator-liberale ce- 
ŞI asiguraseră sprijinul câtorva ofițeri din garnizoana Bucureşti, Cuza a fost obligat să 
abdice. În locul său a fost proclamat domnitor, la 10/22 mai 1866, Principele Carol 1 de 
Hohenzollern. 

Aducerea unui monarh dintr-o dinastie europeană a fost prezentată ca o măsură de 
fi putut angaja vechile familii princiare. 

Pe de altă parte, prin inițiativele din februarie-mai 1866, s-a urmărit 
preîntâmpinarea intervențiilor străine. 

Evenimentele din această perioadă nu au umbrit contribuţia incontestabilă a lui 
Alexandru loan Cuza la dezvoltarea României moderne şi la asigurarea condițiilor 
politico—militare indispensabile trecerii la lupta pentru cucerirea independenţei de stat a 
României. 

Răstimpul cuprins între anii 1866-1877 este caracterizat, printre altele, de efortul 
susținut desfăşurat de toate structurile responsabile pentru a se continua opera militară a 
domnitorului Alexandru loan Cuza. Principala realizare a acestui deceniu de rodnice 
împliniri a constituit-o consolidarea tuturor componentelor alcătuitoare ale unui program 
militar modern, în cadrul unui sistem de apărare călăuzit de principiile directoare ale 
naţiunii armate. 

Constituţia din 1866 şi trei legi succesive — prima din 1868, lege fundamentală, 
urmată de cele din 1872 şi 1874 — au dat bază juridică şi au creat cadrul legislativ adecvat 
dezvoltării sistemului militar de apărare al tânărului stat român modern. Legile din 1868, 
1872 şi 1874 au fixat organismului militar românesc structurile organizatorice 
corespunzătoare resurselor umane şi materiale ale ţării. 

Elementele componente ale armatei au fost fixate la patru: armata permanentă cu 
rezerva ei, armata teritorială cu rezerva ei, milițiile şi gloatele (contopite cu garda 
orăşenească).* 

Legea din 1872 a adus cele mai importante modificări structurii şi destinaţiei 
grănicerilor şi dorobanţilor. S-a desființat Corpul Grănicerilor şi Corpul Dorobanţilor şi în 
locul acestora au luat ființă: 

. pe scheletul batalioanelor de grăniceri — 8 regimente de dorobanţi, 
ca unităţi de infanterie permanentă şi cu schimbul, în cadrul diviziilor teritoriale; 

i pe scheletul unităților de dorobanţi — 8 regimente de călăraşi, trupe 
cu schimbul.” 

Structura organizatorică a regimentului de dorobanţi era identică cu cea a 
regimentului de linie. 

La data de 26 noiembrie 1876 s-a hotărât crearea a încă 8 regimente de dorobanţi, 
care au luat ființă la 1 ianuarie 1877. 

Infanteria armatei române cuprindea la data de 1 ianuarie 1877: 

e regimentele de infanterie de linie, reorganizate în 1873 pe două batalioane a 4 
companii, cu un total de 6.400 oameni; 

e batalioanele de vânători, constituite din câte 4 companii, cu un total de 1.600 
oameni; 

e infanteria teritorială, constituită din 16 regimente de dorobanţi a câte două 
batalioane, cu un efectiv total, prevăzut în bugetul pe anul 1877, de 35.995 de 
oameni, dintre care 426 ofițeri şi asimilați în grad. 

Războiul din 1877-1878 a izbucnit în momentul în care criza sistemului otoman a 
atins cotele cele mai înalte, fiind determinat de marile frământări sociale ce au avut loc 
aproape în tot imperiul şi în special în peninsula Balcanică, începând cu răscoala din 1875. 
Această situație a favorizat trecerea Rusiei ţariste la acţiuni militare. 

Cucerirea independenţe de stat a României constituie un moment de importanță 
crucială în istoria milenară a poporului român. Ea s-a înfăptuit prin jertfa de sânge a peste 
10.000 de ostaşi români căzuți pe câmpul de luptă — morți şi răniți — din cei 125.000 de 
oameni mobilizați în războiul de independenţă.” 

România a ales calea cuceririi independenței de stat prin forţa armelor, dar şi a 
luptei diplomatice, desfăşurată cu prudenţă şi în perspectivă. Pentru a evita transformarea 
teritoriului țării într-un teatru de război, în vederea desfăşurării acțiunilor de luptă în 
Bulgaria, guvernul român a acceptat trecerea trupelor ţariste prin România. În acest scop, 
la 4 aprilie 1877, s-a semnat convenţia guvernamentală ruso— română, urmată de ruperea 
relaţiilor cu Poarta Otomană. 

Convenţia ruso—română încheiată de guvern a fost adoptată de Corpurile 
Legiuitoare la 16 şi 17 aprilie, iar la 29 aprilie Adunarea Deputaților a declarat starea de 
război între România şi Imperiul Turc. 

În ziua de 9 mai 1877, ministrul de externe al României, Mihail Kogălniceanu, 
declara în Adunarea Deputaţilor: „Domnilor deputați nu am nici cea mai mică îndoială şi 
frică de a declara în fața Reprezentanţei Naţionale că sântem o naţiune liberă şi 
independentă” Au urmat moțiunile camerei şi senatului, prin care se lua act că 
independenţa absolută a României a primit consacrarea oficială. 

După insuccesul armatei ruse din prima bătălie, dată la 8 iulie 1877 pe teritoriul 
Bulgariei, Marele Cartier General al Armatei Române a răspuns cererii marelui duce 
Nicolae, trimițând în luptă Divizia a 4-a Infanterie. Apoi, după insuccesul celei de a doua 
bătălii din 18 iulie, de la Plevna, la cererea Marelui Cartier Generalal al Armatei Ruse, cu 
sediul la Plovdiv, Marele Cartier General al Armatei Române a aceptat şi a trimis pe 
teritoriul Bulgariei Corpul 2 Armată Român — cu Diviziile a 2-a şi a 3-a — care a trecut 
Dunărea în noaptea de 11/12 august 1877. 

Armata de operații, cu un efectiv de 58.700 oameni, era formată din 45.000 
infanterişti. Diviziile operative 2, 3 şi 4 au fost trimise pe teritoriul Bulgariei, iar în 
apărarea teritoriului a fost păstrată Divizia l-a Teritorială, cu postul de comandă la Poiana 
Mare. 

Locuitorii judeţelor Vaslui, Tutova şi Fălciu au trimis la luptele de pe teritoriul 
Bulgariei un batalion ce făcea parte din Regimentul 13 Dorobanţi Vaslui-laşi şi 
Regimentul 12 Dorobanţi Tutova-Fălciu. 

Deasemenea, aceste judeţe au asigurat luptători pentru: Regimentele de Linie nr. 6 
Tecuci şi nr. 7 laşi (trupe de infanterie), batalioanele de vânatori din laşi şi Galaţi (trupe 
pedestre, infanterie) şi Regimentele de Călăraşi nr. 7 laşi şi nr. 8 Focşani. 

În ziua de 27 august, Regimentul 13 Dorobanţi Vaslui-laşi, comandat de 
locotenent-colonelul Ion Petrovici, împreună cu Regimentul 5 Linie Bacău şi Batalionul 2 
Vânători Ploieşti din Divizia a 4-a Infanterie au desfăşurat acţiuni de luptă pregătitoare, 
încununate de suces, pentru cucerirea redanului înaintat de la 900 m est de Griviţa 1 şi apoi 
pentru respingerea înverşunatelor contraatacuri date de turci. Aceasta a fost prima victorie 
câştigată de trupele române în fața Plevnei, în urma căreia drapelul de luptă al 

Regimentului 13 Dorobanţi Vaslui-laşi a fost decorat cu Ordinul „Steaua României”. 
Deasemenea, un număr de ofiţeri şi soldaţi au fost decoraţi cu ordine şi medalii. 

În zilele de 30-31 august 1877 s-a dat a treia bătălie pentru cucerirea Plevnei, când 
a participat, în întregime, şi armata de operaţiuni română, formată din cele trei divizii. 

În bătălia a treia de la Plevna, reduta Griviţa 1 a fost cucerită — prin mari eforturi şi 
numeroase jertfe — de către unitățile Divizei a 4-a Infanterie, din care făceau parte şi 
Regimentul 13 Dorobanţi Vaslui-laşi şi Regimentul 7 Linie laşi. Divizia a 3-a română, din 
care făcea parte şi Regimentul 12 Dorobanţi Tutova-Fălciu, s-a apropiat mult de reduta 
Griviţa 2, cucerind o serie de redanuri de apărare turceşti. 

Nereuşind să cucerească Plevna, comandamentul româno-rus a organizat 
dispozitivul operativ în cadrul a şase sectoare de asediu. Sectorul 1, comandat de generalul 
Cernat, a cuprins Divizia a 2-a Infanterie. Aceasta a fost dispusă la stânga — în locul 
Diviziei a 4-a Infanterie, care a fost regrupată la Verbiţa — şi apoi a intrat în eşalonul întâi, 
în sudul raionului Demirkioi, în compunerea sectorului 6, comandat de generalul Ganeţki. 
Divizia a 3-a Infanterie a rămas în sectorul 1, la dreapta, pe direcţia Opanez." 

În ziua de 27 noiembrie trupele turceşti au încercat ieşirea din încercuire, 
acționând cu forţele principale pe direcţia Plevna — Lucoviţa. În această situaţie, Divizia a 
4-a Infanterie a acționat din direcția Demirkioi, cucerind Susurlu şi lovind în flanc 
gruparea principală a inamicului, care acționa de-a lungul şoselei. Cu acest prilej s-au 
evidențiat şi dorobanții din Regimentul 13. Concomitent, Divizia a 3-a Infanterie a cucerit 
Opanezul şi a creat condiţii Diviziei a 2-a Infanterie să ocupe reduta Griviţa 2 şi să 
înainteze pe Valea Bucovului, pătrunzând în Plevna dinspre nord-vest. Regimentul 6 
Dorobanţi Bucureşti, comandat de locotenent-colonelul Gheorghe Cotruţ (Divizia a 2-a 
Infanterie), a pătruns primul în Plevna. Generalul Osman Paşa, rănit, a capitulat şi s-a 
predat colonelului Mihail Cerchez, comandantul Divizei a 2-a Infanterie. 

La 7 noiembrie 1877, unitățile de infanterie române au participat şi la luptele 
pentru cucerirea Rahovei.!! 

După căderea Plevnei, turcii păstrau cu îndârjire raionul Vidin, puternic întărit, 
unde generalul Izet, cu un efectiv de 10.000 oameni, amenința spatele trupelor noastre, 
putând întreprinde chiar şi o acţiune la nord de Dunăre. Din această cauză, armata de 
operaţii — având în compunere Diviziile de Infanterie l-a (venită de la Corpul de 
Observaţie), a 2-a şi a 4-a s-a deplasat spre nord-vest. Prima divizie care a primit botezul 
focului în acest raion a fost Divizia I-a Infanterie, care a trecut Dunărea pe la Bechet şi a 
atacat pozițiile inamicului de la Nazâr-Mahala şi Vidbol. 

Diviziile româneşti a 2-a şi a 4-a s-au apropiat în cursul lunii ianuarie de cetatea 
Vidin, realizând dispozitivul ofensiv: Divizia a 4-a Infanterie la est, pe direcția Vidbol — 
Vidin şi Divizia a 2-a Infanterie la sud, pe direcția Smârdan — Vidin. Acțiunile propriuzise 
au început în dimineaţa zilei de 12 ianuarie, când Divizia a 4-a Infanterie, în cooperare cu 
Divizia l-a Infanterie, au cucerit raionul Tatargic, printr-un atac rapid, ceea ce a produs 
panică în rândul turcilor, obligându-i să se retragă în dezordine spre Vidin. 

La data de 19 ianuarie 1878 s-a încheiat armistițiul şi generalul Izet Paşa, din 
Vidin, s-a predat trupelor române, împreună cu cei 10.000 de ostaşi turci. 

Aşa a luat sfârşit un război crâncen, în care tânăra armată română, alături de 
armata rusă, prin faptele sale de glorie, şi-a ridicat prestigiul în ochii popoarelor Europei şi 
a pecetluit cu sânge dreptul românilor la independență națională, lăsând generațiilor care 
au urmat strălucite pilde de eroism, de sacrificiu şi de dragoste de patrie. 

Cucerindu-şi independenţa, România a intrat într-o nouă etapă a dezvoltării sale 
politice, economice, sociale şi militare, etapă care s-a încheiat odată cu desăvârşirea 
unității statale. 

Situația politică din Europa şi tendințele expansioniste ale marilor imperii au 
determinat statul român să promoveze o politică militară constructivă, în direcția întăririi 
capacității de apărare a țării, a consolidării independenţei sale. 

Potrivit Decretului 1677, din 8 iunie 1882, în structura organizatorică a armatei au 
avut loc transformări referitoare la crearea marilor comandamente operative cu caracter de 
permanență: Marele Stat Major, corpurile de armată, diviziile de infanterie, brigăzile de 
artilerie şi cavalerie.!? 

După ce în anul 1880 regimentele de dorobanţi s-au constituit în două brigăzi de 
infanterie, în anul 1881, prin Înalt Decret nr. 2829, toate unităţile de dorobanţi s-au 
transformat în unități de infanterie. Acest proces s-a încheiat în anul 1908, când toată 
infanteria armatei române a devenit permanentă. 

Concomitent s-au dezvoltat şi celelalte arme: artileria, cavaleria, geniul, 
transmisiunile, marina militară. 

Numărul regimentelor de dorobanţi, reorganizate în anul 1880, a crescut la 30. 
Acestea erau subordonate celor 5 divizii teritoriale. Toate regimentele de dorobanţi au 
primit şi denumirea județului pe teritoriul cărora erau dislocate. 

Din anul 1882 s-au înființat 4 corpuri de armată, care erau dislocate la: Craiova, 
Bucureşti, Galaţi şi laşi. 

Fiecare corp de armată se compunea din: două divizii de infanterie, o brigadă de 
cavalerie, o brigadă de artilerie, un batalion de geniu, un escadron de tren şi serviciile 
necesare (conform Legii organizării comandamentelor armatei, din 28 mai 1882). 

Prin Înalt Decret nr. 2329, din 11 iunie 1891 a regimentele de infanterie de linie s- 
au contopit cu regimentele de dorobanţi şi s-a stabilit ca fostele regimente de dorobanţi 
astfel organizate să poarte denumiri noi: Regimentul Dolj nr. 1, Regimentul Vâlcea nr. 2, 
Regimentul Olt nr. 3, Regimentul Argeş nr. 4, Regimentul Vlaşca nr. 5, Regimentul 
„Mihai Viteazu” nr. 6, Regimentul Prahova nr. 7, Regimentul Buzău nr. 8, Regimentul 
Râmnicu Sărat nr. 9, Regimentul Putna nr. 10, Regimentul „Siret” nr. 11, Regimentul 
„Cantemir” nr. 12, Regimentul „Ştefan cel Mare” nr. 13, Regimentul Roman nr. 14, 
Regimentul Războieni nr. 15, Regimentul Suceava nr. 16, I-iul Regiment Mehedinţi nr. 
17, Regimentul Gorj nr. 18, Al II-lea Regiment Romanați nr. 19, Regimentul Teleorman 
nr. 20, Al III-lea Regiment Dâmboviţa nr. 22, Al IV-lea Regiment Ilfov nr. 21, Al V-lea 
Regiment Ialomiţa nr. 23, Al VI-lea Regiment Tecuci nr. 24, Al VII-lea Regiment Racova 
nr. 25, Regimentul Rovine nr. 26, Regimentul Bacău nr. 27, Regimentul Radu Negru nr. 
28, Al VIII-lea Regiment Dragoş nr. 29, Regimentul Muscel nr. 30, Regimentul Calafat 
nr. 31, Regimentul „„Mircea” nr. 32, Regimentul Tulcea nr. 33 (din care, prin divizare, în 
anul 1894 s-a format Regimentul Constanţa nr. 34). 

Cavaleria a fost organizată pe divizii, brigăzi şi regimente de călăraşi şi roşiori, 
participând la al doilea război balcanic cu două divizii de cavalerie. 

Artileria s-a perfecționat treptat după războiul de independenţă, asigurându-se 
fiecărei divizii de infanterie şi cavalerie gurile de foc necesare pentru pregătirea atacurilor. 

România a intervenit, în prima jumătate a anului 1913, în al doilea război balcanic 
- provocată de politica agresivă a Bulgariei - având la bază planul de operaţii militare 
„Ipoteza nr. 1 bis”, elaborat de Marele Stat Major român, în frunte cu generalul de divizie 
Alexandru Averescu. 

În funcţie de obiectivele urmărite şi de dispunerea trupelor bulgare, 
comandamentul român a hotărât formarea a două grupări: 

e Armata Principală de Operații — având în compunerea ei: Corpurile de Armată 
1, 2, 3 şi 4, Diviziile 1-8 Active, Diviziile 1 şi 2 Rezervă şi Diviziile 1 şi 2 
Cavalerie — care a fost concentrată în sudul Olteniei, între gurile râurilor Jiu şi 
Olt, sub comanda prințului moştenitor Ferdinand; 

Corpul din Dobrogea — compus din: Corpul 5 Armată (format din Diviziile 9 şi 
10 Infanterie), Divizia 3 Infanterie Rezervă şi alte formațiuni de rezervă — aflat 
sub comanda generalului de divizie loan Culcer. !* 

Mobilizarea armatei române a început în noaptea de 22 spre 23 iunie 1913. 

În a noua zi de la mobilizare, Armata Principală de Operații a fost concentrată la 
Dunăre şi a trecut în Bulgaria pe podurile de vase de la Bechet şi de la Siliştioara (de lângă 
Corabia), aproape în locul în care fusese construit podul în anul 1877. 

Înaintând pe teritoriul Bulgariei, regele Carol I a dispus, la data de 11 iulie, oprirea 
ostilităților militare şi începerea negocierilor de pace cu suveranii Serbiei, Muntenegrului 
Şi Greciei. Până la această dată, Cadrilaterul a fost ocupat de Corpul de Dobrogea. 

Eforturile Guvernului României au fost încununate de succes, prin încheierea la 
28 1ulie/10 august 1913 la Bucureşti a Tratatului de pace între România, Serbia, Grecia, 
Muntenegru, pe de o parte, şi Bulgaria, pe de altă parte. 

După încheierea păcii, Comandamentul Armatei Române a ordonat trupelor să 
evacueze teritoriul Bulgariei. Acţiunea a început la 4/17 august şi s-a încheiat în două 
săptămâni. 

Principala concluzie de ordin militar cu privire la participarea armatei române la 
cel de al doilea război balcanic constă în faptul că deşi campania militară a fost scurtă, ea a 
pus capăt oportun, şi fără intervenţia directă a marilor puteri, unui război inițiat de politica 
Bulgariei ţariste, ce urmărea să-şi impună, prin forța armelor, hegemonia în Balcani. 

Au fost mobilizați 8.693 ofiţeri, din care 4.091 activi şi 501.127 ostaşi. Epidemia 
de holeră a determinat pierderea unui efectiv de 1.000 de oameni. 

Judeţele Vaslui, Tutova şi Fălciu au trimis în acest război Regimentul al VII-lea 
„Racova” nr. 25 Vaslui, Regimentul „Cantemir” nr. 12 Bârlad şi Regimentul nr. 2 Roşiori 
Bârlad. Din Regimentul nr. 7 Roşiori laşi, au făcut parte şi locuitori din judeţele Vaslui şi 
Fălciu. 

Învăţămintele desprinse din participarea armatei române la al doilea război 
balcanic au fost folosite, în parte, în perioada neutralității, după declanşarea primului 
război mondial. 

Conţinutul şi caracterul primului război mondial au fost relevate cu pregnanță de 
scopurile politice şi obiectivele militare urmărite de beligeranți. Germania imperialistă se 
lansa într-un „război hegemonial” pentru dominaţia imperialistă în lume, în timp ce 
Austro-Ungaria viza luarea sub control a Balcanilor, prin extinderea influenţei sale în 
Serbia, Bulgaria, Grecia, Albania. Marea Britanie căuta să elimine flota germană de pe 
principalele mări, să anihileze concurenţa celui de al Il-lea Reich şi să-i acapareze 
bogatele colonii din Africa de sud-vest şi de sud-est. Franţa proiecta nu numai 
redobândirea Alsaciei şi Lorenei, ci şi dezmembrarea imperiului Wilhelmian, anexarea 
Ruhrului ş.a., iar Rusia spera să-şi instaureze dominaţia în Balcani, la Istambul şi în Persia. 

În cazul altor state — România, Serbia sau Belgia — participarea la conflagrație a 
fost subordonată exclusiv unor obiective de interes naţional: apărarea în fața agresiunii, 
eliberarea unor teritorii ce se aflau sub stăpânire străină, constituirea sau întregirea statelor 
naționale, independente şi suverane. 

Alte națiuni, aflate de secole sub dominație străină, precum polonezii, cehii şi 
slovacii, care se luptau pentru acelaşi drept fundamental la viaţă proprie, s-au angajat cu 
hotărâre în efortul general eliberator, acționând pentru reconstituirea statelor lor 
independente. 

În luna iulie 1916, Marele Stat Major a definitivat planul de campanie, elaborând 
documentul-cadru intitulat „Proiectul de operațiune în vederea unui război contra Puterilor 
Centrale şi a Bulgariei”, cunoscut şi sub numele de Ipoteza „Z”. Planul de campanie român 
prevedea, conform contextului geopolitic est şi sud-est european, desfăşurarea operațiilor 
militare pe două fronturi: unul în nord şi nord-vest contra Austro-Ungariei şi altul în sud, 
care să contracareze eventualele acțiuni ale Bulgariei, aliata Puterilor Centrale. 

Prin Ipoteza „Z”, repartizarea forțelor proprii — 576.408 oameni, în unitățile 
combatante — se făcea în felul următor: 420.324 pe frontul transilvan (reuniți în Armata de 
Nord, Armata a 2-a şi Armata 1-a), 142.523 pe frontul de sud (reuniți în Armata a 3-a) şi 
13.561 în Corpul 5 Armată şi Artilerie Grea aflate la dispoziția Marelui Cartier General. 

Trei armate — întărite ulterior cu rezerva generală — ce reprezentau 80% din totalul 
disponibil, urmau să opereze în Transilvania şi Banat, până la Tisa, în vreme ce Armata a 
3-a, cu 20% din efectivul Armatei de Operații, avea misiunea să treacă la apărare pe 
frontiera de sud, asigurând libertatea de acţiune a ofensivei eliberatoare din Transilvania.'€ 

În noaptea de 14/27 august 1916, ora 24, au fost chemate sub drapel toate forţele 
militare române.” 

Această operaţie s-a executat în conformitate cu noul plan de mobilizare pentru 
anii 1916-1917 şi cu prevederile Ipotezei „Z”.!5 

Din totalul efectivelor mobilizate în armata de operaţii, infanteria reprezenta 81% 
(8.116 ofiţeri şi 413.839 oameni trupă). În dotarea infanteriei se afla puşca „Mannlicher” 
model 1893, calibrul 6,5 mm. Regimentele aveau câte o companie cu 4 până la 6 
mitraliere, calibrul 6,5 mm, sistem „Maxim”. 

Cavaleria deținea ponderea de 4% din totalul efectivelor, fiind grupată în două 
divizii (22 regimente) dotate cu mitraliere şi artilerie de însoţire. Unităţi şi subunități de 
cavalerie — călăraşi — existau şi în organica diviziilor şi brigăzilor de infanterie. 

Artileria (9% din efectivele mobilizate) dispunea de 374 de baterii, din care 55 
erau înzestrate cu tunuri pentru însoțirea infanteriei, 224 cu tunuri de câmp (constituind 
artileria diviziilor), 16 cu tunuri de munte, 32 cu piese de artilerie grea, iar 47 cu material 
artileristic de poziție. Din cele 374 baterii, 233 erau înzestrate cu material modern, iar 
celelalte cu piese vechi sau tunuri demontate din zonele fortificate. 

Acestor forțe li se adăugau trupe de căi ferate, Corpul Grănicerilor, 6 batalioane de 
lucrători de etape şi 20 batalioane de miliții. Au fost mobilizate aviația şi marina României. 

Alături de trupele combatante au fost mobilizate şi serviciile armatei române, 
dintre care Serviciul Sanitar cu cele 120 formaţiuni ale sale, care avea în compunere 42 
trenuri sanitare. În zona interioară s-au organizat 500 spitalele de campanie, cu un total de 
75.000 paturi. 

Declaraţiei de război a României, adresată Austro-Ungariei în ziua de 14 august, 1- 
au urmat declaraţiile de război adresate României de către Germania, la 15 august, şi 
Bulgaria, la 19 august (după ce aceasta atacase anterior Dobrogea). 

Operațiunile militare ale armatei române din lunile august-septembrie au fost 
încununate de succes, însă din octombrie ofensiva în Transilvania a fost oprită şi apărarea 
în sud a intrat în dificultate (datorită faptului că Antanta nu şi-a onorat angajamentele 
asumate). 

Tripla Alianţă nu a dislocat — conform înțelegerilor anterioare - un corp de armată 
în Dobrogea. Deasemenea, nu a declanşat - aşa cum se hotărâse în iulie 1916 - ofensiva în 
Balcani, ba, mai mult, a slăbit ofensiva în vestul Europei, uşurând eforturile Puterilor 
Centrale, care au adus noi efective militare în Transilvania. 

După perioada de refacere din iarna anului 1916-1917, armata română s-a acoperit 
de glorie în operaţiunile militare din vara anului 1917, de la Mărăşti, Mărăşeşti şi Oituz. 

Remobilizarea armatei la 28 octombrie 1918, când — în sfârşit — aliaţii au deschis 
frontul de la Salonic, a dat posibilitatea unităților militare să pornească la luptă şi să forţeze 
armatele germană şi austro-ungară să se retragă din regat şi din Transilvania. Armata 
română a desfăşurat cu mult succes operațiunea militară din vara anului 1919, împotriva 
armatei invadatoare a republicii sovietice ungare. 

Trupele române au ajutat frații dintre Prut şi Nistru, în anii 1918 —1922, să 
stabilească ordinea interioară, să alunge bolşevicii peste Nistru şi să prevină infiltrările 
armatei ucrainiene în acest spațiu străvechi românesc. 

Populaţia judeţelor Vaslui, Tutova şi Fălciu a sprijinit material şi uman lupta 
dreaptă a poporului român pentru întregirea națională. 

Materialele prezentate în această lucrare sunt edificatoare. Regimentul al VII-lea 
„Racova” nr. 25 (Regimentul 25 Infanterie „General Constantin Prezan”) Vaslui, 
Regimentul 12 Infanterie „Cantemir” Bârlad, Regimentul 52 Infanterie Bârlad, Regimentul 
65 Infanterie Vaslui, Regimentul 2 Roşiori „Prunaru” Bârlad, Regimentul 3 Roşiori „Alba 
Iulia” Bârlad şi Regimentul 23 Artilerie Bârlad s-au comportat eroic, îndeplinindu-şi 
misiunile de luptă primite. 

Până la încheierea ostilităților militare, poporul român a pierdut peste 800.000 
oameni. Jertfele lor şi suferințele psiho-morale ale poporului român n-au fost zadarnice: 
provinciile româneşti au revenit în trupul țării, iar desăvârşirea unităţii naționale a primit — 
în virtutea dreptului internațional — şi girul marilor puteri ale lumii. 

După constituirea statului naţional unitar român, printre problemele de mare 
complexitate ce trebuiau soluționate cu prioritate a fost şi aceea a reorganizării sistemului 
militar în vederea apărării ţării. 

Această reorganizare s-a înfăptuit treptat, ţinându-se seama de perfecționările 
aduse armamentului şi tehnicii militare precum şi de experiența de luptă dobândită în 
primul război mondial de către cadrele militare, cadre care proveneau din armatele română, 
austro-ungară şi rusă. 

Pe lângă cele 5 corpuri de armată (1, 2, 3, 4, 5) şi 15 divizii de infanterie existente 
la terminarea războiului, prin Decretul lege nr. 345, din 25 ianuarie 1919, precum şi prin 
Decizia Ministerială nr. 40, din 26 ianuarie 1919, s-au înființat încă două corpuri de 
armată, două comandamente teritoriale şi 6 divizii de infanterie. Corpul 6 Armată, dislocat 
la Cluj, avea în compunere Diviziile 16, 17 şi 20 Infanterie, iar Corpul 7 Armată, dislocat 
la Sibiu, era compus din Diviziile 18, 19 şi 21 Infanterie. 

Ponderea armelor, în anul 1919, era următoarea: infanteria — 61% din efectivul 
armatei române, artileria — 18%, cavaleria — 9%, aeronautica — 0,2%, alte arme tehnice — 
2,8%, serviciile — 9%. 

Regimentul de infanterie a rămas unitatea de bază a infanteriei, unitate în care se 
realiza procesul instructiv—educativ, într-o concepție unitară, atât pentru formarea 
luptătorilor individuali, cât, mai ales, pentru formarea spiritului de corp şi dragoste pentru 
armă. Regimentul avea în compunere 3 batalioane de infanterie (în timp de pace putea avea 
numai două), o companie de specialități (formată dintr-un pluton de pionieri, un pluton de 
tunuri de însoţire şi un pluton de transmisiuni), trenul de luptă şi trenul regimentar. 

La data de 1 aprilie 1921, pe baza Decretului nr. 897, s-a executat demobilizarea 
generală a armatei. 

Potrivit Ordinului Marelui Stat Major, Secţia I-a, nr. 10.500, din 12 decembrie 
1921, la data de 15 decembrie 1921 s-a realizat dislocarea marilor unități şi a tuturor 
unităților de infanterie din compunerea celor 7 corpuri de armată şi a Comandamentului 
Militar al Basarabiei.” 

În anul 1923 s-au adus unele îmbunătățiri organizării armatei în timp de pace. 
Astfel, s-a desfiinţat eşalonul brigadă, regimentele de infanterie şi artilerie subordonându- 
se direct comandamentului de divizie. Concomitent, s-au desființat regimentele dubluri ale 
celor de bază (în aceste condiţii s-au desființat şi Regimentul 53/65 laşi-Vaslui şi 
Regimentul 52 Bârlad). 

Cele 7 corpuri de armată aveau în compunere câte 3 divizii de infanterie (în total 
21), având 3 regimente de infanterie sau vânători, un regiment de artilerie, un regiment de 
obuziere şi subunități de alte arme.” 

În anul 1924, pe baza Decretului nr. 1243, din 20 aprilie, teritoriul ţării a fost 
împărțit în 7 regiuni militare, corespunzătoare celor 7 corpuri de armată, regiuni în care se 
realiza recrutarea şi se asigura mobilizarea unităților şi formațiunilor din subordine. 
Fiecare regiune era împărțită în cercuri teritoriale.” 

Tot în anul 1924 a fost elaborată Legea de organizare a armatei nr. 2.064, 
document de mare importanță pentru armată, care stabilea că serviciul militar este 
obligatoriu pentru toţi cetăţenii români, iar recrutarea se face pe întreg teritoriul țării.” Prin 
efectul legii, s-a reînființat brigada de infanterie din cadrul diviziei, brigadă care lua în 
subordine cele 3 regimente de infanterie sau vânători (trupe de infanterie). Deasemenea, în 
vederea sprijinirii infanteriei şi cavaleriei, s-a reînființat brigada de artilerie cu cele două 
regimente de artilerie (obuziere). Armamentul din dotarea infanteriei, artileriei şi cavaleriei 
a fost perfecționat şi au apărut mijloace noi de foc ale infanteriei: aruncătorul de mine de 
60 mm, aruncătorul de mine de 81,4 mm şi, mai târziu, aruncătorul de mine de 120 mm. 

Încă din anul 1925, la compania de puşcaşi s-a introdus o secţie de mitraliere 
(compusă din două piese), arondată celor patru plutoane de puşcaşi. 

În anul 1927, în compunerea regimentului de infanterie s-a introdus compania de 
armament de însoţire, formată din trei secții: o secție de tunuri de 53 mm sau 37 mm, o 
secție de mortiere de 75 mm şi o secție de tunuri de 76,2 mm. Tot acum a fost reorganizată 
compania de comandă, care se compunea din: pluton de transmisiuni, pluton de cercetaşi 
călări şi pluton de pionieri. 

Ținându-se seamă de perfecționarea continuă a armamentului precum şi de 
modificările din anul 1932 aduse legii de organizare a armatei nr. 2064, în anii 1939 şi 
1940 s-au produs mari schimbări în organizarea infanteriei, artileriei, cavaleriei şi a 
celorlalte genuri de arme.” Acestă perioadă a condus la sporirea mijloacelor de foc de 
artilerie din compunerea unităţilor şi marilor unităţi de infanterie. 

În anul 1940, aruncătoarele de 60 mm au intrat în organica batalioanelor de 
infanterie, pentru ca în 1941 să fie introduse la compania de puşcaşi. La batalion, compania 
a 4-a — denumită compania armament greu batalionar (AGB) — avea trei plutoane de 
mitraliere şi un pluton de aruncătoare de 60 mm. 

În cadrul regimentului, compania de cercetare s-a organizat pe 3 plutoane de 
cercetare, dar după numai un an, unul din plutoane a devenit pluton de cercetaşi călări. S-a 
înființat compania de armament greu regimentar (CAGR), care avea în compunere: 
plutonul de aruncătoare de 81,4 mm, plutonul de însoţire şi plutonul anticar, fiecare 
organizat pe 3 grupe a câte două piese. 

Armamentul puşcaşilor de infanterie era reprezentat de puşca austriacă 
„Mannlicher”, model 1893, puşca franceză „Lebel” şi puşca „Weterly”, de calibru 1lmm. 
S-au menţinut în dotare puştile mitraliere „Hotchkiss” şi cele franceze CSGR (Gladiator) şi 
au apărut mitraliere „Maxim” româneşti, model 1910, de calibru 6,5 mm, „Maxim” 
ruseşti, de calibru 7,62 mm, „St. Etienne”, de calibru 8 mm, „Hotchkiss”, model 1914, de 
calibru 8 mm, „Colt”, de calibru 7,62 mm şi „Schwarzlose”, de calibru 8 mm. Au fost 
importate puşti, puşti mitralieră şi mitraliere ZB din Cehoslovacia. 

Artileria a primit: tunuri „Bofors”, model 1936, calibrul 37mm, tunuri 
„Schneider”, model 1936, calibrul 47 mm, aruncătoare de mine „Brand”, model 1931, 
calibrul 81,4 mm, tunuri antitanc de fabricaţie germană de 50/58 mm şi 75/38 mm, tunuri 
antitanc româneşti de 75/43mm (Reşiţa), aruncătoare româneşti de 120 mm. 

Infanteriei i-au fost asigurate aruncătoare de mine „Brand”. 

Pregătirea de luptă în unităţile de infanterie, artilerie şi cavalerie s-a asigurat prin: 
instrucția individuală a grupei, plutonului, companiei (perioada I-a de instrucţie, cu o 
durată de 8-10 luni) şi, respectiv, instrucția batalionului, divizionului, escadronului şi 
regimentului (perioada a II-a de instrucţie, cu o durată de două luni). Restul timpului era 
destinat aplicaţiilor şi manevrelor. În cadrul procesului instructiv-educativ se punea mare 
accent pe disciplină, pregătire fizică, instrucția tragerilor şi pregătirea tactică (debuşarea la 
atac, defensiva—apărarea). 

Cel de al doilea război mondial, care s-a declanşat la 1 septembrie 1939, a pricinuit 
mari necazuri popoarelor mici şi mijlocii, precum şi protagoniştilor principali, Germania 
hitleristă şi Uniunea Sovietică bolşevică, conduse de guverne totalitare. Înțelegerea dintre 
Hitler şi Stalin, prin realizarea Pactului sovieto—german din 23 august 1939, a deschis calea 
războiului prin împărțirea Poloniei şi apoi subjugarea altor popoare lipsite de apărare. Rând 
pe rând au fost ocupate Danemarca, Norvegia, Olanda, Belgia şi Luxemburgul. La 22 iunie 
1940 a capitulat şi Franţa. Nici Uniunea Sovietică nu s-a lăsat mai prejos. După ce ocupase 
în septembrie 1939 partea estică a Poloniei, în virtutea Protocolului adițional secret al 
Pactului sovieto-german Ribentropp-Molotov, la sfârşitul lunii noiembrie 1939, Uniunea 
Sovietică a atacat Finlanda şi, după un război greu, de aproape 4 luni, „a obținut” istmul 
Kareliei şi Karelia Orientală. La mijlocul lunii iunie 1940, guvernele Lituaniei, Letoniei şi 
Estoniei au „acceptat” cererea de a permite trupelor sovietice să intre pe teritoriile lor. 

România a devenit ţinta înăspririi acţiunilor de revizuiri teritoriale ale Ungariei şi 
Bulgariei, sprijinite de Germania şi Italia. 

Prima lovitură pentru dezmembrarea României a fost dată de Uniunea Sovietică. 
După capitularea Franţei, cu asentimentul Germaniei care voia să pedepsească România 
pentru că a desfăşurat o politică de apropiere de Franța şi Anglia, Uniunea Sovietică a 
adresat guvernului român notele ultimative din 26 şi 28 iunie, prin care se cerea evacuarea 
Basarabiei şi a părții de nord a Bucovinei. Ocuparea teritoriilor româneşti era pregătită 
printr-o acţiune militară de anvergură, comparabilă cu operaţiile ofensive strategice 
desfăşurate de armatele germane în țările nordice. 

Ocuparea prin forță de către Uniunea Sovietică a Basarabiei, a Bucovinei de Nord 
şi a ținutului Herţa a însemnat pierderea a peste 50.000 km? din teritoriul României, cu o 
populaţie de peste 3.700.000 de locuitori.” 

Germania a făcut presiuni pentru acceptarea de către România a pretențiilor 
teritoriale ale Ungariei şi Bulgariei, subliniindu-se că, în caz contrar „rezultatul ar putea fi 
chiar distrugerea statului român”. Astfel, prin Dictatul de la Viena, din 30 august 1940, s- 
a impus României să „cedeze” Ungariei horthyste nordul Transilvaniei. În aceste condiții 
România a pierdut 43.492 km?, cu o populaţie de peste 2.600.000 de locuitori, în majoritate 

români. Apoi, prin Tratatul de la Craiova, din 7 septembrie 1940, Bulgaria a obţinut 
anexarea judeţelor Durostor şi Caliacra, din sudul Dobrogei (Cadrilaterul), cu o suprafață 
de 7.000 km? şi cu o populaţie de peste 400.000 locuitori. 

Vara răstignirii neamului românesc — pierderea a peste 100.000 km” (1/3 din 
suprafața ţării), cu aproape 7.000.000 de locuitori, (din cele aproape 20.000.000 cât avea 
țara) — a fost urmată de toamna pătimirii sub ocupaţie străină. 

Rapturile teritoriale din anul 1940 au avut consecinţe deosebit de negative asupra 
capacităţii operativ-strategice a armatei române şi a potențialului militar național. 
Potenţialul demografic şi economic pentru apărare fiind grav diminuate, disponibilul de 
mobilizare s-a redus de la 3.400.000 la 2.200.000 oameni. S-au înregistrat însemnate 
pierderi de armament, tehnică de luptă, clădiri, instalaţii, fortificaţii, terenuri de instrucţie, 
materii prime, ceea ce a diminuat sistemul logistic al armatei. S-au pierdut parțial sau în 
totalitate obstacole naturale care reprezentau puternice aliniamente de apărare: Nistrul, 
Munţii Apuseni, Carpaţii Orientali. 

Agresiunea sovietică din anul 1940 a constituit „actul de naştere” al orientării 
României către puterile Axei. Războiul Germaniei împotriva Uniunii Sovietice era o 
posibilitate mică pentru România de a-şi reface unitatea statală. Ca atare, dispoziția 
„Ostaşi, vă ordon: treceţi Prutul!”, adresată oştirii române la 22 iunie 1941, a fost cât se 
poate de firească, un act legitimat de drepturile istorice. În acea zi, trecerea armatei române 
la eliberarea Basarabiei, a nordului Bucovinei şi a ținutului Herţa a înlăturat efectele 
Pactului Ribentropp-Molotov şi a creat, în perspectivă, condiţiile pentru anularea ulterioară 
a Dictatului de la Viena, pentru redobândirea părții de nord a Transilvaniei. 

Armata română a trecut linia de demarcație, fără o declarație explicită în acest 
sens, întrucât se afla în stare de război cu Uniunea Sovietică de la data de 28 iunie 1940, 
ora 3%, când trupele bolşevice au trecut la cotropirea Basarabiei, nordulului Bucovinei şi a 
ținutului Herţa. 

Trupele române şi germane au anulat în fapt Pactul Ribbentrop —Molotov, după 
cinci săptămâni de lupte susţinute între 22 iunie şi 26 iulie 1941. În acele zile memorabile 
s-a afirmat din nou vitejia şi eroismul ostaşilor români. S-a încheiat astfel o etapă 
importantă a războiului nostru în Est, dar luptele armatei române erau abia la început.” 

Primele acţiuni ofensive de mai mare amploare în acest război de reîntregire a 
hotarelor ţării au avut loc pe frontul Armatei a 3-a române din Bucovina, unde, la 2 iulie, 
Diviza a 7-a Infanterie şi detaşamente din Brigada 1-a Mixtă Munte au declanşat atacurile 
spre Noua Suliţă şi, respectiv, Storojineţ. În aceeaşi zi s-au executat acţiuni ofensive şi în 
sectoarele Diviziilor a 6-a, a 8-a şi a 14-a Infanterie române (aflate în compunerea Armatei 
a Il-a germane) şi Diviziei a 15-a Infanterie (din subordinea Armatei a 4-a române, care a 
forţat Prutul la Costuleni). 

În ziua de 3 iunie au început ofensiva Brigăzile I-a şi a 4-a Mixte Munte către 
Cernăuţi, precum şi Brigada a 2-a Mixtă Munte la flancul drept al Diviziei a 7-a Infanterie. 
În aceeaşi zi s-au generalizat atacurile pe frontul Armatei a 11-a germane, pe două direcţii: 
spre Moghilev, cu Corpurile 11 german şi 4 Armată român (în compunerea cărora se aflau 
Corpul de Cavalerie român cu Brigăzile a S-a şi a 6-a Cavalerie, precum şi Diviziile a 6-a, 
a 8-a Infanterie şi l-a Blindată române) şi către Bălți, cu Corpurile 30 şi 54 germane, 
având în compunere Diviziile a S-a, a 13-a şi a 14-a Infanterie române. 

La 4 iulie a început forțarea Prutului — în zona de acțiune a Armatei a 4-a române — 
cu Corpul 3 Armată şi Divizia a 15-a Infanterie, la est de Huşi şi cu Corpul 5 Armată şi 
Divizia l-a Gardă la est de Fălciu. 

În ziua de 5 iulie a fost eliberat oraşul Cernăuţi, printr-o manevră dublu 
învăluitoare a Brigăzilor I-a şi a 4-a Mixte Munte. Primele unități care au intrat în oraş au 
fost Batalionul 3 Vânători de Munte, comandat de locotenent-colonelul Gheorghe 
Dimitriu, şi Batalionul 23 Vânători de Munte, comandat de locotenent-colonelul Ioan 
Mihail.” 

La data de 7 iulie Divizia a 14-a Infanterie română şi Divizia 170 Infanterie 
germană au eliberat oraşul Bălţi. În aceeaşi zi, Brigăzile 2 şi 4 Mixte Munte au ajuns la 
vest de Hotin, iar Divizia l-a Blindată română şi elementele înaintate ale Corpului 11 
german s-au postat în faţa oraşului Moghilev. Se realiza astfel eliberarea completă a părții 
de nord a Bucovinei şi a Ţinutului Herţa.” 

Localitatea Hotin a fost eliberată la data de 8 iulie (de către Brigada a 2-a Mixtă 
Munte), Soroca la 10 iulie (de Divizia a 13-a Infanterie Ploieşti), Orheiul la 15 iulie (de 
Divizia a S-a Infanterie Buzău şi Divizia 50 Infanterie germană). Toate aceste localități 
erau vechile cetăţi de apărare, de la Nistru, ale lui Ştefan cel Mare.” 

Chişinăul, capitala Basarabiei, a fost eliberat, la 16 iulie, de către Divizia l-a 
Blindată română şi Divizia 72 Infanterie germană.“ 

Fluviul Nistru a fost forțat de Armata a 3-a română între Liaseviţi şi Kozlov şi de 
Armata a ll-a germană în sectorul aflat la sud-est de Moghilev şi nord de Dubăsari. 
Aceste forţe au realizat şi străpungerea liniei fortificate „Stalin”, începând de la data de 17 
iulie.” La 21 iulie Armata a 3-a română a trecut la urmărirea trupelor sovietice pe direcția 
Moghilev — Voznesensk (spre Bug).? 

Corpul 1] Armată român (din compunerea Armatei a 4-a române) a forţat Prutul la 
Oancea şi a eliberat oraşul Cahul, la 20 iulie. 

La 21 iulie, Divizia 10 Infanterie Brăila, în cooperare cu Grupul 52 Cercetare şi 
subunități de infanterie marină au forțat Dunărea la Izmail, au creat un cap de pod la nord 
de fluviu şi au eliberat Chilia, altă cetate voievodală din sudul Basarabiei. În aceeaşi zi a 
fost eliberat oraşul Tighina, de către Divizia a 15-a Infanterie (care purta tradițiile 
glorioase de luptă de la Oituz şi Mărăşeşti), iar la 26 iulie, Divizia 1-a Grăniceri a intrat în 
Cetatea Albă." 

O contribuţie deosebit de mare la eliberarea Basarabiei şi Bucovinei şi-au adus-o 
aviatorii români, aviația distrugând 191 avioane inamice, din care 83 în lupte aeriene şi 
108 la sol. Acestora li se adaugă cele 51 de avioane doborâte de artileria antiaeriană." 

Marina militară a desfăşurat acţiuni pentru apărarea litoralului maritim şi 
asigurarea libertăţii de navigaţie pe Dunăre şi în deltă. În ziua de 26 iunie distrugătoarele 
„Regina Maria” şi „„Mărăşti”, împreună cu bateria de coastă Tirpitz (dotată cu tunuri 
calibru 280 mm), au scufundat crucişătorul sovietic „Moscova” şi au avariat grav 
crucișătorul „Harkov”.*$ 

În comunicatul din 25 iulie al Marelui Cartier General al frontului româno-german 
se arăta: „Lupta pentru dezrobirea brazdei de pământ româneşti din răsărit s-a terminat. 
Din Carpaţi până la mare suntem din nou stăpâni pe hotarele străbune.”" 

Eliberarea Basarabiei, părții de nord a Bucovinei şi a ținutului Herţa s-a făcut cu 
preţul unui greu tribut de sânge şi a unor eforturi materiale însemnate. Ele au fost necesare 
fiindcă poporul român a trebuit să-şi redobândească teritoriile strămoşeşti, nu numai pe 
temeiul drepturilor istoriei, ci şi cu arma în mână. 

Armata română a pierdut în cele 35 de zile de lupte 24.396 ostaşi (5.011 morți, 
14.898 răniți, 4.487 dispăruţi). Media zilnică a pierderilor — 697 ostaşi — a fost mai mare 
decât cea din campaniile ulterioare din est (540 în fiecare din cele 1.159 zile) şi din vest 
(648 în fiecare din cele 262 zile) luate separat, precum şi pe durata întregului război (559 

militari zilnic, în cele 1.421 de zile de război). Pierderile din cadrul efectivelor de ofițeri au 
fost de circa 4%, faţă de 3% din totalul lor (est, vest, pe ansamblul războiului), datorită 
caracterului aproape continuu al acțiunilor ofensive şi a experienţei de război reduse a 
unităţilor militare române, dublate de o înzestrare precară cu tehnică de luptă." 

Documentele vremii şi evocările veteranilor de război elogiază faptele de eroism 
ale ostaşilor români, care şi-au îndeplinit misiunile în slujba patriei până la sacrificiul 
suprem. Umbrele eroilor noştri din acest război colindă plaiurile fermecate ale țării. Unii 
eroi nu mai au lăcaşuri de odihnă veşnică, multe dintre ele fiind de multă vreme profanate 
de necredincioşi.* 

Din mulțimea eroilor care şi-au dat viaţa în luptele desfăşurate se cuvine a aminti 
numele unor proeminenți comandanți căzuţi la datorie în primele zile ale războiului: 

e colonelul Gheorghe Gr. Niculescu — comandantul Regimentului 12 
Dorobanţi „Cantemir” Bârlad (din Divizia 21 Infanterie); 
e colonelul Felix Cosciuschi — comandantul Regimentului 63 Artilerie 
(Divizia 35 Infanterie); 
e  |ocotenent-colonelul Gheorghe Iliescu — comandantul Regimentului 6 
Dorobanţi „Mihai Viteazul” Bucureşti (Divizia 1-a Gardă); 
colonelul Richard Rottenburg — comandantul Grupului 9 Vânători de 
Munte (Brigada a 4-a Mixtă Munte).* 

După eliberarea Basarabiei şi a nordului Bucovinei, armata română a participat la 
Operaţiunea Odessa, ca urmare a deciziei mareşalului lon Antonescu (care fusese avansat 
în grad la data de 22 august 1941). 

„Continuarea operaţiilor militare de către armata română dincolo de Nistru a fost 
consecința deciziei mareșalului lon Antonescu, determinată de factorii militari şi politici. 
Percepția interesului național, corelată cu aceşti factori, l-a făcut pe conducătorul statului 
român să considere că eliminarea puterii sovietice şi colaborarea indefectibilă cu Reichul 
pentru a-l face pe Hitler să anuleze Dictatul de la Viena, slujeau obiectivele de bază ale 
politicii: refacerea României Mari în condiţii de independenţă şi securitate” * 

Din lucrările de specialitate şi din mărturiile veteranilor de război, rezultă că 
prezenţa trupelor române dincolo de Nistru era justificată mai ales din considerente de 
ordin militar. Forţele inamice trebuiau împinse cât mai departe spre răsărit pentru 
asigurarea securității terestre, aeriene şi navale a României. Aflându-se în cadrul unei 
coaliții militare, armata română era obligată să continue lupta în cadrul acesteia până la 
înfrângerea definitivă a duşmanului.” 

Armata a 4-a română, subordonată nemijlocit Marelui Cartier General român — 
comandată de generalul de corp de armată Nicolae Ciupercă până la 9 septembrie 1941, iar 
apoi de generalul de corp de armată Iosif Iacobici — a trecut la ofensivă spre Odessa. 
Operația a fost concepută şi condusă exclusiv de comandamentele române. La ea au 
participat, treptat, 6 comandamente de corp de armată (cu 22 mari unități şi alte unități de 
diferite arme), aeronautica şi marina militară, cu un efectiv total de peste 340.000 de 
militari.” 

Ofensiva s-a declanşat la 8 august 1941, cu o lovitură frontală pe direcția 
Razdelnaia — Karpova, şi cu alta de întoarcere pe la nord-est a apărării inamice, pe direcția 
Katargi — Bol. Bujalâk.” 

La data de 18 august 1941 au început atacurile pentru străpungerea primei poziții 
de apărare, cu două corpuri de armată (8 mari unități) la vest de Limanul Hadgibei şi cu un 
corp de armată (4 mari unități) pe la est de acesta, atacuri care au durat până la 24 august. 

În ziua de 28 august armata a reluat ofensiva, în general pe aceleaşi direcţii, scopul 
acesteia fiind străpungerea poziției a doua de apărare. Luptele au fost de o înverşunare 
extremă şi au durat, cu unele întreruperi, până la 24 septembrie când, în special datorită 
lpsei muniției, pierderilor de vieţi omeneşti şi tehnicii de luptă precum şi oboselii 
oamenilor, ofensiva a fost oprită. 

În noaptea de 21 spre 22 septembrie, sovieticii au debarcat trupe de desant maritim 
şi aerian la est de Odessa (la Grigoriopol şi Cebanka), silind trupele Corpului 5 Armată 
român să se retragă spre nord circa 10 km. 

Asaltul final asupra Odessei a început la 12 octombrie 1941. Dându-şi seama că 
orice continuare a rezistențe era inutilă, comandamentul sovietic a hotărât să-şi retragă 
forțele din capul de pod Odessa. Ca urmare, la 16 octombrie, după circa 70 de zile de 
încleştări pe viaţă şi pe moarte, trupele române au ocupat importantul obiectiv strategic de 
la Marea Neagră, orașul-port Odessa.” 

Armata a 3-a română — comandată de generalul de corp de armată Petre 
Dumitrescu, subordonată temporar comandamentului Armatei a 11-a germane şi având în 
compunere Corpul de Munte (cu 3 brigăzi de vânători de munte) şi Corpul de Cavalerie (cu 
3 brigăzi de cavalerie) — a reuşit ruperea aliniamentului fortificat „Stalin”, spre Nistru, în 
zona Moghilev, în perioada 17-19 iulie 1941.*% 

Începând cu data de 21 iulie, Armata a 3-a română a continuat ofensiva spre Bug 
pe o adâncime de circa 400 km, ajungând la Voznesensk la 12 august şi, apoi, reluînd 
ofensiva către fluviul Nipru (încă circa 180 km), a atins oraşul Berislav la 1 septembrie.” 

În perioada 1-15 septembrie 1941, aflându-se în dispozitiv defensiv pe Nipru (la 
nord de Berislav), trupele au respins mai multe contraatacuri sovietice, asigurând flancul 
stâng al Armatei a 1 I-a germane.“ 

Marile unități şi unitățile Armatei a 3-a române şi-au adus o importantă contribuţie 
în bătălia de la nord de Marea de Azov. Trecând Niprul cu începere de la 15 septmbrie, 
Corpul de Munte a înaintat spre stepa Nogai, ajungând, după şapte zile, la sud de 
Beloziorka. Între 23 şi 25 septembrie, brigăzile de vânători de munte au înlocuit marile 
unităţi germane destinate a se deplasa în Crimeea. În aceeaşi perioadă, Corpul de 
Cavalerie a fost introdus în dispozitiv la flancul sudic al frontului, între două divizii 
germane.” 

Trupele Armatei a 3-a române, împreună cu cele germane, au dat lupte grele 
pentru respingerea contraloviturii forțelor sovietice excutată la nord de Melitopol, între 25 
septembrie şi 3 octombrie.” 

Forţele româno-germane au trecut din nou la ofensivă, la data de 4 octombrie. 
Sovieticii au fost încercuiți şi nimiciți, până la 1l octombrie, de către Grupul Blindat 
„Kleist”. 

De la mijlocul lunii octombrie 1941, trupele Armatei a 3-a române au trecut în 
apărare, pe litoralul Mării de Azov şi litoralul Mării Negre. Mare parte din acestea au 
participat la luptele din Crimeea. 

Ofensiva din Crimeea a fost reluată de Armata a Il-a germană, comandată de 
generalul Erich von Mannstein, la 19 octombrie, cu Corpurile 30 şi 54 Armată. După 10 
zile de lupte crâncene, trupele armatei germane au străpuns pozițiile inamice din istmuri şi 
au dezvoltat ofensiva spre Sevastopol şi Kerci, introducându-se în operaţie şi Corpul 40 
Armată german. La aceste acțiuni au participat Corpul de Munte (comandat de generalul 
Gheorghe Avramescu, constituit din Brigada 1-a Munte şi Brigada 8 Cavalerie), precum şi 
Detaşamentul „Colonel Radu Korne” (compus din două regimente de cavalerie purtate). 
Brigada l-a Munte a atacat pentru deschiderea istmului Salkovo, iar Brigada a 8-a 


22 


Cavalerie pe cel de la Genicesk (ambele mari unități fiind subordonate Corpului 30 Armată 
german). Continuând operația spre sud, Brigada I-a Munte a ajuns, la 4 noiembrie, la 
litoralul Mării Negre (la Alusta şi Sudak), in timp ce Brigada a 8-a Cavalerie a pătruns în 
peninsula Kerci, trecând în apărare pe litoral, la 10 noiembrie 1941. În acelaşi timp, 
Detaşamentul „Colonel Radu Korne” a acționat prin istmul Perekop, la flancul drept al 
Corpului 54 german, ajungând, la 31 octombrie, la sud-vest de Sinferopol.* 

Sovieticii au executat o puternică contralovitură, la 26 decembrie, concomitent cu 
debarcarea unor trupe de desant maritim, iar la 29 decembrie, la Feodosia şi ulterior la 
Eupatoria. Intervenția hotărătă a trupelor germane şi române a avut ca rezultat oprirea 
înaintării trupelor sovietice şi stabilizarea frontului pe un aliniament aflat la 100-120 km 
de extremitatea estică a peninsulei Kerci. Aducându-se Diviziile a 10-a şi a 18-a Infanterie 
române şi două divizii germane, la 15 ianuarie 1942 s-a trecut la contraofensivă. Dar 
ofensiva finală — la care a participat şi Corpul 7 Armată român, compus din Diviziile a 10- 
a şi a 19-a Infanterie, a 8-a Cavalerie şi Detaşamentul „Colonel Radu Korne” — s-a 
declanşat la 8 mai 1942 şi s-a încheiat la 16 mai, prin lichidarea trupelor sovietice din 
peninsula Kerci. 

În scopul cuceririi celei mai importante baze navale sovietice din Marea Neagră, 
Sevastopol, s-au dat mai multe asalturi. Primul a fost declanşat la 21 noiembrie 1941 de 
către Corpurile 54 şi 30 Armată germane, la asalt participând şi Detaşamentul „Colonel 
Radu Korne” şi Brigada 1-a Munte. Al doilea asalt a început la 17 decembrie 1941 şi a fost 
întrerupt din cauza debarcării forțelor sovietice în peninsula Kerci. Asaltul final a fost 
declanşat la 7 iunie 1942, cu participarea Corpului de Munte, care avea în compunere 
Diviziile I-a şi a 4-a Munte române (de la 15 martie 1942, brigăzile de cavalerie şi vânători 
de munte s-au transformat în divizii) şi Divizia a 18-a Infanterie română. După lupte 
înverşunate duse pentru străpungerea sistemului fortificat al oraşului, Sevastopolul a căzut, 
la 4 iulie 1942.% 

La începutul anului 1942, trupele germane de la sud de Harkov duceau lupte grele 
cu forțele sovietice care rupseseră frontul la Izium, pe Doneţ. În aceste condiţii, la sfârşitul 
lunii ianuarie 1942 au fost trimise în sprijinul marilor unități germane, Diviziile I-a şi a 2-a 
Infanterie române, aflate între Bug şi Nipru, precum şi Detaşamentul de Schiori „Colonel 
Rotta”, constituit din trupe ale Diviziei a 3-a Munte. Aceste unități au participat la grelele 
acțiuni militare din cursul lunilor februarie şi martie 1942. 

Pentru eliminarea intrândului forțelor sovietice de la sud de Harkov, 
comandamentul german a conceput executarea unor ample operațiuni ofensive la începutul 
lunii mai. În vederea acestor acţiuni au fost deplasate în zonă Diviziile 4 şi 20 Infanterie 
române, precum şi Comandamentul Corpului 6 Armată, comandat de generalul Corneliu 
Dragalina. 

Trupele sovietice au declanşat, la 12 mai 1942, o puternică contralovitură către 
Dnepropetrovsk şi Krasnograd. După ce pătrunsese circa 50 km spre vest, contralovitura 
sovietică a fost stăvilită. La 17 mai, forțele germane au trecut la ofensivă. Acţionând în 
cadrul grupului „von Korzfleisch”, Corpul 6 Armată român a înaintat spre Lozovaia, pe 
care a ocupat-o către sfârşitul lunii mai. A trecut apoi la urmărire spre Krasnopavlovsk, 
până la 31 mai 1942, contribuind la înfrîngerea grupării sovietice în această zonă. La 22 
iunie corpul a forţat Doneţul şi apoi a acţionat ofensiv către fluviul Don." 

La aceste succese ale trupelor terestre române, importante contribuţii au avut 
aviația, artileria antiaeriană, marina militară, unitățile şi formațiunile militare de servicii, 
tehnice şi medicale. 

Acţiunile de luptă desfăşurate de trupele române în perioada iulie 1941-—iulie 1942 
s-au soldat cu mari pierderi umane şi pagube materiale. Astfel, față de efectivele angajate 
în luptă, pierderile — morți, răniți şi dispăruţi — au fost de circa 26% în bătălia de la nord de 
Marea Azov, de 24% în acțiunile din Crimeea şi de 22% în bătălia de la Harkov. Trebuie 
evidențiat că cele mai mari pierderi, raportate la durata luptelor, s-au înregistrat în bătălia 
pentru Odessa — aproape 1.300 de luptători pe zi, similare cu efectivele a peste două 
batalioane de infanterie. În cele 70 de zile de lupte, armata română a pierdut circa 90.000 
de ostaşi — morți, răniți şi dispăruți — dintre care aproape 3.500 de ofițeri, 1.400 de 
subofiţeri şi 85.000 oameni trupă. De asemenea, s-a pierdut o mare cantitate de armament 
ŞI tehnică de luptă, care a putut fi înlocuită, în parte, cu stocul din depozite şi cea rezultată 
din fabricaţie.% 

În vara anului 1942, prezenţa armatei române în adâncimea spaţiulul sovietic a fost 
determinată de exigenţele războiului de coaliție alături de trupele germane, care 
contribuiseră la refacerea integrităţii teritoriale la granița estică a României. Conducătorul 
statului român, mareşalul lon Antonescu, a sperat că va putea reface integritatea țării şi la 
graniţa de vest, reîncorporând şi teritoriul ocupat de Ungaria horthystă. 

Ostaşii români se aflau atunci în ținuturile Donului şi ale Caucazului, pentru a 
înfrânge, împreună cu aliații lor conjucturali, pe foştii agresori. Oştirea română, aflată în 
cadrul unei coaliții militare, s-a văzut obligată să lupte până la înfrângerea definitivă a 
duşmanului, oriunde s-ar fi aflat acesta. Astfel se consolida recuperarea teritoriilor 
româneşti de la hotarul răsăritean şi se creau premize pentru eliberarea celor de la granița 
vestică.” 

Înaltul Comandament German al Trupelor de Uscat (OKH) a stabilit ca 
Stalingradul şi câmpurile petrolifere din Caucaz să fie cucerite, simultan, de Grupul de 
armate „B” (Stalingradul) şi Grupul de armate „A” (Caucazul). Cele două obiective de 
importanţă strategică erau plasate pe direcţii divergente. Prin dezvoltarea ofensivei se 
antrena dispersarea forțelor şi se creea unui spațiu de circa 500-600 km între cele două 
grupări. Majoritatea comentatorilor politici şi militari apreciază că prevederile directivei 
OKH au constituit o gravă eroare strategică, eroare dublată de subestimarea de către 
precum şi de ignorarea influențelor hotărâtoare ale masivelor ajutoare primite de la aliaţii 
occidentali.% 

Germania avea nevoie de resurse materiale importante pentru pentru susținerea 
războiului, îndeosebi de petrol şi produse cerealiere, pentru ca Wehrmacht-ul să poată 
menţine inițiativa strategică. lată de ce cucerirea zonelor bogate în resurse petroliere de la 
Maikop, Groznâi, şi Baku, precum şi a bogatului bazin al Donului, constituia un obiectiv 
atractiv şi necesar pentru continuarea operațiilor militare. Acest obiectiv deschidea, în 
perspectivă, posibilitatea unei joncţiuni cu forțele lui Rommel din Africa de Nord şi, mai 
departe, realizarea „măreţului” plan de invazie continentală a Asiei. Visurile aberante îl 
împiedicau pe Hitler să vadă disproporția imensă dintre scopuri şi mijloace, cu toate că 
diluarea forţelor germane pe mai multe teatre de operaţii, precum şi uriaşele pierderi 
suferite, puteau constitui argumente evidente pentru o analiză mai realistă a situaţiei.“ 

În aceste împrejurări, Germania s-a adresat aliaţilor săi cerându-le să-şi sporească 
contribuția militară la eforturile de război. Speculând cu abilitate diferendul româno-— 
maghiar cu privire la Transilvania, Berlinul obținuse o anumită creştere a efectivelor 
Armatei a 2-a ungare, aflată deja pe front la nord de Harkov. 

Mareşalul lon Antonescu, judecând condiţiile nou create, a apreciat că nu avea altă 
soluție decât să vină în întâmpinarea cererilor germane. Militar cu trăsături de caracter 

şlefuite, el a recunoscut că răspunderea în faţa istoriei îi revenea în totalitate. Permanent, 
mareşalul lon Antonescu avea în atenţie idealul refacerii hotarului de vest al ţării, 
problemă pe care a pus-o mereu în discuţie la întrevederile sale cu Hitler. Germania i-a 
promis mareşalului că va ajuta armata română cu armament şi tehnică modernă de luptă, în 
momentul intrării ei în dispozitivul operativ de pe front, promisiune rămasă însă neonorată 
din cauza marilor probleme cu care se confrunta.” 

Conform hotărârii luate, în luna iunie 1942, 11 divizii române au început 
deplasarea din țară spre front. Ele urmau să fie subordonate Armatei a 3-a române, pentru a 
înlocui unele trupe germane şi italiene de la Cotul Donului. Alte mari unități urmau să fie 
dirijate către stepa Kalmukă, ele urmând a intra în subordinele comandamentului Armatei a 
4-a române. La acestea se adăugau marile unități române existente în Crimeea şi Caucaz, 
subordonate unor armate germane. 

Forţele române se compuneau din: două comandamente de armată (ale Armatei a 
3-a şi Armatei a 4-a), 8 comandamente de corp de armată, 26 de divizii (dintre care 15 
divizii de infanterie, 4 divizii de munte, 6 divizii de cavalerie şi o divizie de blindate) şi 
alte unităţi independente de diferite arme. La acestea de adăugau forţele aeronauticii şi ale 
marinei militare.% 

În ajunul bătăliei de la Stalingrad, forţele terestre române erau grupate astfel: 

în Cotul Donului: în subordinea Comandamentului Armatei a 3-a existau 4 
comandamente de corp de armată (1,2,3,4) cu 11 divizii, din care 8 divizii de 
infanterie (5,6,7,9,11,13,14,15), două divizii de cavalerie (1,7) şi o divizie de 
blindate (Divizia 1-a);%* 

în stepa Kalmukă: în subodinea Comandamentului Armatei a 4-a (de la 21 
noiembrie 1942) erau două comandamente de corp de armată (6,7) cu 7 divizii, din 
care 5 divizii de infanterie (1,2,4,18,20) şi două divizii de cavalerie (5,8);%5 

în peninsula Taman şi în Caucaz: Comandamentul Corpului de Cavalerie cu două 
divizii de cavalerie (6,9) şi Divizia a 2-a Munte;" 

în Crimeea: Comandamentul Corpului de Munte cu 3 divizii de munte (1,3,4) şi 
două divizii de infanterie (10,19).% 

Cuantumul forțelor române participante la campania anului 1942 îndreptățeşte 
remarca potrivit căreia România a fost a doua putere militară în cadrul coaliției condusă de 
Germania. 

Contraofensiva sovietică a fost declanşată la Cotul Donului, la 19 noiembrie, şi în 
stepa Kalmukă, la 20 noiembrie. Blindatele Frontului de Sud-Vest şi ale Frontului 
Stalingrad au făcut joncțiunea, în zona localităților Kalaci şi Sovietski, încercuind trupele 
Armatei a 6-a germane, în ziua de 23 noiembrie. În această încercuire au fost prinse şi 
trupele române aparținând de Armata a 3-a şi Armata a 4-a. Prima victimă a fost Gruparea 
„General Lascăr”, constituită din 5 divizii române. 

Timp de două luni şi jumătate, trupele din încercuire au dus lupte grele printre 
ruinele Stalingradului, fiind atacate fără pauze — din toate părțile — de forțele sovietice, net 
superioare, mai ales numeric. În cele din urmă, rămăşiţele trupelor române, după o 
rezistenţă eroică, au capitulat, împreună cu resturile Armatei a 6-a germane, la 2 februarie 
1943. Armata germană a pierdut circa 300.000 de luptători, iar în rândurile armatei române 
s-au înregistrat peste 100.000 de morți şi prizonieri.% 

Tragedia trupelor germano-—române a fost agravată de ordinul aberant al lui Hitler 
de a rezista fără gând de retragere. Este de remarcat faptul că diviziile române au fost 

introduse în apărare pe aliniamente dezavantajoase, pe fronturi prea mari față de 

Bătălia de la Moscova (decembrie 1941-aprilie 1942) a însemnat falimentul 
„războiului fulger” şi spulberarea mitului invincibilității armatei germane, iar bătălia de la 
Stalingrad a avut urmări decisive pentru desfăşurarea ulterioară a operaţiior pe frontul 
sovieto-—german şi în ansamblul celui de-al doilea război mondial. Consecințele bătăliei de 
la Stalingrad, coroborate cu succesul forțelor aliate de pe alte fronturi (bătălia aero—navală 
de la Midway, din 4-6 iunie 1942, bătălia terestră de la El Alamein, din toamna aceluiaşi 
an şi debarcarea aliată în nordul Africii) au marcat pierderea inițiativei strategice de către 
Wehrmacht-ul hitlerist şi schimbarea definitivă a cursului războiului în Europa.” 

După victoria de la Stalingrad, Armata Roşie s-a aflat într-o neîntreruptă ofensivă, 
deținând o zdrobitoare superioritate asupra adversarului. Forţele germane, române, italiene 
Şi ungare, cu rândurile mult rărite, au început să se retragă. Marile unități ale Armatei a 3-a 
române au dus la început lupte de apărare pe Râul Cir, până la 26 decembrie 1942, iar apoi 
pe Doneţ. Trupele Armatei a 4-a române au încercat, fără succes însă, să opună rezitență pe 
aliniamentul Aksai. O parte dintre ele au participat la contralovitura Armatei a 4-a Tancuri 
germane pe direcția Kotelnicovo — Stalingrad, în scopul despresurării forțelor încercuite, 
după care s-au retras între Bug şi Nistru şi apoi în ţară. 

Începând cu primăvara anului 1943, forţele Wehrmacht-ului erau deja sleite. 
Încrederea în invincibilitatea armatei germane era iremediabil zdruncinată. Obligată să 
lupte pe mai multe fronturi ea nu mai avea moralul şi vigoarea învingătorului. În schimb, 
forța armatei sovietice, sporită substanţial cu ajutoarele anglo—-americane, creştea continuu. 
Ca urmare, tăvălugul armatei roşii se rostogolea mereu către vest — în Caucaz, în Kuban, 
în Crimeea, în sudul Ucrainei — apropiindu-se tot mai mult de frontiera estică a României. 
Nici pe alte fronturi situaţia armatei germane nu era mai bună. Eşecul bătăliei de la Kursk-— 
Orel, din lunile iulie-august 1943, a năruit ultima speranță a Înaltului Comandament 
german de a smulge din nou iniţiativa strategică şi a redresa situaţia pe Frontul de Est. În 
plus, debarcarea în Sicilia a trupelor aliate, la 10 iulie 1943, crease al doilea front în 
Europa, căruia Wehrmacht-ul trebuia să-i destineze noi forţe şi mijloace.” 

O suflare de gheaţă bătea din nou dinspre răsărit pentru noi românii. Îngrijorarea 
pusese stăpânire pe întreaga ţară. Dangătele clopotelor se revărsau din turlele bisericilor, 
vestind primejdia şi trezind fiorul spaimei în inimile oamenilor. Ştirea înfrângerii trupelor 
germane în bătălia de la Uman, din luna martie 1944, s-a răspândit ca un fulger. Drumul 
invaziei teritoriului românesc de către trupele sovietice era deschis. 

În dimineaţa zilei de 18 martie, blindatele Frontului | ucrainian comandat de 
generalul Konev, au trecut Nistrul în sectorul Moghilev —Jampol, intrând în Basarabia. 

Astfel, după ce aproape trei ani de zile soarele dreptăţii strălucise pe cerul 
Moldovei lui Ştefan cel Mare, veneau din nou nopţile întunecoase ale stăpânirii străine. 
Clipa nefastă a istoriei hotărâse ca bravul popor român să îndure noi privațiuni, să-şi vadă 
ameninţată însăşi ființa naţională.” 

Cu un ultim efort, la mijlocul lunii aprilie 1944, înaintarea trupelor sovietice a fost 
oprită pe linia: Târgu Neamţ — sud Paşcani — Târgu Frumos — nord laşi — Corneşti — nord 
Chişinău — Dubăsari şi apoi pe cursul inferior al Nistrului. Timp de circa cinci luni de zile, 
Armatele a 3-a şi a 4-a române, precum şi Armatele a 6-a şi a 8-a germane s-au aflat în 
apărare, constituind o pavăză fragilă în calea invaziei.” 

Poporul român s-a înscris în săptămâna patimilor, începând din ziua de 20 august 
1944, prin declanşarea ofensivei sovietice intrată în istorie sub denumirea de Operația 
Ofensivă Strategică Iaşi-Chişinău. Copleşite de superioritatea inamicului, trupele române 

ŞI germane s-au retras pe aliniamente succesive, suferind grele pierderi. Speranța în 
organizarea unei noi rezistențe pe Carpaţi şi în poarta Focşanilor, pe linia fortificată 
Focşani — Nămoloasa — Brăila, se năruia cu fiecare zi. 

După trei zile, la 23 august 1944, Proclamaţia regală vestea trecerea României de 
partea Naţiunilor Unite. Armata a urmat chemarea ţării, încetând ostilitățile față de trupele 
sovietice, şi a întors armele împotriva Wehrmacht-ului, fără nici o defecţiune, dând dovadă 
de o înaltă disciplină şi un înalt patriotism. Un nou capitol se deschidea în istoria României 
şi a oştirii sale.” 

În concluzie, bătălia de la Stalingrad (1942) şi bătălia Moldovei (1944), constituie 
repere spaţiale şi temporale, care definesc dimensiunea unei tragedii de mari proporții 
pentru poporul român. Aceste bătălii delimitează adâncimea unui spațiu de circa 2.000 km, 
cu durata de doi ani de zile, în care armata română a dus acțiuni de luptă neîntrerupte, pe 
ploaie şi pe ninsoare, pe ger şi pe arşiţă, în condiţii permanent dezavantajoase. Timp de 
aproape 50 de ani, poporul român a fost obligat să zăvorască în memorie numele fiilor săi 
căzuți în luptă în această perioadă, sau a celor care au fost luaţi prizonieri.”* 

Ostaşii români, de la soldat la general, din toate armele, au luptat vitejeşte, în 
aceste bătălii, îndeplinindu-şi întocmai misiunile primite. N-au izbândit întotdeauna, au 
fost deseori copleşiți de superioritatea adversarului, dar şi-au făcut datoria cu demnitate, 
până la sacrificiul suprem. Nici o învinuire nu li se poate aduce pentru că nu au reuşit să 
stăvilească în final valul atacatorilor, să păstreze pozițiile ocupate în condițiile 
superiorității numerice a inamicului, să împiedice luarea multora dintre ei în captivitate, 
afirmaţii pot fi susținute cu mărturii elocvente. 

Mareşalul Ion Antonescu arăta, după dezastrul de la Stalingrad: „Când patru 
generali comandanți de divizie luptă alături de ultimul soldat şi se sacrifică nedând un pas 
înapoi şi fiind fără muniţie şi fără hrană, Armata din care au făcut parte iese din această 
titanică luptă cu fruntea nepătată”.5 

În Proclamaţia dată cu prilejul Anului Nou 1944, Antonescu spunea: „Armatei 
care şi-a făcut datoria, ostașilor care au căzut pentru onoare, libertatea şi pământurile 
patriei, urmaşilor lor vrednici, le închin cel dintâi gând de recunoştinţă în această noapte 
sfântă, care deschide un drum destinului românesc”. 

Generalul Platon Chirnoagă, din Statul Major al Armatei a 3-a române spunea: „În 
această bătălie atât comandamentele române cât şi trupa şi-au făcut pe deplin datoria în 
bătălia Cotul Donului”. 

Aprecieri corecte cu privire la actele de eroism ale ostaşilor români au făcut şi unii 
comandanți ai Wehrmacht-ului. Astfel, feldmareşalul Erich von Mannstein arăta: „Românii 


tă A 78 
vitejeşte în numeroase locuri”. 


După război, generalul Hans Speidel, ajuns comandant al forţelor terestre NATO 
în Europa Centrală — răspunzând la întrebarea cunoscutului ziarist american, Cyrus 
Salzberger: „Care au fost cele mai bune trupe ale Axei în afară de germani? Finlandezii, 
croații, ungurii?” — a spus: „Nici unul dintre aceştia. Românii, da. Daţi-le şefi buni şi nu 

veți găsi trupe mai bune”. 


La final se impune un scurt bilanţ al participării oştirii române la războiul din est, 


reamintind în primul rând toate genurile de arme şi categoriile de forțe armate, dar şi 
sacrificiile făcute în numele idealului de reîntregire a pământului străbun. 

Între 22 iunie 1941 şi 23 august 1944 s-au aflat în lupte: două armate române (3 şi 
4) cu 10 corpuri de armată (1, 2, 3, 4, 5, 6, 7, 1l armată, de infanterie, de munte şi de 
cavalerie), 35 de divizii (1, 2, 3, 4, 5, 6, 7, 8, 9, 10, 11, 13, 14, 15, 18, 19, 20, 21, 24, 35 
infanterie, 1 gardă, 1 grăniceri, | blindată, 1, 2, 3, 4 munte, 1, 5, 6, 7, 8, 9 cavalerie, 1 şi 3 
pază), două brigăzi fortificate (1 şi 2), 4 comandamente de munte (101, 102, 103 şi 104) şi 
un comandament de infanterie (110). Acestora li s-au adăugat forțele Aeronauticii şi 
Marinei Militare. Potrivit datelor Marelui Stat Major, în operaţii a fost angajat un efectiv 
mediu de 911.193 militari (27.480 ofiţeri, 21.824 subofiţeri şi 861.889 gradaţi şi soldaţi). 

Pierderile față de efectivul angajat în luptă au oscilat între 10% şi 50% (circa 23% 
în bătălia de la Odessa, 10% la nord de Marea de Azov, 24% în Crimeea, 22% la sud de 
Harkov, 17% în Caucaz, 50% în Cotul Donului şi Stepa Kalmukă). Pe ansamblul 
campaniei din Est armata română a pierdut 624.740 militari (71.585 morţi, 243.622 răniți 
şi 309.533 dispăruți) din care: Armata de Uscat - 620.014 oameni, Aeronautica - 2.977 
oameni, Marina Militară - 1.749 oameni. Pierderile materiale au fost de asemenea imense: 
365.218 bucăţi armament de infanterie (arme, pistoale mitralieră, mitraliere), 616 piese de 
artilerie şi aruncătoare, 276 tunuri antiaeriene, 172 care de luptă, 2.445 autocamioane etc. 
Acestora li se adaugă pierderea aviaţiei, marinei şi altor arme.“ 

În încheiere un cuvânt de cinstire eroilor români care s-au jertfit pe tărâmuri 
strămoşeşti sau străine. Să le aprindem în sufletele noastre candela neuitării şi a 
recunoştinţei care să le vegheze somnul de veci! 

IN 


REGIMENTUL AL VII-LEA „RACOVA” NR. 25 (REGIMENTUL 25 
INFANTERIE „GENERAL CONSTANTIN PREZAN”) VASLUI 


Unitatea moşteneşte tradiţiile glorioase de luptă ale Regimentului 13 Dorobanţi 
Vaslui-laşi, făurite în Războiul de Independenţă din 1877-1878. 

Regimentul 13 Dorobanți Vaslui-laşi a luat ființă în ianuarie 1877 prin 
transformarea Regimentului 7 Dorobanţi Iaşi. Batalionul 1 îşi recruta oamenii din judeţul 
Iaşi, iar Batalionul 2 din județul Vaslui. 

Înainte de desfăşurarea bătăliei a 3-a de la Plevna, colonelul Alexandru Angelescu, 
comandantul Diviziei a 4-a Infanterie română, a hotărât să cucerească redanul din faţa 
redutei Griviţa 1, redan care stingherea înaintarea trupelor române în situaţia trecerii la 
ofensivă. După pregătirea de artilerie din seara zilei de 26 august, în zorii zilei de 27 
august 1877 s-a dat atacul infanteriei, printre atacatori - alături de Regimentul 5 Linie şi 
Batalionul 2 Vânători — aflându-se, la loc de frunte, Regimentul 13 Dorobanţi, comandat 
de locotenent-colonelul loan Petrovici. Dispozitivul de luptă adoptat de comandantul 
unităţii a fost repartizat pe două eşaloane: 

e  îneşalonul | — Batalionul 1 şi o companie din Batalionul 2, comandate de maiorul 
Dimitrie Leca; 

e în eşalonul 2 — celelalte două companii din Batalionul 2, comandate de maiorul 
Dimitrie Macri, companii care erau desfăşurate la flancuri şi în spatele primului 
eşalon. 

În spatele Regimentului 13 Dorobanţi se aflau Batalionul 2 Vânători Prahova şi 
Regimentul 5 Linie Bacău. 

Acţiunea din după-amiaza zilei de 27 august 1877 — care a avut ca rezultat 
cucerirea redanului din faţa redutei Griviţa 1 -— a fost plină de dramatice episoade de 
eroism. "Trupa a înaintat cu vigoare şi bărbăţie, având în frunte ofițeri neînfricaţi, care şi-au 
condus cu pricepere subunitățile în vâltoarea atacului. Căpitanul Vasile Eremia, 
comandantul Companiei a 4-a, din Regimentul 13, a fost primul care a pătruns în redan şi 
s-a angajat în lupte la baionetă. Căpitanii lon Botez şi Grigore Andronescu, precum şi 
locotenentul Vasile Dimitriu şi-au îmbărbătat ostaşii clipă de clipă. Legându-şi numele de 
această măreață faptă de arme a oştirii române, legendarul sergent Constantin Ţurcanu, din 
Batalionul 2 al Regimentului 13 Dorobanţi Vaslui-laşi, a devenit nemuritorul „Peneş 
Curcanul”, cântat fiind de Vasile Alecsandri în celebra sa poezie. 

Rememorând comportarea unităților române în această zi, doctorul Gheorghe 
Sabin, martor ocular al vitejiei dorobanţilor, infanteriştilor şi vânătorilor, scria că „avântul 
trupelor noastre în această zi a fost aşa de mare; sodații s-au luptat cu atâta bărbăţie şi 
curaj, mergeau cu nepăsare în fața morții, încât au provocat admiraţia tuturor acelora 
care i-au văzut”. 

În ziua de 4 septembrie 1877, Regimentul 13 Dorobanţi Vaslui-laşi a executat o 
misiune de recunoaştere prin luptă, pentru a determina tăria redutei Griviţa 2.7 

Regimentul a participat la un nou atac asupra redutei Griviţa 2, în ziua de 7 
septembrie, şi apoi la atacul Plevnei. În lunile decembrie 1877 şi ianuarie 1878, unitatea a 
participat la asaltul redutelor şi cetății Vidin. 

După război, până în anul 1880, Regimentul 13 Dorobanţi Vaslui-laşi şi-a 
continuat instrucția cu ostaşii încorporaţi în Batalionul 1 Iaşi şi Batalionul 2 Vaslui. 

Regimentul de Dorobanţi nr. 25 Vaslui a luat ființă la data de 5 aprilie 1880, în 
conformitate cu Înaltul Decret nr. 1163, din fostul Batalion 2 al Regimentului 13 Dorobanţi 
Vaslui-Iaşi.” 

La început, regimentul a avut următoarea organizare: 

e Statul major la Vaslui; 

e Batalionul] la Vaslui, cu Companiile I-a şi a 2-a la Vaslui şi Companiile a 3-a şi a 
4-a la Codăeşti; 

e Batalionul 2 la Vaslui, cu Companiile a S-a şi a G-a la Negreşti şi Companiile a 7-a 
şi a 8-a la Pungeşti. 

În baza învăţămintelor desprinse din participarea armatei române la Războiul de 
Independenţă, dar şi a nevoilor stringente de apărare a ţării, conform Înaltului Decret nr. 
930, din 21 martie 1889, Regimentul de Dorobanţi nr. 25 Vaslui s-a contopit cu 
Regimentul 7 Linie laşi, luând denumirea de Regimentul al VII-lea „Racova” nr. 25 
Vaslui, cu următoarea organizare: 

e Batalionul la Vaslui, cu Companiile I-a şi a 2-a la Vaslui şi Companiile 3 şi 4 la 
Codăeşti; 

e Batalionul 2 la Huşi, cu Companiile a S-a şi a 8-a la Huşi, Compania a 6-a la 
Răducăneni şi Compania a 7-a la Drânceni. 

Efectivele regimentului s-au pregătit pentru îndeplinirea misiunilor prin instrucție 
zilnică, marşuri şi aplicaţii de luptă în garnizoanele Vaslui şi Huşi. 

Referindu-se la semnificația mobilizării armatei la 20 iunie-30 iulie 1913, marele 
istoric George I. Brătianu, sublinia peste ani că sensul adânc al mobilizării din 1913 „nu se 
lămureşte pentru cei câțiva kilometri pătrați ai Cadrilaterului, ci mai ales prin faptul că 
era, după atâta trecere de vreme, prima manifestare a forței armatei româneşti care, după 
cum trecuse Dunărea, putea într-o zi să treacă şi Carpaţii” S 

În timpul celui de al doilea război balcanic, Regimentul al VII-lea „Racova” nr. 25 
Vaslui a făcut parte din Brigada a 13-a Infanterie a Corpului 4 Armată, acționând în 
sectorul Corabia şi, apoi, în Bulgaria, spre Ghighen, Lukoviţ, Etropole şi Plovdiv.” 

Perioada de neutralitate a României, august 1914-august 1916, a constituit pentru 
Regimentul al VII-lea „Racova” nr. 25 Vaslui un motiv temeinic de instruire intensivă prin 
recrutarea la termen a contingentelor 1914, 1915 şi 1916, precum şi chemarea rezerviştilor 
din contingentele 1908, 1909, 1910, 1911, 1912. 

În această perioadă, nuclee ale unităţii au participat la funeraliile regelui Carol I 
(decedat la 27 septembrie 1914) şi ale reginei Elisabeta (decedată la 18 februarie 1914), 
precum şi la proclamarea Majestății Sale Regele Ferdinand I. La comanda unității a fost 
numit locotenent-colonelul Vasile Piperescu, ajutat de maiorul Nicolae Fărcăşanu. 

Activitatea de instruire a efectivelor regimentului s-a desfăşurat în garnizoanele 
Vaslui (Batalioanele 1şi 2) şi Huşi (Batalionul 3), iar de la 29 august 1915 la Târgu-Ocna, 
în zona viitoarelor acțiuni de luptă (bătălia de la Oituz din 1916). 

Prin Ordinul nr. 2858, din 28 august 1915, al Corpului 4 Armată, s-au constituit 
două centre militare: 

e Centrul de Rezistență „Mânăstirea Caşin”, sub comanda locotenent-colonelului 
Gheorghe lonescu, la care Regimentul al VIl-lea „Racova” nr. 25 Vaslui a 
participat cu efectivele Batalionului 2, în cooperare cu Bateria I-a din Regimentul 
17 Artilerie; 

e Centrul de Rezistență „„Herăstrău”, comandat de locotenent-colonelul Vasile 
Piperescu, din care făceau parte: Batalioanele 1 şi 3 şi Compania de Mitraliere din 

Regimentul al VII-lea „Racova” nr. 25, în cooperare cu Divizionul nr. 2 din 

Regimentul 12 Artilerie. 

Ambele centre făceau parte din Grupul „Oituz”, cu reşedinţa în Grozeşti, grup 
subordonat Brigăzii a 15-a Infanterie, comandată de colonelul Gheorghe Boureanu,. 

Grupul „Oituz” împreună cu Grupul „Slănic” au făcut parte din Detaşamentul 
Trotuş, cu reşedinţa la Târgu-Ocna, detaşament comandat de generalul loan Raşcu. 

În lunile septembrie-decembrie 1915 şi ianuarie-februarie 1916, efectivele 
regimentului — 3.200 oameni — au realizat, în paralel cu instrucția, unele lucrări de 
fortificaţii — bordee, şanţuri de comunicaţii, adăposturi, rețele de sârmă ghimpată — pe 
dealurile: Arşiţa, Herăstrău, Ungureanu, Ploştina, Albert, Runcului, Matuşca, Sarosul.! 

Perioada martie 1916-august 1916 a constituit pentru efectivele regimentului un 
bun prilej de aprofundare a instruirii, prin marşuri şi aplicaţii militare realizate în zona 
viitoarelor acţiuni de luptă, în care se vor acoperi de glorie, în momentul declanşării 
acțiunilor militare. În timpul iernii, bravii ostaşi s-au luptat cu febra tifoidă şi au biruit-o. 

În această perioadă de pregătire şi instruire, efectivele regimentului au fost 
inspectate de generalii Constantin Prezan (comandantul Armatei de Nord), lon Pătraşcu 
(comandantul Diviziei a 8-a Infanterie), Constantin Coandă (comandantul Corpului 4 
Armată). Aceştia au făcut aprecieri competente şi extrem de realiste cu privire la 
desfăşurarea pregătirii de luptă şi a asigurării materiale şi morale. ” 

Conform Ordinului Marelui Stat Major, nr. 2786, din august 1916, în ziua de 14 
august, la ora 24% s-a declarat mobilizarea generală a armatei române. 

Cu acel prilej, Majestatea Sa Regele Ferdinand I s-a adresat oştirii şi întregului 
popor, cu următorul apel: 

„OSTAȘI, 

V-am chemat ca să purtaţi steagurile noastre peste hotare, unde fraţii noştri vă 
aşteaptă cu nerăbdare şi inima plină de nădejde. 

Umbrele marilor voievozi Ștefan cel Mare şi Mihai Viteazu ale căror rămăşiţe zac 
în pământurile ce veți desrobi, vă îndeamnă la biruinţă, ca vrednici urmași ai oștenilor 
care au învins la Războieni, la Călugăreni şi la Plevna, Rahova, Vidin. 

Veţi lupta alături de marile naţiuni cu care ne-am unit; o luptă aprigă vă aşteaptă. 
Cu bărbăţie şi credință să-i îndrumăm pe ostaşi să învingă greutățile şi cu ajutorul lui 
Dumnezeu izbânda va fi a noastră. Arătaţi-vă deci demni de gloria străbună! De-a lungul 
veacurilor un neam întreg vă va binecuvânta şi vă va slăvi!” 

Ordinului Majestății Sale Regele Ferdinand I i-au urmat ordinele comandanților 
Diviziei a 8-a Infanterie şi Brigăzii a 15-a Infanterie, cărora li se subordona Regimentul al 
VII-lea „Racova” nr. 25 Vaslui. Grupul „Oituz” a trecut la atac prin surprindere, la ora 3% 
a zilei de 14 august 1916, acționând pe trei coloane. Regimentul al VII-lea „Racova” nr. 25 
Vaslui a făcut parte din coloanele din centru şi din dreapta. Până în zorii zilei de 15 
august, unitatea a dat lupte grele la Poiana Sărată şi la Oituz, reuşind să captureze 300 
oameni şi armamentul lor. 

La data de 17 august 1916 efectivele regimentului au acționat cu curaj şi bărbăție 
înaintând până la Breţcu. Până la 20 august au fost realizate fortificații la Breţcu şi la 
Mihăileni. 

În ziua de 25 august, Brigada 15 Infanterie — din care făcea parte şi Regimentul al 
VII-lea „Racova” nr. 25 Vaslui — a atacat Miercurea Ciuc, a forțat Oltul şi a atacat 
inamicul, frontal şi prin învăluire, reuşind ca în ziua de 29 august să ajungă pe aliniamentul 
Miercurea Ciuc — Mihaly. 

Luna septembrie 1916 a găsit efectivele regimentului implicate în desfăşurarea 
unor lupte foarte grele, împotriva unui inamic superior numeric, bine amplasat în lucrări 
genistice. Au avut loc confruntări sângeroase pe direcția: Pojan — Băile Tuşnad — 
Sânmartin — Sâncrăieni — Odorhei — Băile Homorod — Sovata. 

Ca urmare a complicării situației militare în Dobrogea şi în sudul țării, Marele Stat 
Major a ordonat unităților militare româneşti care luptau în Transilvania să se retragă pe 
aliniamentul Carpaţilor. În acest mod au fost disponibilizate o parte din forțe care au fost 
trimise pe frontul din sud cu scopul de a stăvili atacurile dezlănţuite de trupele invadatoare 
germane, bulgare şi turce. 

În situaţia grea creată de invadatori, în ziua de 29 septembrie 1916 Regimentul al 
VII-lea „Racova” nr. 25 Vaslui s-a deplasat din dispozitivul de luptă la Bicaz, iar la data de 
30 septembrie, la Piatra Neamţ, oraş în care şi-a refăcut efectivele şi mijloacele de luptă. 

De la 20 octombrie, unitatea s-a deplasat la Târgul Ocna, pe calea ferată. Ajunsă în 
zonă, a ocupat dispozitiv de luptă în apărare, începând de la 30 octombrie, pe aliniamentul: 
Dealul Ploştina — Muncel — Stăncica — Herăstrău — Matiuşca. 

La data de 30 octombrie 1916, Regimentul al VII-lea „Racova” nr. 25 Vaslui a 
intrat în subordinea Diviziei a 15-a Infanterie (supranumită „Divizia de fier”), comandată 
de generalul Eremia Grigorescu, cel care a lansat deviza: „Pe aici nu se trece/” 

Până la sfârşitul lunii noiembrie 1916, efectivele Regimentului al VII-lea 
„Racova” nr. 25 Vaslui au luptat cu dârzenie şi eroism pe Plaiul Pălămida, Plaiul 
Măgurica, Plaiul Runcului, Coama Manoilă, contribuind la oprirea ofensivei inamicului pe 
Valea 'Trotuşului. Elogiind eroismul lor, reputatul istoric militar Constantin Kirițescu arăta 
în lucrarea „Istoria războiului pentru întregirea României (1916-1919), volumul 1, la 
pagina 42: „Soldații regimentelor moldoveneşti care au apărat Oituzul au vărsat şiroaie de 
sânge. În special ieşenii din regimentele 13 şi 53 şi vasluienii din regimentele 25 şi 65 
infanterie. Tradiţia lui Peneş Curcanul se cuvenea să fie cinstită”. 

În ziua de 30 decembrie 1916, la comanda regimentului a fost numit colonelul 
Eugen Linde. În aceeaşi zi s-a încheiat armistițiul dintre Puterile Centrale şi Rusia, 
armistițiu la care a consimțit şi România. 

Dispozitivul de luptă al regimentului s-a modificat treptat, în funcție de situția de 
pe front, astfel încât, în luna decembrie 1916, efectivele sale au ocupat aliniamentul: 
Bogdăneşti — Plaiul Măgurica — Caşin. La data de 30 decembrie 1916, efectivele 
regimentului se aflau pe aliniamentul: Fetişoarele — Dealul Şerbeşti — Varnița — Stânci — 
Caşin. 

Prin Înaltul Ordin de Zi nr. 26, din 31 decembrie 1916, drapelul de luptă al 
Regimentului al VII-lea „Racova” nr. 25 Vaslui a fost decorat cu Ordinul „Mihai 
Viteazul”, clasa a 3-a, pentru bravura deosebită, dârzenia şi înaltul spirit de sacrificiu 
dovedite în lupte, timp de trei luni, în bătălia de la Oituz.” De asemenea, au fost decoraţi şi 
unii ofiţeri şi ostaşi remarcaţi în acţiunile de luptă desfăşurate. 

Până la data de 16 martie 1917, unitatea a fost păstrată pe linia frontului, unde a 
îndeplinit importante misiuni de pază şi supraveghere, fiind apoi dislocată, pentru refacere, 
mai întâi la Păltinata şi ulterior la Răcăciuni. 

După refacerea fizică şi morală, precum şi completarea materialelor de luptă, la 
data de 23 aprilie 1917, unitatea a fost readusă pe front, în sectorul Fetişoara, la vest de 
Panciu. 

În primăvara anului 1917 au fost pregătite condiţiile politice şi militare pentru 
reînceperea ofensivei armatei române, ofensivă care s-a declanşat, în vara anului 1917, prin 
operaţiunile militare de la Mărăşti, Mărăşeşti şi Oituz. 

Cu Ordinul nr. 3070, din 26 iunie 1917, al comandantului Diviziei a 8-a Infanterie, 
în subordinea căruia revenise Regimentul al VII-lea „Racova” nr. 25 Vaslui, s-a trecut la 
pregătirea minuțioasă pentru reluarea luptelor. 

În sectorul Armatei a 2-a, comandată de generalul Alexandru Averescu, din care 
făcea parte şi regimentul vasluian, marea ofensivă a început la data de 9 iulie 1917. 

Cele mai crâncene lupte, pe viață şi pe moarte, au avut loc în zilele de 12-19 iulie 
1917, când unitatea a pierdut 10 ofiţeri şi 170 de ostaşi. 

În perioada august-decembrie, efectivele regimentului au fost menținute pe front. 
Ostaşii au executat misiuni de observare şi supraveghere neîntreruptă a mişcărilor 
inamicului. 

La data de 22 noiembrie 1917, Marele Cartier General al armatei ruse a cerut 
armistițiu Puterilor Centrale. 

Conform ordinului generalului Pătraşcu, comandantului Diviziei a 8-a Infanterie, 
la sfârşitul lunii decembrie 1917, Regimentul al VII-lea „Racova” nr. 25 Vaslui a fost 
dislocat — la Piatra Neamţ — pentru refacere, odihnă şi completarea mijloacelor de luptă şi a 
instruirii efectivelor, şi, cu începere de la data de 1 februarie 1918, a fost trimis pe 
aliniamentul de apărare al frontului din Moldova, zona Oituz. 

Ca urmare a intensificării acțiunilor de luptă ale trupelor ucrainiene la Nistru şi a 
dezordinii provocate de bolşevici, conform Ordinului nr. 6141 al Diviziei 8 Infanterie, din 
9 martie 1918, Regimentul al VII-lea „Racova” nr. 25 Vaslui a fost trimis cu trenul în 
Basarabia, în zona Vasilika — Bumbăta — Şipoteni, pe itinerariul: Valea Seacă, Bacău, laşi, 
Ungheni, Vasilika.s 

Creându-se condiții optime pentru reluarea ofensivei împotriva Puterilor Centrale, 
armata română a fost remobilizată. 

În luna octombrie 1918, Regimentul al VII-lea „Racova” nr. 25 Vaslui, comandat 
de colonelul Nicolae Fărcăşanu, a menţinut sub arme contingentele anilor 1912-1915. La 6 
şi 8 noiembrie 1918, unitatea s-a deplasat în Bucovina, cu Batalioanele 1, 2 şi 3, punându- 
se la dispoziţia Diviziei 8 Infanterie, comandată de generalul Iacob Zadic.* 

De la data de 10 decembrie, efectivele regimentului au efectuat paza liniei de 
demarcație-—armistițiu în judeţele Văscăuţi, Vişnița şi Coţman, asigurând liniştea populației 
din zonă. Sub comanda colonelului Gheorghe Diamandi, în perioada ianuarie-aprilie 1919 
a fost adunat armament de la populația civilă din zona păzită. 

Conform Ordinului 21 din 23 mai 1919 al Comandamentului Român, regimentul, 
împreună cu celelalte unități militare româneşti, a participat la dejucarea planului 
bolşevicilor din Ucraina şi Ungaria, care doreau să facă joncțiunea în Pocuția, conform 
înţelegerii secrete dintre Lenin şi Bella Kun." 

La data de 26 mai 1919, unitatea a participat la ocuparea Colomeei, pe care o 
stăpâneau trupele ucrainiene. Aici, ostaşii regimentului au executat misiuni de menţinere a 
ordinii interioare, dejucând provocările ucrainienilor. 

În ziua de 20 august, Regimentul al VII-lea „Racova” nr. 25 Vaslui a predat 
Pocuția trupelor poloneze (Pocuția Orientală, până la graniţa cu Bucovina). 

După îndeplinirea misiunii la granița cu Polonia, regimentul s-a deplasat la 
Cernăuţi, în ziua de 28 august.” 

În ziua de 7 noiembrie 1919, unitatea a dejucat revolta ostaşilor ucrainieni din 
Regimentul 113 Bucovina. 

De la data de 1 ianuarie şi până la 30 aprilie 1920, efectivele Regimentului al VII- 
lea „Racova” nr. 25 Vaslui au participat la instrucție, menţinerea ordinii în oraşul Cernăuţi 

şi au desfăşurat munci agricole în localitățile rurale din jurul Cernăuţiului, iar la data de 17 
mai, au asigurat primirea, cu mare fast, a familiei regale. 

În lunile iunie şi iulie, unitatea s-a instruit în localitatea Coţman şi a vegheat la 
asigurarea ordinii interioare din localitate şi împrejurimi. 

La data de 7 august 1920, regimentul a înăbuşit revolta bolşevicilor din Cuciurul 
Mic şi a împiedicat înaintarea trupelor ucrainiene care doreau să pătrundă în Bucovina." 

Conform Ordinului de Operații nr. 40, din Il octombrie 1920, unitatea s-a 
deplasat la Hotin, cu Batalioanele 1 şi 2 şi la Noua Suliţă, cu Batalionul 3, pentru 
asigurarea pazei graniţei de est.!* 

În luna noiembrie 1920, efectivele unităţii au respins atacurile trupelor ucrainiene, 
care forţau graniţa de est.!* 

În perioada ianuarie-martie 1921, efectivele Regimentului al VII-lea „Racova” nr. 
25 Vaslui au acoperit granița de est pe aliniamentul: Briceni — Româncăuţi — Secuieni — 
Voloşcova — Korman. 

La data de 1 aprilie armata română a trecut pe picior de pace şi s-au luat măsurile 
necesare pentru readucerea unităţilor militare în garnizoanele de reşedinţă. 

Regimentul al VII-lea „Racova” nr. 25 Vaslui a fost deplasat, cu partea activă, în 
cazarma de la Vaslui, în luna august 1922. 

Participarea unităţii la războiul de întregire a neamului românesc s-a soldat cu 
pierderea a 5.550 ostaşi, morţi şi dispăruţi. Întregul efectiv a dovedit, prin faptele de vitejie 
săvârşite pe câmpurile de bătălie, că a meritat omagii de la patrie. 

În semn de recunoştinţă pentru faptele de eroism săvârşite de ostaşii regimentului 
vasluian, precum şi pentru cinstirea memoriei mareşalului Constantin Prezan, care-şi 
odihneşte somnul de veci la Schinetea, judeţul Vaslui, în anul 1925 s-a adăugat în titulatura 
regimentului, numele bravului mareşal. 

Deasemenea, în anul 1931, drapelul Regimentului al VII-lea „Racova” nr. 25 
„General Constantin Prezan” Vaslui a fost decorat cu Ordinele „Mihai Viteazul” şi 
„Virtutea Militară”. i 

În perioada interbelică regimentul a fost supus unor perfecționări organizatorice, în 
conformitate cu ordinele eşaloanelor superioare. De asemenea şi-a îmbunătățit dotarea cu 
mijloace de luptă, precum şi instrucția, atât în garnizoana Vaslui, cât şi în zonele 
viitoarelor acţiuni de luptă. 

De la data de 26 septembrie 1939, regimentul s-a organizat pe două părți - activă şi 
sedentară - având următoarea compunere: 

e partea activă: Comandament, Statul Major, Compania Comandă, Trenul de Luptă 
Regimentar, Compania Armament Greu Regimentar, Batalioanele 1, 2 şi 3 
Puşcaşi, Batalionul 15 Mitraliere; 

e partea sedentară: Comandament, Birou Mobilizare, Compania Depozit, Batalionul 
Instrucție şi Marş, Compania Armament Greu Batalionar, Compania 5 Recruţi.! 
Începând din 1925 şi până în 1939, la comanda regimentului au activat coloneii 

Dumitru Constantinescu, loan Minescu, Nicolae Haşiganu şi din septembrie 1939 
colonelul Vasile Dumitrescu. 

Conform Ordinului Marelui Stat Major, după 19 martie 1940, armata română a 
fost mobilizată, ca urmare a pericolului revanşard dezlănțuit de puterile fasciste. 

Regimentul al VII-lea „Racova” nr. 25 „General Constantin Prezan” Vaslui a 
mobilizat partea activă şi s-a pregătit intens pentru îndeplinirea unor eventuale misiuni." 
Pregătirea pentru luptă a efectivelor s-a desfăşurat prin instrucție în cazarmă, marşuri şi 

aplicații de luptă, atât în împrejurimile oraşului Vaslui, cât şi în zonele viitoarelor acțiuni 
de luptă de pe teritoriul Basarabiei. 

Ca urmare a pierderilor suferite de Regimentul 3 Vânători, la sfârşitul lunii iunie şi 
începutul lunii iulie 1940, pe timpul retragerii de la Cetatea Albă, partea activă şi partea 
sedentară ale acestui regiment s-au contopit cu Regimentul 25 Infanterie „General 
Constantin Prezan” Vaslui.!* 

După retragerea din Basarabia — în luna iulie 1940 — regimentul şi-a intensificat 
instrucția, atât în garnizoană, cât şi zona de graniță. 

Noaptea de 21 spre 22 iunie 1941, s-a aşternut pe nesimţite peste plaiurile 
legendare ale Moldovei, fără a părea să vestească ceva deosebit. Desfăşurarea de forţe din 
Moldova şi Dobrogea, pentru reîntregirea neamului românesc, părea într-o încremenită 
aşteptare în cea mai scurtă noapte a anului. 

La ora 0% au intrat în vigoare prevederile Decretului-lege prin care se mobiliza 
„întreaga armată de uscat, aer şi marină”. Toate unitățile române treceau la organizarea şi 
înzestrarea prevăzută în statele de război. 

Către ora js în jurul trenului „Patria”, care gonise în ajun ca o fantomă şi se 
oprise la Piatra Neamţ, a sosit o delegaţie militară germană condusă de generalul Eugen 
von Schobert, comandantul Armatei 1l germane, spre a se prezenta generalului Ion 
Antonescu, comandantul abia înființatului Grup de Armate Româno-Germane, grup care 
avea în compunere Armatele a 3-a şi a 4-a române şi Armata a 1 l-a germană. 

La ora 2%, în vagonul restaurant al trenului oficial, generalul român, ridicând cupa 
de şampanie, a rostit în faţa celor prezenți — generali şi ofiţeri superiori români şi germani 
— o scurtă alocuțiune, prin care îi anunţa că „în această zi a sosit ceasul luptei pentru a 
şterge pata de dezonoare de pe fruntea ţării şi de pe stindardele armatei. Peste puţin în 
faptul acestei zile, armata ţării va primi ordin de a trece Prutul, spre a împlini trupul țării 
aşa cum a fost de la Basarab”. 

Peste numai câteva minute, armata a primit, de la generalul Ion Antonescu, celebra 
dispoziţie: „Ostaşi, vă ordon: treceţi Prutul!”. 

La ora 3% liniştea Moldovei a fost sfâşiată de zgomotul metalic al avioanelor care 
survolau Prutul pentru a executa misiuni de luptă în spațiul Basarabiei străbune, ocupată de 
armata sovietică, începând cu aceeaşi oră a nopţii de 27/28 iunie 1940. La ora 3"? văzduhul 
a fost zguduit de bubuitul artileriei româno-germane, care a deschis focul asupra pozițiilor 
sovietice de dincolo de Prut. De la ora 3*a început şi răpăiala armamentului de infanterie, 
care a țesut o pânză de foc continuă în faţa poziţiilor inamicului. Infanteriştii, vânătorii de 
munte şi cavaleriştii au trecut linia de demarcaţie din nordul Bucovinei, avântându-se către 
Storojineţ, Cernăuţi şi Hotin. 

În faptul dimineţii, lupta dintre trupele româno-germane şi cele sovietice s-a 
generalizat pe tot frontul. Starea de război între România şi Uniunea Sovietică, care avea 
să dureze 1.159 zile, era un fapt împlinit. Sorţii istoriei au vrut ca reîntregirea granițelor 
țării să înceapă cu Basarabia şi Bucovina, ca şi în anii 1918-1919. 

Regimentul 25 Infanterie „General Constantin Prezan” Vaslui — care făcea parte 
din Divizia a 15-a Infanterie, Corpul 3 Armată — şi avea dispozitivul de luptă pe linia 
Drânceni — Cârța — Valea Cânepii — Albiţa Pod, a executat misiuni de tatonare şi 
recunoaştere a poziţiilor inamice. În zilele de 25-30 iunie unitatea a atacat dealurile Calcea 
şi Gorgan.!* 

După primirea ordinului de ofensivă, în noaptea de 2/3 iulie, regimentul a 
intensificat atacurile în zona Cotul Morii. 

Unitatea a trecut Prutul la data de 5 iulie 1941 şi şi-a intensificat acţiunile de luptă 
pe direcția localităţilor Nemţeni şi Lăpuşna. 

În ziua de 13 iulie, după lupte dârze, ostaşii regimentului au ajuns în zona 
localităților Lăpuşna, Bujos, Cătălui. 

La data de 16 iulie, unitatea a depăşit platoul Corneştilor, cucerind, împreună cu 
celelalte forțe ale Diviziei 15 Infanterie, dealurile Prisaca şi Sabaciu şi atingând şoseaua 
Ialoveni — Chişinău. După eliberarea Chişinăului, la 16 iulie 1941, unitatea a acționat pe 
direcția Căuşani — Tighina, unde a săvârşit minunate fapte de eroism. 

Trecând Nistrul, unitățile militare din Corpul 3 Armată, Divizia 15 Infanterie, au 
acționat la est de Nistru, în operațiunea militară Odessa, care a cauzat mari pierderi în 
rândurile ostaşilor români.” 

Regimentul 25 Infanterie „General Constantin Prezan” Vaslui, ca şi celelalte 
unități, neavând sprijin din partea unităţilor militare de tancuri şi fiind prea puţin ajutat de 
artilerie, a desfăşurat lupte extrem de dure la: Grigoriopol, Catargi, Cubanca, Bălăceanu, 
Bujalâc, Blagodatnaia, la 17 km în nordul Odessei, Griduikovka, Krimidovka (unde a 
ajuns la 5 octombrie 1941). 

În luptele din Basarabia, regimentul a fost comandat, cu multă fermitate, de 
colonelul Vasile Dumitrescu, iar de la 15 iulie 1941, de colonelul Mihail Papadopol. De la 
1 august, în luptele din Ucraina, comanda a asigurat-o locotenent-colonelul Abrudan 
Constantinescu, şi, de la 3 octombrie, colonelul Scarlat Momiceanu. 

Conform Ordinului Marelui Cartier General nr. 12.200, din 27 octombrie 1941, 
unitatea s-a înapoiat la Vaslui, unde a fost primită cu mare bucurie de către localnici. După 
sosirea în garnizoana de reşedinţă, militarii concentrați au fost lăsați la vatră şi s-a 
continuat instrucţia contingentelor reținute în regiment.” 

Cu prilejul sărbătorilor de Crăciun, a Anului Nou şi a sărbătorii Sfântului Vasile au 
fost comemoraţi ofițerii, subofițerii şi militarii în termen căzuți în luptele pentru eliberarea 
Basarabiei (6% din efectiv) şi în operaţiunea Odessa (14% din tot efectivul). 

La data de 1 aprilie 1942, unitatea a primit efectivele şi materialele de la 
Regimentul 53 Infanterie Iaşi, dublura sa pe front, care suferise mari pierderi în lupte. 

Insuccesele armatei germane pe fronturile de Nord şi Centru şi rezistența dârză a 
armatei şi a poporului sovietic în apărarea Moscovei l-au determinat pe Hitler să-i ceară 
ajutorul mareşalului lon Antonescu, în vederea continuării operațiunilor militare pe 
teritoriul sovietic. 

Mareşalul Antonescu, conştient că inamicul comun n-a fost înfrânt şi dorind din tot 
sufletul să elibereze Transilvania de Nord, răpită în mod samavolnic prin Dictatul de la 
Viena din 30 august 1940, a acceptat mobilizarea armatei pentru a participa la operațiunea 
militară Stalingrad (Cotul Donului). 

În acest sens, Regimentul 25 Infanterie „General Constantin Prezan” Vaslui, 
mobilizat în luna iulie 1942, a participat, de la sfârşitul lunii august 1942 şi până la 
sfârşitul lunii ianuarie 1943, la operaţiunea Stalingrad şi a suferit foarte mari pierderi 
(morți, răniți şi dispăruți), îndeosebi cu începere de la data de 19 noiembrie 1942. 

De la Stalingrad regimentul s-a înapoiat cu numai un sfert din efectivele de 
luptători. 

Cauzele principale ale înfrângerilor regimentului la Cotul Donului au fost 
sintetizate de căpitanul Gheorghe Chirvase, comandantul Batalionului 15 Infanterie 
Uşoară, şi au constat în: 

e lipsa armamentului antitanc; 

e distrugerea de către tancurile sovietice a tunurilor „Bofors” de 37 mm şi „Brenda” 
de 47 mm; 

e  nefinalizarea pozițiilor de luptă ale Diviziei 15 Infanterie; 

insuficienţa rețelelor de sârmă ghimpată şi de mine; 

atacuri directe ale tancurilor sovietice asupra efectivelor regimentului insuficient 

apărate; 

existenţa liniilor telefonice neîngropate, uşor de distrus de către tancurile sovietice; 

insuficienta instrucţie a vânătorilor de tancuri; 

condiţii foarte grele de climă; 

insuficienta aprovizionare cu alimente, muniție şi slaba echipare a ostaşilor 

regimentului.?! 

După înapoierea în garnizoana Vaslui, în luna martie 1943, regimentul a continuat 

activitatea de completare a efectivelor, şi-a intensificat instrucția şi apoi, în luna octombrie 

1943, a fost dislocat, din nou, în Transnistria, pentru îndeplinirea unor misiuni de pază şi 

asigurare a ordinii interioare. 

Unitatea a participat, în iarna şi primăvara anului 1944, la acțiuni militare dure în 
Transnistria şi Basarabia, unde a suferit mari pierderi în oameni şi tehnică de luptă. 

Ca urmare a ofensivei armatei sovietice, coroborată cu oboseala oamenilor şi lipsa 
mijloacelor de luptă, regimentul a început să se retragă, la mijlocul lunii august, la vest de 
Prut, şi a fost dislocat în localitățile Plosca, Piatra, Buzescu şi Adămeşti, din judeţul 
Teleorman. 

După completarea efectivelor şi a mijloacelor de luptă, unitatea a participat, în 
lunile septembrie şi octombrie, la acţiuni militare pe Dunăre, în Oltenia, unde a dezarmat 
trupele germane şi a asigurat ordinea interioară în localități. 

În conformitate cu prevederile Instrucţiunilor Speciale 70.200, din 11 noiembrie 
1944, ale Marelui Stat Major şi cu Ordinul 245.105, din 11 noiembrie 1944, al Corpului 4 
Armată, Partea Activă şi Partea Sedentară ale regimentului s-au desfiinţat, prin contopirea 
cu Partea Sedentară a Regimentului 24 Infanterie Tecuci.” În acest mod s-a pus capăt 
activității glorioase desfăşurată timp de 64 de ani de către acest brav regiment în slujba 
patriei. 

În baza Ordinului nr. 45.145, din 3 iunie 1949, al Marelui Stat Major, Secţia a 4-a, 
Regimentul 25 Infanterie s-a înființat la data de 1 iulie 1949, cu ajutorul Regimentului 24 
Infanterie Tecuci, şi a fost dislocat în garnizoana laşi.” 

La data de 7 iulie 1949, regimentul a fost mutat la Piatra Neamţ, continuând 
procesul de perfecţionare a structurilor organizatorice şi a procesului de instrucție şi 
educaţie a efectivelor.” 

La data de 1 ianuarie 1951, regimentul a intrat în subordinea Diviziei 10 Infanterie 


Iaşi. 

În anul 1951, Regimentul 25 Infanterie şi-a schimbat denumirea în Regimentul 
128 Infanterie şi apoi a funcționat, pe structura unei brigăzi mecanizate, în municipiul 
Piatra Neamţ. 

Acest istoric este dedicat tuturor luptătorilor care au făcut parte din Regimentul al 
VII-lea „Racova” nr. 25 (Regimentul 25 Infanterie „General Constantin Prezan”) Vaslui, 
precum şi bunicilor mei — Vasile Chiper, Petru Dărescu şi Constantin V. Dărescu — care au 
luptat la Oituz şi Mărăşti şi au fost decoraţi cu Medalia „Crucea Comemorativă a 
Războiului 1916-1919”, cu baretele Oituz şi Mărăşti, la data de 1 ianuarie 1924. 

II 


REGIMENTUL 65 INFANTERIE VASLUI 


Regimentul 65 Infanterie Vaslui a fost înființat la 1 aprilie 1914, ca dublură a 
Regimentului al VII-lea „Racova” nr. 25 Vaslui, din nevoia de a spori numărul unităților 
de infanterie participante la războiul pentru întregirea neamului românesc." 

Regimentul îşi are originea în Batalionul de Rezervă „Racova”, unitate care a fost 
înființată în ziua de 15 aprilie 1908, prin efectul Legii de organizare a armatei din 2 aprilie 
1908. EI înlocuia fostul Batalion de Miliţii al Regimentului al VII-lea „Racova” nr. 25. 

La înfiinţare, Regimentul 65 Infanterie Vaslui şi-a primit efectivele de la 
Regimentul al VII-lea „Racova” nr. 25 Vaslui, precum şi din încorporarea oamenilor de la 
vetre. Aceştia din urmă proveneau din vărsările făcute din fostul batalion de rezervă, după 
stabilirea circumscripției Cercului de Recrutare „Racova” (înființat prin Ordinul General 
nr. 35, publicat în Monitorul Oficial al României nr. 32 din anul 1908). 

Sub comanda locotenent-colonelului Gheorghe Popovici, regimentul a fost 
cartiruit în cazarma Regimentului al VII-lea „Racova” nr. 25 Vaslui. Magaziile au fost 
adăpostite în Casa Moldovencii, din strada Alexandru Lahovari, nr. 4, Vaslui. Pentru 
instrucție au fost aduse contingentele 1903-1906, care au fost pregătite în patru serii cu 
durata de câte 15 zile, asigurându-se însuşirea exerciţiilor individuale în şcoala plutonului 
şi a exerciţiilor de luptă şi trageri la şcoala companiei.” 

În ziua de 23 mai 1914, efectivele regimentului au fost inspectate pe câmpul de 
instrucție de către comandantul Comandamentului Teritorial nr. 4, generalul loan Pătraşcu. 
Cu acest prilej au fost făcute recomandări în vederea perfecționării pregătirii subunităților 
în luptă. 

La data de 9 mai 1914, o delegaţie condusă de comandantul Regimentul 65 
Infanterie Vaslui a primit, la Bucureşti, din mâinile Majestății Sale Regele Carol I, drapelul 
de luptă, iar pe data de 10 mai, delegaţia unităţii a participat la sărbătoarea casei regale. 
Delegația militară, în frunte cu drapelul de luptă, a fost întâmpinată la Vaslui, duminică, 11 
mai, cu un mare entuziasm, de către administraţia oraşului, populaţia civilă şi efectivele 
Regimentului al VII-lea „„Racova” nr. 25 Vaslui şi ale Regimentului 65 Infanterie Vaslui. 

Cu acel prilej, comandantul Regimentului 65 Infanterie Vaslui a ținut o înflăcărată 
cuvântare, printre altele arătând: „Priviţi ce mândru se înalță în fața voastră drapelul, care 
nu este numai al nostru; el este şi al ostaşilor din Regimentul 7 „Racova ” nr. 25, deoarece 
sub faldurile lui vor lupta şi ei, când vor intra ca rezervişti în Regimentul 65 Infanterie.” 

În încheierea festivității, comandantul Regimentului al VII-lea „Racova” nr. 25 
Vaslui a spus: „Priviţi cu atenție drapelul; sub culorile lui vă veţi aduna la semnalul de 
alarmă pentru a vă jertfi sângele în scopul apărării patriei, aşa cum au făcut-o strămoșii 
noştri; cu puterea braţelor lor şi cu nădejdea în Dumnezeu au biruit pe duşmani lăsându- 
ne moştenire această ţară mare şi frumoasă.” 

După aceste cuvântări, regimentele au defilat — cu drapelele lor de luptă — prin fața 
mulțimii adunate la festivitate. 

Ca urmare a declanşării primului război mondial, regimentul a mobilizat, la 27 
iulie 1914, rezerviştii din contingentele 1904-1911, care au fost instalaţi în bivuac pe 
platoul târgului, la nord de cazarma Regimentului al VII-lea „Racova” nr. 25 Vaslui.” 

La data de 6 august 1914, Corpul 4 Teritorial laşi a dat ordin pentru mobilizarea 
tuturor contingentelor şi instruirea lor mai intensă, în scopul participării la război.” 

În ziua de 6 septembrie, regimentul a fost inspectat de generalul loan Raşcu, 
comandantul Diviziei a 8-a Infanterie şi generalul loan Pătraşcu, comandantul 
Comandamentului 4 Teritorial, care au apreciat pozitiv măsurile luate pentru instruirea 
recruților şi a concentraţilor. 

Regimentul 65 Infanterie Vaslui, partea operativă, avea, la data de 15 septembrie 
1914, următoarea structură de comandă: comandantul unităţii — locotenent-colonelul 
Gheorghe Popovici, comandantul Batalionului 1 — maiorul Eugeniu Linde, comandantul 
Batalionului 2 — căpitanul Dumitru Rotaru, comandatul Batalionului 3 — maiorul Gheorghe 
Botez. Fiecare batalion avea patru companii de puşcaşi. Regimentul avea în compunere şi 
partea sedentară, comandată de maiorul Nicolae Voinescu. 

La data de 27 septembrie 1914, efectivele regimentului au participat la serviciul 
religios desfăşurat în biserica „Sfântul loan”, dedicat trecerii în neființă a Majestății Sale 
Regele Carol I şi proclamării Majestății Sale Regele Ferdinand I. În după-amiaza aceleiaşi 
zile, unitatea a depus jurământul de credință față de noul suveran al României. 

În lunile octombrie şi noiembrie, regimentul a desfăşurat instrucția ostaşilor, a 
acordat concediu rezerviştilor pentru a participa la muncile agricole şi au fost pregătite 
spaţiile de cazare pentru iarnă. În luna noiembrie 1914, unitatea fost inspectată de 
comandantul Corpului 4 Armată, generalul Constantin Prezan. 

De la data de 1 ianuarie şi până la data de 30 martie 1915, Regimentul 65 
Infanterie Vaslui a continuat instruirea recruților şi a rezerviştilor, în serii de câte 15 zile şi 
a dat gărzi pentru paza penitenciarului din Târgu Ocna. 

În trimestrele al II-lea şi al III-lea au fost instruiți rezerviştii, în serii de câte 20 de 
zile, şi au fost pregătiţi caporalii, sergenții şi ostaşii din subunitatea de specialităţi.” 

De la data de 1 august 1915, Regimentul 65 Infanterie Vaslui a trimis câte 25 de 
ostaşi, pe timp de 30 de zile, pentru paza graniţei de est, la Pichetul de grăniceri Drânceni.” 

În luna septembrie unitatea a executat manevre militare în zona Vaslui, cu 
excepţia Batalionului 2, care a fost trimis pentru pază pe frontiera de est. Cu începere de la 
15 octombrie, a fost trimis pentru asigurarea pazei şi Batalionul 3 Infanterie. 

De la data de 1 decembrie 1915, Batalionul 1 a schimbat, pe graniță, Batalioanele 
2 şi 3.10 

În anul 1916, Regimentul 65 Infanterie Vaslui şi-a sporit eforturile pentru 
instruirea efectivelor în zona Vaslui şi a participat la efectuarea pazei pe graniță. 

După mobilizarea armatei, la 15 august 1916, Regimentul 65 Infanterie Vaslui — 
cu trei batalioane de puşcaşi, o companie de mitraliere şi Compania Stat Major, având un 
efectiv total de 3.456 de oameni — a plecat pe front, în ziua de 22 august, sub comanda 
locotenent-colonelului Nicolae Mihăilescu. La comanda batalioanelor se aflau ofițerii: 
maiorul Grigore Niţescu la Batalionul 1, maiorul Constantin Niculescu la Batalionul 2, 
căpitanul Dumitru Buznea la Batalionul 3. Comandantul Companiei Mitralieră era 
locotenentul Constantin Dragomirescu şi comandantul Batalionului Statului Major era 
maiorul Nicolae Voinescu." 

Prin ordinele eşaloanelor superioare, regimentul a fost transportat cu trenul la 
Bacău, iar de aici, în ziua de 23 august, s-a deplasat prin marş la Mărgineni, lângă Buhuşi, 
unde a cantonat. 

În ziua de 24 august s-a continuat marşul spre localitatea Zăneşti şi apoi, în ziua de 
25 august, unitatea s-a îmbarcat în tren la Roznov, debarcând pe 27 august la Gălbinaşi. De 
aici, a început deplasarea prin marş spre Curcani, Fundeni, Budeşti, îmbarcându-se în trei 
trenuri şi pornind spre Cernavodă, pe 3 septembrie.” 

De la Cernavodă, unitatea s-a deplasat prin marş pe itinerariul: Ivrinez, Uzum, 
Ciacâr, Movila, Sazla, Iuinc. În ziua de 4 septembrie, efectivele regimentului s-au deplasat 
la Movila Săpată, întărind stânga Diviziei a 2-a Infanterie, iar în ziua de 5 septembrie a 
continuat marșul spre dealul Arabagi, sub ploaia de proiectile de artilerie a inamicului. În 
urma luptelor, regimentul a suferit mari pierderi: 5 ofițeri răniți şi unul dispărut, 23 ostaşi 
morţi, 168 ostaşi răniți şi 146 ostaşi dispăruți. * 

După 8 septembrie, unitatea a fost trecută în rezerva Diviziei a 2-a Infanterie 
Craiova. În zilele de 9-12 septembrie, vremea a devenit nefavorabilă, cu ploaie, vânt şi frig 
ŞI, în aceste condiții meteorologice dificile, unitatea a rămas pe poziţii. Până în ziua de 20 
septembrie, ostaşii regimentului au efectuat lucrări de întărire a apărării, având — datorită 
tăriei focului dezlănțuit de artileria inamică — 20 de ofiţeri răniți, 11 ostaşi morți şi 17 
ostaşi răniți. La începutul zilei de 20 septembrie, ora 6', artileria inamică a lansat un 
bombardament puternic cauzând regimentului pierderea a încă 11 ostaşi.” 

La data de 25 septembrie 1916, regimentul a fost schimbat de pe front, 
deplasându-se în cantonament la Sorinezul Mic, iar de aici, conform ordinului superior, 
regimentul s-a deplasat la gara Saligny şi, cu trei trenuri, a plecat la Oneşti, unde a sosit la 
28 septembrie. 

În continuare, unitatea s-a deplasat — prin marş şi cu căruțele — la Grozeşti, unde s- 
a angajat în lupte grele cu inamicul. Noaptea, regimentul s-a retras la Hârja, împreună cu 
Brigada 38 Infanterie, căreia i se subordona. Retragerea a fost determinată de faptul că 
forţele rămase pe linia frontului, după deplasarea Brigăzii a 2-a Cavalerie la Oituz, erau net 
inferioare inamicului austro-ungar.!5 

După 1 octombrie 1916, regimentul a desfăşurat lupte foarte grele în apărarea 
localității Hârja, lupte în care locotenent-colonelul Mihăilescu, comandantul unităţii a fost 
rănit şi înlocuit de către locotenent-colonelul Arghir Constantinescu. Până la sfârşitul zilei 
de 3 octombrie, unitatea a înaintat pe Valea Leşunţului şi a intrat sub comanda colonelului 
Vasile Piperescu. Regimentul a pierdut în luptă 11 ofiţeri. După 5 octombrie, Regimentul 
65 Infanterie Vaslui a cooperat bine cu Regimentul al VII-lea „Racova” nr. 25 Vaslui, 
reuşind respingerea atacurilor inamicului.!S 

De la data de 10 octombrie, Regimentul 65 Infanterie Vaslui a fost schimbat pe 
poziția de luptă de către Regimentul 77 Infanterie Botoşani şi s-a retras la Grozeşti, pentru 
refacere, de unde, la 12 octombrie 1916, a fost reintrodus pe front, în dispozitivul de luptă: 
Dealul Măciucaş — Coama Stăncicăi — Coama Manoilă. 

Până la data de 1 noiembrie, ostaşii regimentului au menținut pozițiile de luptă şi 
au capturat de la inamic armament şi unelte de geniu, reuşind să captureze prizonieri 
români, croaţi şi unguri care au declarat că inamicul era vlăguit şi lipsit de alimente. 

În zilele de 3-11 noiembrie 1916, inamicul a bombardat, cu artileria, pozițiile 
Regimentelor 65 Infanterie şi 25 Infanterie. 

Regimentul 65 Infanterie Vaslui s-a apărat bine, cu Batalionul 1 pe Dealul 
Măciucaş şi cu Batalionul 2 pe Dealul Stăncicăi.'” Ostaşii unității au consolidat apărarea 
prin săparea tranşeelor şi realizarea rețelelor de sârmă ghimpată. Până la sfârşitul lunii 
noiembrie, unitatea a rămas pe poziţia de luptă. 

De la 1 decembrie, Regimentul 65 Infanterie Vaslui a ocupat poziție de apărare pe 
Dealul Arşiţa.'% Unitatea a avut mai mulți răniți datorită bombardamentului intens al 
artileriei inamice.!* 

În ziua de 14 decembrie, datorită presiunii exercitate de inamic, trupele 
Regimentului 65 Infanterie Vaslui s-au retras pe culmea Ploştina, iar în noaptea de 15 
spre16 decembrie, au continuat retragerea la Bogdăneşti unde au fost schimbate pe poziție 

de o unitate rusească. Unitatea şi-a continuat deplasarea pe itinerariul Bogdăneşti — Curiţa 
— Mănăstirea Caşin şi a ocupat poziție de luptă la sud de satul Mănăstirea Caşin, pe 
dealurile Cărpeniş şi Puhnei.” 

Până în ziua de 25 decembrie, regimentul a consolidat pozițiile de apărare şi a 
răspuns atacurilor date de inamic. Locotenent-colonelul Arghir Constantinescu, 
comandantul regimentului, a fost numit comandant al sectorului Cărpeniş — Fetişoara, în 
această situație luând sub comandă încă două batalioane (unul din Regimentul 29 
Infanterie Dorohoi şi altul din Regimentul 8 Vânători Botoşani).”! 

Comandantul sectorului a stabilit noi măsuri de pază, cu posturi fixe pe Valea 
Puturosul şi Plaiul Pietricelele. 

În ziua de 28 decembrie 1916, inamicul a atacat poziţiile sectorului Cărpeniş — 
Fetişoara şi trupele române au suferit mari pierderi, dar, la data de 29 decembrie, trupele 
locotenent-colonelului Arghir Constantinescu — în cooperare cu cele ale Regimentului al 
VII-lea „Racova” nr. 25 Vaslui, comandat de locotenent-colonelul Creiniceanu — au 
recucerit poziţiile, cu mari pierderi de ambele părți. 

La data de 30 decembrie, detaşamentul  locotenent-colonelului  Arghir 
Constantinescu, care a primit şi Batalionul 1 din Regimentul al VII-lea „Racova” nr. 25 
Vaslui, ajutat de artileria română, a ocupat poziţii de luptă pe Dealul Arşiţa.” 

Cu sprijinul activ al artileriei, trupele au înaintat în dispozitivul inamic, în ziua de 
1 ianuarie 1917, pe o adâncime de 500 m, suferind mari pierderi umane, dar pricinuind şi 
inamicului mari pierderi în oameni şi tehnică de luptă.* 

Pentru a crea o diversiune, în perioada 2-13 ianuarie 1917, inamicul a adus în linia 
întâi ostaşi unguri, echipați în uniforme româneşti luate de la românii căzuți la datorie (care 
au fost lăsaţi goi în noroiul îngheţat). Deoarece după 7 ianuarie a nins abundent, în lupte 
au fost trimişi şi ostaşi îmbrăcaţi în uniforme albe.” 

În ziua de 15 ianuarie 1917, Majestatea Sa Regele Ferdinand 1 a vizitat poziţia de 
luptă, asupra căreia se executaseră lucrări genistice complexe, iar după-amiază a decorat, la 
Oneşti, drapelele de luptă ale unităţilor evidenţiate. În cadrul ceremoniei, drapelul 
Regimentul 65 Infanterie Vaslui a fost decorat cu Ordinul „Mihai Viteazul”.% 

Până la 22 ianuarie 1917 a nins abundent şi temperatura a scăzut până la - 25 C, 
înrăutățirea vremii constituind o povară suplimentară în îndeplinirea misiunilor de luptă. În 
această zi, colonelul Mihăilescu, care fusese rănit în timpul luptelor din octombrie 1916, s- 
a înapoiat la comanda Regimentului 65 Infanterie Vaslui. 

Situaţia de pe front a rămas neschimbată până la sfârşitul lunii ianuarie, timp în 
care trupele române şi cele inamice şi-au consolidat poziţiile de luptă cu reţele de sârmă. În 
această perioadă au căzut prizonieri 6 ostaşi români,.” 

Propaganda inamicului a recurs la trimiterea în poziţiile de luptă ale armatei 
române a unor ostaşi români căzuţi prizonieri, care aveau asupra lor manifeste 
demobilizatoare.” 

În luna februarie 1917, patrulele din regiment au făcut recunoaşteri în dispozitivul 
de luptă al inamicului, aducând informații preţioase pentru luarea hotărârilor de către 
comandantul Regimentului 65 Infanterie Vaslui. S-a consolidat apărarea şi au avut loc 
schimburi reciproce de foc.%% 

În ziua de 19 martie 1917, unitatea a fost trecută în subordinea Diviziei a 14-a 
Infanterie, din Armata l-a, şi a fost dislocată pe o poziţie de luptă în zona Vrancea, în 
localitatea Răcăuţi.” 

La data de 5 aprilie, Regimentul 65 Infanterie Vaslui a fost trimis la Vorniceni, în 
pădurea Dorobanţul din județul Botoşani, pentru refacere. Ajuns în zonă cu trenul, la 8 

aprilie, regimentul a dat concediu ostaşilor, prin rulaj, pentru a le permite participarea la 
muncile agricole. Cu efectivele rămase în cantonament s-a desfăşurat procesul de instrucție 
şi au fost îmbunătăţite condiţiile de cazare şi de hrănire." 

Deoarece în timpul campaniei militare din 1916 Regimentul 65 Infanterie Vaslui şi 
Regimentul 53 Infanterie laşi suferiseră mari pierderi în oameni şi tehnică de luptă, în 
tabăra Dorobanţi cele două unități au fuzionat (în perioada aprilie-mai 1917).% 

Ziua de 1 iunie a constituit pentru proaspăt înființatul Regiment 53/65 Infanterie 
începerea deplasării spre noua zonă de adunare, cu următoarea ordine de bătaie: comandant 
- colonelul Nicolae Mihăilescu, ajutor - maiorul Constantin Giurcăneanu, comandantul 
Batalionului 1 - maiorul loan Adam, comandantul Batalionului 2 - maiorul Constantin 
Giurcăneanu, comandantul Batalionului 3 - maiorul Panait Bălăuţă. 

Fiecare batalion era format din 4 companii de puşcaşi şi câte o companie de 
mitraliere, apte să îndeplinească noile misiuni de luptă.” 

Unitatea a fost îmbarcată în tren, în gările Bucecea şi Leorda, şi s-a deplasat pe 
itinerariul Paşcani, Mărăşeşti, Tecuci, Galaţi, debarcând în staţia Lascăr Catargi. De aici şi- 
a continuat deplasarea, prin marş, în pădurea de pe Dealul Gerului, la nord de Târgul 
Bujor, unde s-a instalat în bivuac. Perioada scursă până la 15 iunie a fost folosită pentru 
instrucția trupelor, după care a urmat deplasarea la Vârlezi, Puţeni, Cudalbi, Griviţa, 
Călmățui, Pădurea Hanul Conachi, Blehani, Nămoloasa, unde a cantonat, la 19 iunie 1917, 
ŞI a ocupat poziţie de luptă. Ulterior au fost efectuate lucrări genistice, pentru consolidarea 
apărării. Regimentul se învecina, la flancul stâng, cu Brigada 17 Infanterie română şi la 
flancul drept, cu Brigada 18 Infanterie română.” 

În zilele de 22 şi 23 iunie, inamicul a bombardat, cu artileria şi aviația, poziţia de 
apărare a unităţii, producându-i pierderea a 5 ostaşi şi a unei părţi din tehnica de luptă. 

În zilele de 24-30 iunie unitatea a terminat de amenajat șanțurile de comunicaţie şi 
rețelele de sârmă. În această perioadă au avut loc incursiuni ale aviaţiei inamice şi 
schimburi reciproce de foc cu artileria şi armamentul de infanterie, producându-se 
însemnate pierderi." 

În perioada 23 iulie-3 august, Regimentul 53/65 Infanterie a fost dislocat în zona 
Umbrăreşti — Torceşti, pentru odihnă şi instrucţie,” iar apoi a fost deplasat la lonăşeni şi, 
de aici, la Pădureni, în rezerva Armatei l-a române. 

La data de 6 august, regimentul a fost adus în vechea poziție: Batalioanele 1 şi 3 la 
Umbrăreşti şi Batalionul 2 în Pădurea Nemţeanca. Ostaşii au continuat lucrările de sapă 
(genistice) şi instrucţia de specialitate, pregătindu-se pentru noi misiuni de luptă." 

Noaptea de 8 august a marcat dislocarea Batalioanelor 1 şi 3 la Dobrineşti şi 
trimiterea pe front, în sectorul Băltăreţu, a Batalionului 2 (acesta înlocuind Regimentul 3 
Vânători Prahova). 

În ziua de 9 august, Batalioanele 1 şi 3 din Regimentul 53/65 Infanterie au fost 
deplasate la Ionăşeni şi au început lucrul la amenajarea adăposturilor pentru trupă şi cai.” 

La data de 13 august 1917, toate batalioanele regimentului se aflau pe linia 
frontului, la Cozmeşti Deal şi Cozmeşti Vale."% 

Până la 1 septembrie, regimentul a păzit zona repartizată, ziua având loc schimburi 
reciproce de focuri, iar noaptea executându-se lucrări de apărare a zonei. După această 
dată, unitatea a fost dislocată în zona Mărăşeşti, unde a executat misiuni de recunoaştere şi 
pază. 

La data de 15 septembrie, regimentul a bivuacat pentru refacere în Pădurea 
Modruzeni, în rezerva corpului de armată, iar în ziua de 20 septembrie a fost readus în 

zona Mărăşeşti, pentru efectuarea recunoaşterilor, supraveghere şi pază. Postul de comandă 
al regimentului a fost instalat în via Negroponte, la nord-vest de Mărăşeşti.” 

De la data de 1 octombrie până la 20 octombrie 1917, unitatea a executat misiuni 
de recunoaştere şi pază şi a asigurat buna circulație pe şoseaua şi calea ferată Adjud - 
Mărăşeşti şi Mărăşeşti - Panciu. 

La 21 octombrie, regimentul a fost retras pentru refacere în localitatea Pădureni, în 
spaţiile pe care le ocupase anterior Regimentul 7 Prahova.“ Aici s-au desfăşurat lucrări de 
amenajare a adăposturilor pentru oameni şi cai şi s-a făcut instrucția obişnuită, conform 
planificării întocmite. 

Conform Ordinului comandantului Diviziei 14 Infanterie, unitatea a executat, în 
luna noiembrie, lucrări de consolidare a apărării în liniile 2 şi 3 din zona Mărăşeşti — Siret, 
folosind în acest scop materialele de lucru — sârmă, pari, cuie — care se primeau prin gara 
Pădureni. De asemenea s-a continuat instrucţia după programul planificat de regiment.” 

În ziua de 29 noiembrie 1917, armata româno-rusă a încheiat armistițiul cu 
armatele germano-austro-ungare, turce şi bulgare, stabilindu-se încetarea operațiunilor 
militare într-o zonă de 10 km.” 

La data de 6 decembrie 1917 forțele regimentului au fost dispuse pentru pază pe 
pozițiile: Batalionul 1 la vest de Pădurea Răzoare, Batalionul 2 la est de Pădurea Răzoare, 
Batalionul 3 în rezerva Corpului 5 Armată, la Rateşul lui Haret. S-au realizat adăposturi 
pentru oameni şi cai şi s-a continuat instrucţia efectivelor.” 

În noaptea de 27/28 decembrie 1917, Batalioanele 2 şi 3 au fost deplasate pentru 
pază în linia întâi a frontului, pe Valea Zăbrăuţului, înlocuind Regimentul 75/76 Infanterie 
Urziceni - Olteniţa, iar Batalionul 1 a executat misiuni de pază şi ordine în localitatea 
Călimăneşti." 

În ziua de 23 ianuarie 1918, colonelul Nicolae Mihăilescu a fost numit 
comandantul Brigăzii 2 Vânători şi la comanda regimentului a fost numit, temporar, 
maiorul Petru Bălăuţă, până la sosirea locotenent-colonelului Alexandru Niculescu. 

În noaptea de 29/30 ianuarie 1918, regimentul a fost trecut în rezervă, deplasându- 
se pe traseul Diocheţi, Călimăneşti, Fântânele, Hânţeşti. În această localitate, unitatea a 
fost cantonată şi s-au luat măsuri de igienizare a personalului. 

Divizia a 14-a Infanterie Bacău a fost schimbată pe poziție de Divizia a S-a 
Infanterie Buzău şi, în aceste condiții, Regimentul 53/65 Infanterie a fost schimbat de 
Regimentul 7 Infanterie Prahova.“ 

În ziua de 1 februarie 1918, maiorul Bălăuţă a cununat, împreună cu maiorul 
medic Elena Constantinescu, pe învățătorul satului Hânţeşti, Nicolae Ciobanu. 

De la data de 4 februarie, sub comanda locotenent-colonelului Alexandru 
Niculescu, unitatea a desfăşurat instrucția pe batalion, şcoala de mitralieră, şcoala tragerii, 
a făcut baie şi deparazitare la Nicoreşti, a participat la marşuri spre 'Tecuci, Matca, Puţeni 
ŞI s-a înapoiat în locurile de cantonament Hânţeşti şi Fântâni, cărora li s-au adus 
îmbunătăţiri.” 

La data de 6 martie 1918, Regimentul 53/65 Infanterie a primit ordin de deplasare 
la Vaslui, prin marş (pe traseul Hânţeşti, Nicoreşti, Tecuci) şi apoi cu trenul (Tecuci — 
Vaslui). La Vaslui efectivele au fost instalate pe platoul de instrucție al Regimentul al VII- 
lea „Racova” nr. 25 Vaslui. 

Pe data de 7 martie 1918 a început demobilizarea a 27 ofițeri şi 1.814 ostaşi. 
Ostaşii au primit un rând de echipament, hrana pe două zile şi caii pentru a fi îngrijiţi." 

De la 10 martie s-au instalat recruții, s-au aranjat trăsurile şi întreaga avere a 
regimentului, s-a făcut curăţenie generală şi s-au cultivat zarzavaturile necesare popotelor 
unităţii.” 

Acest regiment a servit cu credință patria, contribuind la desăvârşirea unității 
naționale a poporului român. Ostaşii unității au săvârşit legendare acte de bravură în 
Dobrogea şi la Oituz, fapt pentru care drapelul de luptă al Regimentului 65 Infanterie 
Vaslui a fost decorat cu Ordinul „Mihai Viteazul”. De asemenea, un număr însemnat de 
ofițeri, subofițeri, sergenți, caporali şi soldați au fost decoraţi cu înalte ordine şi medalii 
româneşti, ca recunoştinţă pentru dârzenia, vitejia, combativitatea şi spiritul de sacrificiu 
dovedite în lupte la care au participat. 

În arhivele militare pot fi găsite documente care atestă faptul că regimentul a fost 
desființat în anul 1923, conform Ordinului Marelui Stat Major al Armatei Române." 


NOTE 


1. Arhivele Militare Române Piteşti, Fond Regimentul 65 Infanterie, Registrul Istoric nr. 
860, fila 1. 

2. Idem, fila 2. 

3. Idem, filele 3-4. 

4. Idem, filele 5-6. 

5. dem, fila 7. 

6. Idem, filele 8-10. 

7. dem, fila 11. 

8. Idem, filele 12-15. 

9. Idem, filele 16-19. 

10. Idem, filele 20-21. 

11. Arhivele Militare Române Piteşti, Jurnal de Operații nr. 1315, filele 1-2. 

12. Idem, filele 3-4. 

13. Idem, filele 5-6. 

14. Idem, filele 7-11. 

15. Idem, filele 12-15. 

16. Idem, filele 16-20. 

17. Idem, filele 21-31. 

18. Idem, filele 32-37. 

19. Idem, filele 38-39. 

20. Idem, filele 40-43. 

21. Idem, fila 44. 

23. Idem, fila 46. 

29. Idem, filele 58-60. 

31. Idem, filele 62-64. 

32. Idem, filele 65-70. 

. Idem, fila 126. 

07.04.1976, poziţia 20, dosar F.N., 1919-1920, filele 737 şi 743. 

IV 


REGIMENTUL 26 DOROBANȚI HUŞI 


Din vechea organizare a grănicerilor, la 18 februarie 1869, prin Înalt Decret nr. 
371, a luat ființă Batalionul 32 Miliţii, ca organizaţie teritorială a judeţului Fălciu. 

În anul 1872, prin Înalt Decret nr. 3954, s-au organizat opt regimente de 
dorobanţi. Batalionul de Fălciu s-a transformat în Batalionul 1 al Regimentului 7 
Dorobanţi, cu reşedinţa în laşi. 

În luna noiembrie 1876, prin Înalt Decret nr. 2195, s-au înființat încă opt 
regimente de dorobanţi. În aceste condiţii, Batalionul 1 al Regimentului 7 Dorobanţi 
Iaşi s-a transformat în Batalionul 2 al Regimentului 12 Dorobanţi, cu reşedinţa la 
Bârlad. 

Cu acest regiment, batalionul a participat la campania militară din anii 1877-1878, 
la Plevna, Rahova şi Vidin. 

La data de 9 aprilie 1877, Batalionul 2 Huşi, format din ostaşi ai meleagurilor 
Fălciului, a plecat — sub comanda maiorului Ciuhureanu — la Bârlad, la reşedinţa 
Regimentului 12 Dorobanți. 

În ziua de 14 aprilie, batalionul şi Regimentul 12 Dorobanţi Bârlad au fost 
îmbarcate în tren şi au ajuns în ziua de 15 aprilie la Bucureşti, unde au fost cantonate în 
cazarma ,Cuza”. Pe linie operativă, regimentul se subordona Corpului 3 Armată. 

Până la 29 aprilie efectivele regimentului - deci şi cele ale Batalionului 2 - s-au 
ocupat cu echiparea şi instrucţia. În ziua de 29 aprilie, unitatea s-a îmbarcat pentru Piatra 
Olt, rămânând acolo până la 20 mai, iar după acea dată s-a pus în marş, în trei etape, cu 
câte o zi de repaus, urmând itinerariul: Balş — Pieleşti — Craiova — Podari — Radovan — 
Perişor — Galicea Mare — Moţăţei. Ajungând aici, la data de 24 mai, conform ordinului 
brigăzii, unitatea a ocupat malul Dunării în fața localității Lom Palanca, pe malul 
bulgăresc, unde a îndeplinit misiunea ordonată. La 31 mai regimentul a fost înlocuit şi 
retras la Moţăţei, unde a staționat până la 30 iulie. La această dată a ocupat din nou 
sectorul său de pază la Dunăre, iar la 12 august, unitatea a trecut Dunărea pe pontoane şi a 
ocupat satul Măgura. 

În ziua de 15 august, Batalionul 2 Fălciu a intrat în avanposturi, ocupând înălțimile 
satului Gigenska, cu fața spre Riben, unde a respins un escadron de cerchezi şi a executat 
lucrări de sapă (genistice). 

În ziua de 27 septembrie s-a deplasat pe partea dreaptă a Vidinului, la Riben şi, 
apoi, la Colesorat. 

Reintrând în componenţa Diviziei a 3-a Infanterie, unitatea a înaintat la Verbiţa, 
cantonând în stânga Regimentului 8 Dorobanţi Buzău. Regimentul şi-a continuat înaintarea 
ŞI, la 1 octombrie, a cantonat la nord de Plevna, în regiunea Bucov. 

În ziua de 12 octombrie a avut loc o luptă crâncenă în care au murit şi au fost răniţi 
mulți ostaşi. După această dată, Regimentul 12 Dorobanţi - în componența căruia se afla şi 
Batalionul 2 Huşi - a ocupat fortul Tudor şi - sub comanda Diviziei a 3-a Infanterie - a 
participat la atacul general dat de armata româno-rusă în ziua de 28 noiembrie, forțând 
capitularea lui Osman Paşa. 

De la Plevna, unde Batalionul 2 a suferit mari pierderi de vieţi omeneşti şi tehnică 
de luptă, Regimentul 12 Dorobanţi Bârlad a intrat în subordinea Diviziei a 4-a Infanterie, 

comandată de generalul Gheorghe Anghelescu, şi a primit ordin de participare la 
operațiunea militară de la Vidin. 

În condiţiile unei ierni deosebit de grele, cu zăpadă de peste un metru grosime, 
Regimentul 12 Dorobanţi Bârlad a mărşăluit 25 de zile, ajungând, la data de 2 ianuarie 
1878, în satul Viedbol, la 7 km de Vidin, unde a participat la construirea redutelor de 
luptă. 

Unitatea a contribuit - împreună cu celelalte forțe din Divizia a 4-a Infanterie - la 
respingerea inamicului din Smârdan şi a început asediul Vidinului, a treia mare fortăreață 
turcă. 

La 23 ianuarie 1878, după încheierea armistițiului, regimentul a primit ordin de 
rămânere în avanposturi. 

În ziua de 12 februarie, unitatea şi-a făcut intrarea triumfală în Vidin, unde a fost 
trecută în revistă de generalii Manu, comandantul Diviziei a 4-a Infanterie Română, şi Izet 
Paşa, fost comandant al garnizoanei turce Vidin. 

La data de 18 februarie 1878, regimentul a trecut Dunărea şi s-a deplasat pe 
teritoriul românesc spre oraşul Turnu Severin, iar la 26 februarie a intrat în garnizoană, 
unde locuitorii istoricei aşezări i-au făcut o foarte frumoasă şi entuziastă primire. 

Apreciind dârzenia şi vitejia dovedite în lupte, domnitorul Carol | a decorat 
întregul efectiv al unităţii - în ziua de 28 aprilie 1878 - cu Medalia „Trecerea Dunării”. 
Răniţii din categoria gradelor inferioare au fost decorați cu Medalia „Virtutea Militară”. 

La data de 29 iulie, Divizia a 4-a Infanterie a primit ordinul de demobilizare şi, ca 
urmare, regimentul s-a înapoiat în garnizoana Bârlad, unde, în ziua de 8 august 1878, a fost 
primit de administraţia oraşului şi populaţia civilă într-un delirant entuziasm. 

După două zile, la 10 august, ora 8%, Batalionul 2 Fălciu s-a înapoiat în Huşi unde 
a fost primit sărbătoreşte. 

Prin Înalt Decret, la data de 5 aprilie 1880 s-au mai înfiinţat 16 regimente de 
dorobanţi, numărul unităților de acest fel ridicându-se la 30. Conform acestul decret, 
Batalionul 2 Fălciu a înfiinţat Regimentul 26 Dorobanţi Huşi, care, în ziua de 28 noiembrie 
1880, a primit drapelul de luptă. Drapelul a fost adus la Huşi de către comandantul unității, 
locotenent-colonelul Gheorghe Teleman, şi de 6 grade inferioare. 

În anii care au urmat, până în 1889, efectivele regimentului s-au instruit în 
garnizoana Huşi şi în alte localităţi din judeţul Fălciu, fiind înconjurate cu dragoste de către 
administraţia judeţului şi a oraşului, precum şi de către populaţia civilă. 

Instrucţia s-a desfăşurat în cooperare cu Regimentele 12 Dorobanţi Bârlad şi 25 
Dorobanţi Vaslui şi a constat în perfecționarea pregătirii fizice şi a tacticii de luptă, 
accentuate prin marşuri şi manevre de toamnă. În perioada cantonării în Huşi, regimentul 
s-a subordonat Diviziei a 7-a Infanterie şi Corpului 4 Armată. 

În ziua de 3 martie 1889, prin Înalt Decret nr. 930, Regimentul 26 Dorobanţi Huşi 
s-a mutat în Oltenia. Batalionul 1 a fost dislocat la Craiova, având două companii 
teritoriale, fiecare dintre ele fiind cartiruită în câte două localităţi, din cauza spaţiilor de 
cazare insuficiente. Una dintre companii avea reşedinţa împărțită la Oteteliş şi Zătreni, din 
judeţul Vâlcea, şi cealaltă la Negoieşti şi Melineşti, în judeţul Dolj. Batalionul 2 a fost 
dislocat la Filiaşi, cele două companii componente fiind stabilite la Cernăteşti şi, respectiv, 
Pleşoiu, în județul Dolj. 

La data de 15 aprilie 1889, drapelul regimentului, împreună cu statul major şi 
magaziile, au sosit în noua reşedinţă aflată în garnizoana Craiova. 

În ziua de 15 iulie 1891, prin Înalt Decret nr. 2141, s-au adus modificări Legii 
organizării comandamentelor. Prin prevederile noii legi, au fost dizolvate regimentele de 

linie (care erau tot unități de infanterie), acestea contopindu-se cu regimentele teritoriale 
ale armatei. În baza acestui decret, Regimentul 26 Dorobanţi a luat denumirea de 
Regimentul „Rovine” nr. 26, ca simbol al luptelor date la Rovine, în împrejurimile 
Craiovei, de către gloriosul domnitor Mircea cel Bătrân, în ziua de 10 octombrie 1394. 

Regimentul a primit, în anul 1897, o cazarmă nouă, pe care a folosit-o permanent, 
mai puțin în perioadele de participare la al doilea război balcanic, primul război mondial şi 
al doilea război mondial. 

Locuitorii meleagurilor huşene se mândresc cu tradițiile de început al acestei 
unități militare, tradiţii care apoi au fost amplificate în zona Doljului. 


NOTĂ 


1. Arhivele Militare Române Piteşti, Fond Regimentul 26 Dorobanţi „Rovine”. 

vV 


REGIMENTUL 12 INFANTERIE „CANTEMIR” BÂRLAD 


În ajunul intrării României în războiul de independență, în virtutea Legii de 
organizare a armatei din anul 1872, numărul unităților de dorobanţi a sporit de la 8 la 16, 
înlesnindu-se micşorarea efectivelor unui regiment cât şi teritoriul de dislocare a 
subunităților din subordine. În consecinţă, la 26 noiembrie 1876, s-a hotărât crearea a încă 
8 regimente de dorobanţi, care au luat ființă la 1 ianuarie 1877. Dislocarea regimentelor de 
dorobanţi s-a făcut în garnizoanele de pe teritoriul diviziilor teritoriale, câte 4 regimente de 
fiecare divizie, numerotarea făcându-se în ordinea lor crescândă. 

În garnizoana Bârlad s-a înființat, la 1 ianuarie 1877, Regimentul 12 Dorobanţi 
Tutova — Bârlad, subordonat Diviziei a 3-a Teritoriale Galaţi. 

Regimentul a fost organizat pe două batalioane, a câte 4 companii fiecare: 

XX. Batalionul 1, în alcătuirea: Compania l-a Bârlad (recrutând ostaşii din comunele 
Bârladului, Zorleni şi Simina), Compania a 2-a Murgeni (care îşi primea recruții 
din comunele Schineni, Cârja, Epureni, Vinderei, Blăgeşti, Obârşeni, Banca, 
Popeni, Fruntişeni şi Murgeni), Compania a 3-a Tunseşti (cu efective care 
proveneau din 'Tunseşti, Puntişeni, Costeşti, Floreşti, Buda, Bogdana, Rădoeşti, 
Orgoeşti, Vlădeşti, Bogdăneşti, Nuteşti, Sârbi, Suseni) şi Compania a 4-a Bălăşeşti 
(cu ostaşi primiți din comunele Brădeşti, Bălăbăneşti, Lungeşti, Docani, Rădeşti, 
Fundeanu, Odaia Bursucani, Cotorsia, Adam); 

XXI. Batalionul 2, în componența: Compania a 5-a Bârlad (cu efective provenind din 
comunele Ghidigeni, Sălceni, Priponeştii de Jos, Priponeştii de Sus, Lieşti, 
Prisecani, Pogăneşti, Cărăpoeşti, Cârlomăneşti, Certeşti, Dochia Pia, Vigureni şi 
Ciureşti), Compania a 6-a Chilieni (cu ostaşi recrutaţi din comunele Coroeşti, 
Iveşti, Stăneştii, Chilieni, Mireni, Cârjăoani, Praja, Măscurei, Ciocani, Băcani, 
Căbeşti, Pogana), Compania a 7-a Pueşti (cu recruți aduşi din Hălăreşti, Ibăneşti, 
Şendreşti, Purşti, Călimăneşti, Mânzaţi, Lăleşti, Ghiorgheşti şi Găgeşti) şi 
Compania a 8-a Avrămeşti (cu tineri proveniți din comunele Corodeşti, Voineşti, 
Avrămeşti, Tuleşti, Dragomireşti, Plopana, Miceşti, Poeneşti). 

După cum este deja cunoscut din capitolele anterioare, Marele Cartier General a 
organizat armata de operaţii în 4 divizii de infanterie, 3 dintre ele (2, 3 şi 4) fiind trecute pe 
teritoriul Bulgariei, unde au participat la bătălia a 3-a de la Plevna, din 30-31 august 1877. 

Regimentul 12 Dorobanţi Tutova — Bârlad a făcut parte din Brigada I-a Infanterie, 
subordonată Diviziei a 3-a Infanterie Galaţi şi Corpului 2 Armată. 

În bătălia a 3-a de la Plevna, Corpul 2 Armată s-a organizat pe două eşaloane. 
Divizia a 3-a Infanterie, aflată în eşalonul întâi (din care făcea parte şi Regimentul 12 
Dorobanţi Tutova — Bârlad), a acţionat pe înălțimile de la nord şi sud de râul Bucovului, la 
aproximativ 3 km sud-vest de Verbiţa. Efectivele diviziei au ajutat Divizia a 4-a să ocupe 
reduta Griviţa 1, însă nu a fost posibilă şi cucerirea redutei Griviţa 2 (din cauză că nu s-au 
făcut anterior recunoaşteri amănunțite, neputându-se sesiza că între cele două redute exista 
o luncă). Datorită pierderilor grele suferite de cele două divizii, lunca a fost numită Valea 
Plângerii. Este de remarcat faptul că reduta Griviţa 2 putea fi cucerită numai prin manevre 
de întoarcere, executate de cele două divizii pe pantele de sud ale Văii Bucovului. 

Acţiunile de cucerire ale redutei Griviţa 2 au continuat şi în cursul lunii octombrie 
1877, când trupele turceşti din cetatea Plevna au fost complet încercuite. 

În ziua de 27 noiembrie, trupele turceşti au încercat ieşirea din încercuire, 
acţionând cu forţele principale pe direcţia Plevna -Lucoviţa. În această situaţie, unităţile 
Diviziei a 3-a Infanterie, inclusiv Regimentul 12 Dorobanţi Tutova — Bârlad, au cucerit 
Opanezul şi au creat condiții Diviziei a 2-a Infanterie să cucerească reduta Griviţa 2. 

După luptele înverşunate care au condus la căderea fortăreței Plevna, unităţile 
Diviziei a 3-a Infanterie au executat misiuni de pază în localitățile eliberate. 

La încheierea războiului, Regimentul 12 Dorobanţi Tutova — Bârlad s-a 
reorganizat pe două batalioane, sub comanda locotenent-colonelui loan Racoviţă, iar în 
anul 1880, luna aprilie, s-a mai constituit un batalion de instrucție pentru exercițiul de 
tragere în ţintă, comandat de maiorul Ulescu. Batalionul era cartiruit pe platoul Cotroceni. 

În ziua de 1 iunie 1880, au fost concentrați, pentru 30 de zile, câte 20 de oameni 
din fiecare companie, pentru integrarea în plutonul de instrucție, de aici urmând a se 
selecționa şi pregăti gradaţii. Şedinţele de tragere s-au executat cu arme model 79 mm. 

La 20 august au fost concentrați recruţii cu schimbul, pentru două luni de zile, 
timp în care s-a efectuat instrucția individuală, s-au desfăşurat cursurile şcolilor de soldați 
ŞI de companie, s-au realizat marşuri ŞI trageri cu armele model 79 mm. Cazarea militarilor 
s-a făcut în corturi conice, pe companii, pe lângă grădina publică din Bârlad. 

În ziua de 24 octombrie a luat fiinţă muzica regimentului, iar la 25 octombrie 
regimentul a fost inspectat de generalul Christodor Cerchez, comandantul Diviziei a 3-a 
Militare Galaţi.” 

În anul 1881 unitatea, comandată de locotenent-colonelul loan Racoviţă, a 
desfăşurat instrucţia ostaşilor pe companii şi a făcut selecția gradaţilor pentru instruirea 
recruților. 

Regimentul 12 Dorobanţi Tutova — Bârlad a continuat instrucția în cazarmă şi a 
participat la manevrele de toamnă, din anii 1882 şi 1883. În anul 1883, unitatea a intrat în 
subordinea Brigăzii a 10-a Infanterie, a Diviziei a S-a Infanterie şi a Corpului 3 Armată, 
toate cu sediul în Galaţi. 

La sfârşitul anului 1883, după inspecția întreprinsă de către comandantul Corpului 
3 Armată, generalul Alexandru Anghelescu, la comanda regimentului a fost numit 
colonelul Ioan Cuciutorescu.” 

În anul 1884 instrucţia recruţilor şi a concentraţilor cu schimbul s-a făcut prin 
şcolile de companii şi batalioane şi s-au încheiat cu aplicaţii tactice. Sediul batalioanelor a 
rămas în cazarma din Bârlad, însă companiile au fost mutate în diferite localităţi: 
Compania I-a în Bârlad, Compania a 2-a în Epureni, Compania a 3-a şi Compania a 4-a la 
Bogdăneşti, Compania a S-a în Ciureşti, Compania a 6-a în Corodeşti, Compania a 7-a la 
Pueşti, Compania a 8-a la Voineşti. 

În anul 1885 s-au dat în folosință două pavilioane pentru comanda regimentului, pe 
Strada Principală, în bariera Tecuci. Instrucția s-a desfăşurat la companii, iar tragerile şi 
aplicaţiile în Tabăra Tighina.“ 

Regimentul 12 Dorobanţi a executat în perioada anilor 1886 şi 1887 instrucția la 
nivelul companiilor, primind aprecieri bune din partea comandantului Corpului 3 Armată, 
generalul Alexandru Anghelescu. 

Din 1888 regimentul a fost comandat de locotenentul-colonelul Gheorghe Lipan şi 
a trecut în subordinea Brigăzii a 13-a Infanterie Bacău, a Diviziei a 7-a Infanterie Roman şi 
a Corpului 4 Armată Iaşi. În lunile august şi septembrie s-a desfăşurat instrucţia în Tabăra 
Tighina şi au fost organizate manevre militare în zona Nămoloasa — pădurea Hanul 
Conache. 

Continuându-se perfecționarea structurii organizatorice, în anul 1889 Batalionul 1 
a rămas în Bârlad, însă companiile sale au fost dislocate la Răchitoasa. Tot atunci, 
Batalionul 2 a fost mutat la Fălciu, iar companiile sale în următoarele comune: Compania 
a S-a la Pueşti, Compania a 6-a în Bogdăneşti, Compania a 7-a la Fălciu, Compania a 8-a 
la Murgeni. La comanda regimentului a fost numit locotenent- colonelul Mihail Capşa, 
care a condus regimentul la manevrele regale din zona Focşani. 

În anii 1890 şi 1891, sub comanda colonelului Mihail Capşa, regimentul a 
desfăşurat instrucția în aer liber şi, pe perioada iernii, în hală, la şcoala de soldat, şcoala de 
pluton şi şcoala de companie, punându-se accent pe practică. Concomitent s-au organizat 
cursuri şcolare cu ostaşii neştiutori de carte sau puţin inițiați. 

Prin reorganizarea armatei, unitatea a primit de la Regimentul 7 Linie laşi două 
companii şi şi-a schimbat denumirea în Regimentul „Cantemir” nr. 12, prin Înalt Decret nr. 
2140, din anul 1891. 

Sub comanda colonelului Zamfir Vasiliu, în anul 1892 instrucția s-a desfăşurat pe 
etape: iarna, primăvara, toamna. La şcolile de companie, batalion şi regiment, s-au efectuat 
trageri cu armamentul din dotare, s-au desfăşurat marșuri de zi şi de noapte şi aplicații 
tactice în teren. 

În anul 1893 s-a înfiinţat Batalionul 3 Instrucție Permanent Bârlad. Instrucţia 
efectivelor s-a încheiat toamna, prin manevre militare de divizie, sub comanda generalului 
Pilat, comandantul Diviziei a 7-a Infanterie şi a generalului Budişteanu, comandantul 
Corpului 4 Armată. 

Începând cu anul 1894, noul comandant, colonelul Bibica Rosetti, a desfăşurat 
instrucția rezerviştilor la reşedințele companiilor şi tragerile cu noua puşcă Manlicher, 
model 1879. Unitatea a participat la manevrele militare regale în zona Vaslui — Crasna. 

În anul 1895 au fost concentrate contingentele 1891, 1892, 1893 şi 1894 pentru 
desfăşurarea tragerilor cu puşca Manlicher. Regimentul a participat, în luna septembrie, la 
manevrele militare regale, manevre desfăşurate în zonele Vaslui, Codăeşti, Iaşi, Țuţora, 
sub comanda generalului Leonida Iarca, comandantul Corpului 4 Armată.” 

În anii 1896-1898, regimentul — aflat sub comanda coloneilor Petre Oteteleşanu, 
Mihail Ivanovici şi loan Lizeanu — a amenajat noul teren de trageri, situat la nord de 
grădina publică din Bârlad, a desfăşurat instrucția la şcolile de companie, de batalion şi stat 
major al regimentului şi a participat la manevrele regale din zonele Roman — Paşcani — 
Bârlad şi Iaşi — Roman.$ 

Conform Înaltului Decret Regal nr. 3657, în anul 1899, sub comanda colonelului 
George 'Teişanu, regimentul a fost organizat pe două batalioane permanente şi un batalion 
cu schimbul (format din câțiva caporali şi doi subofiţeri). Unitatea a terminat o nouă 
clădire pentru cazarea trupelor, a construit magaziile de efecte şi a amenajat alei cu pietriş 
adus de la Prodana, din apropierea Bârladului. 

În anul 1900 regimentul şi-a constituit şi partea sedentară, a construit grajdul 
pentru adăpostirea cailor şi a continuat instrucția în trei etape: instrucția soldatului, 
instrucția companiei, instrucția batalionului. De asemenea, au fost organizate şi desfăşurate 
şedinţele de trageri cu tot personalul.” 

Unitatea a participat în anul 1901 la manevrele militare de la Puieşti, Dragomireşti, 
Târgul Pungeşti, Băceşti şi Roman, fiind trecută în revistă de comandantul Corpului 4 
Armată, generalul Leonida Iarca. 

În anul 1902 unitatea a împlinit 25 de ani de existenţă şi, conform hotărârii 
Marelui Stat Major, a primit noul drapel de luptă. Pentru aceasta, vineri, 10 mai 
1902, delegaţia Regimentului „Cantemir” nr. 12 Bârlad, condusă de colonelul George 

Teişanu, a primit, împreună cu alte 39 unități militare, drapelul de luptă împodobit cu 
stema României, precum şi Medaliile „Virtutea Militară”” şi Crucea „Trecerea Dunării”. În 
cuvântarea ținută cu acest prilej, Majestatea Sa Regele Carol I arăta: „Steagul este pentru 
ostaş cel mai sfânt odor înaintea căruia trebuie să ne închinăm cu dragoste şi venerație, 
ca cea mai înaltă expresiune a cinstei şi a renumelui, în cazuri de primejdie însă, el va fi 
călăuzitorul nostru, conducându-ne la izbândă.” 

Garda drapelului a ajuns în noaptea de 13 mai, ora 2%, la Bârlad, fiind primită 
triumfal de cadrele regimentului, o companie de onoare, autorități civile, un numeros 
public. Drapelul a fost prezentat efectivelor unității, la data de 21 mai, de către 
comandantul regimentului, colonelul George Teişanu, care a ţinut o emoţionantă 
cuvântare: 

„Camarazi, 

Primind acest drapel am asigurat pe Majestatea Sa Regele că Regimentul ,, Cantemir” nr. 
12, de la soldați şi până la mine, este gata să moară pentru a-l apăra şi că în timpuri de 
grea cumpănă acest steag nu va cădea în mâinile vrăjmaşilor, decât atunci când nici unul 
din noi nu vom mai fi în viaţă”. 

Regimentul a realizat, în anul 1902, un pavilion pentru muzica militară. Instrucția 
efectivelor s-a perfecționat: ofițerii au efectuat antrenamente pe hartă, tir cu armamentul 
din dotare şi trageri cu cartuşe de război şi, împreună cu soldaţii şi gradaţii, exerciţii de 
gimnastică, alergări, marşuri, aplicaţii în teren variat, manevre de garnizoană. Cu 
rezerviştii concentrați s-a desfăşurat o pregătire de 20 zile, în luna septembrie. Toamna, 
unitatea a desfăşurat un marş şi a participat la aplicația militară din judeţul Vaslui, 
împreună cu Regimentul al VII-lea „Racova” nr. 25 Vaslui. Manevrele militare s-au 
desfăşurat în zonele Valea Racovei, Vultureni, Onceşti, Măcreşti, Dealul Godeanului, 
Buhăeşti. 

În anul 1903 regimentul şi-a îmbunătățit baza materială de instrucţie, construind 
clădirea corpului de gardă şi spălătoria. Tot acum au fost realizate aparatura de gimnastică, 
pista de alergare şi sărituri şi au fost amenajate aleile de acces. 

Instrucția trupei cu schimbul s-a desfăşurat în zilele de duminică, la reşedinţa 
companiilor. Concentraţii au efectuat convocări cu durata de 60 de zile, parcurgând şcoala 
soldatului, şcoala companiei şi şcoala de batalion. 

În luna septembrie, unitatea a participat la manevrele executate de Brigada a 13-a 
Infanterie şi Divizia a 7-a Infanterie, în zonele Bârlad, Puieşti, Dragomireşti, Gârceni, 
Băceşti, Crăeşti, Roman." 

La data de 15 mai 1904, sub comanda locotenent-colonelului Radu Radianu şi în 
prezenţa colonelului Constantin Prezan (comandantul Brigăzii a 13-a Infanterie Bacău), 
generalului Constantin Zosim (comandantul garnizoanei Bârlad), generalului Leonida 
Iarca (comandantul Corpului 4 Armată), generalului Radu Beller (comandantul Diviziei a 
7-a Infanterie), generalului Alexandru Averescu (comandantul Brigăzii de Roşiori Tecuci), 
precum şi a cadrelor din compunerea Regimentului „Cantemir” nr. 12 Bârlad şi a 
Regimentului 2 Roşiori Bârlad s-a inaugurat cazinoul ofițerilor Regimentului „Cantemir” 
nr. 12.2 

În anii 1905 şi 1906 instrucția regimentului s-a desfăşurat în cazarmă şi în tabăra 
Şipote — laşi. Au avut loc ample manevre militare în zonele Târgul Frumos, Hârlău, 
Botoşani, Valea Bârladului, Buhăeşti şi Târgul Negreşti. La data de Il mai 1906 a fost 
numit comandant al unității, colonelul Dumitru Teodoru. Unitatea a detaşat 200 de oameni 
pentru paza frontierei, în sectorul Stănileşti — Fălciu, şi 80 de oameni, pentru o perioadă de 
3 luni, la Penitenciarul Pângăraţi, cu misiune de pază. 5 

Evenimentele sociale din anul 1907 au atras în vâltoarea lor şi efectivele 
Regimentului „Cantemir” nr. 12 Bârlad. Astfel, în luna martie, în baza ordinelor 
eşaloanelor superioare, regimentul a intervenit la înăbuşirea răscoalelor ţărăneşti în zonele 
Vaslui, Tutova, Codăeşti, Epureni, Murgeni, Puieşti, Ghidigeni, Costeşti, Târgul Plopana 
(judeţul Bacău). În luna aprilie şi prima decadă a lunii mai, efectivele Batalioanelor 2 şi 3 
au acționat în judeţele Dolj, Gorj şi Romanați, înapoindu-se în garnizoana Bârlad la 13 
mai. În luna septembrie 1907, unitatea a participat la manevrele militare de pe văile 
Tutovei, Racovei şi Bârladului. 

În anul 1908, regimentul — comandat de colonelul Tocineanu Petrescu şi de 
ajutorul său, locotenent-colonelul Gheorghe Cristodulo — a fost organizat pe 3 batalioane 
permanente, în baza noii legi de reorganizare a armatei şi a Deciziei Ministeriale nr. 10, 
având 1.253 oameni permanenți. Instrucția s-a desfăşurat în cazarmă şi în tabăra de la 
Şipote - laşi, unitatea fiind inspectată de generalii Constantin Prezan (comandantul 
Brigăzii a 13-a Infanterie), Pavlo (comandantul Diviziei a 7-a Infanterie), Tătărăscu 
(comandantul Corpului 4 Armată). Unitatea a fost vizitată de ministrul de război, generalul 
Alexandru Averescu.!* 

Anii 1909 şi 1910 au găsit efectivele unității executând instrucția în garnizoana 
Bârlad şi tabăra Şipote şi desfăşurând manevre militare în zona Bârlad (împreună cu 
Regimentele 2 şi 3 Roşiori Bârlad) şi în zona Vaslui (împreună cu Regimentul al VII-lea 
„Racova” nr. 25 Vaslui). Batalionul 1 a executat paza frontierei de la Fălciu şi până la 
Oancea." 

Regimentul „Cantemir” nr. 12 Bârlad a fost inspectat, în ziua de 25 mai 1911, de 
prinţul Ferdinand. După participarea la manevrele militare în zonele Bârlad, Botoşani şi 
Roman, cu începere de la data de 1 octombrie 1911, regimentul a fost trecut în subordinea 
Diviziei a 6-a Infanterie Focşani, a Brigăzii a 12-a Infanterie Galaţi şi a Corpului 3 Armată 
Galaţi.S 

În anul 1912, regimentul a fost concentrat în Tabăra de Instrucție Hagieni şi, la 28 
mai, ostaşii au primit cu entuziasm inspecția Majestății Sale Regele Carol I. Toamna, 
unitatea a participat la manevrele militare din judeţul Tecuci, în zona Corod — Matca. În 
structura regimentului s-a adăugat Compania de Mitraliere. 

La data de 1 decembrie 1912, sublocotenentul Grigore Ignat a fost mutat din 
unitate, în Regimentul „Radu Negru” nr. 28 Infanterie Piteşti. Ofiţerul, care s-a acoperit de 
glorie în vara anului 1917, în pădurea Răzoare, la nord de Mărăşeşti, a murit împreună cu 
ostaşii Companiei de Mitraliere din Batalionul 1 al Regimentului 51 Infanterie Galaţi ."! 

Avansat la gradul de căpitan, Grigore Ignat a fost una dintre cele mai luminoase 
figuri de eroi din istoria armatei noastre. Tatăl său, participant la Războiul de Independenţă 
din 1877-1878 cu gradul de sergent, i-a insuflat dragostea de patrie încă din fragedă 
copilărie. Absolvent al Şcolii Militare de Ofiţeri de Infanterie din Bucureşti, a participat la 
luptele din Dobrogea, la apărarea capitalei şi la Mărăşeşti. 

În Ordinul de Zi pe armată nr. 14, din 16/29 august 1917, se arăta: „A luptat ca un 
brav şi tot așa a murit. Şi-a plătit prea scump viaţa, înconjurat de dragostea şi 
devotamentul subalternilor săi, care făcând cu piepturile lor zid de apărare în juru-i, au 
dat putinţa să-şi mânuiască mitraliera lui dragă până la cel din urmă cartuş. Acest sfârşit 
ostăşesc îi va cinsti pururea memoria şi-l aduc la cunoştinţa ostaşilor țării, drept pildă de 
înălțător avânt patriotic şi sublim sacrificiu al vieții”. 

Prin Înalt Decret nr. 4609, din 21 iunie 1913, armata a fost mobilizată pentru 
participarea la al doilea război balcanic. 

Regimentul „Cantemir” nr. Bârlad 12 a fost mobilizat, sub comanda colonelului 
Ioan Lupescu, îmbarcându-se, la data de 2 iulie, în 3 trenuri şi deplasându-se pe itinerariul 
Bârlad — Drăgăneşti (Teleorman). De aici deplasarea s-a făcut prin marş pe itinerariul: 
Alexandria — Drăcea — Turnu Măgurele — Izlaz — Siliştioara — Ghighen — Mahala — 
Kruşevnic — Stavertz. 

La Stavertz ostaşilor le-a fost citit Ordinul Marelui Cartier General semnat de 
principele României, generalul de corp de armată Ferdinand I: 

„Ostaşi! 

Am trecut Dunărea în Bulgaria pentru ca prin voinicia voastră să siliți armata bulgară să 
respecte dreptul altora pe care-l nesocoteşte astăzi. 

Nu uitaţi însă că acum 36 de ani părinţii voştri şi-au vărsat sângele pentru 
eliberarea poporului bulgar, deci voi nu puteţi avea dușmănie pe el. 

Dovediţi celor care au astăzi ochii aţintiți asupra voastră că, pe cât sunteți de 
bravi față de cei care vi se pun în faţă cu armele, ştiţi a fi blânzi cu cei neînarmaţi.” 

De la data de 16 iulie regimentul a mărşăluit de la Stavertz pe itinerariul Lucoviţa 
— Glava de Kojnare, confiscând armament şi muniţie de la locuitori. Prin Înalt Ordin de Zi 
al Majestății Sale Regele Carol I, din 31 iulie 1913, s-a impus pacea fără vărsare de sânge. 

În ziua de 3 august 1913, comandantul regimentului a botezat un copil în satul 
Kojnare, dându-i numele de Cantemir. 

Retragerea unității s-a făcut prin marş, până la Nicopole, şi apoi cu 6 şlepuri, pe 
Dunăre, de la Turnu Măgurele până la Galaţi, unde a debarcat, în ziua de 11 iunie, ora 14%. 
Aici au fost internați în spital 5 ostaşi bolnavi de holeră. 

Regimentul s-a retras spre Bârlad cu trenul şi a ajuns la 2,5 km de oraş, unde a 
debarcat şi a intrat în bivuac fiindcă au apărut încă 4 cazuri de holeră. Până la 27 august a 
murit un soldat evreu, care a fost înmormântat în cimitirul evreiesc din Bârlad. În urma 
tratamentul făcut, ceilalți militari s-au vindecat. 

Regimentul a intrat în cazarma din Bârlad în ziua de 31 august, unde a primit 
ordinul de trecere a armatei în poziţie de pace. 

În această campanie, regimentul a pierdut 5 ostaşi. Familiile lor au primit ajutor 
material din partea cadrelor şi trupei, precum şi pensii de la Statul Român. $ 

Luna mai 1914 a prilejuit decorarea drapelului de luptă al regimentului cu Medalia 
„Avântul Ţării”, în semn de omagiu pentru buna comportare în al doilea război balcanic. 

O delegație din regiment a participat, în perioada 14-19 septembrie 1914, la 
funeraliile Majestății Sale Regele Carol 1 şi la solemnitatea înscăunării Majestății Sale 
Regele Ferdinand 1.!* 

Ostaşii unității au depus Jurământul de credință față de noul rege, în ziua de 28 
septembrie, în curtea cazărmii Regimentului „Cantemir” nr. 12 Bârlad. 

În anul 1915 regimentul şi-a intensificat eforturile pentru desfăşurarea instrucției 
în cazarmă şi împrejurimi. La 28 august Batalionul 3 a fost detaşat la dispoziția grupului de 
acoperire a Văii Buzăului, în zona Nehoiaş — Buzău. În luna decembrie, Batalionul 2 a 
schimbat pe poziție Batalionul 3. Ostaşii au executat lucrări de fortificaţii şi au întărit 
apărarea frontierei. 

Batalionul 3 a fost readus pe Valea Buzăului, în luna iunie 1916, şi a contribuit la 
construirea şoselei din zona Nehoiaş. 

Colonelul Lupescu a fost mutat la Brigada I-a Infanterie, la comanda regimentului 
urmând locotenent-colonelul Dumitru Harhaş. 

Primul război mondial — care a izbucnit, în anul 1914, între Puterile Centrale 
(Germania şi Austro-Ungaria) şi Antanta (Anglia, Franţa şi Rusia) — a avut la origine lupta 
statelor imperialiste pentru împărțirea lumii şi redistribuirea sferelor de influență. 

România a participat la acest război, după o perioadă de neutralitate de doi ani, 
alături de Antantă, care promitea satisfacerea dezideratelor unității noastre naționale. 

În baza Înaltului Decret 2784, la data de 15 august 1916, ora 24%, armata română a 
fost mobilizată pentru lupte. 

Regimentul 12 Infanterie „Cantemir” Bârlad se afla în zona Nehoiu, cu cele trei 
batalioane operative, încă din luna iunie 1916. Partea Sedentară a regimentului, înfiinţată 
în anul 1916, a rămas în Bârlad unde a continuat instrucția unui efectiv de 1.000 de ostaşi. 

Grupul „Valea Buzăului” — compus din Brigada a 12-a Infanterie Galaţi, 
Regimentul 11 Infanterie „Siret” Galaţi, Regimentul 12 Infanterie „Cantemir” Bârlad, 
Batalionul 3 Infanterie din Regimentul 24 Infanterie 'Tecuci, Divizionul | din Regimentul 
11 Artilerie, Bateria a 2-a din Regimentul 3 Obuziere şi Bateria 53 mm din Brigada a 12-a 
Infanterie — a trecut la eliberarea fraților care se aflau sub stăpânirea austro-ungară. 

Regimentul 12 Infanterie „Cantemir” Bârlad, dislocat la Broasca, a înaintat pe 
şoseaua Vama Cheia — Pichetul Crasna — Vama Crasna — Zagon — Boroşnia — Bikfalva — 
Uzonchile — Sepsi Szt Georgiu, până la data de 24 august. Până la sfârşitul lunii, 
regimentul a ajuns la Arkos — Ghidafalna.” 

În luna septembrie, ostaşii Regimentului 12 Infanterie „Cantemir” Bârlad au 
înaintat, prin lupte grele, pe itinerariul Kacza (bivuac la sud de Homorod) — Kuhalom, 
executând şi lucrările genistice necesare. În continuare s-au deplasat la Soveniseg, cu o 
pauză de 3 zile necesară pentru întărirea poziţiei. La 16 septembrie 1916, trupele au ajuns 
la Szahaleni, luptând cu multă dârzenie pentru ocuparea cotei 706 Koppen — Dumbrava. În 
ziua de 18 septembrie, până la căderea întunericului, unitatea a reuşit să ocupe crestele de 
pe Dealul Windmiihl, împreună cu celelalte forţe din Brigada a 12-a Infanterie. 

În ziua de 19 septembrie, unităţile brigăzii au fost puternic atacate de inamic. 
Regimentul 12 Infanterie „Cantemir” Bârlad a contraatacat, cu mare hotărâre, ocupând 
Pădurea Venu şi creând posibilitatea înaintării spre Felmer a întregii brigăzi.” 

De la 20 la 24 septembrie, regimentul şi-a continuat înaintarea, ocupând 
localitățile: Halmagy, Kshalom, Darecz, Szambor, Homorod, Ujfale, Varghiasi, Barot, 
Rakoş, Sepi Szt Gyorgye, Bikfalva, Uzon.” 

În seara zilei de 25 septembrie, unitatea a ajuns la Prejmer şi Bod, primind ordin să 
de deplaseze spre Braşov, în sprijinul Brigăzii a 5-a Infanterie. Pe traseu, ostaşii au reuşit 
să captureze 8 tunuri şi 10 chesoane.” 

La data de 26 septembrie 1916, regimentul a primit ordin şi a început retragerea 
spre Întorsura Buzăului, ajungând în această localitate la ora 19%. Noaptea, regimentul s-a 
stabilit în apărare pe Dealul Seciu din Întorsura Buzăului. În ziua de 27 septembrie, 
regimentul s-a întors în munţi, la Tabla Buţii, neputând rezista atacului masiv inițiat de 
inamic, iar de aici, prin lupte dârze, s-a retras la Gura Siriului şi Broasca, unde a ajuns spre 
înserat.”* 

În ziua de 29 septembrie, Brigada a 12-a Infanterie s-a oprit pe poziţia Broasca — 
Vama Cheia. Regimentul 12 Infanterie „Cantemir” Bârlad a executat lucrări de întărire a 
apărării pe aliniamentul Dealul Jariştea — Siriul Mare — Dealul Babei — Grămăticul.”* 

La data de 2 octombrie 1916, inamicul a reuşit să ocupe muntele Monteorul, dar, 
după contraatacul viguros al Regimentului 12 Infanterie „Cantemir” Bârlad, trupele 
cotropitoare au fost alungate. Au fost luaţi prizonieri 206 ostaşi unguri şi au fost eliberați 
mulți prizonieri români din această zonă, dar şi de pe Valea Pârâului Mare şi Jariştea.”* 

Cooperând cu celelalte forțe din Brigada a 12-a Infanterie, regimentul a desfăşurat, 
în perioada 3-13 octombrie, lupte pentru consolidarea apărării pe Dealul Şoimu şi Jariştea. 
La 13 octombrie, la comanda regimentului a fost numit locotenent-colonelul Alexiu. 

În ziua de 14 octombrie, Brigada a 12-a Infanterie a întreprins trei atacuri generale 
spre pozițiile inamice. Regimentul 12 Infanterie „Cantemir” Bârlad a atacat pe Dealul 
Șoimului. Seara s-au oprit pe vechile poziţii.” 

Până la 22 noiembrie au avut loc schimburi reciproce de foc, unitățile brigăzii, 
inclusiv Regimentul 12 Infanterie „Cantemir” Bârlad, executând lucrări genistice de 
consolidare a pozițiilor de apărare, recunoaşteri ale poziţiilor inamicului şi misiuni de 
patrulare pe Dealul Frunzelor.” 

La data de 23 noiembrie, Brigada a 12-a, împreună cu unităţile componente, a 
primit ordin de retragere pentru a sprijini unitățile româneşti ce se retrăgeau din Muntenia 
în Moldova. În prima etapă, Regimentul 12 Infanterie „Cantemir” Bârlad s-a retras la 
Fundeni, apoi la Racoviţeni (Judeţul Buzău). 

După 16 decembrie 1916, regimentul s-a retras pe itinerariul: Tâmboieşti — 
Dragosloveni — Urecheşti — Coteşti — Odobeşti — Voineşti — Păţeşti. 

În ziua de 27 decembrie, unitatea a ocupat poziţie de apărare pe malul drept al 
Şuşiţei, în satul Trifeşti. 

Regimentul 11 „Siret” Galaţi a ocupat poziție de luptă în Satul Nou, suferind mari 
pierderi în lupta cu inamicul. 

În ziua de 28 decembrie, Brigada a 12-a, cu Regimentele 11 „Siret” Galaţi şi 12 
Infanterie „Cantemir” Bârlad, a schimbat pe poziţie Regimentul 14 Roman, la Fitioneşti.”% 

Luna ianuarie 1917, a prilejuit efectivelor regimentului cantonarea în localitățile 
Coţofăneşti, Parva şi Teiuş. 

Pe data de 14 februarie 1917, unitatea s-a deplasat prin marş pe itinerariul: 
Bogdana -— Livada — Negoieşti — Garbovanu -— Pralia -Plopeni — Zidaru, schimbând pe 
poziție Regimentul 16 Infanterie Botoşani şi Regimentul 4 Vânători Iaşi.” 

Regimentul a ocupat sectorul de la Poiana Nicoară, cu batalioanele 1 şi 2 în linia 
I-a şi batalionul 3 în linia a 2-a. S-au efectuat deszăpeziri pe traseele de deplasare şi s-au 
construit bordee pentru adăpostirea trupei. În timpul lucrărilor au avut loc schimburi 
sporadice de foc. 

La data de 26 februarie 1917, unitatea a fost înlocuită pe poziție de Regimentul 7 
Vânători Galaţi şi a intrat în cantonament în satele Pralea şi Blidaru. Conform Ordinului 
Diviziei a 6-a Infanterie, nr. 5637, regimentul, aflat în rezerva acestei mari unități, a 
participat la amenajarea, cu lemne şi pietriş, a drumului Blidaru — Pralia, precum şi la 
completarea instrucției de diferite specialități. 

În ziua de 4 martie, regimentul a schimbat pe poziţie Regimentul 7 Vânători 
Galaţi, continuând să întărească poziţiile de apărare. 

Majestatea Sa Regele Ferdinand I a vizitat pozițiile Brigăzii a 12-a Infanterie 
Galaţi şi ale Regimentului 12 Infanterie „Cantemir” Bârlad, îmbărbătându-i pe soldați şi 
comandanți. 

Până la 4 iunie nu a intervenit nimic deosebit pe front.“ În acea zi, Regimentul 12 
Infanterie „Cantemir” Bârlad a fost înlocuit pe poziţie de Regimentul 7 Vânători, 
cantonând la Pralea şi Blidaru. Ostaşii au participat la amenajarea şi completarea lucrărilor 
de fortificaţii pentru depozitul de materiale geniu şi a executat instrucție de război. La data 
de 16 iunie, unitatea a schimbat pe poziţia de apărare Regimentul 7 Vânători Galaţi.” 

În zilele de 9-11 iulie 1917, artileria română a început tragerile de pregătire a 
operaţiei ofensive de la Mărăşti, din perioada 11-19 iulie 1917, producând mari distrugeri 

poziţiilor inamice. În ziua de 11 iulie, ora 4%, artileria română a început un violent 
bombardament asupra poziţiilor inamice, iar la 4, infanteria română a pornit la atac. 
Batalionul 1 din Regimentul 12 Infanterie „Cantemir” Bârlad, după lupte crâncene şi 
pierderi foarte mari, a ocupat cota 630, cazematele şi o cotă fără nume. Batalionul 2 din 
Regimentul 12 Infanterie „Cantemir” Bârlad a ajuns la 200 m de cota 575 (la un pârâu fără 
nume). Pierderile unității în acea zi au fost: 3 ofițeri morți, 4 ofițeri răniți, 2 elevi răniți, 
116 ostaşi morţi, 295 ostaşi răniți şi 88 ostaşi dispăruți. Regimentul a capturat 21 de 
prizonieri. 

La data de 12 iulie, efectivele regimentului au ocupat pozițiile inamice de pe 
dealul Puturoasa, au luat 24 prizonieri şi au capturat mult material de război. 

În ziua de 13 iulie, regimentul, împreună cu celelalte unităţi din Brigada a 12-a 
Infanterie, a înaintat pe dealurile Râioasa şi Răchitosu Mic, iar seara pe Şuşiţa, capturând 
arme, căruţe, efecte şi multe materiale de război. 

Pe 14 iulie, ora 12% unitatea a început înaintarea pentru a ocupa poziţiile de pe 
creasta munţilor, atacând prin satul Dragoslavele. Au fost capturate de la inamic mitraliere, 
cai ŞI căruţe. 

La data de 15 iulie, ora 15%, regimentul a respins inamicul de pe cota 1029 (Arsura 
lui Nicolae) şi pe coama muntelui Tina Neagră, capturând 2 ofițeri şi 41 soldaţi austro- 
ungari.” 

În seara zilei de 19 iulie, efectivele Brigăzii a 12-a Infanterie — deci şi Regimentul 
12 Infanterie „Cantemir” Bârlad — au fost schimbate pe poziție de trupele Diviziei a 12-a 
Infanterie. 

Noaptea de 19/20 iulie, a permis regimentului staționarea în bivuac în pădurea 
Bucur, iar în ziua de 20 iulie, ora 1350; unitatea, împreună cu celelalte subunități din 
Brigada a 12-a Infanterie, au primit ordin să se deplaseze pe itinerariul GuraVău — 
Mănăstirea Caşin, unde au ajuns în ziua de 20 iulie, la ora 10%. A urmat repaus, până la 
19%, după care ostaşii s-au deplasat la Bogdănești şi Filipeşti. Regimentul a cantonat şi 
bivuacat în Filipeşti, în rezerva generală a Diviziei a 6-a Infanterie Focşani. Batalionul 3 
din Regimentul 12 Infanterie „Cantemir” Bârlad a fost dat în rezerva Regimentului 7 
Vânători. 

La data de 25 iulie, trupele austro-ungare au început ofensiva de la Oituz, 
concomitent cu ofensiva germană de la Mărăşeşti, printr-un puternic bombardament de 
artilerie. Bombardamentele asupra poziţiilor româneşti au luat o mare amploare în ziua de 
26 iulie, folosindu-se artileria de toate calibrele, precum şi gaze asfixiante. 

În ziua de 26 iulie, batalioanele 2 şi 3 din Regimentul 12 Infanterie „Cantemir” 
Bârlad, împreună cu Regimentul 11 Infanterie „Siret” Galaţi şi Regimentul 7 Vânători 
Galaţi au dat mai multe contaatacuri pentru a respinge inamicul pătruns la Leşunţul Mic. 
Din rândurile soldaţilor unității, 7 au fost răniți şi 11 au fost dați dispăruți. 

Luptând pentru restabilirea frontului la Leşunţul Mic, la data de 27 iulie, unitatea a 
suferit mari pierderi: 2 ofiţeri morți, 2 ofiţeri şi un elev răniți, 5 soldați morţi, 50 soldați 
răniţi şi 70 soldaţi dispăruţi.” 

În zilele de 28 şi 29 iulie, regimentul a desfăşurat lupte foarte grele - în cooperare 
cu Regimentul 11 Infanterie „Siret” Galaţi, Regimentul 7 Vânători Galaţi şi Regimentul 14 
Infanterie Roman - pentru apărarea localităților Herăstrău şi Grozeşti. Pierderile suferite în 
rândurile trupei au fost: un soldat mort, un soldat rănit şi 11 soldaţi dispăruţi.“ 

Zilele de 30 şi 31 iulie au permis Regimentului 12 Infanterie „Cantemir” Bârlad să 
lupte în apărare pe aliniamentul: Pârâul Arniş — Runcu - drumul Fântâna Runcului. 

Unitatea şi-a consolidat apărarea cu rețele de sârmă ghimpată, în zilele de 1 şi 2 
august. În ziua de 3 august, după un puternic bombardament de artilerie, inamicul a rupt 
frontul în sectorul Regimentului 12 Infanterie „Cantemir” Bârlad, care a avut următoarele 
pierderi: un ofițer mort, 2 ofițeri şi un elev răniți, 6 ostaşi morți, 43 ostaşi răniți şi 34 
militari în termen dispăruţi" 

La data de 6 august, regimentul a fost schimbat de pe poziţie, pentru refacere, în 
zona Bogdăneşti. După refacere, în noaptea de 8/9 august, unitatea a înlocuit pe poziție 
Regimentul 7 Vânători Galaţi. Fiind nevoit să respingă un atac inamic, în rândurile trupei 
s-au înregistrat 3 morţi şi 11 răniţi. În nopţile de 11/12 şi 13/14 august, 3 soldaţi croaţi s-au 
predat trupelor regimentului. 

Regimentul bârlădean a dat şapte contraatacuri, în ziua de 15 august şi noaptea de 
15/16, luând 12 prizonieri bosniaci la cota 408. Pierderile proprii au fost foarte mari: 2 
ofițeri dispăruți şi un ofiţer rănit, 10 ostaşi morți, 38 ostaşi răniți şi 104 ostaşi dispăruți. 

În perioada 20-24 august, Regimentul 12 Infanterie „Cantemir” Bârlad a respins 
atacurile inamicului între Poiana Sărată şi cota 408. S-au înregistrat 4 răniți din rândurile 
trupei şi au fost capturați 4 ostaşi germani. Noaptea, ostaşii unităţii au lucrat la amenajarea 
tranşeelor, a şanțurilor de comunicații şi a adăposturilor pentru protecţie contra loviturilor 
artileriei."5 

Zilele 30 şi 31 august s-au caracterizat prin schimburi reciproce de foc de artilerie. 
S-au continuat lucrările genistice, grăbindu-se şi amenajarea adăposturilor pentru oameni şi 
cal. 

La data de 1 septembrie 1917, Marele Stat Major a ordonat ca regimentele să fie 
constituite din trei batalioane, fiecare batalion având în subordine câte trei companii 
puşcaşi şi o companie de mitraliere. La fiecare companie s-a constituit o echipă de 
grenadieri. 

Până la 21 septembrie, Regimentul 12 Infanterie „Cantemir” Bârlad a avut 9 
răniţi şi a capturat 6 prizonieri bosniaci, ca urmare a schimburilor reciproce de foc. În 
noaptea de 21/22 septembrie, unitatea a fost schimbată pe poziție de către Regimentul 7 
Vânători şi s-a retras în localitatea Oneşti, pentru refacere.” 

În noaptea de 3/4 octombrie, unitatea a schimbat pe poziția de apărare Regimentul 
11 Infanterie „Siret” Galaţi, dispunând câte un batalion pe fiecare dintre cele 3 linii de 
apărare. Până la 31 octombrie s-au consolidat lucrările genistice de apărare. Inamicul a 
bombardat cu artileria folosind şi gaze asfixiante. Au fost răniți 7 ostaşi, iar patrulele 
proprii au capturat 5 ostaşi bosniaci.“ 

Perioada 1-22 noiembrie s-a evidenţiat prin bombardamente intense de artilerie ale 
inamicului, regimentul având 9 răniţi şi reuşind să captureze 7 croați. Au fost consolidate 
lucrările de apărare. 

La data de 22 noiembrie 1917, a fost dat Ordinul Marelui Cartier General, nr. 
6433, pentru suspendarea ostilităților militare. Regimentul 12 Infanterie „Cantemir” Bârlad 
a ocupat, până la sfârşitul lunii noiembrie 1917, sectorul de apărare situat între cota 383 şi 
sudul şoselei Curiţa, împiedicând inamicul să pătrundă în sectorul de apărare al 
românilor.” 

În ziua de 15 decembrie 1917, conform ordinelor eşaloanelor superioare, unitatea a 
început deplasarea spre localităţile Deleni, Drăguşeni, Bârsăneşti. S-au luat măsuri pentru 
refacerea efectivelor, repararea drumurilor din zonă, asigurarea instrucției, amenajarea 
unor depozite de materiale şi sărbătorirea zilelor Crăciunului, Anului Nou, Bobotezei şi 
Sfântului loan.“ 

Unitatea a participat la parastasul oficiat în Oneşti, în ziua de 24 ianuarie 1918, cu 
câte o companie din fiecare batalion. 

Conform ordinului Diviziei a 6-a Infanterie, nr. 12.946, Brigada a 12-a Infanterie 
(inclusiv Regimentul 12 Infanterie „Cantemir” Bârlad) s-a deplasat, în perioada 1-5 
februarie, în zona pe care au ocupat-o anterior Corpurile 24 şi 30 ruse, care s-au retras de 
pe front în Rusia. Aprovizionarea cu alimente şi furaje s-a făcut din zona Oneşti.” 

Regimentul 12 Infanterie „Cantemir” Bârlad a ocupat poziție de luptă în următorul 
dispozitiv: comanda regimentului la fabrica Păltiniş (zona Asău), Batalionul 1 şi Batalionul 
2 la cota 1343 (pe muntele Prestesele), iar Batalionul 3 a rămas în rezerva regimentului. 

La data de 16 februarie, unitatea şi-a redislocat forțele, în felul următor: Batalionul 
1 în satul Vasiest (cantonament), Batalionul 2 în satul Lupanu (la dispoziția Corpului 4 
Armată), Batalionul 3 în satul Asău (cantonament). 

În ziua de 18 februarie, forțele regimentului au suferit următoarele modificări: 
Batalionul 1 a fost dislocat pe cotele 1339 şi 1163, Batalionul 2 pe cota 1602, iar 
Batalionul 3 a trecut în rezerva regimentului, la fabrica Păltiniş." 

La 20 februarie s-a refăcut armistițiul cu Puterile Centrale. După această dată, 
Regimentul 12 Infanterie „Cantemir” Bârlad a executat misiuni de pază, instrucţie, 
amenajarea adăposturilor pentru cai şi aprovizionarea cu fân şi frunze. 

Cu începere de la data de 1 martie 1918, sectorul Brigăzii a 12-a Infanterie, situat 
între Piciorul Rădvanu şi râul Trotuş, era apărat de Batalionul 3. Restul trupei a intrat în 
cantonament în localitățile Asău şi Comăneşti şi a executat instrucție pe bază de program, 
curăţenie corporală, curăţenia echipamentului şi a armamentului din dotare. 

La data de 10 martie, Batalionul 2 din regiment a schimbat pe front Batalionul 3 al 
aceleiaşi unități. 

În ziua de 25 martie, trupele Brigăzii a 12-a Infanterie au fost trecute în revistă, la 
Comăneşti, de Majestatea Sa Regele Ferdinand I, iar la 30 martie, Batalionul 2 a fost 
schimbat de pe front de către Batalionul 1 din Regimentul 11 „Siret” Galaţi.” 

Ziua de 1 aprilie a marcat detaşarea Batalionului 1 la repararea liniei ferate 
Dărmăneşti — Comăneşti, a Batalionului 2 în cantonament la Păltiniş şi trimiterea 
Batalionului 3 la Buhuşi, pentru strânsul rețelelor de sârmă ghimpată folosite pentru 
apărare şi astupatul tranşeelor în sectorul Buhuşi — Băseşti. 

La 23 aprilie, Regimentul 12 Infanterie „Cantemir” Bârlad a schimbat Divizia l-a 
Craiova, pe poziția cuprinsă între Obcina — Lapoşul — Vârful Manciucului. Batalionul 3 a 
rămas în rezerva regimentului, la Târgul Ocna.” 

În ziua de 10 mai 1918, conform Ordinului 14.062 al Diviziei a 6-a Infanterie, 
Regimentul 12 Infanterie „Cantemir” Bârlad a plecat în garnizoana Bârlad, pe itinerariul: 
Oneşti, Căiuţi, Cornăţelu (cantonament noaptea), Balca, Urecheşti, Adjud, Ploscuţeni, 
Galbeni, Ciorăşti, Iveşti, Bârlad, unde, la 15 mai, ora po a fost primit cu mare entuziasm 
de autorităţile civile şi militare.” 

Până la sfârşitul lunii iunie au fost demobilizaţi rezerviştii din Moldova, Râmicul 
Sărat, Brăila, Olt, Ilfov, Prahova, Buzău, Gorj, Dolj, iar de la data de 1 iulie, regimentul a 
trecut pe poziţie de pace.” 

În lunile iulie - octombrie s-a desfăşurat instrucția cu ostaşii rămaşi în regiment şi, 
la 28 octombrie, s-a făcut mobilizarea efectivelor necesare la război, în conformitate cu 
Înaltul Decret nr. 3179, din 27 octombrie 1918.* 

În ziua de 31 octombrie 1918, s-a încheiat armistițiul general cu Puterile Centrale, 
oprindu-se înaintarea trupelor germane şi austro-ungare. Cu acel prilej, Majestatea Sa 
Regele Ferdinand I a dat Manifestul către ţară şi popor: 

“Ostaşi ! 

Ora mult aşteptată de toată suflarea românească şi îndeosebi de voi, vitejii mei 
ostaşi a sunat, în sfârşit, după lunga şi dureroasa aşteptare. 

Trecerea trupelor aliate peste Dunăre, ne impune ca o sfântă şi patriotică datorie 
să luăm iarăşi arma în mână ca să izgonim, împreună cu ele, pe vrăjmașul cotropitor din 
Țară şi să aducem linişte populației asuprite. 

Regele vostru vă cheamă din nou la luptă, ca să înfăptuiţi visul nostru de atâtea 
veacuri — Unirea tuturor românilor, pentru care în anii 1916-1917, aţi luptat cu atâta 
vitejie. 

Sufletele celor căzuţi pe câmpul de onoare vă binecuvântează pentru această 
ultimă sforțare, privirile credincioşilor noştri aliați sunt îndreptate cu dragoste şi 
încredere spre ţara noastră şi fii ei, camarazii voştri de arme din biruitoarele armate 
franceze şi engleze care vin în ajutorul nostru, cunosc vitejia noastră de la Oituz, Mărăşti 
şi Mărăşeşti; arătaţi-le că, timpul de aşteptare n-a putut să slăbească bravura ostaşului 
român. Fraţii noştri din Bucovina şi Transilvania vă cheamă pentru această ultimă luptă, 
ca prin avântul vostru să le aduceţi eliberarea din jugul străin. 

Biruința e a noastră şi viitorul va asigura întregului neam românesc viaţa pașnică 
şi fericită. 

Înainte deci, cu vitejia strămoşească. Dumnezeu este cu noi. 

Până la data de 15 noiembrie 1918, Regimentul 12 Infanterie „Cantemir” Bârlad a 
reuşit să-şi mobilizeze efectivele pentru reluarea luptei, iar de la 17 decembrie — când s-a 
pus în marş spre Ghidigeni, pentru a se îmbarca în tren la Mărăşeşti — şi-a completat 
efectivele şi materialele necesare îndeplinirii misiunii. Pe data de 18 decembrie unitatea a 
efectuat marş spre Tecuci, seara fiind cantonată în cazarma Regimentului 24 Infanterie 
Tecuci. După cantonamentul efectuat la lonăşeşti şi Mărăşeşti, regimentul a început 
îmbarcarea în trenuri, în ziua de 21 decembrie, ora 16%, în gara Mărăşeşti. La 24 
decembrie, cele două trenuri cu ostaşii regimentului au ajuns la Ghimeş, iar pe data 25 
decembrie au sosit în gara Reghinul Săsesc, unde au debarcat. 

La 29 decembrie, ora 20%, regimentul a ajuns la Târgu Mureş şi a cantonat în 
cazarma Regimentului 62 Honvezi. Două companii din Batalionul 3 al regimentului au fost 
dislocate la Cucerda şi Luduş, schimbând Regimentul 7 Infanterie Prahova.“ 

În ziua de 30 decembrie, Batalionul 1 a fost trimis la Turda, pentru a înlocui 
Regimentul 10 Infanterie Focşani. 

Până la sfârşitul lunii ianuarie 1919, regimentul — care se afla cantonat în 
localitățile Târgu Mureş şi Turda -— a trimis patrule, în diferite localităţi ale 'Transilvaniei, 
pentru a dezarma populația civilă, a asigura bunurile oamenilor şi a stabili ordinea 
interioară. 

Batalionul 2 a fost deplasat la Cluj, iar Batalionul 3 la Aiud, capturând armament 
de la populaţia din aceste zone şi asigurând ordinea interioară. 

În luna februarie 1919, regimentul a asigurat liniştea într-un mare număr de 
localităţi rurale şi urbane. 

Efectivele regimentului au asigurat ordinea în zona munților Apuseni — în luna 
martie — stabilind contactul cu subunitățile de grăniceri, pe care le-au ajutat în consolidarea 
poziţiilor de apărare.” 

Începând cu 1 aprilie 1919, unitatea a executat misiuni în oraşul şi judeţul Cluj. 
După 15 aprilie, regimentul a schimbat pe poziție Regimentul 24 Infanterie Tecuci, aflat pe 
Valea Iadului. Ulterior, a dat lupte grele cu trupele maghiare în localitățile Ciucea, Remetz, 
Ponor, Pains, Dealul Runcului, Bratca, Dealul Popii, Eskullo, Koszteg, Gara Mezo, 

Telegd, Surduc, Oradea Mare. Aici a ajuns la 20 aprilie, ora Dau: Şi a cantonat în cazarma 
Regimentului 1 Husari, în rezerva Diviziei a G-a Infanterie Focşani. 

La data de 23 aprilie, unitatea a fost transportată cu trenul la Debrețin, unde a 
debarcat, şi apoi a trecut la dezarmarea trupelor maghiare." 

De la 25 aprilie 1919, unitatea — subordonată Grupării „General Sachelarie” — a 
înaintat, prin lupte grele, pe direcția: Hajdu, Szoboslo, Kaba, Pospok, Laduny. După 
rănirea generalului Sachelarie, în ziua de 26 aprilie, comanda grupului a luat-o colonelul 
Voiculescu, comandantul Regimentului 12 Infanterie „Cantemir” Bârlad. 

De la 27 aprilie, gruparea a înaintat spre Toldeş, ocupând localitatea Kis Ujallas, 
unde a staționat în ziua de 30 aprilie.“ 

În ziua de | mai s-a continuat înaintarea şi au fost ocupate localităţile Torok şi 
Micloş, iar în ziua de 2 mai s-a înaintat pe direcția Tisza Sajol, nordul localității Szanda, 
estul localității Tenyo. 

La data de 3 mai, armata română a ajuns pe Tisa. În această zi, generalul de 
brigadă Holban, comandantul Grupului de Armate Sud, a felicitat ostaşii din subordine: 

“Bravi ostaşi ai Grupului de Sud! 

În sfârşit suntem pe Tisa. În luptele ce ați dat zilele din urmă, cu un curaj demn de 
tot trecutul vostru proaspăt, ați sigilat pentru vecie actul definitiv al visurilor străbune, 
făcând cunoscut întregii lumi că, de acum înainte la Tisa ca şi la Nistru veghează 
neadormit străjerul român. 

Să trăiţi şi cu Dumnezeu înainte pentru neam şi pentru rege.” 

Conform Ordinului de Operații al comandantului Grupului de Sud, de la data de 4 
mai 1919 s-a trecut la pregătirea atacului pentru ocuparea Szolnokului şi trecerea Tisei. În 
acest scop, Regimentul 12 Infanterie „Cantemir” Bârlad a trimis un pluton cu două 
mitraliere până la al doilea pod al şoselei Torok — Szt. Micloş — Szolnok, intrând în 
legătură cu Regimentul 3 Vânători Prahova. 

Întrucât Detaşamentul „Colonel Ion Bota” — din care făcea parte Brigada a 12-a 
Infanterie (şi, implicit, Regimentul 12 Infanterie „Cantemir” Bârlad) — a fost schimbat pe 
poziție de Divizia a 2-a Vânători, misiunea anterioară a fost suspendată şi regimentul a 
intrat în cantonament, pentru refacerea oamenilor şi executarea lucrărilor de sapă, la Torok 
şi Szt. Micloş.” 

În ziua de 10 mai 1919, regimentul a trimis la Oradea o companie cu drapelul de 
luptă, în vederea participării la serbările care s-au desfăşurat în prezența Majestății Sale 
Regele Ferdinand I, în ziua de 21 mai 1919. 

Armata Republicii Sovietice Maghiare a trecut Tisa, la 23 mai, în zona Vachony şi 
Veszeny, obligând Comandamentul Armatei Române să riposteze. Conform ordinului 
primit de la marea unitate, Regimentele 11 „Siret” Galaţi şi 12 Infanterie „Cantemir” 
Bârlad au fost alarmate pentru lupte. 

La 26 mai, generalul de brigadă Holban, comandantul Diviziei a 6-a Infanterie şi a 
Grupului de Armate Sud, a trecut în revistă trupele. 

Până la 7 iunie, Regimentul 12 Infanterie „Cantemir” Bârlad a executat instrucţie 
Şi pază, iar de la acea dată — conform Ordinului comandantului Diviziei a 6-a Infanterie — 
unitatea a fost pusă la dispoziția Grupului „General Olteanu”. Pentru aceasta, s-a deplasat 
pe itinerariul Bercgszasz, Bateyu, Csap, a debarcat din tren şi a ocupat poziţia de luptă pe 
şoseaua Csap — Cesernyo — Zakony. Din ordinul comandantului regimentului, locotenent- 
colonelul Miclescu, Batalionul 3 al regimentului a trecut la dezarmarea trupelor roşii din 
zona Csap. 

La data de 26 iunie, regimentul a fost schimbat de pe poziție şi a intrat în 
cantonament pentru refacere, conform ordinului transmis de către comandantul sectorului, 
colonelul Emilian Pop.“ 

În ziua de 12 iulie, regimentul s-a deplasat la Meză-Telegd, cu Batalioanele 1 şi 2 
şi la Pusta-Ujalk cu Batalionul 3, executând pază în zonă şi instrucție. La 21 iulie, unitatea 
s-a deplasat la Barand, în vederea desfăşurării unor lupte hotărâtoare, împotriva armatei 
maghiare, iar la 23 iulie, a plecat la Karczak. 

La data de 24 iulie, artileria română a început un bombardament intens asupra 
liniilor de apărare ale inamicului, pentru înlesnirea ofensivei infanteriei române. 

Până la 2 august 1919, trupele au desfăşurat lupte de uzură. În această zi s-a primit, 
la Postul de Comandă al Diviziei a 6-a Infanterie, mesajul de capitulare a lui Bella Kunn, 
căpetenia guvernului roşu care se înscăunase la Budapesta în martie 1919. Regimentul 11 
Infanterie „Siret” Galaţi a intrat fără lupte în Szolnok, iar Regimentul 12 Infanterie 
„Cantemir” Bârlad a înaintat spre Abony.* 

Ajuns la 3 august la Abony, regimentul a capturat mult armament şi muniție, iar pe 
4 august a ajuns la Keskement, unde, sub comanda colonelului lon Rădulescu, noul 
comandant al unităţii, a executat misiuni de pază, dezarmare, stabilire a ordinii şi a fost dat 
ajutor populației civile la strângerea recoltei. 

În ziua de 18 august 1919, comandantul Diviziei a 6-a Infanterie, generalul 
Olteanu, a adresat mulțumiri trupelor care s-au acoperit de glorie în misiunile îndeplinite, 
în judeţele Mureş, Turda, Cojocna, Bihor şi pe teritoriul Ungariei, la: Kis, Ujalas, Beszhoc, 
Rechas, Szolnok, Abony, Keskement, contribuind astfel la realizarea României Mari. 

Elogioase mulțumiri au fost aduse de către comandantul Trupelor Transilvania, 
generalul Mărdărescu, şeful Marelui Cartier General, generalul Constantin Prezan, şi 
primul ministru, lon Brătianu. Cu acest prilej, Ion Brătianu a rostit o cuvântare în cadrul 
căreia, printre altele, a spus: „Cu simțământul de caldă recunoştinţă pentru glorioasa 
noastră oştire şi de înaltă mândrie naţională am aflat completa înfrângere a anarhiei 
dușmane şi intrarea trupelor noastre în Budapesta. Prin victoria ei, oștirea noastră a 
desăvârşit opera vitejească prin care a asigurat unitatea naţională şi a nimicit primejdia 
care ameninţa civilizația Europei Centrale. Vă felicit din inimă pe dvs. domnilor generali 
şi pe domnii dvs. camarazi de arme şi mă bucur că Dumnezeu v-a ajutat să biruiţi.”” 

Pe data de 3 septembrie, regimentul a fost schimbat de pe poziție de Regimentele 3 
Roşiori Bârlad şi 8 Roşiori Botoşani. La data de 12 septembrie 1919, ostaşii unității au fost 
trimişi în concediu, prin rulaj. Batalioanele 1 şi 2 au fost dislocate pentru pază şi ordine la 
Nagykâr6s, iar Batalionul 3 a rămas să păzească lagărul Keskement. După ce a ajuns în 
noua zonă, Regimentul 12 a executat instrucție şi pază până la 1 octombrie, după care 
Batalionul 1 a fost trimis în pază la lagărul din localitatea Abony, iar Batalioanele 2 şi 3 au 
executat instrucţie şi pază în zona de cantonament.” 

La data de 15 octombrie, întregul efectiv al Regimentului 12 Infanterie „Cantemir” 
Bârlad a fost dislocat în localitatea Abony, pentru a asigura paza oraşului şi a lagărului de 
prizonieri. 

În ziua de 21 octombrie, unitatea a fost îmbarcată în tren şi transportată la: Roşiori 
de Vede, în vederea cantonării Batalionului 1, la Turnu Măgurele, pentru cantonarea 
statului major şi a Batalionului 2 şi la Alexandria, unde a fost cantonat Batalionul 3. Toate 
formațiunile militare au fost întâmpinate cu căldură de către populaţia civilă şi 
notabilitățile oraşelor respective. În noile garnizoane, batalioanele au executat instrucţie şi 
curăţenie. 

Statul major al Regimentului 12 Infanterie „Cantemir” Bârlad, Batalionul 1 şi 
Batalionul 2 s-au înapoiat în garnizoana de reşedinţă de la Bârlad la data de 7 decembrie, 
iar Batalionul 3 a fost dislocat în zona Câmpina, pentru pază la sonde şi în localitățile 
rurale.” 

În noile garnizoane, batalioanele au realizat instrucţia trupelor, au făcut curăţenie 
generală şi au pregătit festivitățile prilejuite de sosirea Anului Nou, a Bobotezei, a 
Sfântului loan şi sărbătoririi Unirii Principatelor Române. 

La data de 27 martie 1920 regimentul a participat la sărbătoarea unirii Basarabiei 
cu România, festivitate care s-a desfăşurat la catedrală şi pe străzile oraşului Bârlad. 

În luna aprilie, Batalionul 1 a fost trimis şi el pentru paza sondelor pe Valea 
Prahovei, restul efectivelor instruindu-se împreună cu ostaşii basarabeni. 

Sub comanda colonelului Constantin Voiculescu, revenit la comanda unități în 
luna mai, efectivele au fost instruite în cazarmă şi în împrejurimile oraşului Bârlad. Tot 
acum, Batalionul 3 s-a înapoiat de la Câmpina. 

În luna august 1920, o delegaţie militară a fost trimisă la Mărăşeşti, pentru 
evocarea eroismului ostaşilor români în luptele de la Mărăşti, Mărăşeşti şi Oituz. 

La data de 14 octombrie, Batalionul 3 a fost detaşat la Kahul, pentru pază şi 
ordine."* 

Lunile ianuarie-martie 1921 au găsit efectivele regimentului în cazarma din 
Bârlad, unde efectuau instrucţie şi activități gospodăreşti. 

La data de 1 aprilie 1921, armata a fost trecută în stare de pace, măsurile ce au 
rezultat din acest ordin fiind aplicate sub comanda colonelului Constantin Voiculescu. 

În ziua de 17 septembrie 1921, regimentul a fost dislocat, pentru pază şi ordine, în 
garnizoana Chişinău, sub comanda locotenent-colonelului Ilie Demetrescu. Misiunea a fost 
îndeplinită până la 16 noiembrie, când unitatea a fost mutată la Volintirofea, în judeţul 
Cetatea Albă, sub comanda colonelului loan Epure, ajutat de locotenent-colonelul Ilie 
Demetrescu.“ 

La data de 15 ianuarie 1922, regimentul a fost redistribuit astfel: Batalionul 1 la 
Volintirofca, Batalionul 2 la Chişinău şi Batalionul 3 pe Nistru. Ele aveau misiuni de pază, 
asigurarea ordinei interioare şi instrucţia recruților." 

În ziua de 8 mai 1922, unitatea — în totalitate — a fost dislocată pe graniţa de la 
Cetatea Albă, pentru pază şi ordine, fiind inspectată în lunile iunie şi iulie de generalii 
Ştefan Panaitescu, comandantul Diviziei a 6-a Infanterie, Dumitru Sachelarie, comandantul 
Brigăzii a 12-a Infanterie şi loan Popovici, comandantul militar al Basarabiei. 

După doi ani de strajă la Nistru, unde a dejucat acțiunile provocatoare ale 
bolşevicilor, regimentul s-a înapoiat la Bârlad, pe 30 noiembrie 1923, unde a fost primit cu 
mare entuziasm de populaţia civilă şi administrația oraşului. A avut loc un tedeum la 
catedrală, eveniment solemn în cadrul căruia au fost pomeniţi toţi eroii regimentului.” 

Regimentul 12 Infanterie „Cantemir” Bârlad a participat la manevrele militare care 
s-au desfăşurat în anul 1924, între Bârlad şi Vaslui (în cooperare cu Regimentul 25 
Infanterie Vaslui) şi apoi în zona Negrileşti, Matca, Corod, Munteni, Tecuci, Tutova, 
Bârlad (în cooperare cu celelalte unităţi din Divizia 21 Infanterie, între care şi Regimentul 
23 Artilerie Bârlad) şi a ocupat locul unu pe marea unitate la tragerile cu puşca şi locul doi 
pe marea unitate la tragerile cu puşca mitralieră. 

În anul 1925, regimentul, cu un efectiv de 1800 oameni, a fost organizat pe 
principii noi: grup de comandă (comandat de colonelul loan Epure), 3 batalioane de 
infanterie (a câte 3 companii fiecare), o companie mitralieră, o companie legătură 
specialități, o companie depozit şi o şcoală a reangajaților. 

La data de 20 aprilie, afectat fiind de greutățile campaniilor militare, colonelul 
loan Epure, în vârstă de 46 de ani, a decedat şi a fost înmormântat în Cimitirul Bellu din 
Bucureşti. La comandă a urmat locotenent-colonelul Moise Riscuţia şi apoi, după două 
luni, colonelul Ilie Dumitrescu, mutat din Regimentul 16 Dorobanţi Botoşani. 

În luna septembrie, unitatea a participat la o aplicaţie militară în zona Ghermăneșşti 
şi la manevrele militare din zona Bujor.” 

În anul 1926 regimentul a desfăşurat o temeinică pregătire în cadrul şcolii 
reangajaţilor, şcolii ofițerilor (creată pe garnizoană), şcolilor grupei, companiei şi 
batalionului, eforturile depuse fiind bine apreciate cu prilejul inspecției desfăşurate de 
generalul Scărişoreanu, comandantul Corpului 3 Armată.“ 

La 20 iulie 1927, a murit regele Ferdinand I, a doua zi fiind înscăunat Majestatea 
Sa Regele Mihai I, în vârstă de 7 ani, ajutat de o regență. Regimentul a participat la 
tedeumul de la catedrală şi a depus Jurământul de credință noului suveran şi regenței.” 

În anul 1928, unitatea a participat la aplicaţia desfăşurată între garnizoanele Bârlad 
şi Vaslui. S-a înființat cartea eroilor Regimentului 12 Infanterie „Cantemir” Bârlad şi a 
dublurii sale, Regimentul 52 Infanterie. Începând din anul 1923 se sărbătorea Ziua Eroilor 
în ziua de Înălţare a Domnului Iisus Hristos.” 

Cu începere de la 1 aprilie 1929, la comanda unității a fost numit colonelul Ilie 
Demetrescu, fostul comandant, colonelul Ilie Dumitrescu, fiind mutat la Brigada a 12-a 
Infanterie Galaţi. 

În ziua de 9 mai, în cazarma regimentului a fost dezvelit monumentul „Constantin 
Muşat”, în amintirea celui care s-a instruit în această unitate şi a luptat pentru întregirea 
neamului românesc. 

La data de 10 mai 1929, regimentul a primit noul drapel de luptă, în prezența 
comandanților Brigăzii 21 Infanterie, Diviziei 21 Infanterie şi a Corpului 3 Armată. 

Perioada 1-15 octombrie a marcat participarea regimentului la manevrele militare 
din zona Bârlad — Ghidigeni.* 

Pentru regiment, cel mai important eveniment al anului 1930 l-a constituit 
depunerea Jurământului de credință faţă de Majestatea Sa Regele Carol al II-lea, la data de 
9 iunie. 

În luna octombrie, unitatea a desfăşurat aplicaţii militare şi a participat la 
manevrele militare din județul Covurlui, în zona Vârlez — Smulţi — Crăieşti.% 

Anul 1931 a adus modificări în organica regimentului: s-a înființat secția tunuri, 
care a participat la aplicația comună a Regimentului 12 Infanterie „Cantemir” Bârlad şi a 
Regimentului 23 Artilerie, din luna septembrie, precum şi la aplicația comună a 
garnizoanelor Bârlad şi Vaslui din luna octombrie, desfăşurate în Lunca Bârladului. 

Anul 1932 a adus noi îmbunătățiri în structura organizatorică a unității, creându-se 
şcoala instructorilor şi compania T.T.R. (tineri cu termen redus). Regimentul a fost 
organizat pe două batalioane de instrucție şi un batalion de cadre şi s-au creat şcolile 
infirmierilor, potcovarilor şi armurierilor. În cadrul regimentului şi-au desfăşurat instrucția 
şcolile de companie, batalion şi regiment. Experienţa acumulată a fost folosită în cadrul 
manevrelor militare din zona Roman, încheiate cu defilarea în fața Majestății Sale Regele 
Carol al II-lea, pe şesul Luţca.% 

La sărbătoarea Înălţării Domnului şi a Zilei Eroilor s-a lansat imnul „Veniţi 
creştini”. 

În anul 1933 s-a intensificat instrucţia, perfecționată prin aplicaţiile militare din 
zonele Chişinău, Bârlad, Vaslui şi Tecuci, unde, la concursul de trageri pe divizie, 
regimentul a obţinul locul 1 la puşca mitralieră şi mitralieră şi Cupa Diviziei 21 Infanterie, 

fiind elogiat de generalii Dumitru Procopiescu, comandantul Brigăzii 21 Infanterie Galaţi, 
Alexandru Gorschi, inspector general al artileriei (fost comandant al Regimentului 12 
Infanterie „Cantemir” Bârlad), lon Cănciulescu, comandantul Corpului 3 Armată 
Chişinău.“ 

Colonelul Ilie Dumitrescu a fost mutat la Ministerul Apărării Naţionale, în anul 
1934, şi la comanda regimentului a fost numit colonelul Codrat Ciupagea. În structura 
organizatorică au intervenit noi modificări, fiind înființate: Batalionul Instrucție, Compania 
Specialități, Compania Depozit şi Compania Cadre. Instrucţia s-a desfăşurat în: şcoala de 
companie, şcoala de batalion, şcoala de regiment, şcoala instructorilor, şcoala specialiştilor 
şi şcoala T.T.R. Aplicațiile s-au desfăşurat la nivel de divizie, în zona Folteşti — Fârțăneşti 
— Stoicani — Măstăcani. Concursul de trageri a fost câştigat de militarii din Regimentul 12 
Infanterie „Cantemir” Bârlad — locul 1 la puşcă, puşcă mitralieră şi mitralieră — care au 
dobândit, în final, cupa marii unități. Ulterior au participat la trageri pe Corpul 3 Armată, 
unde un ofițer a obţinut locul 1 la puşcă şi un alt ofiţer locul 2 la puşca mitralieră. Şi în 
anul 1935 regimentul a obţinut locul 1 la trageri pe marea unitate.% 

În anii 1936 şi 1937, regimentul a participat la aplicaţiile militare desfăşurate în 
zona Epureni - Popeni — Zorleni — Komrat, în prezența generalilor Sotir Dumitru, 
comandantul Diviziei 21 Infanterie şi Nicolae Ciupercă, comandantul Corpului 3 Armată.” 

La data de 1 aprilie 1938, la comanda regimentului a fost numit colonelul Ioan 
Stratulat, iar de la 1 noiembrie, locotenent-colonelul loan Langa. Instrucţia cu recruții şi 
concentraţii s-a desfăşurat în garnizoană şi în zona Bârlad.” 

În anul 1939 s-au continuat concentrările şi instrucţia recruţilor sub comanda 
noului comandant, colonelul Nicolae Gorschi (fratele generalului Alexandru Gorschi). 
Ostaşii regimentului au obținut locul 1 la concursul de patrule organizat în garnizoana 
Bârlad. 

La data de 5 septembrie 1939, a luat ființă Regimentul 52 Infanterie Bârlad, care 
era regimentul de dublură al Regimentului 12 Infanterie „Cantemir” Bârlad.” 

În ziua de 24 august, exact la o zi după încheierea Pactului Ribentropp — Molotov, 
unitatea a fost dislocată la Văleni, judeţul Ialomiţa, şi a desfăşurat instrucția trupelor până 
la 11 septembrie, când a fost mutată la Săveni, județul Ialomiţa. 

De la data de 29 septembrie, unitatea a fost mutată la Cârja, în apărare pe Prut, la 
nord de Fălciu. Aici a desfăşurat misiuni de pază, instrucție şi a participat la amenajarea 
poziţiei de luptă. 

La data de 14 aprilie 1940, regimentul a fost transportat cu trenul la Bâc - 
Chişinău, pentru ca în ziua de 19 aprilie să ocupe următorul dispozitiv de luptă: comanda 
regimentului în mahalaua Munceşti din Chişinău, Batalionul 1 la Broasca, Batalionul 2 la 
Bubuieşti, Batalionul 3 în mahalaua Băcioi din Chişinău, Batalionul 4 (constituit în luna 
aprilie) în satul Munceşti. Până la sfârşitul lunii mai, ostaşii au executat lucrări de 
amenajare a terenului pentru luptă şi aplicaţii militare în cooperare cu carele de luptă.” 

În ziua de 3 iunie, regimentul s-a deplasat pe direcția Căuşani - Grigoreni — 
Manzâr, sub comanda colonelului Emil Dimitriu. După primirea ultimatumului sovietic din 
data de 26 iunie 1940, care a marcat rapturile teritoriale pentru statul român, regimentul a 
primit ordin de retragere peste Prut. În retragere, unitatea a suferit mari umilinţe din partea 
trupelor sovietice, a populației de origine evreiască şi ucrainiană. Batalionul 4 s-a retras 
direct la Fălciu, fără incidente, însă celelalte 3 batalioane au avut de suferit mari necazuri. 
În localităţile Avderma şi Fera, ostaşii sovietici şi populaţia neromânească au furat cai, 
căruţe şi armament şi au obligat militarii basarabeni să plece la vetrele lor. 

La data de 1 iulie, cele 3 batalioane ale regimentului au reuşit să treacă podul la 
Fălciu şi să se îndrepte spre Rânzeşti în vederea cantonării. În ziua de 2 iulie comandantul 
unității s-a deplasat cu două camioane la Avderma şi a ridicat o parte din armamentul 
prădat.'* 

Cu începere de la 3 iulie, regimentul — mai puțin Batalionul 1, pus la dispoziția 
Batalionului 10 Vânători Chişinău — s-a deplasat în localitatea Ferdinand (din Covurlui) şi 
a cantonat. Aici a sosit şi Batalionul 1, pe data de 5 iulie. 

Până în ziua de 29 iulie 1940, regimentul s-a retras treptat, în această zi ajungând 
la Vaslui, împreună cu celelalte unități ale diviziei. 

În continuare, până la 8 septembrie, unitatea a ajuns la Huşi, desfăşurând exerciţii 
tactice. Regimentul a fost pus la dispoziția Corpului | Armată, a executat paza graniței şi 
teme de aplicație (împreună cu Regimentul 25 Infanterie „General Constantin Prezan” 
Vaslui şi Regimentul 23 Artilerie Bârlad) în judeţul Vaslui.” 

La data de 26 octombrie 1940, regimentul a fost deplasat în zona Folteşti — 
Oancea, pentru paza graniţei. 

În ziua de 4 februarie 1941, unitatea s-a deplasat în zona Răşcani şi Rogojeni, 
continuând instrucția efectivelor. 

Postul de Comandă al unităţii a fost mutat, la data de 29 mai 1941, la Fârțăneşti, şi 
a rămas acolo până la 22 iunie 1941. 

Până la intrarea României în război, de partea Germaniei, şi participarea la luptele 
împotriva armatei sovietice, pentru o cauză dreaptă — reîntregirea neamului românesc, prin 
eliberarea teritoriilor furate de statul sovietic — Regimentul 12 Infanterie „Cantemir” 
Bârlad a executat misiuni de supraveghere a graniței şi a continuat, cu multă hotărâre şi 
sârguință, instrucţia efectivelor de militari. 

Prin Înalt Decret nr. 1798, din 12 iunie 1941, armata de uscat, aviația şi marina au 
fost mobilizate cu începere din noaptea de 21/22 iunie, ora 24%. Unitatea, având la 
comandă pe colonelul Gheorghe Gr. Niculescu, era compusă din: Batalionul 1 (comandat 
de maiorul Neculai Agapiescu), Batalionul 2 (comandat de maiorul Petru Pavlov), 
Batalionul 3 (comandat de maiorul "Teodor Anghel), Compania de Pionieri, Compania de 
Cercetare, Compania de Armament Greu Regimentar. Regimentul făcea parte din 
Gruparea Tactică Măstăcani, comandată de colonelul Gheorghe Gr. Niculescu, care avea în 
subordine Batalionele 1 şi 2, plus un divizion din Regimentul 30 Artilerie. Gruparea a creat 
două centre de rezistență: una în zona Tolica — Măstăcani (Batalionul 1) şi alta în zona 
Vlădeşti (Batalionul 2). Batalionul 3 făcea parte din Gruparea Tactică Oancea, comandată 
de colonelul Romulus Dumitriu, împreună cu Regimentul 1l Dorobanţi Galaţi, două 
divizioane din Regimentul 25 Artilerie Tecuci şi un divizion din Regimentul 30 Artilerie 
Chişinău.” 

Misiunea de bază a acestor grupări a fost — pe lângă împiedicarea inamicului să 
treacă Prutul — începerea luptelor pentru eliberarea Basarabiei, stabilită de către generalul 
Ion Antonescu pentru ziua de duminică, 22 iunie, ora 3%. Misiunea a fost transmisă de 
către general din trenul „Patria” aflat la Piatra Neamţ: 

„Ostaşi, v-am făgăduit să şterg pata de dezonoare din cartea neamului... Azi va fi 
ziua celei mai sfinte lupte pentru vetrele şi altarele româneşti de totdeauna. Ostaşi, vă 
ordon să treceţi Prutul! Dezrobiţi din jugul bolşevismului fraţii noştri cotropiți. Reîmpliniți 
în trupul țării glia străbună a Basarabiei şi codrul voivodal al Bucovinei.” 

La ora 3'5, artileria română a început bombardamentul teritoriului dintre Prut şi 
Nistru. Din poziția regimentului se vedeau flăcări deasupra oraşului Cahul şi a satelor 
Vadul lui Isac, Crihana şi Marta. Comandanții grupărilor au trimis patrule pentru 

recunoaştere care au capturat peste 200 de vite şi doi copii din Crihana. Copiii au informat 
că sovieticii au evacuat populația bogată din localitățile de graniță şi că aviația sovietică a 
bombardat zona Slobozia — Oancea.” 

Până la 29 iunie 1941, au avut loc bombardamente reciproce, realizate de artilerie 
şi aviaţie. La 30 iunie, regimentul s-a retras în satul Putichioaia şi, la 2 iulie, a schimbat 
pozițiile de luptă în satele Balinteşti şi Cavadineşti. 

În ziua de 4 iulie 1941, după ce regimentul se repliase în localitatea Blăgeşti, a 
primit Ordinul de Operații nr. 16, al Diviziei 21 Infanterie, pentru trecerea în rezerva 
Corpului 5 Armată, în vederea apărării zonei Fălciu — Bogdănești.” 

Conform Ordinului Diviziei 21 Infanterie, în ziua de 8 iulie 1941, ora AA: 
regimentul a fost introdus pe linia întâi, trecând Prutul pe podul de la sud de Fălciu. 
Înaintând spre cota 93, pe dealul Epureni, Batalionul 2 a întâlnit subunități din 
Regimentele 11 „Siret” Galaţi şi 24 Tecuci, pe care le-a însufleţit prin strigăte de „Ura!” şi, 
sub comanda colonelului Niculescu, a alungat inamicul de pe dealul Stoeneşti (cota 93). În 
această zi a fost rănit comandantul Batalionului 1, maiorul Agapiescu. La ora 10% a 
început un puternic contraatac sovietic în zona Țiganca — Cania — Stoeneşti, contraatac în 
care au căzut majoritatea comandanților de companii. Având pierderi mari, la ora 22%, 
regimentul s-a reorganizat pe două batalioane: Batalionul 1 (cu subunități din Batalioanele 
1 şi 3, aflat sub comanda maiorului Teoharie Angheluţă) şi Batalionul 2 (format din 
subunități ale fostelor Batalioane 2 şi 3, comandat de maiorul Petru Pavlov). 

În ziua de 9 iulie s-au desfăşurat lupte crâncene, regimentul atacând pe direcţia 
podişului Caniei, la cota 228. La ora 910 colonelul Gheorghe Gr. Niculescu, aflat în fruntea 
Batalionului 2, a fost rănit mortal. Este de reținut faptul că bravul comandant avea un fiu, 
Grigore Niculescu, care era elev la Şcoala Militară de Ofiţeri Activi de Infanterie. În 
prezent acesta este colonel inginer în rezervă. Comanda regimentului a fost preluată de 
maiorul Petru Pavlov, care a dat ordin de organizare a poziţiilor de luptă în teren, pe 
aliniamentul atins. În ziua de 10 iulie, la ora 7 s-a prezentat la Postul de Comandă noul 
comandant, locotenent-colonelul Stelian Dimitriu. Seara, regimentul se afla la nord de 
Stoieneşti — Țiganca, cooperând cu Regimentul de Infanterie Gardă „Mihai Viteazul” 
Bucureşti.” 

La data de 1l iulie, comandanții regimentelor au fost consultați în vederea 
retragerii trupelor de pe aliniamentele ocupate, însă locotenent-colonelul Stelian Dimitriu 
s-a opus şi unitățile au rămas pe poziția de luptă. 

În perioada 7-12 iulie, în urma confruntărilor militare, în efectivele române s-au 
înregistrat mai multe pierderi umane: 4 ofițeri morți (colonelul Gheorghe Gr. Niculescu, 
căpitanul Gheorghe Rizea, căpitanul Marian Vlădescu, căpitanul loan Lazăr) şi un ofiţer 
dispărut (căpitanul Constantin Voicu, comandantul Companiei a 9-a), 4 subofiţeri morți, 
10 subofiţeri răniţi şi un subofițer dispărut, 118 ostaşi morţi, 503 ostaşi răniți şi 29 ostaşi 
dispăruți. ? 

La data de 12 iulie au fost propuşi pentru decorare: 

e cu Ordinul „Mihai Viteazul”, clasa a 3-a: colonelul Gheorghe Gr. Niculescu, 
împreună cu alți 14 ofiţeri; 
cu Ordinul „Steaua României”: 21 de ofiţeri; 
cu Ordinul „Coroana României”: 34 de ofiţeri; 
cu Ordinul „Crucea Românie!”: 4 ofițeri; 
cu Medalia „Bărbăție şi Credinţă”: 3 subofițeri şi 420 ostaşi; 
cu Medalia „Virtutea României”, 30 subofiţeri şi 67 ostaşi; 
cu Medalia „Serviciul Credincios”: 20 ostaşi. 

Atacul furibund al inamicului din ziua de 13 iulie a cauzat regimentului mari 
pierderi în rândurile trupei: 20 morți, 14 răniți şi 33 dispăruți. 

În zilele de 14-15 iulie pierderile din rândurile ostașilor unităţii au continuat: 13 
morți, 26 răniți şi 3 dispăruți. 

Cu sprijinul Regimentului 30 Artilerie, unitatea a pornit la atac în ziua de 16 iulie, 
pe direcţia Popeni — Butuceni, pentru a recuceri Valea Fundul Ţigăncii şi, împreună, au 
ocupat cotele 207 şi 217. Pierderile suferite au fost, din nou, foarte mari: 2 ofiţeri şi 12 
ostaşi au murit, 1 ofițer şi 27 ostaşi au fost răniți şi 13 ostaşi au fost daţi dispăruţi.s În 
după amiaza acelei zile, drapelul regimentului a fost decorat de către generalul Ion 
Antonescu cu Ordinul „Mihai Viteazul”, clasa a 3-a, împreună cu drapelele de luptă ale 
altor unităţi militare. 

În zilele de 17 şi 18 iunie, regimentul a luptat în podişul Caniei, obligând inamicul 
să se retragă. Luptele s-au soldat cu moartea unui ofițer şi a 11 ostaşi, rănirea a 3 ofiţeri şi 
67 ostaşi precum şi dispariţia a 4 ostaşi.“ 

Până la 25 iulie, regimentul şi-a continuat înaintarea şi a cucerit localitățile: 
Haragaz, Enăcheşti, Congaz, Baorci, Dumitrovka, Ivănceşti, Glăvani, Tazlac, Caşlâc, Tatar 
Bunar, Achmanghid, Sofiental. Bilanţul în urma luptelor a fost: un ofițer şi 2 ostaşi morți, 
35 ostaşi răniți, 10 ostaşi dispăruți.“ 

De la 26 iulie regimentul a luptat pe aliniamentul Bugaz — Anchebet, apoi a predat 
poziția eliberată pe litoral Batalionului 15 Infanterie Marină. La 30 iulie, regimentul a 
început deplasarea prin Sofiental şi Odaia Alexandrini, în lungul căii ferate Alexeevca, 
seara ajungând în localitățile Uspensca şi Cair, unde a cantonat. 

În ziua de 1 august 1941 unitatea a ajuns la Cazacii Vechi, loc în care a staționat 
pentru odihnă şi instrucție. La data de 4 august, în cantonament a sosit Batalionul de Marş 
de la Bârlad, comandat de locotenent-colonelul Băcanu, şi regimentul a fost reorganizat pe 
3 batalioane. 

Prin Ordinul Marelui Cartier General, nr.1500, din ziua de 6 august 1941, au fost 
aprobate propunerile de împroprietărire în teritoriile eliberate, Basarabia şi Bucovina. Din 
cadrul Regimentului 12 Infanterie „Cantemir” Bârlad au fost propuşi pentru 
împroprietărire 12 ofiţeri, 15 subofiţeri şi 683 ostaşi.” 

După o perioadă de timp necesară refacerii, regimentul a primit ordinul de 
deplasare pe direcția Slobozia — Găneasa — Crocmaz. 

În ziua de 10 august, comandantul regimentului şi generalul Nicolae Dăscălescu, 
comandantul Diviziei 21 Infanterie, au efectuat recunoaşterea în vederea trecerii Nistrului 
pe la Turunciuc - lasca -— Troiţkoe. Ei au fost întâmpinați de populaţia civilă românească 
cu mult entuziasm, scandâdu-se cuvintele: „Bine ați venit dezrobitorilor”. Se 

Până la acest moment, regimentul a avut următoarele pierderi: 

e morți: [l ofițeri, 4 subofițeri, 174 ostaşi; 
răniți: 18 ofițeri, 10 subofițeri, 571 ostaşi; 
e dispăruți: un ofițer şi 55 ostaşi. 

Unitatea a capturat peste 455 prizonieri, majoritatea de origine basarabeană. 

Trecând Nistrul şi angajându-se în operaţiunea militară Odessa — conform 
înțelegerii dintre Antonescu şi Hitler, cu ocazia vizitei pe care generalul i-a făcut-o la 
Viniţa, în ziua de 6 august 1941 — ostaşii regimentului, deşi obosiţi şi insuficient motivaţi, 
au participat la luptele grele care au avut loc în perioada 14 august - 16 octombrie 1941. 

Trupa a luptat cu dârzenie împotriva unui inamic care a opus o mare rezistență, 
înaintând pe direcția Odessa şi cucerind Bielaevka, conacul Tolmacev, Freudenthal, 

Vacarjani, Dalnic. Preţul plătit a fost foarte mare. Au murit 6 ofiţeri, un subofițer şi 167 
ostaşi, au fost răniți 16 ofiţeri, 2 subofiţeri şi 210 ostaşi şi au fost dați dispăruți 18 ostaşi. 

La 31 august regimentul mai avea pe front 54 ofițeri, 20 subofițeri şi 1269 ostaşi 
ŞI, ca urmare a pierderilor mari, regimentul a fost reorganizat, la data de 2 septembrie, pe 
două batalioane.s* 

Cu începere de la data de 3 septembrie, unitatea s-a unit cu Regimentul 24 
Infanterie Tecuci, luând denumirea de Regimentul 12/24 Infanterie, sub comanda 
colonelului Constantin Seracin. 

Regimentul nou înființat s-a deplasat - pe un timp ploios, care a obosit oamenii - la 
Maiaki, în rezerva Armatei a 4-a române, ocupând la 9 septembrie 1941, poziţie defensivă 
la nord de Freudhental. 

Pe data de 15 septembrie, regimentul a fost deplasat pe poziția ofensivă de la 
Dalnic, sub comanda locotenent-colonelului Stelian Dimitriu. Aici a dat mai multe atacuri 
până la data de 30 septembrie, când a fost înlocuit de Regimentul 10 Dorobanţi Focşani. 
După acest moment, întrucât suferise mari pierderi, unitatea a fost deplasată la Freudenthal 
pentru reorganizarea pe două batalioane. 

La data de 2 octombrie 1941, regimentul a fost reintrodus pe poziţia de luptă de la 
Vacarjani şi a reuşit să oprească contraatacurile inamice, să distrugă 16 tancuri şi să ia 
numeroşi prizonieri. 

De la 4 până la 7 octombrie 1941, unitatea s-a aflat în rezerva Diviziei 21 
Infanterie, în apărare, în regiunea Huto — Dalniki. 

În ziua de 10 octombrie unitatea a completat efectivele celor două batalioane cu 
oamenii primiți de la Batalionul de Marş Bârlad. 

La data de 13 octombrie 1941, regimentul s-a deplasat în satul Vasilievka, iar la 14 
octombrie s-a despărțit de Regimentul 24 Infanterie Tecuci, reorganizându-se pe 3 
batalioane. 

În ziua de 16 octombrie, ora 7%, unitatea a reuşit să ocupe Dalnikul şi la ora 24% ș- 
a deplasat la Freudenthal. Aici a primit anunţul căderii Odessei, la ora 16%. 

Regimentul 12 Infanterie „Cantemir” Bârlad a primit ordinul de înapoiere spre 
Basarabia pe data de 19 octombrie 1941. Sub comanda locotenent-colonelului Stelian 
Dimitriu, unitatea a trecut Nistrul şi s-a îndreptat spre Cetatea Albă, unde i s-a fixat 
garnizoana de pace. Peste noapte, ordinul s-a contramandat, astfel că în ziua de 20 
octombrie 1941 a început deplasarea spre Bârlad, prin Cazaci, Faraoani, Păuleni, 
Frumuşița Nouă, Malul Mic, Ceadâr Lunga, Baimaclia, Fălciu, Murgen, Zorleni şi a intrat 
în garnizoana de reşedinţă din Bârlad — având în frunte drapelul de luptă şi muzica 
regimentului — în ziua de 30 octombrie, ora 18%. 

Aici, regimentul a fost întâmpinat sărbătoreşte de către autoritățile locale şi 
populația civilă. La catedrala din oraş a avut loc o slujbă religioasă de pomenire a eroilor şi 
apoi, la ora 12%, a intrat în cazarmă, după o absenţă de doi ani.” 

Tributul de sânge plătit de regiment în operațiunea Odessa a fost foarte mare, la 
acesta contribuind din plin înverşunarea deosebită cu care a luptat inamicul. Au fost 
înregistrați numeroşi morți (15 ofițeri, un subofițer, 109 ostaşi) şi răniți (34 ofiţeri, 2 
subofiţeri, 686 ostaşi). 

Pierderile totale ale Regimentului 12 Infanterie „Cantemir” Bârlad în perioada 22 
iunie-—16 octombrie 1941 au fost: 

e morți: 26 ofițeri, 5 subofiţeri, 283 ostaşi; 
e răniți: 52 ofițeri, 12 subofițeri, 1257 ostaşi; 
e dispăruți: 257 ostaşi. 

Pentru faptele de vitejie săvârşite în luptele purtate până la 30 octombrie 1941, au 
fost acordate următoarele decoraţii: 

e Ordinul „Mihai Viteazul”, clasa a 3-a: 5 ofiţeri (colonelul Grigore Niculescu a fost 
decorat post-mortem şi avansat la gradul de general de brigadă); 
Ordinul „Steaua României”: 7 ofiţeri; 
Ordinul „Crucea României”: 95 ofiţeri; 
Ordinul „Regina Maria”: 3 ofiţeri; 
Medalia „Virtutea Militară”: 33 subofiţeri; 
Medalia „Serviciul Credincios”: 21 subofiţeri şi 19 ostaşi; 
Medalia „Bărbăţie şi Credinţă”: 33 subofiţeri şi 1615 ostaşi; 
Medalia „Meritul Sanitar”: un subofițer şi 20 ostaşi. 
Prin Înalt Decret Regal din 7 noiembrie 1941, drapelul Regimentului 12 Infanterie 
„Cantemir” Bârlad a fost decorat cu Ordinul „Mihai Viteazul”, clasa a 3-a, pentru vitejia, 
avântul extraordinar şi spiritul de sacrificiu cu care au luptat ofițerii, subofițerii şi trupa 
regimentului în aprigele lupte purtate în perioada iulie—octombrie 1941, în Basarabia, zona 
Stoeneşti-Epureni, bălțile din Lunca Prutului şi Ucraina.“ 

La data de 1 noiembrie 1941, regimentul, aflat sub comanda locotenent- 
colonelului Stelian Dimitriu, a fost reorganizat primind următoarea structură: Comanda 
regimentului (comandant şi ajutor, un pluton pionieri, o companie cercetare, o companie 
armament greu regimentar, un pluton aruncătoare, Plutonul 2 Tunuri de Însoţire, Plutonul 3 
Tunuri Anticar), Batalioanelele 1, 2, 3 Puşcaşi (fiecare cu câte 3 companii de puşcaşi şi o 
companie de mitraliere), Compania Depozit şi Muzica regimentului.” 

Conform ordinelor superioare, la data de 5 noiembrie 1941, la comanda 
Regimentului 12 Infanterie „Cantemir” Bârlad a fost numit colonelul Alexandru Popescu, 
avându-l ca ajutor pe locotenent-colonelul Stelian Dimitriu şi comandant secund pe 
locotenent-colonelul Vasile Băcăoanu.** 

În conformitate cu Ordinul Marelui Cartier General, nr. 13.016, din 3 noiembrie 
1941, transmis de Divizia 21 Infanterie, cu nr. 5084, Regimentul 12 Infanterie „Cantemir” 
Bârlad a trecut de la Divizia 21 Infanterie, în subordinea Diviziei 15 Infanterie şi cu 
Ordinul Marelui Cartier General, nr. 13.200, din 9 noiembrie 1941, a trecut la efectiv de 
pace: 500 oameni şi 106 cai. Măsurile adoptate au fost corect apreciate de comandantul 
Corpului 3 Armată, generalul de divizie Vasile Atanasiu, cu prilejul inspecției desfăşurate 
în regiment în ziua de 24 noiembrie 1941.% 

La sfârşitul lunii decembrie 1941 şi începutul lunii ianuarie 1942 au fost 
sărbătorite, cu tot efectivul, Crăciunul, Anul Nou şi Boboteaza. După sărbători, efectivele 
regimentului şi-au intensificat instrucția generală şi de specialitate în garnizoana Bârlad şi 
în Chişinău, împreună cu recruţii basarabeni.“ 

Cei 2000 de recruți au parcurs, până la sfârşitul lunii iulie, etapele de instrucţie ale 
recrutului, grupei, plutonului, companiei, batalionului şi regimentului. 

De Ziua Eroilor şi Înălţarea Domnului au fost pomeniţi eroii unităţii, în catedrala 
din Bârlad şi în Cimitirul Eroilor, iar seara s-a desfăşurat retragerea cu torţe şi parastasul 
eroilor. 


În ziua de 9 iulie 1942, eroii au fost pomeniţi şi în cimitirul Țiganca (pe dealul 
Epureni), ceremonial la care a participat şi populaţia civilă din zonă.” 

În baza Ordinului Marelui Stat Major, nr. 90.608, de la data de 8 august 1942 au 
fost concentrate efectivele luptătoare ale Regimentului 12 Infanterie „Cantemir” Bârlad, la 
care au participat şi Batalionul 15 Infanterie Uşoară împreună cu Companiile de 
Recuperare, Asanare şi de Lucru, înființate la 23 iulie 1942. 

Conform ordinului Marelui Stat Major, nr. 94.410, de la 10 septembrie s-a 
înfiinţat Partea Sedentară a Regimentului 12 Infanterie „Cantemir” Bârlad, iar Partea 
Operativă a regimentului s-a deplasat în zona de operații în perioada 10-20 septembrie 
1942. Regimentul a fost inspectat de generalii Vasile Atanasiu, comandantul Corpului 3 
Armată şi Alexandru Sion, comandantul Diviziei 15 Infanterie.” 

La data de 6 noiembrie s-a înfiinţat subzona de instrucţie a ostaşilor basarabeni, în 
zona Ialoveni — Chişinău, condusă de cadre din Regimentul 12 Infanterie „Cantemir” 
Bârlad. 

Sub comanda locotent-colonelului Stelian Dimitriu, ajutat de locotent-colonelul 
Ion Botea şi comandanții Batalionului 1, maior loan Băicoianu şi Batalionului 2, maior 
Emanoil 'Tunaru unitatea s-a îmbarcat în tren pentru deplasarea la Cotul Donului. 
Debarcarea a avut loc la Dnipetroj, apoi s-a trecut Niprul pe un pod de vase şi s-a continuat 
marşul pe o distanță de 16 km, până la Zaporoje. A urmat îmbarcarea şi transportul cu 
trenul la Stalino, apoi debarcarea şi gruparea în satul Grigorievka, unde unitatea a cantonat 
până la 1 octombrie 1942, ora 04%. 

Regimentul a continuat marşul, până la 25 octombrie, pe itinerariul: Ştefanovka — 
Sugress — Seneshoje — Krassny Lutsch — Bocovo Platovo — Karscina — Rovenki — 
Sverdlovsk — Nicolaevski — Govejni — podul de peste Doneţ la Bogdanov — Kalinenskaia — 
Diadin — Dubovoi — Karsinka — Kalinincof — Prozikovski — Oripovski — Ivanovski — 
Nicolaevski — Petrovski — Jemanof — Kuzneţov — Cernicevskaia — Rusakov — Krasnoiarski 
— Demin — Noua Moscovă (unde a cantonat). După o zi de odihnă s-a efectuat îmbarcarea 
în maşini şi s-a continuat deplasarea pe itinerariul: Perehazovski — Gromky — Kletskaia. 
Aici, regimentul s-a la pus dispoziția Diviziei 15 Infanterie. Apoi, comandantul 
regimentului a făcut recunoaşterea poziției de luptă sub îndrumarea comandantului 
Diviziei 13 Infanterie Ploieşti, generalul Gheorghe Ionescu-Sinaia.” 

Regimentul — întărit cu două baterii de 120 mm şi două plutoane de Brand de 81,4 
mm (care proveneau de la Regimentul 25 Infanterie Vaslui şi Regimentul 10 Vânători 
Chişinău) şi sprijinit de un divizion din Regimentul 41 Moto şi două divizioane din 
Regimentul 19 Artilerie Ploieşti şi, respectiv, Regimentul 4 Artilerie Grea — a atacat 
inamicul în dimineaţa zilei de 26 octombrie 1942, în direcția nord-vest față de satul 
Kletskaia şi est față de satul Karosenski şi a pus stăpânire pe liziera aflată la nord-vest de 
satul Kletskaia şi la 600 m sud de Podnişhni, către Don. Pierderile suferite de români în 
aceste lupte au fost mari (13 ofițeri, 15 subofițeri şi 75 de ostaşi). 

De la 26 octombrie până la 19 noiembrie 1942, regimentul nu a pierdut nici o 
palmă din teritoriul cucerit. 

În dimineaţa zilei de 19 noiembrie 1942, ora 5%, a început un puternic duel de 
artilerie. În sectorul Diviziei 14 Infanterie, frontul s-a rupt şi tancurile sovietice au pătruns 
în sectorul Diviziei 13 Infanterie Prahova, unde lupta şi Regimentul 12 Infanterie. Cauza 
eşecului a fost datorată faptului că tunurile româneşti antitanc nu au putut opri înaintarea 
tancurilor inamice şi, în consecință, trenurile de luptă ale regimentului au fost nevoite să se 
retragă, sub comanda locotenent-colonelului loan Botea, pe direcția Salamakovski, luând 
contact cu Divizia 15 Infanterie. La data de 20 noiembrie detaşamentul s-a retras la 
Ivanusinski — Osinovka, seara reintrând în subordinea Diviziei 13 Infanterie şi retrăgându- 
se spre Balşoi Osinovka şi Malaia Osinovka. 

Atacat foarte puternic, regimentul s-a retras pe direcția Gusinka, Ştefanovski, 
Karagika, Grigorievka, Solotovski, Skarinskaia, fiind triați oamenii care nu mai puteau 
lupta. 

După triere, în ziua de 27 noiembrie, rămăşiţele din unităţile militare subordonate 
Diviziei 15 Infanterie, comandate de locotenent-colonelul loan Botea, au primit aprobarea 
de retragere pe direcția: Scarinskaia, Maslo, Potopov, Karpov, Leninski, Rudakov, Koks, 
Often, Lipov, Periboeni. Aici se afla şi comanda Diviziei 15 Infanterie. 

În noaptea de 1/2 decembrie 1942, detaşamentul diminuat — constituit din 
rămăşiţele Regimentului 12 Infanterie „Cantemir” Bârlad, Regimentului 25 Infanterie, 
Regimentului 10 Vânători, Regimentului 23 Artilerie, Regimentului 25 Artilerie şi 
Batalionului 15 Pionieri — s-a retras la Nijni lasinovski, rămânând în cantonament până la 7 
decembrie." 

Conform ordinului Diviziei 15 Infanterie, regimentul a fost reorganizat în felul 
următor: Compania Comandă, Compania Puşcaşi, Coloana de Transport, Detaşamentul de 
Lucru. Până la sfârşitul lunii decembrie 1942 au mai rămas doar nucleul regimentului şi 
două companii de puşcaşi, toată floarea unităţii pierind în luptele foarte grele desfăşurate la 
Cotul Donului.” 

În dimineaţa zilei de 7 decembrie 1942, Compania | Puşcaşi, comandată de 
locotenentul Aurel Gănescu, s-a retras — în condiţii extrem de dificile de climă — în sectorul 
Diviziei 14 Infanterie, localizat în Gruzinoff, Daniloff, Ilinski. Locotenent-colonelul loan 
Botea a rămas la Stănița Kamensk, cu Compania a 2-a Puşcaşi, cu un efectiv de 133 de 
oameni Şi având doar două căruţe pentru transport. 

Nucleul regimentului a continuat retragerea, trecând Doneţul prin Kamensk, până 
la Malaia Kamensk, unde a cantonat. La 21 decembrie, formaţia s-a deplasat pe direcția 
Gherasimov, Krassnodon, Krasniar, Orehovo (aici se afla şi Divizia 15 Infanterie) unde a 
cantonat, până la 27 decembrie, dată la care a sosit din spital maiorul Ion Băicoianu, care a 
preluat comanda regimentului." 

Cu efectivele decimate, regimentul s-a retras treptat, hărțuit de partizani şi în 
condiţii de climă foarte vitrege, cu mari lipsuri materiale şi un moral scăzut, ajungând la 
Bârlad în ziua de 15 martie 1943. 

După refacerea efectivelor şi asigurarea mijloacelor materiale de luptă, unitatea a 
desfăşurat instrucția în zona Bârlad şi în zona Prutului. 

Conform Ordinului Marelui Stat Major, nr. 61.210, din 9 septembrie, la 1 
octombrie 1943 regimentul s-a deplasat în Transnistria unde a fost pus la dispoziția 
Diviziei 15 Infanterie (care era cartiruită la Berezovka). 

Divizia 15 Infanterie a primit pentru supraveghere, recunoaştere şi pază, zona 
Limanul Tiligulski — estul Odessei, în satele: Tasino, Anatolievka, Kordon. 

Regimentul 12 Infanterie „Cantemir” Bârlad — care era organizat pe 3 batalioane, o 
companie comandă, o companie pionieri, o companie de artilerie de 120 mm şi o companie 
antitanc — după inspecția mareşalului lon Antonescu şi a comandantului Corpului 3 
Armată, a ocupat dispozitivul de luptă în zona Taşino — Anatolievka — Koblievo." În zonă 
se afla şi Regimentul 25 Infanterie Vaslui cu care a cooperat îndeaproape. 

Întrucât comandantul regimentului, colonelul Eugen Mavrichi, a fost numit la 
comanda Brigăzii 15 Infanterie Oceacov, la data de 4 noiembrie 1943 în fruntea 
regimentului a fost numit locotenent-colonelul Ioan Bulleu. 

Regimentul 25 Infanterie Vaslui a fost atacat foarte puternic de către partizani, pe 
data de 9 noiembrie 1943, situație în care Batalionul 1 din Regimentul 12 Infanterie 
„Cantemir” Bârlad a intervenit hotărât la Kimburu (în sudul Oceacovului) şi Hutura, 
respingând inamicul. 

Până la 16 noiembrie 1943, luptele au fost deosebit de crâncene, regimentul 
pierzând în urma confruntărilor cu inamicul 41 de oameni, dintre care 16 morți şi 25 daţi 
dispăruţi.” 

La data de 4 decembrie 1943, regimentul a primit ordin de retragere din peninsula 
Kimburu la Oceacov, ocupând clădirile care au fost locuite de Regimentul 25 Infanterie 
Vaslui. 

În ziua de 20 decembrie, unitatea s-a retras la Ancekrak, unde a primit întăriri de 
la Partea Sedentară, întrucât suferise mari pierderi în oameni: 35 ofițeri, 22 subofițeri şi 
608 ostaşi.” 

În luna ianuarie 1944, regimentul — aflat sub comanda colonelului Grigore 
Teodorescu, din Şcoala de 'Trageri a Infantariei — a respins multe atacuri ale inamicului 
peste Niprul înghețat. Fostul comandant, colonelul Mavrichi, a fost mutat în garnizoana 
Iaşi, la comanda unei mari unități.” 

Deşi inamicul a atacat puternic cu Katiuşe, fiind sprijinit masiv şi de aviaţie, 
regimentul a rezistat pe poziția de apărare în tot cursul lunii februarie 1944. 

În luna martie 1944 regimentul s-a retras treptat, iar la sfârşitul lunii s-a postat la 
est de Limanul Tilgulsky, opunându-se cu înverșunare ofensivei puternice a inamicului.!% 

De la data de 1 aprilie 1944, unitatea s-a retras treptat, prin lupte grele, pe direcția: 
Coblievo, Dalnik, Freudenthal, Believka, Iasska, Turunciuk, Corecmaz, Olăneşti. 

La data de 9 aprilie 1944, trupele sovietice au ajuns la Nistru. Până la 15 aprilie 
regimentul a dat lupte grele în sectorul Corcmaz — Olăneşti şi a pierdut mulți oameni, însă 
a pricinuit şi inamicului mari pierderi: mulți ostaşi sovietici morți, 125 de prizonieri şi 
multă tehnică de luptă capturată. 

În ziua de 15 aprilie, regimentul a fost deplasat la Cazacii Vechi şi apoi la Gura 
Roşie, sosindu-i în ajutor şi Regimentul 30 Artilerie." Până la sfârşitul lunii aprilie, 
regimentul — puternic bombardat cu artileria (inclusiv Katiuşa) şi aviația — s-a retras în 
satele Palanca şi Hanul Câşla. 

Sub comanda locotenent-colonelului loan Vasile, în luna mai regimentul a rezistat 
cu dârzenie atacurilor inamicului la Olăneşti, localitate unde a înlocuit Regimentul 4 
Ciclişti german. 

În cursul lunii iunie, sub comanda colonelului Grigore Teodorescu, ostaşii 
regimentului, deşi sleiți de puteri, au rezistat eroic pe poziție, prin schimb de foc al 
armamentului de infanterie şi prin utilizarea de grenade.!? 

Perioada 1-31 iulie 1944, a fost folosită de către trupele sovietice pentru 
dezlănţuirea unor atacuri puternice de artilerie, aviaţie şi armament automat, regimentul 
rezistând cu stoicism. 

Începând cu 1 august, regimentul a fost comandat de locotenent-colonelul Ion 
Vasile. 

Ziua de 20 august 1944 a debutat cu un puternic bombardament al aviaţiei şi 
artileriei inamice. Regimentul a primit ordin de retragere în ziua de 22 august 1944, ora 
12%, pe direcția Căplani - Tăriceanca. Deoarece şoselele erau foarte aglomerate, în 
condițiile în care se retrăgeau toate unitățile Diviziilor 2, 15 şi 21 Infanterie, 
bombardamentul aviaţiei sovietice a produs derută şi mari pierderi. 

La 23 august 1944, ora 10%, regimentul a ajuns în satul Plătăreşti, judeţul Cetatea 
Albă. Întrucât a fost lovit cu un puternic foc, unitatea s-a retras pe direcţia Sărata, Arcizu, 
Tătărăşti, unde, împreună cu alte unități din componenţa Diviziilor 2, 15 şi 21 Infanterie, a 
fost încercuit. La ora 21% s-a încercat străpungerea încercuirii însă nu s-a reuşit decât în 

mică măsură salvarea oamenilor şi a tehnicii de luptă. 

În ziua de 24 august, regimentul, cu efective reduse, a trecut Dunărea prin punctul 
Vâlcov — Chilia Nouă — Ismail, adunându-se în oraşul Tulcea. 

Având mari pierderi, unitatea a fost reorganizată, în ziua de 25 august 1944, pe 
două plutoane, având la dispoziţie 11 ofiţeri, 10 subofiţeri şi 113 ostaşi. 

Perioada 26-31 august a găsit regimentul sub comanda Diviziei 15 Infanterie, în 
marş pe direcția: Somova, Frecăţei, Topolog, Hârşova, Vadul Oii (trecerea Dunării s-a 
făcut cu bacurile), Piua Pietrei, Țăndărei, Săveni, Sudiţi, Mărculeşti, Cozâmbeşti, Bora, 
Ciulnița, Ivăneşti, Poiana, Bueşti, Pelinu, Sihireanu, Radu Vodă.!% 

Sub comanda colonelului Ştefan Pantelimonescu, în luna septembrie, Partea 
Sedentară a Regimentului 12 Infanterie „Cantemir” Bârlad — aflată la Traian, Seaca, şi 
Cioara (în Teleorman) — împreună cu rămăşiţele sosite de pe front, a constituit 
Detaşamentul Regimentului 12 Infanterie „Cantemir” Bârlad, pentru nevoile operative. 
Unitatea a executat instrucția trupelor în zonă, până la 9 septembrie, dată la care a fost 
trimisă la Turnu Măgurele, unde, împreună cu Regimentul 25 Infanterie Vaslui au executat 
paza Dunării de Nord, opunându-se pătrunderii trupelor germane din Balcani şi asigurând 
ordinea interioară în sectorul Turnu Măgurele - Islaz. 

Ostaşii basarabeni aflați în componența regimentului au fost desconcentrați 
începând de la data de 10 septembrie 1944. 

În ziua de 16 septembrie 1944, Regimentul 12 Infanterie „Cantemir” Bârlad — aflat 
în acel moment sub comanda colonelului Ştefan Pantelimonescu — a depus Jurământul de 
credință față de Majestatea Sa Regele Mihai. Evenimentul a avut loc după încheierea 
armistițiului cu Naţiunile Unite. 

Având în componenţă 67 ofițeri, 73 subofițeri şi 1174 ostaşi, de la data de 25 
septembrie regimentul s-a deplasat succesiv, pentru acțiuni de recunoaştere, asigurarea 
pazei şi ordinii interioare la: Corabia, Craiova, Gemeni, Recea, Gura Văii, Vârciorova, 
Mehadia, Caransebeş, Lugoj.'% 

În cursul lunii octombrie 1944, unitatea a executat marşuri, instrucţie şi a asigurat 
ordinea interioară în diferite localităţi din judeţele Arad şi Timiş.!% 

După o activitate îndelungată — 97 de ani de existenţă glorioasă — regimentul a fost 
desfiinţat, prin Ordinul Diviziei 15 Infanterie, nr. 37, din 16 noiembrie 1944. Desființarea 
s-a realizat ca urmare a Dispoziţiilor Comisiei Interaliate pentru aplicarea armistițiului. În 
urma acestei acţiuni, efectivele unității au fost contopite cu cele ale Regimentului 1] 
Infanterie „Siret? Galaţi.” 

Prin Ordinul Marelui Stat Major din 3 iunie 1949 şi al Diviziei 15 Infanterie, nr. 
7005, Regimentul 12 Infanterie „Cantemir” a fost reînfiinţat în garnizoana Bârlad, cu 
ajutorul Regimentului 11 Infanterie „Siret” Galaţi, la comandă fiind numit maiorul loan 
Ghimici. La scurt timp, regimentul a fost mutat la Beiuş. 

În anul 1950, regimentul a primit drapelul de luptă, iar cu începere de la 30 
noiembrie 1951 — conform Ordinului Marelui Stat Major, nr. 319.531 — şi-a schimbat 
numerotarea, devenind Regimentul 192 Infanterie./% 

Acest istoric este dedicat bravilor luptători din Regimentul 12 Infanterie 
„Cantemir” Bârlad, între ei înscriindu-se şi unchii mei, fruntaşul Constantin Chiper şi 
plutonierul major Gheorghe Chiper, născuţi în localitatea Valea Siliştei, comuna Soleşti, 
judeţul Vaslui. Primul a fost rănit în Basarabia, în încleştările cu trupele sovietice de la 
Țiganca şi al doilea a căzut pe când se afla în fruntea Plutonului nr.1 din Batalionul 90 
Infanterie, în aprilie 1944, în luptele foarte grele desfăşurate în Crimeea. 

VI 


BRIGADA 33 INFANTERIE BÂRLAD 


În conformitate cu Ordinul Marelui Stat Major, nr. 10.900, din 5 septembrie 1930, 
şi a Ordinului Corpului 3 Armată, nr. 12.199, din 6 septembrie 1939, s-a înființat Brigada 
33 Infanterie, comandată de colonelul Petre Jinga. Unitatea, cu reşedinţa în garnizoana 
Bârlad, avea în subordine următoarele regimente: Regimentul 51 Infanterie Galaţi (dublura 
Regimentului 1l Infanterie „Siret” Galaţi), Regimentul 52 Infanterie Bârlad (dublura 
Regimentului 12 Infanterie „Cantemir” Bârlad) şi Regimentul 64 Infanterie Tecuci 
(dublura Regimentului 24 Infanterie Tecuci). 

În luna noiembrie 1939, la comanda brigăzii s-au succedat colonelul Gheorghe 
Praporgescu şi colonelul Pandele Lazăr, care au pregătit şi organizat unitatea, realizând 
pozițiile de apărare în Basarabia, pe Nistru, în baza Ordinului Marelui Stat Major, nr. 
17.560, din 8 decembrie 19391. 

Brigada 33 Infanterie Bârlad era compusă din 3 detaşamente operative: 

e  Detaşamentul Vest (comandat de colonelul Pandele Lazăr, comandantul Brigăzii 

33 Infanterie, ajutat de căpitanul loan Zavera din Regimentul 52 Infanterie şi 

căpitanul Eugen Vlaicu din Regimentul 51 Infanterie); detaşamentului i-au fost 

repartizate pentru realizarea lucrărilor genistice 80 de grade inferioare, din 

Regimentul 52 Infanterie Bârlad; 

e  Detaşamentul Centru (comandat de maiorul Alexandru Stăncescu din Regimentul 

51 Infanterie, ajutat de căpitanul Vasile Brăileanu); detaşamentului i-au fost 

repartizate pentru realizarea lucrărilor genistice 80 de grade inferioare din 

Regimentul 51 Infanterie; 

e  Detaşamentul Est (comandat de maiorul Alexandru Făgărăşeanu din Regimentul 

64 Infanterie, ajutat de căpitanul Pavel Iorgu; detaşamentului i-au fost repartizate, 

pentru realizarea lucrărilor genistice, 80 de grade inferioare din Regimentul 64 

Infanterie. 

La 18 decembrie 19309, detașamentele au fost îmbarcate în trenuri la Crasna, 
debarcarea făcându-se în Bravicea, Viprova şi Orhei. 

Pe data de 21 decembrie, detaşamentele au început lucrul pentru trasarea noilor 
poziții de apărare a graniţei pe Nistru: Detaşamentul Vest şi Detaşamentul Centru pe Valea 
Ciulei şi Detaşamentul Est pe Valea Răutului. 

La data de 26 decembrie, toate detaşamentele au fost luate sub comanda 
colonelului Pandele Lazăr. Postul de comandă era amplasat la Orhei şi exista o permanență 
la Crasna (Fălciu). 

Conform Ordinului Marelui Stat Major, nr. 17.650 din 8 decembrie 1939, Sectorul 
33 Lucru, comandat de colonelul Pandele Lazăr, a mai înfiinţat Detaşamentul 33 Săpători 
(comandat de maiorul Alexandru Stăncescu, din Regimentul Sl Infanterie), având în 
subordine câte un batalion din Regimentele 51, 52 şi 64 Infanterie. Detaşamentului îi erau 
repartizaţi 31 ofiţeri, 12 subofiţeri şi 861 ostaşi.” 

Volumul mare de lucrări a determinat noi măsuri organizatorice. Astfel, Marele 
Stat Major - prin Ordinul 17.560 din 30 decembrie 1939 — a dispus reorganizarea 
Sectorului 33 Lucru Orhei, în următoarele detaşamente:? 

e  Detaşamentul 33 Lucru, sub comanda maiorului Alexandru Stăncescu din 

Regimentul 51 Infanterie; 

e  Detaşamentul 33 Săpători Viprova, format din 3 batalioane săpători din Divizia 33 
Infanterie; 

e  Detaşamentul 40 Săpători Gardă Orhei, format din 2 batalioane săpători gardă şi 
un batalion de zilieri moldoveni; 

e  Detaşamentul Săpători Civili „AMZA” Bravicea, comandat de maiorul Ilie Niţă 
(care a angajat pentru lucru circa 3400 de lucrători civili). 

La data de 1 aprilie 1940, permanenţa Brigăzii 33 Infanterie s-a deplasat de la 
Crasna (judeţul Fălciu) la Orhei, efectivele fiind dislocate în felul următor: 

e Regimentul SI Infanterie Galaţi în localitățile: Săliştea, Isacova, Ivancea, Furceni 
şi Lucaşevca ; 

e Regimentul 52 Infanterie Bârlad în localitățile: Hârtopul Mare, Măscăuţi şi 
Hârtopul Mic ; 

Regimentul 64 Infanterie Tecuci în localitățile: Morozeni, Dâşcova, Putinei şi 

Viprova.* 

După sosirea regimentelor care intrau în componența brigăzii, Detaşamentul de 
Săpători Civili „AMZA” Bravicea a fost desființat, batalioanele Detaşamentul 33 Săpători 
au fost incluse în organica regimentelor din care proveneau, iar Detaşamentul 40 Săpători 
Gardă Orhei a fost dislocat în sectoarele Regimentului 51 Infanterie Galaţi şi Regimentului 
64 Infanterie Tecuci.” 

În ziua de 22 mai 1940, regimentele au fost inspectate de către generalii: Ilie 
Şteflea — şeful Marelui Stat Major, Grigore Cornicioiu — comandantul Corpului 3 Armată 
şi Nicolae Stoienescu — secretar general la Ministerul Înzestrării. Cu această ocazie s-a 
constatat că se realizaseră 15 km lucrări anticar. 

La data de 5 iunie a fost modificat sectorul de apărare al Diviziei 33 Infanterie 
Bârlad, având loc redislocări în dispozitivele de lucru şi de apărare. În acest context, 
Regimentul 64 Infanterie Tecuci a fost dislocat la Coşernița, schimbând o unitate din 
Divizia 15 Infanterie. Deasemenea s-au format două grupări tactice: Gruparea Tactică de 
Est (formată din Regimentul 52 Infanterie, Regimentul 64 Infanterie, Regimentul 57 
Artilerie şi Divizionul 1 din Regimentul 3 Artilerie Grea) aflată sub comanda colonelului 
Pandele Lazăr şi Gruparea Tactică de Vest (formată din Regimentul 51 Infanterie, 
Batalionul 33 Divizionar şi Regimentul 58 Artilerie) aflată sub comanda colonelului 
Pericle Varduca.” 

De la data de 13 iunie 1940 s-au intensificat eforturile pentru executarea 
cazematelor din beton, a şanţurilor anticar, a accesoriilor şi locaşurilor pentru trageri 
automate. 

Evenimentele politico-militare din Uniunea Sovetică au determinat Divizia 33 
Infanterie Bârlad să modifice dispozitivele de lucru şi de apărare, creindu-se 3 grupări 
tactice:” 

e Gruparea Tactică de Vest (formată din Regimentul 51 Infanterie şi Batalionul 
Mobil al Diviziei) comandată de colonelul Pericle Varduca; 

e Gruparea Tactică de Centru (formată din Batalionul 1 din Regimentul 52 
Infanterie, Compania Armament Greu, Compania de Cercetare şi Batalionul 5 din 
Regimentul 57 Artilerie) sub comanda maiorului Chiriacescu; 

e Gruparea Tactică de Est (formată din Regimentul 64 Infanterie şi Compania 
Armament din Regimentul 57 Artilerie) comandată de colonelul Victor Raţiu. 
Grupările de Est şi de Centru erau coordonate de colonelul Pandele Lazăr. 

Precipitarea evenimentelor militare din zonă a determinat comanda diviziei să 
ordone minarea podurilor pe direcțiile principale de invazie, începând cu data de 25 iunie 
1940. 

Cu începere de la data de 26 iunie, conform Ordinului Diviziei 33 Infanterie, nr. 
11.400, unităţile militare au intrat în dispozitiv de luptă. 

Situația creată după ultimatumul sovetic a determinat unitățile Diviziei 33 
Infanterie şi ale Brigăzii 33 Infanterie să se retragă pe direcția Nisiporeni, Nemţeni, 
Leuşeni, Albiţa, evitând Chişinăul. În retragere, soldaţii basarabeni au părăsit coloana, 
luând cu ei armamentul şi echipamentul. 

În ziua de 2 iulie, efectivele Brigăzii 33 Infanterie au staționat pe platoul de la vest 
de Albiţa, permiţând tuturor ostaşilor basarabeni să se înapoieze peste Prut. 

După staționarea pe Dealul Gerului, lângă Huşi, în noaptea de 3 spre 4 iulie, 
Brigada 33 Infanterie Bârlad s-a retras pe itinerariul: Huşi, Creţeşti, Crasna, Vaslui, 
Buhăeşti, Negreşti, Băceşti, Oniceni, Bozieni, Cuci, Luna.! 

La data de 25 iulie unităţile au fost reorganizate şi s-a reluat instrucția grupelor, 
plutoanelor, companiilor, batalioanelor şi regimentelor, continuându-se cu aplicaţii în zonă. 

În seara zilei de 29 iulie, Brigada 33 Infanterie Bârlad a fost cantonată în 
localităţile Iaşi, Ciurea, Piciorul Lupului, Mogoşeşti, Bucium şi Poeni.” 

Conform Ordinului Marelui Stat Major, nr. 7.394, în noaptea de 16 august 1940, 
Brigada 33 Infanterie Bârlad s-a deplasat în zona Răducăneni, ocupând poziție de apărare 
pe Prut. 

La data de 7 octombrie, brigada a fost dislocată în zona Buhăeşti (Vaslui), iar la 
data de 14 octombrie, conform Ordinului Marelui Stat Major, nr. 20.421 din 3 octombrie 
1940, unitatea s-a contopit cu Brigada 21 Infanterie Galaţi şi a încetat să mai funcţioneze.” 


NOTE 


1. Arhivele Militare Române Piteşti, Fond Regimentul 12 Infanterie, Registrul Istoric nr. 
755 (1939-1941), fila 94. 

Idem, fila 95. 

Idem, fila 96. 

Idem, fila 97. 

Idem, fila 98. 

Idem, fila 99. 

Idem, fila 100. 


SID Ap. 13 

VII 


REGIMENTUL 52 INFANTERIE BÂRLAD 


Conform Ordinului Marelui Stat Major, nr. 10.100 din 3 septembrie 1930, 
Regimentul 52 Infanterie Bârlad a fost înființat ca dublură a Regimentului 12 Infanterie 
„Cantemir” Bârlad. Regimentul făcea parte din Brigada 33 Infanterie Bârlad, comandată de 
colonelul Petru Jinga, fiind subordonată Diviziei 33 Infanterie, comandată de generalul de 
brigadă Cristache Popescu.! 

La comanda regimentului a fost numit colonelul Vasile Cealâc, care provenea de la 
Liceul Militar Chişinău. Întrucât acesta nu s-a prezentat la post, regimentul a fost comandat 
de locotenent-colonelul Ioan Stratulat, ajutat de maiorul Emanoil Tunaru. La comanda 
Batalionului | Puşcaşi a fost numit căpitanul loan Zavera, la comanda Batalionului 2 
Puşcaşi, căpitanul Ştefan Burcuşescu, iar la comanda Batalionului 3 Puşcaşi, căpitanul 
Eugen Voloagă. 

Efectivele regimentului au participat la aplicaţii şi marşuri desfăşurate în 
garnizoana Bârlad şi în judeţele Vaslui, Tutova şi Fălciu. 

Conform Ordinului de Operații, nr. 2 din 2 octombrie 1939, al Diviziei 33 
Infanterie Galați, în ziua de 3 octombrie regimentul a început aplicaţia practică, 
deplasându-se prin marş în zona: Vaslui, Costeşti, Vutcani, Sârbi, Văleni, Roşieşti.? 

De la data de 3 noiembrie, în baza Ordinului Diviziei 33 Infanterie, regimentul a 
început deplasarea pe direcția Roşieşti, Idrici, Crasna, Curteni, Creţeşti, Huşi şi a fost 
cantonat în localitățile Stănileşti şi Pogăneşti (din județul Fălciu), sub comanda noului 
comandant, locotenent-colonelul loan Popescu, ajutat de locotenent-colonelul Ioan 
Stratulat. 

În noul sector, unitatea — intrată în subordinea Diviziei 15 Infanterie — a amenajat o 
poziție de rezistență pe dealurile Pogăneşti, Galbeni şi Voloşeni, precum şi un şanţ anticar 
de-a lungul drumului care lega localităţile Pogănești şi Stănilești.” 

La data de 5 aprilie 1940, prin Ordinul nr. 10.052 primit de la Divizia 33 
Infanterie, Regimentul 52 Infanterie Bârlad a fost deplasat în satul Mărcuţi, judeţul Orhei. 

Începând de la 14 aprilie, după depăşirea dificultăţilor datorate lipsurilor materiale 
Şi timpului nefavorabil (ploaie abundentă continuă), unitatea a început — eşalonat — 
îmbarcarea şi deplasarea cu trenul spre Visterniceni, în Basarabia. Batalioanele 1 şi 2 s-au 
îmbarcat din Huşi, Batalionul 3 din Oneşti şi Batalionul 4 din Bârlad. La 21 aprilie, toate 
batalioanele se aflau la Visterniceni şi, în ziua de 22 aprilie au fost deplasate la Măscăuţi.“ 

În noua zonă, regimentul a organizat o puternică poziţie de rezistență. Au fost 
săpate şanţuri de tragere, s-au realizat amplasamente de arme automate, s-au construit 
reţele de sârmă ghimpată şi a fost săpat un şanţ anticar în lungime de 12 km.” 

Ca urmare a ultimatumului dat de guvernul sovietic la data de 26 iunie 1940, la 28 
iunie, după cedarea Basarabiei, Regimentul 52 Infanterie Bârlad a început retragerea, 
conform ordinului primit de la brigadă şi divizie. Deplasarea s-a făcut pe batalioane, care 
erau dispersate pe distanța de 12 km în lungul graniţei Nistrului. În retragere, în ziua de 29 
iunie, la ora 15%, Batalionul 1 a fost dezarmat de sovietici în localitățile Străşeni şi 
Bucovăţ. Aceeaşi soartă a avut-o şi Compania Cercetare în localitatea Bardăr.€ 


Batalioanele 2, 3 şi 4 au trecut Prutul în ziua de 30 iunie, pe la Albiţa, iar în ziua 
de 1 iulie au fost urmate de Batalionul 1. Aproape toți soldații basarabeni au rămas în 
Basarabia, mulţi dintre ei fugind cu echipamentul şi armamentul din dotare. 

Conform ordinului Marelui Stat Major, în ziua de 1 iulie s-a ordonat să li se dea 
voie să plece acasă şi celorlalţi ofiţeri şi soldaţi basarabeni care nu dezertaseră. În această 
situaţie regimentul a rămas cu numai jumătate din efectiv. 

La ordinul Diviziei 33 Infanterie, regimentul a început retragerea, cu începere de la 
data de 2 iulie, pe itinerariul: Albița, Huşi (bivuac în noaptea de 2 spre 3 iulie), Creţeşti, 
Crasna (cantonament pe 5 iulie). În noaptea de 6 spre 7 iulie s-a executat un marş pe 
distanţa de 52 km, spre localitatea Ştefan cel Mare.” 

La data de 9 iulie au fost comunicate pierderile umane şi materiale suferite de 
regiment în timpul retragerii din Basarabia: 6 ofiţeri, un subofițer, 2365 ostaşi, 370 cai, 77 
căruţe, 2154 arme ZB, 2293 baionete, 25 revolvere, 245 pumnale, 53 puşti mitraliere, 13 
mitraliere, un aruncător Brandt de 60 mm, 3 aruncătoare Brandt de 81,4 mm, 4 tunuri 
Boffors de 37 mm, 14 biciclete.” 

În ziua de 15 iulie, conform ordinului Diviziei 33 Infanterie, Batalionul 4 a fost 
desfiinţat, unitatea rămânând cu 3 batalioane. Comandantul Regimentului 52 Infanterie 
Bârlad era locotenent-colonelul loan Popescu, el fiind ajutat de locotenent-colonelul 
Stelian Dumitriu. 

De la data de 26 iulie 1940, Divizia 33 Infanterie a început o aplicaţie de amploare 
cu trupele din subordine. Regimentul 52 Infanterie Bârlad a făcut parte din coloana întâia, 
înaintând pe direcția: Bozieni, Crăieşti, Suhuleți, Țibăneşti, Franciugi. Trupele au luat 
parte la acțiunile militare de alungare a inamicului ipotetic (trupele sovietice). După două 
zile de marş, regimentul a ajuns la Mogoşeşti (Iaşi) şi apoi pe înălțimile Galata şi Socola.” 

La data de 17 august, Divizia 33 Infanterie s-a aflat în zona Comarna — Pribeşti — 
Codăeşti — Moşna — Costuleni, Regimentul 52 Infanterie Bârlad fiind deplasat prin marş pe 
itinerariul: Grajduri — Scânteia — Focşeasca — Tăcuta — Codăeşti — Micleşti (localitate în 
care a cantonat). 

Pentru organizarea poziției a doua de apărare de la Arsura — Epureni, unitatea a 
fost deplasată, de la data de 29 august, la Buneşti şi Păhneşti,“ iar în ziua de 2 septembrie 
1940, a fost mutată în zona Scânteia — Bodești, prin marş pe timpul zilei." 

Comandantul Diviziei 33 Infanterie a ordonat ca, începând de la 9 septembrie, 
Batalionul 1 să se deplaseze la Centrul de Instrucție Pribeşti, pentru a se pregăti acolo timp 
de o săptămână. 

Începând cu data de 15 septembrie, Batalionul 1 a fost pus la dispoziţia Poliţiei 
Interne laşi, Batalionul 2 a fost dislocat la Găneşti, iar Batalionul 3 şi comanda 
regimentului au fost dislocate la Târgul Boroseşti.!? 

La data de 21 septembrie, Divizia 33 Infanterie — inclusiv Regimentul 52 
Infanterie Bârlad — a intrat în subordinea Corpului 4 Armată. ”? 

La sfârşitul lunii septembrie, în vederea sporirii pregătirii de luptă a efectivelor, 
regimentul a desfăşurat un marş pe itinerariul Scânteia — Buhăeşti — Ştefan cel Mare — 
Brăhăşoaia, asigurându-se cantonamentul fiecăruia dintre batalioanele unităţii în câte o 
localitate dintre cele nominalizate." 

De la data de 1 octombrie au fost trimişi la cursuri — în cadrul Centrului de 
Instrucție Pribeşti — comandanții de plutoane (pe o durată de 5 zile) şi ofițerii de rezervă 
(pentru o perioadă de două luni). De asemenea, au fost trimişi în concedii de câte o lună de 
zile toți soldaţii care proveneau din mediul rural. Aceştia au putut participa la muncile 
agricole de toamnă." 

Conform Ordinului Marelui Stat Major, nr. 14.449, transmis cu Ordinul Diviziei 
33 Infanterie, nr. 809, pe data de 15 octombrie 1940 Regimentul 52 Infanterie Bârlad s-a 
contopit cu Regimentul 12 Infanterie „Cantemir” Bârlad. Batalionul 1 din Regimentul 52 

Infanterie Bârlad a fost vărsat pentru completarea efectivelor Regimentului 12 Infanterie 
„Cantemir” Bârlad, Batalionul 2 din Regimentul 52 Infanterie Bârlad a fost reorganizat ca 
fiind Batalionul 3 din Regimentul 12 Infanterie „Cantemir” Bârlad şi Batalionul 3 din 
Regimentul 52 Infanterie Bârlad a fost trimis la Regimentul 59 Infanterie Roşieşti.'* 

Efectivele pe care Regimentul 52 Infanterie Bârlad le-a dat unității de bază — 
Regimentul 12 Infanterie „Cantemir” Bârlad — erau constituite din militari mai în vârstă, cu 
o bogată experiență în procesul de instrucție. Ei au participat la concentrări periodice, în 
scopul reîmprospătării cunoştinţelor militare, atât de ordin general cât şi de specialitate. 

În rândurile acestor ostaşi se aflau mulţi dintre luptătorii care participaseră la 
luptele grele desfăşurate pe frontul de la Mărăşti — Mărăşeşti — Oituz, din timpul primului 
război mondial, şi care contribuiseră, în mod activ, la eliberarea fraţilor români aflaţi sub 
oprimarea imperiilor austro-ungar şi țarist şi întregirea statală a României. 

Prezenţa în cadrul trupelor Regimentului 12 Infanterie „Cantemir” Bârlad a 
constituit un puternic suport moral pentru mai tinerii lor camarazi de arme, în lupta pentru 
recuperarea teritoriilor răpite, în vara şi toamna anului 1940, prin ultimatumurile sovietice 
şi Dictatul de la Viena. 


NOTE 


1. Arhivele Militare Române Piteşti, Registrul Istoric nr. 755 (1939-1941), Regimentul 
12 Infanterie, filele 138-141. 
Idem, filele 144-145. 

Idem, filele 148-150. 

Idem, filele 153-154. 

Idem, fila 155. 

Idem, fila 160. 

Idem, fila 165. 

Idem, fila 166. 

Idem, filele 171-176. 

10. Idem, fila 180. 

11. Idem, fila 181. 

12. Idem, fila 182. 

13. Idem, fila 183. 

14. Idem, fila 186. 


Se RI O polo 

VIII 


BATALIONUL PENTRU LUCRĂRI LA MOBILIZARE AL 
REGIMENTULUI 12 INFANTERIE „CANTEMIR” BARLAD 


Prin ordinul Marelui Stat Major, Comandamentul General al Etapelor a înființat, la 
1 septembrie 1916, Batalionul pentru Lucrări la Mobilizare, având următoarea 
componenţă: Compania l-a mobilizată de Regimentul 75 Infanterie Urziceni, Compania a 
2-a mobilizată de Regimentul 76 Infanterie Oltenița, Compania a 3-a mobilizată de 
Regimentul 73 Tulcea. Comandantul batalionului a fost numit căpitanul Nicolae Teoharie. 

Până la data de 15 septembrie 1916, unitatea a executat, în Bucureşti, instrucție (în 
perioada dimineţii) şi corvezi la încărcat vagoane cu materiale (după amiaza). 

Ulterior, batalionul a fost deplasat la Comana unde a continuat instrucția şi a 
realizat corvezi, încărcând şi descărcând vagoane cu materiale pentru acţiunea 
demonstrativă de la Flămânda. 

În luna octombrie 1916, unitatea a desfăşurat instrucția efectivelor la Ştefăneşti şi a 
executat lucrări urgente de reparaţii la şoseaua Comana, precum şi corvezi la gările Obor, 
Budeşti, Vidra, Băneasa (Vlaşca), Mihai Bravu şi Ştefăneşti. 

În perioada 1-23 noiembrie, instrucţia trupelor şi corvezile au fost realizate în 
sudul țării, iar apoi unitatea fost mutată în localitățile Hanul Conachi şi Iveşti, aflându-se în 
continuare la dispoziția Comandamentului General al Etapelor. Aici au fost executate 
lucrări de reparații la şosele şi a continuat instrucţia efectivelor. 

În ziua de 20 decembrie 1916, Companiile I-a şi a 2-a au fost mutate la Bârlad, 
Compania a 3-a la Tecuci şi Compania a 4-a la Vaslui, ele executând lucrări de reparații la 
şosele. 

Iarna grea a solicitat la maximum forța fizică şi moralul ostașilor batalionului. În 
luna ianuarie 1917, bravii constructori au participat la deszăpeziri şi efectuarea lucrărilor 
de reparaţii la şosele, iar în februarie ei au participat la deszăpezirea şoselelor din judeţele 
Vaslui, Tutova şi Tecuci, precum şi la consolidarea digului de la Galaţi, la gura Prutului. 

În luna martie 1917, efectivele batalionului s-au confruntat cu probleme grele 
datorate apariției în rândul trupei a tifosului exantematic. Cu toate acestea, ostaşii sănătoşi 
au participat la lucrările de reparaţie a şoselei Vaslui — Bârlad — Tecuci — Galaţi. 

Luna aprilie — lună de primăvară — a însemnat trezirea la viață a Moldovei greu 
încercate de ororile războiului şi de o iarnă cumplită. Ostaşii batalionului au participat la 
repararea şoselelor Bârlad — Crasna şi Crasna — Huşi, precum şi la efectuarea unor lucrări 
agricole pe moşiile boiereşti. 

Conform ordinelor Comandamentului General al Etapelor, ostaşii unității au 
executat, în luna mai, lucrări la şosele şi căi ferate, descărcări de vagoane cu pietriş, nisip 
Şi alte materiale. Cazarea s-a făcut în corturi, în comunele: Zorleni, Drăgeşti, Griviţa, 
Roşieşti şi Creţeşti. 

În iunie 1917, lucrările executate de ostaşii batalionului au fost dintre cele mai 
variate: munci agricole, lucrări la şosele, lucrări de consolidare a terasamentelor căilor 
ferate, descărcarea vagoanelor cu materiale de construcții şi muniții în localitățile Tecuci, 
Tutova, Hanul Conachi şi Tudor Vladimirescu. 

Canicula din lunile iulie şi august nu i-a împedicat pe ostaşii constructori să 
execute o gamă diversificată de lucrări: fasonat şi încărcat grinzi pentru căile ferate (care 
au fost trimise la Hanul Conachi şi Tudor Vladimirescu), pregătirea lemnelor de foc şi a 

cărbunilor pentru iarnă, pregătirea fascinelor şi panourilor pentru tranşee, amenajarea 
drumurilor în judeţele Tutova, Tecuci şi Putna. 

În lunile septembrie şi octombrie, ostaşii batalionului — suferind moral pentru 
soarta țării — au sprijinit efortul de război contribuind la amenajarea de adăposturi pentru 
oameni, cai şi tehnică de luptă, construirea de rețele de sârmă ghimpată, realizarea de 
tranşee, pregătirea stâlpilor de telegraf, a bobinelor de sârmă, dar şi a grinzilor pentru 
adăposturi. 

Ostaşii unităţii s-au găsit în linia întâi şi în luna noiembrie 1917, participând la 
curățarea câmpului de tragere şi executarea de lucrări specifice pe Valea 'Trotuşului: 
realizarea de bordee, adăposturi, tranşee de apărare, reţele de sârmă ghimpată, pregătirea 
de grinzi, pari şi stâlpi pentru susținere. 

În luna decembrie au fost continuate aceleaşi lucrări de construcţii şi au fost 
asigurate lemne de foc pentru armată şi populaţia civilă. 

După sărbătorile Anului Nou, batalionul s-a deplasat în localitatea Şipote din 
Judeţul Iaşi, unde a realizat tranşee, rețele de sârmă ghimpată şi adăposturi, iar la sfârşitul 
lunii ianuarie 1918 a fost dislocat la Bârlad. 

Deşi iarna a fost grea, în luna februarie 1918, ostaşii unității au executat şi 
amenajat bordeele din spatele gării Bârlad, au tăiat lemne în pădurea Ciortolom, au făcut 
corvezi în gările Bârlad şi Crasna, au amenajat poziţia de aerodrom în Bârlad şi au pregătit 
fascine pentru consolidarea tranşeelor şi traversarea pârâurilor. 

În prima jumătate a lunii martie, militarii au tăiat lemne, le-au fasonat, au pregătit 
crăci. După 15 martie, două companii au fost detaşate, Compania a 4-a la Botoşani şi 
Compania a 2-a la Podul Iloaiei, iar celelalte două companii au continuat să lucreze în zona 
Bârlad. 

La data de 10 aprilie, Compania a 4-a a fost detaşată la Reni, iar Companiile I-a, a 
2-a şi a 3-a la munci agricole pe moşii, în păduri, pe şosele şi în gările din zona Bârlad. În 
ziua de 20 aprilie 1918, Compania a 2-a a fost detaşată la Acherman, în Basarabia. 

La începutul lunii mai 1918, Batalionul pentru Lucrări la Mobilizare şi-a încetat 
activitatea. 


NOTĂ 


1. Arhivele Militare Române Piteşti, Fond Regimentul 12 Infanterie, dosar 34, filele 2-31. 

IX 


CAVALERIA BÂRLĂDEANĂ, VASLUIANĂ ŞI HUŞEANĂ 


Arma cavaleriei a apărut şi s-a dezvoltat în spațiul carpato-danubiano-pontic 
potrivit nevoilor de apărare ale poporului român, având trăsături distincte în comparaţie cu 
cavaleria altor armate. 

În țările române a existat o cavalerie uşoară, mobilă, care şi-a adus o inportantă 
contribuţie la marile bătălii ale poporului român înpotriva invadatorilor. Dovada se găseşte 
în bătăliile de la Rovine, Vaslui, Jiliştea, Călugăreni şi alte înfruntări armate în care 
călăreţii valahi sau moldoveni — după ce au hărțuit continuu oştile duşmane — au participat 
cu succes la luptele hotârâtoare, executând manevre îndrăzneţe şi eficace în punctele 
sensibile ale dispozitivelor adversarului şi aducând de fiecare dată victoria în bătălie. 

Atunci când nevoile luptei au cerut-o, cavaleria română a ştiut să descalece şi să 
lupte cu eroism pe Jos (aşa cum a făcut-o cavaleria moldoveană la Vaslui), constituind o 
noutate în arta militară a timpului şi un procedeu care a fost aplicat, mult mai târziu, şi de 
celelalte trupe călări din alte armate. 

Cavaleria română şi-a păstrat originalitatea şi denumirile pe care le-au avut 
unitățile sale — roşiori şi călăraşi — denumiri legate de specificul şi tradițile naționale. 
Roşiorii şi călăraşii români s-au bătut cu vitejie şi s-au sacrificat în toate războaiele din 
epoca modernă şi contemporană. 

Afirmarea cavaleriei române s-a făcut în timpul războiului de independență, în 
războiul pentru întregirea națională din toamna anului 1916 (la Prunaru, Robăneşti, Roşiori 
de Vede, şi Oituz) şi în cel de al doilea război mondial (în Crimeea, Caucaz, Timişoara, pe 
Tisa, în Budapesta şi pe râurile Cehoslovaciei. 

Din rândurile comandanților cavaleriei române s-au distins mari personalități — 
începând cu voievozi şi domnitori — care au condus această armă. 

În toamna anului 1876, în cadrul Diviziei a 4-a Infanterie Galaţi s-a înfiinţat 
Brigada a 4-a Cavalerie, compusă din Regimentele 7 şi 8 Călăraşi. Regimentul 7 Călăraşi 
Iaşi avea câte un escadron din Vaslui, Fălciu, Iaşi şi Botoşani. În organica Regimentului 6 
Călăraşi Focşani a existat şi un escadron din Tutova, alături de cele din Tecuci, Putna şi 
Râmnicu Sărat. 

Pe timpul realizării operației acoperii Dunării, în aprilie 1877, Regimentul 7 
Călăraşi laşi a fost dispus în zona Ostroveni-Bechet. La sfârşitul lunii iulie 1877, efectivele 
unităţii au primit ordin să se deplaseze spre Nicopol şi, ulterior, spre Sofia.! 

În bătălia a 3-a de la Plevna, Regimentul 7 Călăraşi laşi a acţionat între localitatea 
Verbiţa şi râul Vit, executând misiuni de cercetare prin luptă. 

După căderea Plevnei şi cucerirea cetăţii Rahova, brigada comandată de colonelul 
George Roznovanu — din care făcea parte şi Regimentul 7 Călăraşi laşi — a fost repartizată 
Diviziei a 3-a Infanterie, care a acţionat în operaţiunea Vidin.” 

În anul 1880, conform Decretului nr. 1164, din 5 aprilie, au mai fost înființate 4 
regimente de călăraşi. Din Regimentul 5 Călăraşi Galaţi făceau parte: Escadronul 1 
„Covurului” (cu reşedinţa în Galaţi), Escadronul 2 „Tecuci” (dislocat la Tecuci), 
Escadroanele 3 şi 4 „Lutova” (cu reşedințele la Bârlad). Regimentul era subordonat 
Diviziei a 3-a Teritoriale Militare. La Divizia a 4-a Teritorială ființau Regimentele 7 
Călăraşi laşi, 8 Călăraşi Bacău şi Il Călăraşi Botoşani (nou înființat). Din organica 

Regimentului 7 Călăraşi laşi făceau parte: Escadronul 1 „Fălciu” (la Huşi), Escadronul 2 
„Vaslui” (la Vaslui), Escadroanele 3 şi 4 „Iaşi” (la Iaşi). 

Nevoile de perfecționare a armatei au condus la elaborarea Legii asupra organizării 
comandamentelor armatei, din 8 iunie 1882. Teritoriul țării era împărțit în patru mari 
regiuni, formând patru corpuri de armată cu reşedințele la Craiova, Bucureşti, Galaţi şi 
laşi. Fiecare regiune de corp de armată se împărțea, la rândul său, în regiuni de divizie, de 
brigadă, de regiment, de batalion şi de escadron (companie).* 

Datorită desființării diviziilor teritoriale şi reorganizării regimentelor de călăraşi în 
brigăzi de corp de armată, în județul Vaslui existau următoarele formațiuni: Brigada de 
Călăraşi a Corpului 3 Armată cu reşedinţa la Galaţi (având în componență: Regimentul 5 
Călăraşi Galaţi (cu două escadroane „Tutova” la Bârlad, un escadron „Covrului” la Galaţi, 
două escadroane „Brăila” la Brăila) şi Regimentul 6 Călăraşi Focşani), Brigada de Călăraşi 
a Corpului 4 Armată cu reşedinţa la Iaşi (având în componență: Regimentul 7 Călăraşi laşi 
(cu două escadroane „laşi” la laşi, două escadroane „„Vaslui” la Vaslui, un escadron 
„Fălciu” la Huşi), Regimentul 11 Călăraşi Botoşani şi Regimentul 12 Călăraşi Roman). 

Prin Înalt Decret Regal, nr. 5878 din 7 octombrie 1913, s-a stabilit întreaga 
grupare a regimentelor de cavalerie şi repartizarea lor la marile unităţi şi comandamentele 
superioare. De Subinspectoratul II Cavalerie, cu sediul la Iaşi, depindeau Brigăzile a 5-a, a 
6-a, a 7-a şi a 8-a Cavalerie. 

Brigada a S-a Cavalerie — cu reşedinţa la Bârlad — avea în compunere Regimentele 
2 şi 3 Roşiori Bârlad şi Regimentul 6 Roşiori Tecuci. Din punct de vedere operativ, 
brigada era subordonată Diviziei a 6-a Infanterie Focşani. 

Brigada a 6-a Cavalerie — cu reşedinţa la Iaşi — avea în compunere Regimentul 7 
Roşiori „Cuza Vodă” Iaşi, Regimentul 8 Roşiori Botoşani şi Regimentul 11 Roşiori Iaşi. 
Brigada se subordona Corpului 4 Armată laşi. 

O nouă reorganizare a cavaleriei române s-a înfăptuit în anul 1914 şi, cu acest 
prilej, Brigada 5 Roşiori Bârlad a primit în subordine Regimentele 2 şi 3 Roşiori Bârlad, 
având la comandă pe generalul de brigadă Alexandru Cerchez.” 

Cu aceste forțe, Brigada a S-a Roşiori — comandată de generalul de brigadă 
Nicolae Sinescu — a participat la războiul pentru întregirea neamului românesc, fiind 
subordonată Diviziei a 2-a Cavalerie, comandată de generalul de brigadă Grigore 
Basarabescu.s 

Divizia a 2-a Cavalerie — având în subordine şi Brigada a S-a Roşiori — a fost 
concentrată inițial la Oneşti, unde a asigurat legătura între Armata de Nord şi Armata a 2-a 
şi a înlesnit ofensiva prin manevrarea în flancul şi spatele forţelor adverse.5 

Brigada a 5-a Roşiori — împreună cu celelalte unități din Divizia a 2-a Cavalerie — 
a luptat cu multă dăruire, în prima şi a doua decadă a lunii septembrie 1916, în Ţara Bârsei 
(sectorul de operațiuni al Armatei a 2-a). După 23 septembrie a revenit în subordinea 
Armatei de Nord, acționând în regiunea Miercurea Ciuc şi, în continuare, spre Târgu 
Secuiesc.s 

După data de 23 septembrie, Brigada a 5-a Roşiori s-a retras la nord de şoseaua 
Breţcu, iar Brigada a 6-a Roşiori la sud de şoseaua Breţcu. Pe data de 28 septembrie, 
Brigada a S-a s-a retras spre înălțimile de la Megheluş, în zilele de 28-30 septembrie dând 
lupte crâncene împotriva unor forțe ale Diviziei 71 Infanterie Austro-Ungare. În ziua de 30 
septembrie inamicul a bombardat cu artileria grea, folosind şi obuze cu gaze asfixiante. În 
aceste lupte au căzut mulți ofițeri şi soldaţi, printre care şi căpitanul Petre Carp din 
Regimentul 2 Roşiori, unul dintre cei trei fii ai fostului prim-ministru Petre Carp.” După 
această dată, Brigada a S-a s-a retras şi a luptat pe Valea Caşinului, până la 15 octombrie 

când, împreună cu celelalte unități din Divizia a 2-a Cavalerie, a fost transportată pe calea 
ferată la Budeşti, pe Argeş, în subordinea Grupului Apărării Dunării. 

Brigada a S-a Roşiori — în a cărei subordine se afla Regimentul 2 Roşiori — s-a 
acoperit de glorie în celebra şarjă de cavalerie de la Prunaru, în disputa cu unităţile 
germane din avangarda Diviziei 217 germane, care blocau comunicaţia spre şi dinspre 
Bucureşti. Deşi bolnav, comandantul Regimentului 2 Roşiori a condus şarja de cavalerie 
pe fondul sunetelor trompeţilor escadroanelor, mai întâi la trap şi apoi în galop. 
Mitralierele duşmane au secerat mulți luptători, în frunte cu bravul comandant al 
regimentului, colonelul Gheorghe Naumescu. Deşi grav rănit, el a ordonat trompetului 
major Manolache — care venise să-i acorde primul ajutor — să se ducă să sune mai departe 
şarja. Semnalul şarjei, îndelung repetat de toți trompeţii escadroanelor, răsuna ca un fior pe 
tot câmpul de luptă invadat de ceaţă. A fost cel din urmă semnal al trompetului major 
Manolache. Luat prizonier de război, colonelul Gheorghe Naumescu, a reuşit să scrie, într- 
un spital din Sofia, testamentul său către familie, document de înaltă ținută patriotică. 

Din totalul de 14 ofițeri şi 360 de subofițeri, gradaţi şi soldați ai unității, au 
supraveţuit şarjei de la Prunaru 150 de călăreţi, din care şi 5 ofițeri. Din jurnalele de 
operaţii ale celor două regimente componente — Regimentul 2 Roşiori şi Regimentul 3 
Roşiori — reiese că cei care au scăpat din prizonierat s-au prezentat la subunitățile şi 
unitățile lor. 

În memoria celor căzuți, şi ca un omagiu adus eroismului lor, armei cavaleriei în 
general, la 8 iunie 1930, pe locul luptelor de la Prunaru a fost ridicat un frumos monument 
ŞI s-a organizat, în incinta şcolii săteşti, colţul muzeistic „Şarja de la Prunaru”.!0 

În zilele de 17-19 noiembrie 1916, Divizia a 2-a Cavalerie —comandată de 
generalul de brigadă Nicolae Sinescu, fostul comandant al Brigăzii a 5-a Roşiori — s-a aflat 
în ofensivă pe Neajlov, luptând eroic cu forțele inamice care traversaseră Dunărea. La 
ordinul generalului Constantin Prezan — şeful Marelui Cartier General — Divizia a 2-a 
Cavalerie (inclusiv Brigada a 5-a Roşiori) s-a retras din localitatea Flămânda, în dreapta 
Neajlovului. 

Împreună cu celelalte unităţi din Divizia a 2-a Cavalerie, Brigada a 5-a Roşiori s-a 
retras pe itinerariul: Greci — Sălciile — Urziceni — Cilibia — Obidiţi — Hoinari. 

De la data de 5 decembrie până la data de 22 decembrie 1917, Brigada a S-a 
Roşiori s-a retras, împreună cu celelalte unități din Divizia a 2-a Cavalerie, în localitatea 
Burdujeni, judeţul Suceava. În această zonă şi-a refăcut efectivele şi le-a instruit. 

În luna mai 1917, Brigada a S-a Roşiori, comandată de colonelul Alexandru 
Constantinidi, avea în subordine Regimentul 2 Roşiori Bârlad (comandat de colonelul 
Emanoil Pop) şi Regimentul 7 Roşiori laşi (comandat de colonelul Alexandru Cihoschi). 
Regimentul 3 Roşiori, comandat de locotenent-colonelul Nicolae Odobescu, a fost mutat 
la Brigada a 6-a Roşiori, împreună cu Regimentul 8 Roşiori Botoşani.” 

La data de 14 iunie 1917, Divizia a 2-a Cavalerie a intrat sub ordinile Armatei I-a, 
acoperind Suraia şi Movilenii de Sus şi sprijinind activ luptele de la Mărăşeşti. !* 

În cursul lunii ianuarie 1918, Marele Cartier General a trimis în Basarabia şi 
Brigada a S-a Roşiori, sub comanda generalului Marcel Olteanu, brigadă care a îndeplinit 
misiuni de asigurare a ordinii în localități, a dezarmat bandele de bolşevici şi a înpiedicat 
trupele ucrainiene să pătrundă peste Nistru! 

În luna ianuarie 1919, Brigada a S-a a primit ordin să se deplaseze din Basarabia în 
Transilvania, în zona Blaj. 

La începutul lunii martie, Brigada a S-a s-a deplasat la Baia Mare, subordonându- 
se Detaşamentului Mixt (comandat de generalul de brigadă Marcel Olteanu) şi apoi, la 20 

martie, a ajuns la Sighetul Marmaţiei. Colonelul Emanoil Pop — comandantul Brigăzii a 5-a 
Roşiori - a mai primit în subordine Batalionul | din Regimentul 14 Infanterie Roman şi o 
baterie de artilerie din Regimentul 4 Artilerie Roman, îndeplinind misiuni de patrulare în 
oraş şi în împrejurimi. 

După data de 18 aprilie 1919, Brigada a S-a s-a deplasat, prin lupte, prin nordul 
Maramureşului în Câmpia Tisei.!€ 

În perioada 10 mai — 4 august 1919, Brigada a 5-a Roşiori, aflată sub comanda 
colonelului Mihail Constanțiu, a luptat în zonele Debrețin, Szolnok, Tisa, sudul Ungariei, 
intrând în Budapesta în ziua de 4 august 1919, ora 16%. În seara aceleiaşi zile a trecut 
Dunărea, pe Podul Margareta, şi a bivuacat pe malul vestic al fluviului.” 

Până la 1 noiembrie, Brigada a 5-a Roşiori a îndeplinit misiuni de cercetare a zonei 
de vest a Ungariei, de dezarmare a bandelor roşii, de capturare a armamentului şi 
munițiilor şi de menținere a ordinii în localităţi. După această dată, conform ordinelor 
superioare a început retragerea organizată, ajungând la Braşov la 20 ianuarie 1920 şi apoi, 
la 4 februarie, ora 8%, la Bârlad. Aici a fost primită în faţa catedralei de un numeros 
public.15 

După sosirea în garnizoana de reşedinţă, brigada a început refacerea efectivelor şi 
a fost inspectată de către comandantul Diviziei a 2-a Cavalerie, generalul Constantinidi şi 
inspectorul general al cavaleriei, generalul Sinescu.!* 

Divizia a 2-a Cavalerie — împreună cu Brigăzile a 4-a Roşiori Tecuci, a 5-a Roşiori 
Bârlad (Regimentul 2 Roşiori şi Regimentul 3 Roşiori) şi a 6-a Roşiori laşi — s-au deplasat 
în Basarabia, în zona Sculeni — Ştefăneşti — Feleşti — Bălţi, la data de 11 decembrie 1920. 
Aici divizia a îndeplinit misiuni de instruire a propriilor efective şi a tinerilor basarabeni, 
rămânând pe poziţie până la data de 1 aprilie 1921.” 

Deciziile adoptate de Comandamentul Suprem Naţional în anii 1923-1924 au vizat 
reducerea efectivelor cavaleriei. În urma noii organizări a armatei, au fost desființate şase 
din cele şapte comandamente de brigăzi de călăraşi (1, 3, 4, 5, 6, 7), şase regimente de 
călăraşi din 14 şi escadronul cu schimbul de la cele 12 regimente de roşiori. 

În anul 1925, reconsiderându-se rolul cavaleriei în raport cu caracteristicile 
teatrului de acţiuni militare ale teritoriului ţării noastre şi socotindu-se că este arma cea mai 
mobilă din armata română, Comandamentul Suprem Naţional a hotărât să se mai înfiinţeze 
o divizie de cavalerie, aceasta purtând titulatura Divizia a 3-a Cavalerie. Conform noii 
organizări, cele două regimente bârlădene de roşiori (2 şi 3) au intrat în subordinea Brigăzii 
a 4-a Roşiori Bârlad din Divizia a 3-a Cavalerie. Cu acest prilej a fost mutat în Bârlad şi 
Regimentul 10 Călăraşi care, împreună cu Regimentul 9 Călăraşi, făceau parte din Brigada 
a 13-a Călăraşi.” Brigada a S-a Roşiori a fost mutată la Iaşi, rămânând în subordinea 
Diviziei a 2-a Cavalerie. 

În anul 1929 s-a reorganizat Inspectoratul General al Cavaleriei şi s-a înființat 
Divizia a 4-a Cavalerie, cu reşedinţa la Bârlad, având în componenţă Brigăzile a 9-a, a 10- 
a şi a II-a la Bârlad. Brigada a 4-a Roşiori s-a mutat la laşi.? 

Prin Înalt Decret Regal, nr. 1931, din august 1936, numărul diviziilor de cavalerie 
a fost redus la trei, Divizia a 4-a Cavalerie fiind desființată. Regimentul 10 Călăraşi Bârlad 
a fost mutat, în anul 1938, la Sibiu. 

În anul 1939, în condiţiile agravării situaţiei politice şi militare din Europa, Divizia 
a 4-a Cavalerie a fost reînființată, ea având reşedinţa la Cluj. De asemenea, a fost înființat 
Corpul de Cavalerie.* 

Aşa cum rezultă din istoricul lor, Regimentul 2 Roşiori a fost mutat la Timişoara, 
iar Regimentul 3 Roşiori la Turnu Severin. 

În anul 1940, Regimentul 2 Roşiori Timişoara făcea parte din Brigada l-a 
Cavalerie Arad, iar Regimentul 3 Roşiori Turnu Severin făcea parte din Divizia a 9-a 
Cavalerie Lugoj.” 

În cadrul operaţiunii Odessa, Brigada 1-a Roşiori a acționat în zonele: Nikolaevna, 
Alexandrovka, Budinovska. Din rândurile ei s-a remarcat Regimentul 2 Roşiori „Prunaru”, 
în frunte cu comandantul său, colonelul Gheorghe Brătianu. În luptele de la Budinovka a 
fost rănit căpitanul lon Palade, comandantul Escadronului 4. Acestui brav ofiţer — decorat 
cu „Steaua României” şi „Coroana României”, citat prin ordin de zi pe armată şi propus să 
fie distins cu Ordinul „Mihai Viteazul” — un glonte duşman i-a străpuns casca, rănindu-l la 
cap. Apoi, o schijă i-a fracturat clavicula şi femurul. Evacuat în stare gravă în ţară, a fost 
operat la spitalul francez „Sf. Vicenţiu” din Bucureşti. Ofiţerul a învins moartea, dar i-a 
fost amputat piciorul drept. Astăzi, la cei peste 90 de ani ai săi, veteranul Ion Palade, având 
gradul de general de brigadă în rezervă, este cetățean de onoare al municipiului 
Târgovişte.” 

Până la 1 decembrie 1941, multe dintre unitățile române s-au înapoiat în ţară, 
dincolo de Nistru rămânând — cu misiuni de asigurare a pazei şi ordinei — Diviziile de 
Infanterie l-a, a 2-a, a 4-a, a 9-a, a 10-a şi a 18-a, Brigăzile de Cavalerie I-a (inclusiv 
Regimentul 2 Roşiori), a 9-a (inclusiv Regimentul 3 Roşiori) şi o brigadă de fortificaţii.” 
Corpul de Munte — cele două brigăzi de munte şi Brigada a 8-a Cavalerie — precum şi 
Corpul de Cavalerie (cu Brigăzile a S-a şi a 6-a) se aflau în Crimeea, sub comandament 
german. 

În ziua de 2 septembrie 1942, în timp ce se deplasa pe Valea Sukka din Caucaz în 
fruntea Regimentului 7 Roşiori laşi (regiment subordonat Diviziei a 5-a Cavalerie Iaşi) pe 
care îl comanda, a căzut eroic, lovit de o armă automată, colonelul Gheorghe Carp. 
Ofiţerul, participant la primul război mondial cu Regimentul 3 Roşiori Bârlad, era născut 
pe meleagurile tutovene. Pentru eroismul său şi pentru jertfa supremă dată țării, ofiţerul a 
fost decorat, post-mortem, cu Ordinul „Mihai Viteazul”, clasa a III-a, şi înaintat la gradul 
de general de brigadă.* 

La data de 31 august 1942, sub comanda generalului Petre Dumitrescu, 
Comandamentul Armatei a 3-a Române (aflat în Caucaz) a primit ordin de la Marele 
Cartier General al Armatei Române (instalat la Rostov) să se deplaseze la Cotul Donului, 
cu postul de comandă stabilit în localitatea Moruzovskaia. Din Armata a 3-a Română a 
făcut parte şi Divizia l-a Cavalerie, subordonată direct Corpului 5 Armată. După 
declanşarea contraofensivei sovietice, la 19 noiembrie 1942, cele mai mari pierderi le-au 
avut Diviziile a S-a, a 6-a, a 14-a, a 1S-a Infanterie şi Divizia l-a Cavalerie (din care făcea 
parte şi Regimentul 2 Roşiori). În urma cercetărilor s-a stabilit că raportul de forţe a fost de 
7 la 1 pentru inamic. Aceste mari unități au fost încercuite, împreună cu Armata a 6-a 
germană, comandată de feldmareşalul Friedrich von Paulus. În urma luptelor au fost luaţi 
prizonieri de război peste 50% din participanţi.” 

În prima parte a lunii ianuarie 1943, sovieticii au declanşat o puternică ofensivă în 
Caucaz. După ce s-a aflat în apărare în Cuban, Divizia a 9-a Cavalerie — din care făcea 
parte şi Regimentul 3 Roşiori — a luptat cu dârzenie în apărare pe litoralul Mării Negre, 
între Blagovescenskaia şi Anapa (llmai—23 iunie) şi apoi s-a retras spre Taman, 
regrupându-se în Crimeea, în zona Eupatoria (septembrie-—noiembrie). Sub presiunea 
trupelor sovietice — de patru ori mai numeroase în piese de artilerie, tancuri şi aviaţie — 
trupele germane şi române aflate în sectorul central al frontului s-au retras spre Abinskaia, 
reuşind pentru o perioadă de timp să oprească puternica ofensivă declanşată de inamic în 
Delta Cubanului (sud) şi în zona împădurită de la nord de Novorosiisk. 

Începând din vara anului 1943 şi până spre sfârşitul iernii anului 1944, Divizia l-a 
Cavalerie a rezistat cu stoicism în Crimeea, alături de vânătorii de munte şi Diviziile a 10-a 
şi a 19-a Infanterie. 

Luptele cavaleriştilor, vânătorilor de munte şi ale infanteriştilor date pentru 
apărarea Sevastopolului au fost deosebit de dramatice, aici remarcându-se, în mod 
deosebit, ostaşii Regimentului 3 Roşiori comandaţi de colonelul Mihai Brăcăcescu. 

Retragerea armatei române, de la Sevastopol la Constanţa, s-a făcut în două etape: 
prima a început la 17 aprilie şi s-a încheiat la 27 aprilie, iar a doua a avut loc în perioada 
11-20 mai. Din nefericire, navele „Theya” şi „Totila”, şlepul „Leo” şi vasul „Alba-lulia” 
au fost scufundate sau grav avariate de către aviația sovietică, în timpul atacurilor pierind 
şi mulţi ostaşi din Regimentul 3 Roşiori. Printre ei se aflau colonelul Brăcăcescu şi 
căpitanul Cristea." În lupte au pierit 34% din bravii cavaleriști. 

După declanşarea ofensivei sovietice, la 20 august 1944, Regimentul 3 Roşiori se 
afla în garnizoana Turnu Severin, iar Regimentul 2 Roşiori era în subordinea Diviziei l-a 
Cavalerie, în Basarabia, în componenţa Armatei a 3-a Române. 

În perioada de după 23 august, Regimentul 3 Roşiori a acţionat în zona Turnu 
Severin — Vârciorova, contribuind la lichidarea trupelor germane şi împiedicarea acestora 
să traverseze Dunărea de pe teritoriul Iugoslaviei. 

Regimentul 2 Roşiori, împreună cu celelalte unități din componenţa Diviziei l-a 
Cavalerie s-au retras din zona Oancea, cu începere de la data de 23 august, ajungând la 30 
august la Pucioasa. După câteva zile s-au deplasat pe itinerariul: Pietroşiţa — Sinaia — 
Predal — Râşnov — Făgăraş — Agnita, localitate în care au ajuns la 8 septembrie 1944. Apoi 
s-au deplasat mai departe spre Mediaş. 

Prin Instrucţiunile Speciale, nr. 70.200 din 1 noiembrie 1944, ale Marelui Stat 
Major, Regimentului 3 Roşiori s-a contopit cu Regimentului 6 Roşiori din glorioasa 
Divizie a S-a Cavalerie Iaşi, care, cu începere de la această dată, a fost desfiinţată. 

Aflată sub comanda locotenent-colonelului Gheorghe Georgescu, Divizia I-a 
Cavalerie (din care făceau parte Regimentele 1 şi 2 Roşiori) a luptat cu deosebit eroism 
pentru eliberarea oraşului Satu Mare, eliberare înfăptuită în ziua de 25 octombrie 1944.” 

Divizia l-a Cavalerie — căreia i se subordona şi Regimentul 2 Roşiori — s-a 
înapoiat în ţară la 11 iulie 1945, ajungând în zona Arad la 17 iulie.“ 

Divizia a 9-a Cavalerie — căreia i se subordona şi Regimentul 3 Roşiori — a început 
deplasarea din Cehoslovacia la 13 iunie 1945, ajungând la 22 iulie în zonele de nord şi 
nord-est ale Aradului.” În retragere, cavaleriştii s-au recules la locurile de înhumare ale 
camarazilor lor şi au sărutat pământul străbun pentru care au luptat în speranța unor zile 
mai bune. 

Ostaşii au fost primiţi cu flori şi urale în toate localitățile româneşti pe care le-au 
traversat în deplasarea spre garnizoanele de reşedinţă. 

În ziua de 25 iulie, la Arad, Armata l-a Română a defilat în prezenţa ministrului de 
război, generalul de corp de armată Constantin Vasiliu-Răşcanu, a şefului Marelui Stat 
Major, generalul de divizie Costin lonaşcu şi a comandantului Armatei l-a, generalul de 
corp de armată Vasile Atanasiu. La defilare au participat şi unitățile din Diviziile I-a şi a 
9-a Cavalerie. 

Conform Instrucţiunilor Marelui Stat Major, nr. 56.500 din 24 iunie 1945, Divizia 
l-a Cavalerie a intrat în garnizoanele de pace Arad, Timişoara şi Lugoj. Regimentul 2 
Roşiori a fost cartiruit în Timişoara. 

Divizia a 9-a Cavalerie s-a desființat, la 5 august 1945, comandamentul diviziei 
formând Comandamentul Centrului de Instrucție al Cavaleriei. În aceste condiţii, 

Regimentul 3 Roşiori a fost reorganizat şi transformat în Regimentul Centrului de 
Instrucție al Cavaleriei. 

Conform Decretului-lege, nr. 1.909 din anul 1946, au fost desființate: Divizia a 8-a 
Cavalerie, Regimentul 5 Roşiori şi Divizionul 2 Călăraşi Purtat. Regimentul 9 Roşiori a 
intrat în compunerea Diviziei l-a Cavalerie, iar Regimentul 4 Roşiori a trecut în 
subordinea Brigăzii Mixte Care de Luptă, ca regiment purtat.” 

La data de 20 august 1947 a fost desființată şi Divizia 1-a Cavalerie, moştenitoarea 
unor strălucite tradiții de luptă datând din perioada primului şi a celui de al doilea război 
mondial. Regimentul 1 Roşiori „General Averescu” s-a desființat şi s-a contopit cu 
Regimentul | Călăraşi, care a fost dislocat în garnizoana Arad. Regimentul 2 Roşiori 
„Prunaru” a intrat în subordinea Regiunii a 4-a Militare laşi şi a fost dislocat la Bârlad, 
contopind şi desființând în cadrul său Regimentul 12 Călăraşi. Regimentul 9 Roşiori, 
urmaşul eroilor de la Robăneşti, a intrat în subordinea Regiunii a 3-a Militare Cluj şi a fost 
dislocat la Sebeş, contopind şi desființând Regimentul 6 şi Regimentul 10 Călăraşi. 
Regimentul 1 Artilerie Călăreaţă a organizat din efectivele sale patru baterii omogene, care 
au intrat în compunerea Regimentului 1 Călăraşi, Regimentului 2 Roşiori, Regimentului 4 
Roşiori şi a Regimentului 9 Roşiori. Regimentul 4 Roşiori s-a transformat în regiment de 
cavalerie al Regiunii a 2-a Militare Bucureşti şi a rămas în garnizoana Ploieşti, desființând 
şi contopind în cadrul său Regimentul 4 Călăraşi.” 

În baza Instrucţiunilor Marelui Stat Major, nr. 45.100 din 24 august 1948, cu 
începere de la data de 1 septembrie 1948 regimentele de cavalerie s-au regrupat în două 
brigăzi independente, astfel: 

e Brigada l-a Cavalerie a fost organizată la Oradea, prin grija Regimentului 9 
Roşiori, având în subordine: Regimentul 9 Roşiori, Regimentul 1 Călăraşi, 
Regimentul 35 Artilerie, un escadron de cercetare, o baterie antitanc, o baterie 
artilerie antiaeriană şi un escadron şcoală gradaţi; brigada era subordonată 
Regiunii a 3-a Militară Cluj (ca mare unitate) şi Comandamentului Cavaleriei ; 

e  Brigadaa 2-a Cavalerie a fost organizată la Târgovişte, prin grija Regimentului 2 
Roşiori, având în subordine: Regimentul 2 Roşiori, Regimentul 4 Roşiori, un 
escadron şcoală de gradaţi; brigada era subordonată Regiunii a 2-a Militară 
Bucureşti şi Comandamentului Cavaleriei.* 

La începutul anului 1949, Regimentul 1 Călăraşi, Regimentul 9 Roşiori, 
Regimentul 2 Roşiori şi Regimentul 4 Roşiori şi-au schimbat denumirea în regimente de 
cavalerie. 

În toamna anului 1951 a fost schimbată numerotarea marilor unităţi şi a unităţilor. 
Conform noilor codificări, Brigada l-a a devenit Brigada 59 Cavalerie, Brigada a 2-a a 
devenit Brigada 73 Cavalerie, Regimentul 1 Cavalerie a devenit Regimentul 228 
Cavalerie, Regimentul 2 Cavalerie a devenit Regimentul 119 Cavalerie, Regimentul 4 
Cavalerie a devenit Regimentul 245 Cavalerie şi Regimentul 9 Cavalerie a devenit 
Regimentul 163 Cavalerie. 

La data de 1 septembrie 1953, arma cavaleriei a fost supusă ultimei reorganizări. 
Comandamentul Brigăzii 73 Cavalerie de la Târgovişte şi unitățile de brigadă au fost 
desființate, iar Regimentul 245 Cavalerie de la Ploieşti a fost mutat la Ineu, intrând în 
compunerea Diviziei 59 Cavalerie de la Oradea. Aceasta era comandată de locotenent- 
colonelul Gheorghe Marin şi a fost înființată pe baza fostei brigăzi cu acelaşi număr. 
Totodată, Regimentul 119 Cavalerie de la Târgovişte a rămas în subordinea Regiunii 2 
Militare Bucureşti. Divizia 59 Cavalerie avea în compunere Regimentul 163 Cavalerie, 
Regimentul 228 Cavalerie, Regimentul 245 Cavalerie, Regimentul 126 Artilerie şi diferite 

subunități de divizie şi era capabilă să îndeplinească misiuni complexe în operațiile 
ofensive şi de apărare. 

Datorită dezvoltării impetuoase a ştiinţei şi tehnicii şi a apariției noilor tehnologii 
de fabricaţie — ceea ce a condus la modernizarea armamentului şi tehnicii militare şi, 
implicit, la modificări în domeniul tacticilor de luptă — armata română a fost dotată cu noi 
echipamente militare, care să îi permită abordarea unei strategii de apărare a ţării în 
concordanţă cu exigenţele vremurilor. 

În aceste circumstanţe, potrivit Ordinului Marelui Stat Major, nr. C.L. 10.100 din 
18 septembrie 1954, pe data de 1 octombrie, Divizia 59 Cavalerie a fost transformată în 
Divizia 91 Mecanizată, cu comandamentul în garnizoana Oradea. Regimentul 163 
Cavalerie a devenit Regimentul 106 Mecanizat, Regimentul 228 Cavalerie a devenit 
Regimentul 165 Mecanizat, iar Regimentul 245 Cavalerie a devenit Regimentul 122 
Mecanizat. 

De asemenea, au fost desființate: Regimentul 119 Cavalerie de la Târgovişte, 
Escadronul de Cavalerie de Gardă Republicană şi Şcoala de Ofițeri de Cavalerie de la 
Sibiu. 


Se cuvine făcută precizarea că, prin jertfele date de-a lungul timpului, cavaleria 
bârlădeană, vasluiană şi huşeană a reuşit să întemeieze o tradiţie proprie, care merită 
prețuită şi cinstită. 

X 


REGIMENTUL 2 ROŞIORI „PRUNARU” BÂRLAD 


Preocupat de întărirea puterii de apărare a ţării, Ministerul de Război al tânărului 
stat român a transformat, în anul 1868, Regimentul 1 Lăncieri Moldova în Regimentul de 
Vânători Călări laşi şi Regimentul 2 Lăncieri Muntenia în Regimentul de Călăraşi 
Bucureşti. Unităţile nou create au fost cocentrate în tabăra Furceni. 

Aceste regimente au asigurat în anul 1870 efectivele necesare formării 
Regimentului 2 Roşiori, dislocat în Bucureşti sub comanda colonelului Dumitru Donici. 

La data de 25 septembrie 1871, Regimentul 2 Roşiori a fost dislocat la Iaşi, 
înlocuind Regimentul de Vânători Călări laşi (care a fost împărțit în două şi transformat, o 
parte în Şcoala de Ofiţeri şi altă parte în Regimentul | Roşiori laşi). 

Conform ordinului Ministerului de Război, de la data de 6 iulie 1872 Regimentul 2 
Roşiori a fost mutat în tabăra de la Furceni. După două luni, Escadroanele 1 şi 2 din 
componenţa unității au fost mutate la Bucureşti, iar Escadroanele 3 şi 4 la Iaşi. 

În toamna anului 1873 au avut loc manevre militare la Târgovişte şi apoi în 
garnizoanele de reşedinţă, sub comanda comandantului Regimentului 2 Roşiori, colonelul 
Constantin Farmac. 

Din 1876, comanda regimentului a revenit colonelului Pavel Cernovodeanu.” 
Pentru perfecționarea instrucției, regimentul a fost dislocat în garnizoanele Giurgiu, Buzău, 
Râmnicu Sărat, Focşani şi Iaşi, iar la 21 mai 1877 în cazarma Malmaison.* 

În luna iunie, regimentul a fost mutat la Galicea Mare şi la data de 16 iulie a primit 
drapelul de luptă.“ 

În perioada 12-19 august, regimentul a participat la o aplicaţie tactică desfăşurată 
pe teritoriul Bulgariei, traversarea Dunării şi înapoierea făcându-se pe la Corabia. 

La data de 20 august, în prezența domnitorului Carol I, regimentul a trecut din nou 
Dunărea pe teritoriul Bulgariei, sub comanda colonelului Nicolae Chiriţescu, şi a participat 
la bătălia a 3-a de la Plevna, iar apoi la Rahova şi Vidin. 

După încheierea participării la războiul de independență, în anul 1878, regimentul 
a fost dislocat la Brăila.” 

Continuându-şi instrucția, unitatea a traversat Dunărea la 17 octombrie 1878, 
desfăşurând aplicaţii de luptă la Ostrov, Mangalia şi Constanţa, iar la sfârşitul anului s-a 
înapoiat în cazarma „Sfântul Gheorghe” din Bucureşti. 

În anii 1881-1882, regimentul a desfăşurat aplicaţii în zona Câmpina (Prahova) şi, 
în anul 1882, în Dobrogea. 

Anii 1683-1884 au fost folosiți pentru aplicații militare de amploare, în zonele 
Mangalia şi Slobozia, unitatea fiind sub comanda colonelului Nicolae Grădişteanu.s 

Regimentul şi-a continuat instrucția şi a desfăşurat aplicaţii — în perioada aniilor 
1685-1886 — în zonele Bucureşti, Slobozia şi Buzău, sub comanda colonelului Nicolae 
Chiriţescu.? 

În anul 1887, regimentul a participat la manevrele militare din zona Focşani, 
manevre încheiate cu o defilare în faţa regelui Carol L.! 

La ordinul guvernului României, în anul 1888 efectivele regimentului au participat 
la restabilirea ordinei în rândurile ţăranilor răsculați din localitățile Alexeni, Urziceni, 
Fierbinţi, Pătroaia, Olteniţa, Hotarele şi Tăriceni.!0 

Unitatea a participat în zilele de 17-21 septembrie 1888, la manevrele militare din 
zona Băicoi — Câmpina, manevre încheiate cu o defilare la Ploieşti." 

În ziua de 22 septembrie 1888, regimentul a fost mutat la Slobozia, continuându-și 
instrucția în garnizoană şi împrejurimi, iar în anul 1889 a participat la manevrele militare 
din judeţul Bacău.!? 

Continuarea instrucției, în perioada anilor 1890 şi 1891, s-a realizat la Slobozia şi 
testarea cunoştinţelor teoretice dobândite în cursul pregătirii s-a făcut cu ocazia manevrelor 
militare desfăşurate în judeţele Argeş şi Buzău. * 

La data de 20 aprilie 1892, regimentul a fost mutat în garnizoana Bucureşti, 
desfăşurând în luna iunie o mare aplicație, în subordinea Diviziei a 4-a Infanterie 
Bucureşti. 

Diversificarea instrucției în zona viitoarelor acțiuni de luptă a prilejuit 
regimentullui — aflat sub comanda colonelului Arnold Beller — să participe la manevrele 
militare organizate în județul Prahova (toamna anului 1893), județele Vrancea şi Galaţi 
(toamna anului 1893), judeţele Botoşani şi Vaslui (toamna anului 1894). 

La data de 22 octombrie 1895, Regimentul 2 Roşiori a fost mutat în garnizoana 
Bârlad.” 

Anii 1896-1897 au constituit ani de muncă pentru completarea spaţiului de cazare 
în noua garnizoană şi continuarea instrucției în Bârlad şi în judeţele Vaslui, Tutova şi 
Fălciu.!€ 

În anii 1898-1903, regimentul a participat la aplicaţii şi manevre militare în zonele 
Roman, Furceni, Tecuci, Târgovişte şi Craiova, sub comanda colonelului Alexandru 
Cerchez. De asemenea, unitatea a participat la munci agricole şi la ajutarea populației 
civile pentru a lichida urmările unor calamităţi naturale." 

Regimentul a fost inspectat, în luna ianuarie 1904, de către Alteța Sa Regală 
Principele Ferdinand, iar în septembrie a participat la înăbuşirea mişcărilor ţărăneşti din 
Vaslui, Codăeşti şi Tungujeni.'5 

Aplicațiile şi manevrele militare din anul 1905 s-au desfăşurat în tabăra Şipote 
(laşi), Târgu Frumos, Hârlău şi Botoşani.” La încheierea manevrelor, Regimentul 2 
Roşiori a fost mutat în garnizoana Bucureşti, în cazarma Malmaison.% 

Efectivele regimentului au desfăşurat aplicaţii şi manevre militare — în anii 1906-— 
1907 — în zonele Călăraşi, Slobozia, Ploieşti, Târgovişte, Slatina, Constanţa, iar în perioada 
martie-aprilie 1907 au participat la înăbuşirea răscoalelor ţărăneşti de la Pantelimon, 
Crevedia, Cartojani, Jilava şi Fierbinţi.”! 

La data de 26 octombrie 1907, Regimentul 2 Roşiori a fost readus la Bârlad, 
înlocuind Regimentului 4 Roşiori, mutat în garnizoana Bucureşti.” 

În anii 1908-1912, Regimentul 2 Roşiori Bârlad, comandat de colonelul Ioan 
Oprescu, a desfăşurat marşuri, aplicații şi manevre militare în zonele Bârlad, Roman, 
Vaslui, Ploieşti şi Bucureşti.” 

Prin Înaltul Decret Regal, nr. 4609 din 1913, Regimentul 2 Roşiori Bârlad a fost 
mobilizat pentru a participa la al doilea război balcanic, sub comanda locotenent- 
colonelului Gheorghe Naumescu. Regimentul a participat la campania militară din 
Bulgaria cu Escadronul 1 (comandat de căpitanul Traian Romano), Escadronul 2 
(comandat de căpitanul Petre Ganea), Escadronul 3 (comandat de căpitanul lon 
Macarovschi) şi Escadronul 4 (comandat de căpitanul Mihail Mitescu). Efectivele totale au 
fost: 24 ofițeri, 548 călăreți, 568 cai, 17 trăsuri. 

La data de 24 iunie, unitatea a fost îmbarcată în tren în gara Bârlad şi a fost 
transportată pe calea ferată până la Giurgiu, iar apoi s-a deplasat prin marş, pe o distanță de 
183 km, până la Bechet, descinzând pe teritoriul Bulgariei pe un pod de bacuri."* 

În Bulgaria, acţionând în subordinea Brigăzii l-a Cavalerie şi a Diviziei l-a 
Cavalerie, unitatea a marşăluit şi a luptat pe itinerariul: Butani — Herdinii — Dolgaviniţa — 
Coşani — Lepcevo — Gromşinii — Cobilac — Ferdinand — Bercovitza.” 

După semnarea 'Tratatului de Pace, la 28 iulie, şi demobilizarea armatei, la 31 iulie 
1913, Regimentul 2 Roşiori Bârlad s-a înapoiat în ţară, ajungând în garnizoana de reşedinţă 
la data de 21 august 1913. Divizionul 1 a fost dislocat pentru pază la Silistra, până la data 
de 28 mai 1914. Drapelul de luptă al Regimentului 2 Roşiori Bârlad a fost decorat cu 
Medalia „Avântul Ţării”. 

Sub faldurile drapelului de luptă al regimentului, o delegație militară a participat la 
ceremonialurile înmormâîntării Majestății Sale Regele Carol I şi înscăunarea Majestății Sale 
Regele Ferdinand. 

În anul 1915 şi primăvara anului 1916, Regimentul 2 Roşiori Bârlad a desfăşurat 
aplicaţii şi manevre militare în zona Dolhasca — Lespezi — Vatra Paşcani”. 

În noaptea de 14 spre 15 august 1916, ora 24%, prin Ordinul Majestății Sale 
Regele, nr. 2891, s-a efectuat mobilizarea armatei. Efectivele regimentului — formate din 
24 ofiţeri, 584 călăreţi, şi 638 cai — au fost îmbarcate în 4 trenuri, sub comanda colonelului 
Gheorghe Naumescu. Divizionul 1 a debarcat şi bivuacat la Târgu Trotuş, iar Divizionul 2 
la Ghimeş.* 

În ziua de 18 iulie, la ora 16%, efectivele regimentului au trecut frontiera cu 
Transilvania prin punctul Poiana Sărată. Populația civilă i-a întâmpinat entuziasmată, cu 
flori şi cu arcuri de triumf purtând inscripțiile: „Bine ați venit fraților!” şi „Trăiască 
România Mare/'.* 

După trecerea defileului Oituz, Regimentul 2 Roşiori Bârlad a intrat în satul 
Bereszc, care fusese părăsit de populație, şi apoi în satele Nagy, Nywtod, Szasz şi Falva 
(unde a făcut bivuac). În ziua de 30 august au fost citite ordine cu privire la comportarea 
civilizată față de populație, s-a continuat instrucția şi s-au efectuat lucrări de sapă 
(genistice). 

În perioada 1-23 septembrie, unitatea a înaintat, prin lupte grele, pe direcția: Miko 
— Nyfalu — Barot — Csik — Tuşnad -— Iarosfalva — Kanyad — Bene — Dersz — Kanyad — 
Homorod — Okland." 

Datorită contraofensivei extrem de puternice a inamicului, până la data de 27 
septembrie Regimentul 2 Roşiori Bârlad s-a retras pe itinerariul: Homorod — Lovete — 
Tuşnad — Biksad — Kesdi — Szasfalu — Nuytod — Lehmeny."! 

Până la sfârşitul lunii septembrie, regimentul a asigurat retragerea infanteriei prin 
Defileul Oituz şi apoi s-a retras prin Hârja la Mănăstirea Caşin. Aici a efectuat lucrări de 
sapă pentru asigurarea poziţiei de apărare şi a adăposturilor pentru oameni şi cai.” 

Principele Carol al II-lea şi generalul Prezan au adus mulțumiri ostaşilor Brigăzii a 
5-a Roşiori Bârlad şi Regimentului 2 Roşiori Bârlad pentru vitejia şi dârzenia cu care au 
luptat la Magyaroş."” 

În ziua de 14 octombrie 1916, regimentul — aflat sub comanda Brigăzii a 5-a 
Roşiori Bârlad şi a Diviziei a 2-a Cavalerie Iaşi — a fost trimis în operațiunea militară de 
apărare a Dunării, deplasându-se pe calea ferată până la Budeşti — Radovanul — Crivăţul 
(Teleorman)."* 

Regimentul 2 Roşiori Bârlad şi celelalte unităţi militare dislocate în zonă au 
efectuat lucrări genistice pentru apărarea sectorului Olteniţa-Călăraşi. 

În prima decadă a lunii noiembrie 1916, regimentul a desfăşurat lupte foarte grele 
în zona Hotarele — Comana — Dadilov — Mihai Bravu. 

Întrucât trupele germane şi bulgare ocupaseră Alexandria, la data de 13 noiembrie, 
Regimentul 2 Roşiori Bârlad a fost deplasat la Drăgăneşti, iar în ziua de 15 noiembrie a 
purtat eroicele lupte de la Prunaru.” 

Inamicul — care ocupase satul — avea o superioritate netă în dotarea cu mitraliere şi 
dispunea de acoperirea necesară prin faptul că era concentrat în localitate. Regimentul 2 
Roşiori Bârlad, comandat de colonelul Gheorghe Naumescu, a atacat cu un curaj devenit 
legendar, pierzând în luptă 3 ofițeri superiori, 11 ofițeri inferiori, 361 călăreți şi cai. La 
sfârşitul confruntărilor, unitatea a rămas doar cu locotenent-colonelul Emanoil Pop, 6 
ofițeri inferiori, 152 călăreți (dintre care 10 grav răniți) şi 13 cai. Au murit în luptă sau au 
fost luați prizonieri, ofițerii: colonelul Gheorghe Naumescu, maiorul Constantin 
Gheorghiu, căpitanul Marin Vasilescu, locotenentul Alexandru Budac (văzut căzând mort 
în fruntea Escadronului 3), locotenentul în rezervă Mihail Eremia, locotenentul în rezervă 
Petre Munteanu, sublocotenentul în rezervă Vintilă Alexandrescu. Cei rămaşi s-au deplasat 
la Ghimpați, la cartierul general al Diviziei 21 Infanterie Galaţi şi al Brigăzii a S-a Roşiori 
Bârlad.“ 

Puternica ofensivă declanşată de armata germană, susținută activ de trupele 
bulgare şi turce, a determinat Marele Cartier General al armatei române să ordone 
retragerea, prin luptă, spre Ploieşti, Buzău, Focşani, Mărăşeşti. 

La data de 16 noiembrie 1916, Regimentul 2 Roşiori Bârlad a primit ordin să se 
retragă spre Stâlpu (Buzău), pe itinerariul: Mihăileşti — Poieni — Cornetu — Bragadiru. 
Regimentele 2 şi 3 Roşiori Bârlad s-au retras prin luptă, ajungând în ziua de 19 noiembrie 
1916, ora 180, la Bragadiru, unde au cantonat.” 

În ziua de 20 noiembrie, regimentul s-a retras la Brăneşti, unde s-a aflat de la 
prizonierii germani că fostul comandant al Regimentului 2 Roşiori Bârlad — colonelul 
Gheorghe Naumescu -— a fost luat prizonier în luptele de la Prunaru. Unitatea a cantonat în 
Brăneşti până la 23 noiembrie, iar în zorii zilei de 24 noiembrie a început retragerea spre 
Ştefăneşti, ajungând la 26 noiembrie la Slobozia şi seara la Viziru, unde a cantonat până la 
30 noiembrie." 

În perioada 1-8 decembrie, Regimentul 2 Roşiori Bârlad s-a retras, pe itinerariul: 
Perişoru — Jirlău — Galbeni — Obidiţi — Măcrina — Lieşti — Tecuci — Bârlad, unde a 
cantonat." 

În zilele de 11-13 decembrie, regimentul a continuat marşul spre Vaslui şi laşi, 
cantonând în câmp şi prin curțile oamenilor, iar în zilele de 14-16 decembrie a cantonat la 
Nicolina (laşi). În după amiaza zilei de 16 decembrie a început deplasarea spre Podul 
Iloaiei (unde a rămas în bivuac), iar în 17 decembrie la Târgu Frumos (bivuac).* 

De la 18 decembrie şi până la 21 decembrie 1916, unitatea s-a retras, pe un teren 
desfundat şi un frig aspru, pe itinerariul: Hârlău — Deleni — Botoşani — Dumbrăveni — 
Burdujeni. Aici a cantonat, până la sfârşitul lunii decembrie 1916, sub o şură deschisă pe 
care a amenajat-o în mod corespunzător. Au fost construite bordeie şi spaţii de cazare 
pentru ostaşi şi cai.% 

În ziua de 12 ianuarie 1917, Regimentul 2 Roşiori Bârlad a fost inspectat de 
generalul Sinescu (inspectorul cavaleriei), generalul Greceanu (comandantul Diviziei a 2-a 
Cavalerie) şi colonelul Steriade (comandantul Brigăzii de Cavalerie). Aceşti comandanţi au 
apreciat eforturile depuse de regiment pe timpul retragerii şi modul în care au realizat 
spaţiile de cazare pentru oameni şi cai. 

La data de 6 martie 1917, la comanda Regimentului 2 Roşiori Bârlad a fost numit 
locotenent-colonelul Emanoil Pop. Sub comanda acestuia, regimentul şi-a sporit eforturile 
pentru instruire şi a ajutat ţăranii din zonă la efectuarea muncilor agricole. Aceste acțiuni 
au fost evidențiate şi de generalul Berthelot, cu prilejul vizitei făcute în ziua de 25 martie 
1917." 

În lunile aprilie şi mai 1917 unitatea a continuat instrucţia în zonă şi a efectuat 
marşuri şi manevre militare pe direcțiile: Burdujeni — Adâncata — Zvoriştea — Broscăuți — 
Trestiana — Havârna — Miorcani. Tot în această perioadă a ajutat țăranii la efectuarea 
muncilor agricole. 

La data de 28 mai 1917, au fost decoraţi unuii ofițeri şi călăreți care se făcuseră 
remarcați în campania militară din anul 1916.” 

Luna iunie 1-a găsit pe bravii ostaşi ai Regimentului 2 Roşiori Bârlad în plin proces 
de pregătire la şcolile de pionieri, telegrafişti şi grenadieri. 'Tot în această perioadă ostaşii 
au participat la marşuri şi aplicaţii în zona Dărăbani, unde au fost inspectați de şeful 
Marelui Cartier General, generalul Constantin Prezan.” 

De la data de 1 iulie, unitatea — aflată sub comanda operativă a Brigăzii a S-a 
Roşiori — a desfăşurat marşuri şi aplicaţii în zona de operații: Miorcani — Bivolari — 
Havârna — Dorohoi — Leorda, iar apoi a fost îmbarcată în tren şi a plecat spre zona de 
concentrare de la pădurea Negileşti-Berheci. 

La data de 10 iulie, regimentul a început deplasarea prin pe itinerariul: Puţeni — 
Cudalbi — Mânjina — Valea Cocoşului — Dealul Potârnichii — Măcişeni (unde a rămas în 
bivuac). 

În perioada 13-18 iulie s-a desfăşurat şcoala specialităților şi s-a constituit un 
detaşament, comandat de colonelul Cihoschi, format din două batalioane de cavalerie 
(comandate de locotenent-colonelul Gheorghe Stancov şi, respectiv, maiorul Scarlat 
Capşa). Detaşamentul avea la dispoziţie 28 de ofițeri şi 1056 călăreți şi a intrat în 
subordinea Subsectorului de Mijloc comandat de colonelul Rusescu. Acest detaşament a 
schimbat pe poziţia de luptă, în ziua de 22 iulie 1917, Regimentul 32 Infanterie „Mircea” 
Prahova, dislocat la Doaga.% 

Până la 7 august s-au desfăşurat lupte foarte grele de apărare, în zona Vadul Roşca 
— Suraia. În zilele de 8 şi 9 august, celelalte efective ale regimentului au schimbat pe 
poziția de luptă Regimentul 8 Roşiori, în zona: Pădurea Torceşti — Salcia — Condrea — 
Siliştea. 

În perioada 8-26 august 1917, Regimentul 2 Roşiori Bârlad şi-a consolidat poziţia 
de apărare şi a executat incursiuni la inamic, sub comanda locotenent-colonelului loan 
Toderiţă." 

De la data de 27 august şi până la 11 septembrie, regimentul a consolidat tranşeele 
din linile 1, 2 şi 3 de apărare, a construit şi reparat rețelele de sârmă ghimpată, a făcut 
incursiuni la inamic (prin vad) şi a desfăşurat instrucție în cadrul şcolilor de mitraliori şi 
grenadieri. 

În ziua de 12 septembrie, la comanda Regimentului 2 Roşiori Bârlad a fost numit 
maiorul Dârzeanu. În perioada 14-24 septembrie, regimentul s-a aflat în rezervă, la 
Siliştea. 

Până la 10 octombrie 1917, unitatea a schimbat în linia l-a Regimentul 7 Roşiori 
Iaşi, timp în care s-au consolidat pozițiile de apărare şi s-a continuat pregătirea în şcolile de 
mitraliori şi grenadieri, sub comanda locotent-colonelului Constantin Popescu. La data de 
22 octombrie, la comanda Regimentului 2 Roşiori Bârlad a revenit colonelul Emanoil 
Pop. 

În ziua de 17 noiembrie, regimentul a fost dislocat, prin marş, la Borcea Veche 
(unde a făcut bivuac) şi în 18 noiembrie a ajuns în localitatea Puţeni. Aici a bivuacat şi 
generalul Sinescu, inspectorul general al cavaleriei, care a adus mulțumirile Marelui 
Cartier General şi ale sale pentru modul exemplar în care efectivele unităţii şi-au îndeplinit 
misiunile, timp de patru luni.* 

La data de 20 noiembrie, unitatea a primit misiunea să asigure liniştea populației 
civile pe timpul retragerii trupelor ruseşti de pe front. În acest scop, efectivele sale s-au 
deplasat prin marş la Obârşeni şi Lupeşti, unde au cantonat şi au început lucrul pentru 
amenajarea grajdurilor şi a şoselei de acces. 

După încheierea armistițiului, la data de 23 noiembrie 1917, Regimentul 2 Roşiori 
Bârlad s-a deplasat prin marş în regiunea Oancea - Rogojeni — Bujor — Moscu, unde a 
păzit zona şi a vegheat cu atenţie trupele ruseşti, în retragere, împiedicându-le să 
înfăptuiască atrocități şi jafuri împotriva populaţiei civile." 

După îndeplinirea misiunii, unitatea a început deplasarea, prin marş, la Crasna, la 
data de 15 decembrie 1917, unde a intrat în subordinea Brigăzii a 2-a Mixte (mai puţin 
Escadronul 4 care s-a deplasat pentru pază la Stănileşti, şi apoi la Leova, pentru paza 
depozitelor româneşti). 

După ajungerea în noul dispozitiv, regimentul a început să costruiască adăposturi 
pentru cai şi pentru oameni. 

La data de 7 ianuarie 1918, Regimentul 2 Roşiori Bârlad a fost pus la dispoziția 
Diviziei a Il-a Infanterie, pentru sprijinirea guvernului democratic de la Chişinău, în 
vederea alungării trupelor ruseşti şi ucrainiene care ocupau Basarabia. 

În după amiaza aceleiaşi zile, regimentul s-a deplasat la Rânceni, iar în ziua de 8 
ianuarie la Leova, alăturându-şi Escadronul 4, cu care s-a deplasat la Minzir. 

La data de 9 ianuarie, Brigada 22 Mixtă şi Regimentul 2 Roşiori Bârlad s-au 
deplasat la Merişani şi Ghinţeşti (la sud de Lăpuşna) unde au dezarmat 1000 de bolşevici.” 

În zilele de 11-13 ianuarie, unitatea a executat recunoaşteri şi i-a dezarmat pe 
bolşevici în localităţile Stolniceni, Ialoveni, Zumbreni, Galbena, Ivanovka, Corneşti. 
Intrând în Chişinău, în ziua de 13 ianuarie, la ora 20%, regimentul a fost primit cu mare 
entuziasm de către populaţia civilă.” 

A doua zi, regimentul a defilat pe străzile Chişinăului, în faţa comandantului 
Diviziei a 11-a Infanterie şi a populaţiei civile. Seara, cadrele au participat la dineul oferit 
de Sfatul Ţării. 

În perioada 15-19 ianuarie, unitatea a dezarmat ostaşii bolşevici şi civilii înarmaţi 
din localitățile Broasca, Sângeri, Bulboaca, Borisovca, iar în ziua de 20 ianuarie, ora pe 
Escadronul 4 a eliberat Benderul (Tighina), în uralele populaţiei civile. 

Până la sfârşitul lunii ianuarie 1918, efectivele regimentului au curățat pădurile 
Borisovka, Bulboaca şi Corneşti de ostaşii bolşevici.S5 

La data de 6 februarie 1918, pe teritoriul Basarabiei s-a înființat Corpul 6 Armată 
din armata română, care a luat în subordine toate unitățile militare existente între Prut şi 
Nistru. 

În cursul lunii februarie, efectivele Regimentului 2 Roşiori Bârlad au dezarmat 
trupele bolşevice şi au asigurat ordinea interioară în localitățile: Chişinău (Escadronul 1), 
Chițcani (Escadroanele 2 şi 3), Novo-Lipcani (Escadronul 4 şi două secţii de mitraliere).5 i 

La data de 1 martie, statul major al regimentului a fost cartiruit în Chişinău. În 
cursul lunii martie, Escadroanele 1 şi 4 au asigurat ordinea interioară în oraş, împreună cu 
alte unități militare. Escadronul 3 şi o secție de mitraliere au fost dislocate la Bender 
(Tighina), iar Escadronul 2 la Izbiştea, ele îndeplinind aceleaşi misiuni de luptă." 

În luna aprilie 1918, ostaşii regimentului au continuat patrularea în zonele 
repartizate, au desfăşurat activități de instrucție şi au ajutat populaţia civilă la efectuarea 
lucrărilor agricole. 100 de ostaşi au participat, în ziua de 3 aprilie, la masa de înfrățire dată 
de Regimentul 1 Basarabeni. Împreună cu generalul Răşcanu, comandantul 
Detaşamentului de Pază Basarabia, Escadroanele 1 şi 4 au participat la serbarea unirii, care 
a avut loc în localitatea Budeşti. Ţăranii răsculați în zilele anterioare au fost pedepsiți să 
facă de pază la drapel, timp de trei săptămâni. În ziua de 23 aprilie s-a sărbătorit, în mod 
festiv, ziua de „Sf. Gheorghe” — patronul Regimentului 2 Roşiori Bârlad.” 

Pentru ostaşii unităţii, luna mai 1918 a fost la fel de bogată în evenimente. „S-a 
continuat bine instrucția” după cum apreciau comandantul Brigăzii 5 Roşiori, generalul 
Olteanu şi inspectorul general al cavaleriei, generalul Sinescu. Acesta din urmă a anunțat 
trecerea la demobilizare a trupelor, după încheierea păcii cu puterile centrale, în aprilie 
1918. Inimile ostaşilor au fost sensibilizate şi de decorarea, la Iaşi, a drapelului 
Regimentului 2 Roşiori Bârlad cu Ordinul „Steaua României” precum şi de lăsarea la vatră 
a rezerviştilor. O parte din ostaşii unităţii a ajutat la efectuarea lucrărilor agricole.“ 

În luna iulie s-au executat misiuni de patrulare pe şoselele Chişinău-Gănceşti şi 
Chişinău-Ghinţeşti precum şi paza Nistrului la Dubăsari şi Vadul lui Vodă. Tot acum s-a 
continuat instrucția şi participarea la muncile agricole. Mare bucurie a produs înnapoierea 
din prizonierat a unor cadre militare, în frunte cu maiorul Constantin Gheorghiu şi 
căpitanul Marin Vasilescu, căzuţi prizoneri la Prunaru.“ 

Lunile iulie şi august au fost dedicate instrucției în cazarmă, pazei şi patrulării la 
graniță, în localităţi şi pe şosele, precum şi participării la muncile agricole. 

În luna septembrie au fost trimişi 5 ofiţeri şi 5 grade inferioare la cursuri cu durata 
de 6 luni, în noul centrul de instrucţie al cavaleriei.” 

Prin Înalt Decret, nr. 3178 din 27 octombrie, la data de 28 octombrie armata a fost 
mobilizată pentru operaţiunile militare din Basarabia, Transilvania şi Ungaria. 

După mobilizare, Regimentul 2 Roşiori Bârlad a îndeplinit misiuni de pază a 
Nistrului, în zona Grigoriopol — Coşeniţa — Speia, până la 26 noiembrie, când unitatea a 
fost inclusă în paza sectorului comandat de colonelul Emanoil Pop: Vadul lui Vodă - 
Onişcani — Slobozia — Criuleni. Întrucât în zona Tiraspolului pătrunseseră trupe ucrainene, 
regimentul a primit misiunea să asigure acoperirea Chişinăului.% 

La data de 11 ianuarie 1919, Escadronul 1 a fost dislocat în apărare la Dubăsari, 
Escadronul 2 la Budeşti, Escadronul 3 la Ciopleni, Escadronul 4 la Roşcani, şi un pluton la 
Vadul lui Vodă.” 

În ziua de 22 ianuarie, Regimentul 2 Roşiori Bârlad a primit ordin de detaşare în 
Transilvania, iar în perioada 24-28 februarie a fost transportat cu trenul, debarcând la 
Blaj.% 

Regimentul, împreună cu Brigada a 5-a Roşiori, au sosit la Baia Mare la data de 
14 martie, iar apoi, la 16 martie, la Sighetul Marmaţiei, unde s-a constituit Detaşamentul 
Mixt, comandat de generalul Olteanu. Detaşamentul era format din: Brigada a 5-a Roşiori, 
un batalion din Regimentul 14 Infanterie Roman şi o baterie din Regimentul 4 Artilerie 
Roman. Regimentul 2 Roşiori Bârlad, comandat de locotenent-colonelul Alexandrescu a 
executat, până la data de 18 aprilie, misiuni de patrulare în oraş şi împrejurimi. 

Brigada a S-a Roşiori Bârlad, împreună cu o secție de artilerie, comandată de 
colonelul Emanoil Pop, s-a pus în marş în ziua de 18 aprilie 1919, ora 6%, pe itinerariul: 
Sighet — Hozăâmeză — Teis6, având în cap Regimentul 2 Roşiori Bârlad şi secția de artilerie 
a Regimentului 7 Roşiori. Gruparea a angajat acţiuni militare cu trupele maghiare la Husz 

şi a debuşat în Câmpia Tisei. În ziua de 21 aprilie, ora 12%, regimentul a eliberat 
localitatea Nagy Szăl&s, fiind primit cu steaguri albe de către populaţia locală.“ 

De la data de 24 aprilie şi până la 7 mai, regimentul a eliberat localitățile 
Kiralyhaza, Tisa Nylac, oraşul Beregsaz (unde populaţia i-a primit cu steaguri albe) şi 
oraşul Munkas. Trupele cehești se aflau la numai 50 km distanţă de români. 

În ziua de 8 mai 1919, generalii Prezan şi Mărdărescu au adus mulțumiri trupelor 
române evidenţiate în lupte, printre alte unități fiind nominalizat şi Regimentul 2 Roşiori 
Bârlad. 

La data de 21 mai, comanda unității se afla la Beregsaz, Escadroanele 1 şi 2 şi o 
secție de mitraliere la Batiu, Escadronul 3 la Munkas şi Escadronul 4 la Satu Mare (la 
dispoziţia Grupului „General Olteanu”).* 

În ziua de 6 iunie 1919, Escadroanele 1 şi 3 din Regimentul 2 Roşiori Bârlad au 
realizat contactul cu trupele ceheşti. 

Până la data de 10 iulie, ostaşii regimentului au înaintat pe aliniamentul: Nagy 
Dobrany (Escadronul 2, care apoi a fost detaşat la Sighet), Igneti (Escadronul 1), Munkas 
(Escadronul 3), Bereghasz (Escadronul 4). În această zi, unitatea a fost inspectată de către 
generalul Mărdărescu, comandantul trupelor române din Ungaria.” 

În ziua de 21 iulie 1919, conform Ordinului de Operații nr. 900 al comandantului 
Grupului de Nord, Brigada a S-a Roşiori Bârlad şi Regimentul 2 Roşiori Bârlad s-au 
deplasat, prin marşuri şi pe calea ferată, la Debrețin, sub comanda locotenent-colonelului 
Alexandrescu. Colonelul Emanoil Pop a fost mutat la comanda Brigăzii 5 Călăraşi 
Chişinău.” 

De la 25 şi până la 209 iulie, unitatea a desfăşurat lupte grele şi a înaintat pe 
direcția: Haydu Soboslo — Kisuysalas — Kenghel — Szolnok — Kunheghiaşi, trecând Tisa, în 
ziua de 31 iulie, pe podul de vase realizat de pionerii români.” 

După traversarea Tisei, Regimentul 2 Roşiori Bârlad a înaintat spre Budapesta, 
ocupând localitățile: Heveş, Apati, Fiiget, lasz, Berensz, Tapioszapa, Hatvan, lasz Azod, 
Pezel. În cadrul acestor operațiuni militare au fost capturați mulți prizoneri şi tehnică de 
luptă. 

În ziua de 4 august 1919, ora 16%, regimentul, împreună cu celelalte unităţi 
componente ale Brigăzii a 5-a Roşiori Bârlad, au pătruns în Budapesta, au trecut Dunărea 
pe podul Margareta şi au bivuacat pe malul vestic al Dunării. 

În zilele de 5 şi 6 august s-a explorat, cu patrule şi escadroane, zona Szentendre — 
Pomaz - Coebanka — Pilisverovar — Nagycovacsy — Pato — Tarnec Ecsi, capturându-se 
armament şi muniţii.”* 

Până la sfârşitul lunii august, Regimentul 2 Roşiori Bârlad a executat recunoaşteri 
în localitățile de la vest de Budapesta, a capturat mult armament şi tehnică de luptă, a 
dezarmat gărzile roşii la Estergom şi Gyor, a restabilit ordinea şi liniştea în localităţi, 
primind mulţumiri din partea populaţiei civile.” 

În cursul lunii septembrie, regimentul, aflat sub comanda locotenent-colonelului 
Aurel Marinescu, a dezarmat grupurile de ostaşi roşii, a capturat armament şi tehnică de 
luptă, a asigurat liniştea populaţiei civile. De la 1 octombrie — când guvernul Ungariei şi-a 
asumat răspunderea administrării teritoriului de la vest de Dunăre — efectivele 
regimentului au început retragerea, împreună cu celelalte unități militare din partea vestică 
a Budapestei. 

După traversarea Tisei pe podul de vase de la Kis Kăre, retragerea a continuat pe 
direcția: Csany — Szolnok — Szboslov — Debrețin — Braşov, unde a ajuns la data de 20 
ianuarie 1920. 

Din Braşov, unitatea a fost transportată pe calea ferată, la 28 ianuarie 1920, spre 
Bârlad. La data de 30 ianuarie, regimentul a ajuns la Ghidigeni, a debarcat şi a cantonat 
până pe data de 4 aprilie, când, în zorii zilei, s-a deplasat prin marş la Bârlad. Ostaşii au 
intrat în oraş la ora 8% şi, în faţa catedralei, au fost aşteptaţi de un numeros public. 

La data de 6 mai 1920 s-au sărbătorit 50 de ani de la înființarea regimentului, prilej 
de cinstire a eroilor prin dezvelirea unui monument, în grădina din faţa cazărmii 
Regimentului 2 Roşiori Bârlad. La festivitate au participat comandantul Diviziei a 2-a 
Cavalerie, generalul Constantinidi, şi comandantul Brigăzii 5 Roşiori, generalul Sinescu. 
Comandantul Regimentului 2 Roşiori Bârlad, colonelul Aurel Marinescu a ţinut o 
înălțătoare cuvântare, evidențiind eroismul ostaşilor în şarja de la Prunaru, precum şi în 
luptele purtate la Mărăşeşti şi în Transilvania. Au rămas în istorie cuvintele exprimate cu 
acel prilej: „Părrunşi de o adâncă recunoştinţă faţă de camarazii căzuţi în război, ofiţerii 
şi trupa Regimentului 2 Roşiori desveleac azi acest modest monument pentru a slăvi 
memoria eroilor care acum nu mai sunt în rândurile noastre. Numele iubiților noştri 
camarazi, pierduţi pentru vecie stă azi săpat cu litere de aur pe acest monument, de 
veşnică pomenire, rămânând pentru posteritate ca cel mai scump suvenir pentru bravii 
noştri camarazi ce au pierit în acest război, în Carpaţi, la Dunăre, la Nistru şi la Tisa. 
Aceştia sunt eroii noștri, în frunte cu bravul lor comandant, colonelul Gheorghe 
Naumescu, rănit în câmpiile Dunării, în şarja de cavalerie de la Prunaru şi mort apoi în 
captivitate în Bulgaria; ei au înscris pagina cea mai glorioasă din istoria acestui regiment, 
care disprețuind moartea s-au aruncat în luptă ca flăcăii la nuntă”. 

Manifestarea a continuat cu cuvântul generalului Sinescu, care a citit scrisoarea de 
felicitare a ministrului de război, generalul loan Răşcanu, şi a dezvelit monumentul.” 

La data de 26 septembrie1920, Regimentul 2 Roşiori Bârlad a înființat fanfara 
militară a unității. 

În luna septembrie s-a desfăşurat un concurs de călărie, la Bârlad, între Regimentul 
2 Roşiori Bârlad şi roşiorii din 'Tecuci, toate premiile fiind obținute de bârlădeni. De 
asemenea, în Bârlad s-au ţinut, sub preşedinţia generalului Scărişoreanu, în luna octombrie, 
examenele căpitanilor din cavalerie, în vederea avansării la gradul de maior. Sfârşitul lunii 
octombrie 1-a găsit pe roşiori în aplicaţie de toamnă. 

Conform Ordinului Marelui Stat Major, nr. 136 din 5 decembrie 1920, unitatea — 
aflată în subordinea Diviziei a 2-a Cavalerie laşi — a fost dislocată în Basarabia, de la data 
de 11 decembrie 1920. În acest scop regimentul — având un efectiv de 13 ofiţeri, 324 
călăreți, 392 cai şi 21 trăsuri — s-a deplasat prin marş, pe itinerariul: Bârlad — Sârbi — 
Vaslui — Pribeşti — Buciumeni — Sculeni — Foleşti — Bălți. Deplasarea a fost făcută în 
condiții deosebit de grele — pe ninsoare şi ger — sub comanda colonelului Aurel 
Marinescu.'5 

La data de 20 decembrie 1920, regimentul a intrat în Bălți, subordonându-se din 
punct de vedere operativ Diviziei a 2-a Infanterie. 

Până-n toamna anului 1921, regimentul a executat instrucția ostaşilor săi, precum 
Şi a tinerilor moldoveni care au contribuit la formarea unor unități proprii, aparținând 
teritoriului dintre Prut şi Nistru. Tot în această perioadă, unitatea a participat la asigurarea 
ordinei interioare, a pazei graniţei de est şi a ajutat țăranii la efectuarea muncilor agricole 
de primăvară, vară şi toamnă. 

După revenirea în garnizoana Bârlad, regimentul a desfăşurat instrucţia recruților 
ŞI a concentraţilor, în cazarmă şi în Lunca Bârladului, prin marşuri şi manevre de toamnă, 
în cooperare cu unitățile militare din Divizia a 21-a Infanterie şi Divizia a 2-a Cavalerie. 

Cu prilejul aniversării a 65 de ani de la dramaticul şi gloriosul episod petrecut în 
localitatea Prunaru din județul Teleorman, Marele Stat Major a hotărât, în anul 1930, ca în 
titulatura unităţii de roşiori să se adauge numele „Punaru”. Cu acest prilej, în oraşul Bârlad 
s-a organizat o frumoasă festivitate încheiată cu o paradă militară la care au participat toate 
unităţile din garnizoană. 

În memoria celor căzuţi la datorie şi ca un omagiu adus lor, şi armei cavaleriei, în 
general, la 8 iunie 1930, pe locul luptelor de la Prunaru a fost ridicat un frumos monument. 

În anii care au urmat, efectivele regimentului au desfăşurat antrenamente, marşuri, 
aplicații militare şi manevre în zona viitoarelor acţiuni de luptă din timpul celui de al 
doilea război mondial. 

La data de 22 iunie 1941, conform Directivei nr. 1798, armata a trecut pe picior de 
război. Regimentul 2 Roşiori „Prunaru” Bârlad nu a făcut parte, de la început, din armata 
operativă. 

Conform Ordinului Marelui Stat Major, nr. 127.398 din1941, la data de 3 iulie 
1941 au fost mobilizate pentru zona de operații părțile activă şi complementară ale 
regimentului. 

În ziua de 12 iulie 1941, generalul Marin Manafu, comandantul Brigăzii 1-a Mixte 
de Cavalerie, a inspectat regimentul pentru a stabili stadiul de pregătire a efectivelor pentru 
mobilizare. 

Transportul efectivelor pentru zona frontului a început la 18 iulie, derulându-se 
până la 24 iulie. Regimentul a fost organizat în opt eşaloane care cuprindeau: 28 ofițeri 
activi, 16 ofiţeri de rezervă, 25 subofiţeri activi, 8 subofițeri de rezervă, 1490 călăreți şi 
1639 cai.” 

Ordinea de bătaie a Regimentului 2 Roşiori „Prunaru” Bârlad a fost: comandantul 
unităţii, colonelul Nicolae Brătianu; comandantul secund, locotenent-colonelul Vasile 
Pleşoianu; comandantul Divizionului 1 (care avea în subordine două escadroane a câte 4 
plutoane fiecare), căpitanul Nicolae Zidaru; comandantul Divizionul 2 (care avea aceeaşi 
organizare ca a Divizionului 1), maiorul Constantin Dolejan; comandantul Escadronului 
Mitraliere, căpitanul Dumitru Tutunaru. Din organica regimentului mai făceau parte 
Escadronul Specialităţi Subofiţeri şi Escadronul Mitraliere Subofiţeri.* 

În ziua de 23 iulie 1941, ora 17700. comandantul Brigăzii l-a Mixte Cavalerie a dat 
ordinul de deplasare a Regimentului 2 Roşiori „Prunaru” Bârlad pe itinerariul: Bârlad — 
Zorleni — Rânzeşti — Iargara — Rezeni — Mileştii Mici — Grătieşti — Ciopleni. În noaptea de 
2 spre 3 august s-a început deplasarea spre Nistru, care a fost traversat la ora 6 dimineaţa. 
După trecerea în Ucraina, regimentul s-a deplasat prin marş pe itinerariul Dubăsari — 
Carantin — Kalinovka şi a participat la operațiunea militară Odessa.! 

Regimentul a înaintat pe front, purtând lupte foarte grele, şi a reuşit să ocupe — în 
ziua de 3 august — capul de pod din nord-estul localității Roghi. Ulterior a continuat 
deplasarea pe ruta Feodorvca — Grigorovka — Elenovka -— lolignova — Alexandrovka, a 
interceptat calea ferată Kiev — Odessa şi a ajutat unitățile române şi germane să dezvolte 
ofensiva împotriva inamicului." 

În zilele de 4-7 august, regimentul a dat lupte extrem de dure cu forţele ruse. În 
aceste zile au murit 3 ofițeri şi 15 călăreți şi au fost răniți 22 de călăreți. Ostaşii 
regimentului au luat 182 de prizoneri ruşi şi au găsit 180 morţi pe câmpul de luptă.“ 

În perioada 8-10 august, Regimentul 2 Roşiori „Prunaru” Bârlad, în cooperare cu 
Regimentul 1 Roşiori, au înaintat, sub un puternic bombardament de aviaţie şi artilerie 
inamică, pe traseul: Catargi, Romanova, Bucinova, Bielca, Severinovka, Adanovka, 

Tarasovka, Alexandrovka. Ei au atacat frontal şi prin învăluire, pierzând în luptă 4 ofițeri şi 
41 ostaşi şi reuşind să captureze 122 de prizoneri, armament şi tehnică de luptă.5* 

După două zile de cantonament la Spiridonovka, unde, datorită bombardamentului 
inamicului, au fost răniți 2 soldați şi 10 cai, regimentul a înaintat — în cooperare cu 
Regimentul | Roşiori şi Regimentul 35 Infanterie — pe direcția Bujalâc — Budinovka, 
extinzând frontul până la Marea Neagră şi interzicând trupelor ruse să se retragă prin 
Alexandrovka spre Nicolaevka. 

Până la 18 august unitatea a pierdut pe ofițerii: locotenent-colonelul Vasile 
Pleşoianu (comandant secund), căpitanul Vasile Panaitescu, locotenentul Mihail Potlog, 
sublocotenentul lon Niţescu, sublocotenentul Olimpiu Vasiliu, căpitanul Raul Cârlova şi 
sublocotenentul Gheorghe Anghelescu. În aceste lupte au pierit şi 68 de ostaşi, reuşindu-se 
capturarea a 92 de prizoneri şi a unei mari cantităţi de tehnică de luptă.% 

Datorită marilor pierderi, unitatea a fost retrasă din linia I-a şi a fost înlocuită cu 
Regimentul 3 Roşiori, cu începere de la data de 24 august. Regimentul 2 Roşiori „Prunaru” 
Bârlad a fost trimis pentru reorganizare şi odihnă în localităţile Antonov şi Condicevo. În 
perioada 7-24 august, regimentul a pierdut în timpul confruntărilor militare: 21 ofițeri, 7 
subofiţeri, 358 călăreți şi 363 cai.% 

După o scurtă perioadă de odihnă, în ziua de 27 august, unitatea a fost deplasată pe 
linia frontului, cucerind, până la 31 august, satele Mihailovka şi Protopovka. Până la data 
de 20 octombrie, ostaşii regimentului, în cooperare cu cei ai Regimentelor 22 Infanterie 
Târgovişte şi 89 Infanterie Braşov au luptat cu eroism înpotriva unui inamic care se agăța 
cu disperare de fiecare brazdă de pământ. În acest timp, unitatea a desfăşurat manevre şi 
acțiuni de hărțuire a trupelor ruse, pricinuindu-le pierderi în oameni şi tehnică de luptă. 
Epuizat fizic şi moral, cu rândurile rărite, regimentul a fost înlocuit de pe poziţie, la data de 
2 octombrie, şi s-a retras la Bujalâc şi Berezovka. În ziua de 12 octombrie, pe platoul 
localităţii Berezovka au fost citite ordinele de decorare a efectivelor regimentului.“ 

În ziua de 16 octombrie a căzut Odessa. Regimentul 2 Roşiori „Prunaru” Bârlad a 
primit ordin să-şi amenajeze cantonamentul de iarnă, împreună cu alte unități militare din 
armata română. 

La data de 27 octombrie, unitatea a primit Ordinul de Operații al Brigăzii l-a 
Mixte de Cavalerie pentru executarea pazei, asigurarea siguranței şi exploatării în judeţul 
Berezovka şi nordul județului Oceacov. Regimentului i-a fost afectat un divizion de 
artilerie călăreaţă. Întrucât colonelul Brătianu a fost numit comandant secund al Brigăzii 1- 
a Mixte Cavalerie, la comanda Regimentului 2 Roşiori „Prunaru” Bârlad a fost numit 
locotenent-colonelul Gheorghe Tomescu.“ 

Până la sfârşitul anului 1941, regimentul a executat instrucţia efectivelor şi a 
participat la îndeplinirea unor misiuni de pază şi apărare a graniței stabilite pe râul Bug şi 
la deszăpezirea şoselelor şi a principalelor căi de acces. 

În ziua de 10 noiembrie, regimentul a fost citat prin Ordinul de Zi nr. 56, din 4 
noiembrie 1941, pentru bravura şi tenacitatea de care a dat dovadă în executarea misiunilor 
primite.S5 

În lunile ianuarie-martie 1942, unitatea a executat misiuni de pază şi a luat parte la 
acțiunile de deszăpezire a şoselei Odessa-Nicolaev, pe porțiunea Fedorovka —Neceainoe. 
Tot în această perioadă a fost asigurată şi paza prizonierilor care lucrau la repararea şoselei 
Odessa-Nicolaev, precum şi la operațiile de reparare a unui pod peste râul Bug. 

Conform Ordinului Marelui Stat Major, nr. 23.777 din 1942, începând de la 15 
martie, brigăzile mixte de cavalerie şi vânători de munte au luat denumirea de divizii. 
Conform Ordinului Diviziei l-a Cavalerie, Regimentul 2 Roşiori „Prunaru” Bârlad a fost 


107 


deplasat în zona Antonov — Kondicevo — Spiridonovka pentru îndeplinirea unor misiuni de 
pază, siguranță, control şi exploatare. La data de 21 iunie regimentul a fost deplasat la 
Vasilievska, pentru îndeplinirea aceloraşi misiuni.5% 

Din cauza lipsei de cai, în luna iulie regimentul a fost reorganizat pe 6 escadroane. 
Această situaţie a fost ordonată cu prilejul inspecției efectuate de către comandantul 
Armatei a 3-a, generalul de corp de armată Petre Dumitrescu, comandantul Corpului 2 
Armată, generalul de divizie Nicolae Dăscălescu şi comandantul Diviziei 1-a Cavalerie, 
colonelul Gheorghe Georgescu.” 

După ce regimentul a fost dotat cu 4 tunuri anti-car, calibru 45 mm, a primit ordin 
de deplasare spre est, pentru a participa la Operaţiunea Stalingrad (bătălia de pe Don), pe 
itinerariul: Nikolaev, Trihati, Mariopol, Zaporoje, Rostov, Alexeevka, Sara, Stăniţa, 
Mankovo, Russakoff, Sutnikov. De la 1 august la 9 septembrie — atâta timp cât regimentul 
a ocupat poziţii de luptă — au fost parcurşi, prin marş, 2419 km, ceea ce a contribuit la 
oboseala fizică şi psihică a oamenilor şi la epuizarea cailor.” 

În ziua de 10 septembrie, ora 120; în baza Ordinului Diviziei 1 Cavalerie, 
regimentul, având în componenţă 48 de ofițeri, 56 subofiţeri, 1633 de ostaşi, 1340 cai şi 
173 căruţe a ocupat poziție de luptă în zona de sud a localităţii Donin şi în estul localității 
Logovski, înlocuind Regimentul 767 Infanterie german.” 

La 28 septembrie 1942, unitatea a înlocuit Regimentul 22 Infanterie Târgovişte în 
zona Kletskaia.% 

Până la sfârşitul lunii ianuarie 1943, regimentul a participat la lupte foarte grele, 
având mari pierderi în oameni, cai şi tehnică de luptă, pierderi datorate condiţiilor aspre de 
climă (temperaturi scăzute, zăpadă abundentă), lipsei echipamentului adecvat pentru 
oameni, insuficienţei în aprovizionarea cu alimente şi furaje, epuizării munițiilor, lipsei 
mijloacelor de apărare împotriva tancurilor. 

După înapoierea în țară, regimentul a fost dislocat la Timişoara, pentru refacere şi 
continuarea procesului de instrucţie. 

În luna martie 1944, în baza Ordinului nr. 2500 al Diviziei l-a Cavalerie, 
regimentul a fost dislocat în zona Bârlad.” 

Presiunea executată de armata sovetică pe frontul laşi-Chişinău a impus 
redislocarea unor unități militare în Basarabia, între care şi Regimentul 2 Roşiori 
„Prunaru” Bârlad, misiune pusă în practică în luna mai. 

Lunile iunie, iulie şi august 1944 au prilejuit cadrelor şi ostaşilor regimentului 
participarea la lupte înverşunate, de stăvilire a înaintării inamicului. În ciuda oboselii fizice 
şi morale, a temperaturilor ridicate pe timpul luptelor şi a micşorării resurselor tehnice, 
ostaşii s-au opus cu dârzenie forțelor ruse. 

În zilele de 22 şi 23 august, regimentul a fost nevoit să traverseze rapid Prutul, să 
iasă din dispozitivul de luptă şi să se deplaseze pe itinerariul Ferul Mic — Deleni — 
Alexăndreni — Cahul — Oancea — Brăneşti, staționând la 15 km de Galaţi. 

De la Brăneşti a urmat retragerea la Tuluceşti — Şendreni — Cazasul — Romanul — 
Ianca — Filipeşti — Făurei — Vizireni — Cotul Ciorii — Cilibia — Caragelele — Albeşti — 
Sălcioara — Smeeni — Amarul — Grădiştea — Boldeşti — Sălciile — Adâncata — Răduleşti — 
Gherghița — Potigrafu — Poienarii Apostoli — Poienarii Burchii — 'Tinosu — Şirna, unde a 
ajuns 31 august 1944. Marea oboseală a oamenilor a impus un cantonament la Răzvad, în 
judeţul Dâmboviţa. 

În perioada 1-15 septembrie, regimentul s-a retras spre Pucioasa — Azuga — 
Predeal — Râşnov — Făgăraş — Agnita — Mediaş, cu pauze necesare pentru refacere şi 
aprovizionare cu echipament, alimente, cai şi furaje.* 

La sfârşitul lunii septembrie, în urma unei perioade de refacere, regimentul a fost 
dotat cu echipament, cai, furaje şi i s-au asigurat 3 tunuri de 75 mm. 

În luna octombrie 1944, unitatea a contribuit la eliberarea părții de nord a 
Transilvaniei, răpită în mod samavolnic prin Dictatul de la Viena, din 30 august 1940. 
Regimentul s-a deplasat, prin lupte dârze, pe itinerariul: Cluj — Floreşti — Zalău — Jibou — 
Carei.” 

Sub comanda locotenent-colonelului Gheorghe Georgescu, unitatea a participat la 
eliberarea Ungariei, în perioada 25 octombrie 1944-15 ianuarie 1945, acționând în 
subordinea Diviziei l-a Cavalerie, pe direcția: Berveni — Matesalka — Daboş — Carasz — 
Dombrad — Viss — Zalkod — Tatachenez. A urmat traversarea râului 'Tisa, pe la 'Tiszal6k, şi 
apoi deplasarea pe ruta Regheaza —- Abanjkal — Bodrog - Nifalo — Fâny — Viszoly — 
Vilmany — Gânc — Also — Novay — Tornd — Batka — lanok — Zarnă — Odalfalva — masivul 
Hegyalja.% 

De la data de 15 ianuarie, Regimentul 2 Roşiori „Prunaru” Bârlad a participat la 
eliberarea Cehoslovaciei, sub comanda locotenent-colonelului Atanasie Popescu, înaintând 
şi contribuind la eliberarea multor localitaţi, dintre care pot fi reţinute: Pila, Polom, 
Clenovetz, Havrilov, Bee, Raş, Isofala, Borosnov, Ploska, Gârliţa, Kracova, Dolina, Balog, 
Bukovina, Ocsova, Slatyna, Aspeilic (masivul Javorina), Blaufus, Pergy, Gor Stubuia, 
Bodorova, Novaki, Radişte, Banovşe, Cohanoviţe, Skodak, Rubaniţe, Rutvoty, Gorny, 
Zavârka, Vâlci . 

În luna mai 1945, regimentul a ajuns, împreună cu Divizia l-a Cavalerie, până la 
60 km de Praga, în satul Odranet, unde a făcut bivuac. 

La data de 10 iunie, regimentul — sub comanda Diviziei l-a Cavalerie — a început 
retragerea spre ţară şi, în ziua de 1 august 1945, a fost primit triumfal în garnizoana 
Timişoara. Unitatea a defilat în faţa comandantului Armatei 1-a, generalul Vasile Atanasiu, 
a comandantului Diviziei l-a Cavalerie, colonelul Constantin Talpeş şi a unui numeros 
public.” 

Sub comanda colonelului Atanase Popescu, regimentul a reparat şi îmbunătățit 
spaţiile de cazare în cazarma „TAPIA”, a desfăşurat procesul de instrucţie a efectivelor şi a 
participat la refacerea economiei distruse de război. 

Din decembrie 1946 şi până în iunie 1947, comandant de unitate a fost locotenent- 
colonelul Teodor Șerbănescu. 

La data de 20 august 1947, unitatea a fost dislocată din nou în garnizoana Bârlad, 
contopind şi desființând Regimentul 12 Călăraşi. 

Cu începere de la data de 1 august 1948, regimentul a fost mutat la Târgovişte, 
unde a organizat Brigada a 2-a Cavalerie. La începutul anului 1949, unitatea şi-a schimbat 
denumirea în Regimentul 2 Cavalerie, în toamna anului 1941 a devenit Regimentul 119 
Cavalerie, iar la 1 octombrie 1954 unitatea a fost desființată. 

XI 


REGIMENTUL 3 ROŞIORI „ALBA IULIA” BÂRLAD 


Unitatea moşteneşte tradiţiile de luptă ale celor trei plutoane de jandarmi înființate 
la Cahul, Ismail şi Bolgrad (localități cedate Moldovei după Congresul de Pace de la Paris 
din 1856), a escadroanelor mixte din Moldova (create în 1867), a Escadronului 4 ataşat 
Regimentului 5 Călăraşi Galaţi (înfiinţat în anul 1877, participant activ la luptele de la 
Plevna, Smârdan, şi Vidin), a Regimentului de Călăraşi Bucureşti (format cu ajutorul 
Escadronului 4 Bucureşti în 1878, transferat în Dobrogea în anul 1879), a Regimentului 12 
Călăraşi (format de Regimentul 3 Roşiori în anul 1880) şi a Regimentului 12 Jandarmi 
Călări (format în anul 1881, luna aprilie, tot de către Regimentul 3 Roşiori). 

În anul 1884, Regimentul 12 Jandarmi Călări a fost dislocat în Bucureşti, din 
Dobrogea, având în componență: 20 ofițeri, 467 oameni-trupă şi 361 cai. Unitatea a luat 
denumirea de Regimentul 3 Roşiori în iulie 1884, avându-l comandant pe colonelul 
Dumitru Salamin. Regimentul purta uniforma roşiorilor, de culoare verde. 

În anul 1888 — sub comanda maiorului Gheorghe Cialâc — regimentul a fost mutat 
în Dobrogea: statul major şi Escadronul 1 la Constanţa, Escadronul 2 la Mangalia, 
Escadroanele 3 şi 4 la Tulcea.” 

La data de 1 iulie 1890, sub comanda colonelului Constantin Roşianu, regimentul 
a fost mutat în Bucureşti, fiind inspectat la scurt timp de către generalul Creţianu, care era 
comandantul Diviziei Independente de Cavalerie, şi şeful de stat major al diviziei, 
căpitanul Alexandru Averescu. 

În anii 1891-1893, Regimentul 3 Roşiori a desfăşurat marşuri şi manevre militare 
în zonele Târgovişte, Ploieşti şi Slobozia unde a staționat un an de zile. 

Regimentul a desfăşurat aplicații şi manevre militare de mare amploare, în 
perioada anilor 1894-1896, în Dobrogea, Moldova (Tecuci, Vaslui, Bârlad) şi Muntenia 
(Buzău, Ploieşti, Bucureşti), sub comanda colonelului Grigore Zosima.* 

Sub comanda coloneilor Nicolae Alexandrescu, Gheorghe Florescu şi Ioan 
Toplicescu, regimentul a desfăşurat aplicaţii şi manevre militare, în perioada 1897-1900, în 
zonele: Focşani, Bacău, Bârlad, Galaţi, Bucureşti, Brăila, Dobrogea, Prahova, fiind bine 
apreciat de generalii Alexandru Candiano-Popescu şi loan Băicoianu.” 

În anii 1900-1903, regimentul a fost dislocat în garnizoana Tecuci şi, la sfârşitul 
anului 1903, a revenit în garnizoana Bucureşti. 

Unitatea a participat la manevre militare în perioada anilor 1903-1905 în zonele: 
Dolj, Prahova, Roman. 

La încheierea manevrelor militare din zona Roman, prin Înaltul Decret Regal, nr. 
1481 din 21 martie 1905, Regimentul 3 Roşiori a fost dislocat în garnizoana Bârlad, având 
în componenţă: 27 ofițeri, 506 oameni-trupă, 609 cai. Unitatea a ocupat cazarma 
„Principele Ferdinand”, care fusese eliberată de către Regimentul 2 Roşiori, după mutarea 
lui la Bucureşti. 

În anul 1906, în cazarmă a fost realizat un cazinou şi o popotă pentru ofițeri, la 
inaugurare fiind invitate şi cadre aparținând Regimentului 4 Roşiori şi Regimentului 12 
„Cantemir” Bârlad.“ 

Regimentul a fost mutat, în perioada 2 martie-20 iunie 1906, în cazarma „Mihai 
Bravu” din Bucureşti şi, în luna august, a participat la manevre militare în zonele: Brăila, 

Dobrogea, Slobozia, Ploieşti. Unitatea s-a înapoiat în garnizoana Bârlad, în ziua de 2 
octombrie 1906. 

Efectivele Regimentului 3 Roşiori Bârlad au participat, în anul 1907, la înăbuşirea 
răscoalelor ţărăneşti din judeţele Iasi (în localităţile Târgu Frumos, Podul Iloaiei, Bivolari) 
şi Vaslui.” 

Regimentul a participat la manevre militare în Dobrogea, în anii 1907-1910. La 
data de 1 aprilie 1910, la comanda unităţii a fost numit colonelul Emil Pretorial, iar la 31 
martie 1911, colonelul Aristide Steriade. Sub comanda acestor străluciți ofițeri s-a 
intensificat instrucţia efectivelor în zona Bârlad şi în cadrul manevrelor militare de mare 
amploare, din zonele: Iaşi, Vaslui, Roman, Bacău, Brăila, Prahova, Bucureşti.ă 

Prin Înaltul Decret Regal, nr. 4609 din 20 iunie 1913, la data de 23 iunie, 
Regimentul 3 Roşiori Bârlad a fost mobilizat — sub comanda colonelului Aristide Steriade 
— pentru participarea la al doilea război balcanic, având în componenţă: Escadronul 1 
(comandat de căpitanul Constantin Popeia), Escadronul 2 (comandat de căpitanul 
Constantin Gorzeanu), Escadronul 3 (comandat de căpitanul Constantin Gheorghiu), 
Escadronul 4 (comandat de maiorul lon Negulescu, care comanda şi Divizionul 1). 
Itinerariul de deplasare şi luptă a fost: Bârlad — Giurgiu — Alexandria — Turnu Măgurele — 
Corabia — Dăbuleni — Bechet — Rahova — Lehcevo — Gutloviţa — Ferdinand — Bercoviţa — 
Slatina — Studena — Buciu — Brusati — Cosorae.” 

De la data de 4 august, Regimentul 3 Roşiori Bârlad s-a retras de pe teritoriul 
Bulgariei şi a intrat în cazarma din garnizoana de reşedinţă la 21 august.! 

La data de 16 mai 1914, drapelul regimentului, precum şi o parte a cadrelor şi 
ostaşilor, au fost decoraţi cu Medalia „Avântul”. 

În toamna anului 1914 şi vara anului 1915 s-au desfăşurat mari manevre militare 
sub comanda Diviziei a 2-a Cavalerie laşi, manevre la care a participat şi Regimentul 3 
Roşiori Bârlad în zonele: Bârlad, Dolhasca, Lespezi, Paşcani..! 

Prin Înaltul Decret Regal, nr. 2784 din data de 15 august 1916, din Regimentul 3 
Roşiori Bârlad au fost mobilizați să participe la războiul pentru întregirea neamului 
românesc: 26 ofiţeri, 500 călăreţi, 549 cai, 25 trăsuri. Efectivele au fost îmbarcate, în ziua 
de 16 august, în trei trenuri cu destinaţia Târgu Ocna.” 

De la Târgu Ocna, efectivele regimentului s-au deplasat călare la Dărmăneşti 
(Divizionul 1), iar Divizionul 2 a fost pus la dispoziția Grupului Oituz, comandat de 
generalul Petala. 

La data de 20 august, partea complementară — comandată de căpitanul Eduard 
Castano şi compusă din 3 ofițeri, 428 călăreți şi 431 cai — s-a deplasat în zona frontului, pe 
Jos, urmând itinerariul Podul Turcului — Adjud — Oneşti — Oituz — Breţcu — Nagy — 
Nynytod, contactând Regimentul 3 Roşiori Bârlad, partea activă. 

De la 31 august, regimentul, cu efectivele complete, a înaintat prin lupte spre: 
Biksad — Tuşnad — Csik — Zsogod — Dalia — Benek —-Homorod — St. Marton. 

La data de 26 septembrie 1916, Marele Stat Major al armatei române a ordonat 
retragerea tuturor forțelor militare pe aliniamentul Carpaţilor, ca urmare a faptului că 
România a fost atacată din sud de către forțele reunite ale Armatei a 9-a germană şi trupele 
bulgare, dar şi ca urmare a sporirii efectivelor armatelor Austro-Ungariei în zona de nord 
şi centrală a Transilvaniei. 

Regimentul 3 Roşiori Bârlad s-a retras pe itinerariul: Kesdi — Vasarheli — Lemeni 
— defileul Breţcu — Hârja — Cârja — Grozeşti —mănăstirea Caşin, lăsând în urmă populația 
civilă românească, dezamăgită şi în mare suferinţă.“ 

La data de 14 octombrie, sub comanda locotenent-colonelului Augustin Romano, 
regimentul s-a deplasat, în marş, spre localitatea Adjud, unde s-a îmbarcat în tren, în ziua 
de 15 octombrie. Debarcarea a avut loc în ziua de 16 octombrie, la Budeşti şi Curcani, în 
judeţul Teleorman. De aici s-a deplasat prin marş pe traseul: Crivăţ — Şoldana — Podul 
Lupei — Rasa — Ciocăneşti. Sub comanda colonelului Aristide Steriade, revenit la comanda 
regimentului, unitatea a executat misiuni de pază şi instrucție. 

În zilele de 12-14 noiembrie 1916, regimentul a purtat lupte grele la Budeşti- 
Teleorman şi, la data de 15 noiembrie, a început retragerea în urma unor lupte crâncene 
date la Ghimpați. Unitatea a fost pusă la dispoziția Diviziei 21 Infanterie Galaţi şi a fost 
nevoită să se retragă în urma unor lupte grele, pe traseul: Bragadiru — Măgurele — Băneşti — 
Ştefăneşti — Ciochina — Viziru. De la data de 1 decembrie, ea a continuat retragerea prin 
marş pe itinerariul: Perişoru — Râmnicu Sărat — Măcrina — Păuşeşti — Tecuci — Bârlad 
(cantonament o zi) — Vaslui — Pribeşti — laşi (cantonament 3 zile în cartierul Nicolina) — 
Podul Iloaiei — Târgu Frumos — Deleni — Coşula — Botoşani — Burdujeni (cantonament cu 
începere de la 21 decembrie 1916 pentru: refacerea efectivelor, igiena personalului şi a 
animalelor, amenajarea spaţiilor de cazare şi de instrucţie). !5 

Sub comanda colonelului Cleante Davidoglu, la data de 16 mai 1917 regimentul s- 
a mutat la Bivolu Mare, în Botoşani. De la 12 iulie, sub comanda locotenent-colonelului 
Gheorghe Manu, unitatea a fost mutată la Suhărău, urmând ca la 26 iulie să fie dislocată la 
Dorohoi (cantonament la Vorniceni). Aici au fost decoraţi 6 ostaşi cu Medalia „Virtutea 
Militară” şi 37 de ostaşi cu Medalia „Bărbăţie şi Credinţă”. 

Pe data de 28 iulie, unitatea a fost îmbarcată în tren, în gara Scânteia din judeţul 
Vaslui şi a debarcat la Frunzeasca, în judeţul Tutova. Seara, regimentul a fost deplasat, 
prin marş, la Drăgăneşti (Tecuci), în cursul nopţii ocupând dispozitivul de luptă de la 
Movilenii de Sus până la Cărăşelu, din judeţul Tecuci. Pe timpul misiunii de luptă, unitatea 
a suportat cu stoicism bombardamentele aviației şi artileriei inamicului. 

În ziua de 13 august 1917, poziţia regimentului a fost inspectată de către Principele 
Carol al II-lea, împreună cu generalul Constantin Sinescu, comandantul cavaleriei. 

Până la sfârşitul lunii noiembrie au avut loc puternice schimburi de foc cu 
inamicul. La data de 22 decembrie, Regimentul 3 Roşiori Bârlad a trecut în subordinea 
Diviziei l-a Cavalerie." 

În lunile ianuarie-martie 1918, Regimentul 3 Roşiori Bârlad a executat misiuni de 
pază a frontului. La data de 27 martie, unitatea a fost detaşată în Basarabia, deplasându-se 
prin marş pe itinerariul: Drăgăneşti — Roşieşti — Berezău — Leova. Începând cu data de 2 
aprilie, ea şi-a continuat marşul pe itinerariul: Leova — Cazanciuc — Comrat (cantonament 
pe 3 aprilie), pentru ca la 24 mai să se deplaseze la Leova, unde a îndeplinit, ca si în 
celelalte zone, misiuni de asigurare a ordinii interioare, dezarmare a bolşevicilor şi 
capturare de muniţie şi armament. 

La data de 1 iulie 1918, armata a trecut pe picior de pace. Sub comanda 
colonelului Grigore Odobescu, regimentul a fost dislocat, la data de 19 iulie, la 
Romanovca, fiind inspectat de generalul Alexandru Constantinide, care era comandantul 
Diviziei a 2-a Cavalerie laşi. În perioada 18 septembrie-16 octombrie, unitatea a fost 
cantonată la Leova. 

În ziua de 16 octombrie Regimentul 3 Roşiori Bârlad a început deplasarea spre 
Fălticeni, pentru a ajuta Divizia a 8-a Infanterie să combată acțiunile de contrabandă ale 
ucrainienilor şi ruşilor din Bucovina.” 

Cu începere de la data de 25 octombrie, regimentul s-a deplasat la Gura Humorului 
ŞI Suceava, unde a luptat împotriva trupelor germane şi a bandiţilor din aceste județe. 

La data de 11 ianuarie 1919, Divizionul 1 a fost pus la dispoziția Diviziei a 8-a 
Infanterie, fiind trimis la Cernăuţi. La 20 februarie, Escadronul 2 a fost deplasat la 
Storojineţ. 

La data de 1 aprilie, Escadronul 1 se afla la Gura Humorului, Escadronul 2 la 
Rădăuți, Escadronul 3 la Câmpulung Moldovenesc şi Escadronul 4 la Siret. 

Cu începere de la data de 24 mai, colonelul Odobescu a fost numit comandant al 
judeţelor Storojineţ, Văscăuţi, Coţman şi Cernăuţi, cu postul de comandă la Saidagura. 

În luna mai 1919, escadroanele Regimentului 3 Roşiori Bârlad au ocupat 
localitățile de sub stăpânirea Austro-Ungariei, executând misiuni de dezarmare, asigurare a 
ordinii interioare şi pază, iar în luna iunie s-au deplasat pe Nistru, unde au dat lupte grele 
cu trupele ucrainiene.” 

De la data de 5 iulie, regimentul a fost trimis în Transilvania şi apoi în Ungaria, la 
dispoziția Diviziei l-a Cavalerie, şi a luptat până la 19 septembrie, când a început 
deplasarea spre Arad, unde a asigurat paza podurilor de pe Mureş şi a desfăşurat 
instrucţie.” 

Conform ordinelor eşaloanelor superioare, la data de 2 februarie 1920, regimentul 
a început deplasarea spre Bârlad, ajungând în garnizoana de reşedinţă la 10 februarie. Aici 
1 s-au asigurat condiţii de refacere, au fost demobilizate contingentele 1914 şi 1915 şi apoi, 
de la 1 mai, şi contingentul 1916. În această perioadă s-a desfăşurat instrucţie în cazarmă şi 
în zonă. 

Conform ordinelor Diviziei a 2-a Cavalerie Iaşi şi a Brigăzii a S-a Roşiori Bârlad, 
de la 11 decembrie 1920, Regimentul 3 Roşiori Bârlad, având 13 ofiţeri, 270 călăreţi, 366 
cai şi 24 trăsuri, s-a deplasat, prin marş, în Basarabia, pe itinerariul: Albeşti — Vaslui — 
Coropceni —- Bucium — Sculeni - Romani — Călugăru — Bălţi, subordonându-se 
administrativ Diviziei l-a Cavalerie şi operativ Diviziei a 2-a Infanterie. În zona Bălți a 
executat instrucţie şi manevre tactice.” 

În luna martie, colonelul Odobescu a fost numit la comanda Brigăzii a 5-a Roşiori 
Bârlad, iar la comanda Regimentului 3 Roşiori Bârlad a urmat colonelul Heinrich 
Friedrich, care a condus unitatea la aplicaţia din zonă. În această perioadă, regimentul a 
fost inspectat de generalul Lupescu, comandantul trupelor de est, şi generalul 
Constantinide, comandantul Diviziei a 2-a Cavalerie Iaşi.” 

La 31 martie au fost demobilizate contingentele 1918 şi 1919. 

Pe data de 1 aprilie 1921, armata a trecut la starea de pace. De la această dată şi 
până la 1 august 1921, regimentul a executat instrucție în cazarmă şi în împrejurimile 
Bârladului, a asigurat ordinea interioară şi a participat la combaterea jafurilor în judeţul 
Bălţi, acţionând în trei zone: Zăbriceni, Făleşti, Corneşti.2* 

În ziua de 10 octombrie, Regimentul 3 Roşiori Bârlad s-a deplasat, împreună cu 
Brigada a 5-a Roşiori, la Orhei şi Buicani, în zona Chişinău, asigurând ordinea şi paza în 
zonă. 

La data de 10 noiembrie 1921, prin Ordinul nr. 10.414 al Diviziei a 2-a Cavalerie 
Iaşi, Brigada a S-a Roşiori Bârlad s-a transformat în Brigada a 4-a Roşiori Bârlad, cartierul 
său fiind mobilizat de către Regimentul 3 Roşiori Bârlad. 

La data de 1 mai 1922, comanda Regimentului 3 Roşiori Bârlad, asigurată de 
locotenent-colonelul Vladimir Movilă, a fost mutată, în scop operativ, la Bălți. La Orhei a 
rămas Divizionul 1 şi la Buicani (Chişinău) Divizionul 2. La 28 iunie au sosit de la Bârlad 
3 ofiţeri, 4 reangajaţi şi 346 recruți.” 

La data de 24 octombrie, după înapoierea drapelului de luptă de la Alba Iulia — 
unde a participat la încoronarea regelui tuturor românilor — regimentul a fost mutat la 
Chişinău, în cazarma Buicani. 

În ziua de 1 decembrie 1922, au fost decoraţi 5 ofițeri cu Ordinul „Coroana 
României” şi 10 subofiţeri cu Medalia „Serviciul Credincios”. 

De la 15 februarie 1923, a început instrucția pe 4 perioade, de câte o lună şi 
Jumătate fiecare. La data de 1 aprilie 1923, regimentul avea următoarea ordine de bătaie: 
comandantul unităţii, locotenent-colonelul Vladimir Movilă; comandantul Divizionului 1, 
locotenent-colonelul Constantin Cica; comandantul Divizionului 2, maiorul Dumitru 
Arabu. 

De la data de 1 aprilie 1923, regimentul s-a organizat pe 4 escadroane, un escadron 
de mitraliere, un pluton specialități, un escadron trupă stat major şi un escadron depozit (la 
Târgovişte). Teritoritoriile de recrutare erau: Cantemir (Tutova), Buzău, Râmnicu Sărat, 
Siret (Galaţi), Orhei şi Ismail. Garnizoana definitivă a regimentului s-a stabilit în oraşul 
Chişinău, împreună cu Brigada a 4-a Roşiori. Tot acum, Divizia a 2-a Cavalerie a fost 
cartiruită la laşi şi Comandamentul Militar al Basarabiei a fost stabilit în garnizoana 
Chişinău.” 

Regimentul 3 Roşiori a participat la manevrele militare din 1924 din Muntenia 
(sub comanda colonelului Gheorghe Andronescu), din 1926 din zona Buzău (sub comanda 
colonelului Horia Dragomirescu), din 1927 din zona Ploieşti (sub comanda colonelului 
Ioan Carp), din 1928 din zona Prahova, din 1929 din zona Râmnicu-Sărat, din 1932 din 
zona laşi-Roman (sub comanda locotenent-colonelului Alexandru Georgescu), din 1934 
din zona Galaţi (sub comanda colonelului Alexandru Georgescu), din 1935 din zona Cahul 
(sub comanda colonelului Alexandru Georgescu), din 1936 din Basarabia, din 1938 din 
zona Galaţi (sub comanda locotenent-colonelului Aurel Dobjanski). 

În baza propunerilor făcute de comandantul regimentului — susţinute de Brigada a 
4-a Roşiori şi Divizia a 3-a Roşiori şi aprobate de Inspectoratul General al Cavaleriei — la 
data de 20 iulie 1930, în titulatura unităţii s-a adăugat denumirea de Alba Iulia. 

La sfârşitul anului 1938, Regimentul 3 Roşiori „Alba Iulia” Bârlad a fost dislocat 
la Turnu-Severin, în zona de acţiune a Diviziei a 2-a Cavalerie Iaşi, care fusese concentrată 
în judeţul Timiş, continuând instrucţia trupelor în zona Banat.” 

Din Banat, regimentul s-a deplasat cu 7 trenuri, la 22 iulie 1941, în zona de 
concentrare din Basarabia, debarcând în stația Zorleni, din judeţul Tutova. De la 27 iulie, 
regimentul a efectuat marş pe itinerariul: Bogdăneşti — Fălciu — Sărata Nouă — Cahul — 
Mereşeni — Hânceşti — Dănceşti, unde a ajuns la 31 iulie. După 7 zile s-a făcut deplasarea 
spre Nistru, pe traseul Ialoveni — Chişinău — Budeşti — Vadul lui Vodă, şi a trecut apa la 12 
august, înscriindu-se în Operaţiunea Odessa. În Ucraina, drumul parcurs a fost foarte dur 
(Grigoriopol — Șipka — Mihailovka — Catargi — Luchianova — Albanoi — Bogdanovka — 
Kurtovski — Semiatovschi), regimentul constituind avangarda Brigăzii a 9-a Cavalerie.”% 

După o pauză de 4 zile, necesară pentru odihnă, unitatea a înaintat, prin lupte 
grele, pe direcția Pavlinka — Limanul Adjalik şi Valea Nemeţkaia -— satul Budinovka, 
pierzând comandanții de divizioane şi un mare număr de călăreți. De la 31 august, ea a 
primit misiunea de supraveghere a litoralului Mării Negre. 

După victoria armatei române în operațiunea Odessa, Regimentul 3 Roşiori „Alba 
Iulia” a îndeplinit — până la sfărşitul lunii iunie 1942 — misiuni de supraveghere, ordine şi 
pază interioară în județele Balta, Râbnița, Moghilev, lampol, iar apoi, în luna iulie, sub 
comanda colonelului Grigore Negoiescu, a intrat în bivuac la ferma de pe Limanul 
Bugului, în apropiere de Vorovşilovka. 


117 


De la data de 28 iulie, regimentul a primit ordin de îmbarcare, la Nicolaev, şi s-a 
deplasat pe calea ferată pe itinerariul: Nikolaev — Krivoi Rog — Dniepropetrovsk — Stalino 
— Mariopol. 

După debarcarea la Mariopol, în ziua de 3 august 1942, regimentul s-a deplasat 
prin marş pe itinerariul Mariopol — Budinovka, pentru a executa pază pe malul Mării Azov. 

De la data de 6 august unitatea a început deplasarea la Rostov, prin localitățile 
Nastasievka şi Taganrog, a trecut Donul şi a cantonat la Bataisk.”% 

Până la sfârşitul lunii august, unitatea a capturat o parte din partizanii care acționau 
în munţii Caucaz şi a eliberat o serie de localităţi. Împreună cu alte unităţi din Divizia a 9-a 
Cavalerie a traversat râul Kuban, reuşind, la 6 septembrie, să facă legătura cu Divizia a S-a 
Cavalerie Iaşi. În aceste condiţii, a atins malul Lacului Abran şi a consolidat poziţia de pe 
malul Mării Azov. Comandantul Armatei a 3-a, generalul Petre Dumitrescu, a felicitat 
Divizia a 9-a Cavalerie pentru succesele repurtate în Caucaz.” 

Până la sfârşitul anului, Regimentul 3 Roşiori „Alba Iulia” a luptat, în condiții 
foarte grele, pe crestele Munţilor Berg. 

După numirea colonelului Negoiescu la comanda Regimentului 9 Călărasi, 
comanda Regimentului 3 Roşiori „Alba Iulia” a asigurat-o locotenent-colonelul Ioan 
Lungu. La sfârşitul lunii ianuarie 1943, Divizia a 9-a Cavalerie şi Regimentul 3 Roşiori 
„Alba Iulia” au luptat în încercuire, reuşind, la 15 februarie, să se deplaseze până la 
litoralul Mării Negre, unde au ocupat poziția de apărare a Regimentului 33 Infanterie, din 
Divizia a 10-a Infanterie Brăila. 

În luna martie 1943, regimentul a luptat pentru apărarea capului de pod din 
Peninsula Taman. Impresionaţi de eroismul ostaşilor săi, generalii Mihail Racoviţă şi 
Gheorghe Cialâk (comandantul Corpului de Cavalerie) au adus mulțumiri Regimentului 3 
Roşiori „Alba Iulia” pentru victoriile din Kuban, la Marea de Azov şi la Anapa. 

Până la sfârşitul anului 1943, unitatea a luptat eroic în apărare, în Peninsula 
Crimeea. 

La începutul anului 1944, sub comanda locotenent-colonelului loan Lungu, 
Regimentul 3 Roşiori „Alba Iulia” a fost pus la dispoziția Diviziei 336 germane, în zona 
Voinka — Tarchan, unde a executat lucrări genistice şi paza prizonierilor ruşi.“ 

În lunile februarie şi martie 1944, regimentul — aflat sub comanda locotenent- 
colonelului Mihail Brăcăcescu — s-a apărat cu înverşunare împotriva atacurilor furibunde 
ale armatei sovietice aflată într-o puternică ofensivă. 

În luna aprilie, unitatea s-a retras în Basarabia, unde a luptat eroic până la 22 
august când a trecut Prutul. În ţară, regimentul s-a deplasat prin Muntenia şi Oltenia şi a 
ajuns în Banat, la data de 5 septembrie 1944. 

Încadrat în Corpul 7 Armată, unitatea a contribuit la dezarmarea trupelor germane 
în Banat şi la prevenirea pătrunderii trupelor horthyste în zona Arad. 

Sub comanda Corpului 7 Armată, comandat de generalul Nicolae Şova, 
Regimentul 3 Roşiori „Alba Iulia” — comandat acum de către colonelul loan Lungu — a 
participat, cu începere de la 5 octombrie 1944, la eliberarea părții sud-estice a Ungariei, 
acționând pe direcția Szolnok — Budapesta. 

Unitatea a intrat, pentru a doua oară, în capitala Ungariei, în ziua de 1 ianuarie 
1945, prima „vizită” desfăşurându-se în luna august 1919. După eliberarea Budapestei, 
începând de la data de 15 ianuarie 1945, regimentul -— aflat sub comanda locotenent- 
colonelului Constantin Tătaru — a participat la eliberarea sudului Cehoslovaciei, ajungând 
până la 60 de km de Praga. În această perioadă de timp, unitatea s-a subordonat Corpului 7 
Armată, care intra în componența Armatei l-a române. 

Regimentul 3 Roşiori „Alba Iulia” s-a retras de pe teritoriul Cehoslovaciei în luna 
august 1945 şi s-a stabilit definitiv în garnizoana Arad. La sosirea în oraş, unitatea a fost 
primită cu mare entuziasm de către oficialități şi populația civilă, consemnându-se un bun 
prilej de glorificare şi omagiere a ostaşilor care şi-au dat viaţa pentru îndeplinirea 
misiunilor de luptă primite. 

La data de 5 august 1945, Divizia a 9-a Cavalerie a fost transformată în Centrul de 
Instrucție al Cavaleriei, iar Regimentul 3 Roşiori a devenit Regimentul Centrului de 
Instrucție al Cavaleriei. 

Veteranii de război, cadrele militare în rezervă şi în retragere, cadrele active, toți 
locuitorii acestor meleaguri vor păstra permanent în memorie, ca pe o pildă vie, faptele de 
arme ale bravilor roşiori ai regimentului. 

XII 


REGIMENTUL 10 CĂLĂRAȘI BÂRLAD 


Nevoile de apărare a țării au impus înființarea de noi unități mlitare şi în cadrul 
cavaleriei. 

În acest sens, la data de 1 aprilie 1908, coform Înaltului Decret nr. 917 din 29 
martie 1908, la propunerea generalului Alexandru Averescu s-a înființat, la Tulcea, 
Divizionul de Cavalerie „Dobrogea”, comandat de maiorul Spirea Murgulescu.! 

Conform. Înaltului Decret, nr. 1.123 din anul 1910, Divizionul de Cavalerie 
„Dobrogea” a constituit baza de formare a Regimentului 10 Călăraşi Tulcea, comandat de 
maiorul Baranga Savovici.” 

La 24 iunie 1913, regimentul, comandat de locotenent-colonelul Spirea 
Murgulescu, a fost îmbarcat în tren, la Medgidia, cu destinaţia Corabia. În ziua de 5 iulie, 
Regimentul 10 Călăraşi a traversat Dunărea pe la Siliştioara, pentru a participa la al doilea 
război balcanic. După trecerea pe teritoriul Bulgariei, unitatea a urmat itinerariul: Ghigheni 
— Dolni Dubnic - Bloniciorova — Lozane -— Etropol — Ohrania — Zlatiţa — Racoviţa — 
Bailova — Gaitanevo — Etropole. 

După îndeplinirea misiunii primite, regimentul s-a înapoiat — în perioada 4-14 
august — prin marş, de la Zlatiţa la Dunăre şi a traversat fluviul pe la Zimnicea. În ţară a 
urmat itinerariul: Frumoasa (Vedea) — Giurgiu — Medgidia — Cogelac (unde a făcut bivuac) 
— Tulcea (unde a sosit la 27 august, ora 12%, fiind primit cu entuziasm de către populaţia 
civilă). La 31 august, armata a fost trecută în postură de pace.” 

În baza învăţămintelor desprinse din participarea la al doilea război balcanic şi a 
ordinelor eşaloanelor superioare, regimentul a desfăşurat instrucția efectivelor în cazarmă 
ŞI în împrejurimile oraşului Tulcea şi a concretizat deprinderile formate prin participarea la 
manevre militare. 

Unitatea a participat la războiul pentru întregirea neamului românesc — plecând din 
Tulcea, la 1 august 1916 — cu un efectiv de 24 ofițeri, 911 ostaşi, 722 cai, 21 trăsuri. 
Efectivele erau organizate pe 4 escadroane plus o companie puşcă mitralieră şi se aflau sub 
comanda locotenent-colonelului Camilei Marini. La data de 3 august, regimentul a ocupat 
dispozitivul de luptă în zona Bazargic. 

Conform Ordinului Majestății Sale Regele, nr. 2891, la data de 15 august s-a trecut 
la mobilizarea generală a armatei. În noaptea de 15 spre 16 august au început ostilitățile 
militare, Dobrogea fiind atacată, din sud, de trupe turceşti şi bulgare, ceea ce a obligat 
armata română să se apere. 

Regimentul 10 Călăraşi — deşi a luptat de la început cu mult eroism, ca de altfel şi 
celelalte unități militare româneşti — a fost nevoit să se retragă pe itinerariul: Medgidia (28 
august) — 'Teghirghiol (3 septembrie) — Amzacea (10 septembrie) — "Topraisar (12 
septembrie) — Tuzla (21 septembrie) — Totlageac (28 septembrie) — Mangeac (1 octombrie) 
— Palazul Mare (2 octombrie, aici intrând în cantonament) —Valul lui Traian (9 octombrie) 
— Tariverde (11 octombrie) — Ceamurlia (15 octombrie) — Făgăraşul Mare (19 octombrie) — 
Ostrov Ruşi (25 octombrie, aici intrând în cantonament) — Tulcea (30 octombrie) — Brăila 
(3 noiembrie) — Galaţi (5-10 noiembrie) — Panciu (14 decembrie) — Soveja — Negrileşti. 
Ulterior, unitatea a participat la luptele de apărare purtate pe Dealul Răchitosul Mare. 

Sfârşitul anului a găsit Regimentul 10 Călăraşi în zona satului Răcoasa, 
participând la acțiunile militare desfăşurate pe dealurile Fetişoara şi Ouşor. Aici, efectivele 
unităţii au realizat şi lucrări genistice. 

Până la 15 ianuarie 1917, s-au continuat lucrările genistice şi paza liniei frontului. 
În acest timp s-a prezentat la regiment căpitanul Gheorghe Cialâc, care va ajunge general şi 
comandant al cavaleriei în perioada celui de al doilea război mondial. 

La data de 21 februarie, regimentul a fost retras de pe front, pentru refacere, în 
localităţile Pungeşti şi Armăşoaia (judeţul Vaslui).” 

În ziua de 6 aprilie, regimentul a pornit în marş spre front, pe itinerariul: Pungeşti 
— Secueni — Faraoani — Dorneşti — Varnița unde a ajuns la data de 27 aprilie. Pe front, 
unitatea a executat misiuni de supraveghere, lucrări genistice şi instrucție. 

Unitatea a fost retrasă pentru odihnă, în bivuac, în localitatea Zăbrăuţul Mare şi 
apoi a fost readusă pe linia frontului, la data de 10 iulie, în zona Poiana Ţigăncii. Până la 
sfârşitul lunii, regimentul a supravegheat, prin patrulare, zona Valea Păcurei, spre Câmpuri 
şi Valea Zăbrăuţilor.ă 

În lunile august, septembrie şi octombrie, regimentul a executat misiuni de luptă în 
aceeaşi zonă. În lunile noiembrie şi decembrie, el a participat la recunoașteri şi patrulare pe 
Valea Trotușului, până la Târgu Trotuș.” 

Până la data de 7 iulie 1917, unitatea a îndeplinit misiuni de recunoaştere şi a 
participat la acţiunile de reparare a drumurilor de pe Valea Trotuşului.! 

În ziua de 12 iulie 1917, regimentul a fost concentrat la cartierul diviziei din zona 
Mărăşti, îndeplinind misiuni de luptă la Borleşti, Piscul Radului, Valea Putnei, Varnița, 
Holbăneşti. 

De la 1 august şi până la 30 decembrie 1917, unitatea a executat recunoaşteri, 
pază, patrulare şi reparaţii de drumuri în zona Mărăşti." 

Conform Ordinului Marelui Stat Major, în luna februarie 1918, Divizionul 2 din 
regiment a fost dislocat în Basarabia, în zona Şoldăneşti — Bisericani. Ulterior a fost 
dislocat la Corneşti (în mai) şi la Bolgrad (luna iulie). Divizionul 1 a executat misiuni pe 
Valea Trotuşului şi în zona Mărăşti. 

La data de 20 octombrie 1918, tot regimentul a fost mobilizat la Bolgrad, 
executând misiuni de pază şi asigurarea ordinii interioare în această zonă. 

De la 3 aprilie 1919, regimentul a fost deplasat la Cahul executând misiuni de 
recunoaştere şi pază şi realizând capturări de armament şi muniții. 5 

În luna mai 1919, regimentul a fost dispersat în sudul Basarabiei: Escadronul 1 la 
Mihailovka, Escadronul 2 la Leova, Escadronul 3 la Bolgrad şi Escadronul 4 la Cahul.!* 

La data de 16 august 1920, regimentul a fost dislocat la Bolgrad, unde a îndeplinit 
misiuni de pază şi ordine.” 

În ziua de 10 noiembrie 1920, unitatea a sosit în Brăila, sub comanda colonelului 
Niculcea, unde a staționat până la 25 decembrie, după care a fost mutată la Ploieşti. Aici a 
rămas până la 1 aprilie 1921, sub comanda colonelului Alexandru Izescu.!€ 

Conform Ordinului Marelui Stat Major, nr. 105 din 1923, la data de 25 august 
1923, regimentul — aflat sub comanda colonelului Gheorghe Rădulescu — a fost mutat la 
Bârlad. Unitatea avea următoarea organizare: comanda regimentului, un escadron depozit, 
un escadron mitraliere, un pluton specialități şi comanda Divizionului 2. Regimentul avea 
în subordine: Divizionul 3 şi Escadronul 3 (dislocate la Chişinău), Divizionul 1 şi 
Escadronul 1 (dislocate la Galaţi) şi Escadronul 4 (dislocat la Ismail). 

De la data de 5 decembrie 1923, întreg regimentul se afla cartiruit la Bârlad, în 
cazarma Regimentului 23 Artilerie „Regele Ferdinand”, cu excepţia Escadronului 1 de la 
Galaţi şi a Escadronului 3 de la Chişinău. !* 

În anul 1924, la comanda Regimentului 10 Călăraşi Bârlad a fost numit colonelul 
Alexandru Izescu. 

La data de 1 aprilie 1925, a fost mutat în regiment locotenent-colonelul Constantin 
Pantazi, care avea să ajungă ministru de război în guvernul prezidat de mareşalul Ion 
Antonescu.” 

În perioada anilor 1925 — 1934, regimentul a participat la aplicaţii şi manevre 
militare în zonele: Tecuci, Târgovişte, Galaţi, Buzău şi Ploieşti (în zona de concentrare a 
Diviziei de Cavalerie). 

În toamna anului 1938, regimentul a fost mutat în garnizoana Sibiu, continuând 
instrucția în diferite zone ale Transilvaniei. După organizarea regimentului în grupuri, 
Grupul 127 Cercetare a fost detaşat pe granița nord-estică a țării, unde a participat la 
eliberarea Basarabiei şi la luptele din Transnistria şi Odessa. Aici, în urma unor lupte 
crâncene, unitatea a suferit mari pierderi, îndeosebi la Vacarjani şi Dalnic în Transnistria.” 

De la data de 17 septembrie au fost trimise în zona Odessa şi Grupurile 1, 18 şi 57 
Cercetare. 

Cele patru unități subordonate Regimentului 10 Călăraşi au participat la luptele de 
la Cotul Domnului şi Caucaz şi la apărarea teritoriului eliberat dintre Nistru şi Nipru, iar în 
1944 a teritoriului dintre Nistru şi Prut.” 

În perioada 1 — 25 octombrie 1944, unitatea a participat la eliberarea Transilvaniei, 
apoi de la 26 octombrie şi până la 15 ianuarie 1945, la eliberarea Ungariei. 

În perioada 15 februarie — 12 mai 1945, regimentul a purtat lupte grele pe teritoriul 
Cehoslovaciei, înapoindu-se la Sibiu în luna august 1945.” 

XIII 


REGIMENTUL 23 ARTILERIE BÂRLAD 


Artileria şi-a făcut prezența în Moldova, pentru prima dată, în oştirile lui 
Alexandru cel Bun şi Ştefan cel Mare, evoluând mult către epoca modernă. 

Locuitorii meleagurilor vasluiene, bârlădene şi huşene au fost reprezentați cu 
cinste în războiul pentru întregirea neamului românesc şi apoi în războiul de recucerire a 
teritoriului răpit de ruşi, de către prestigiosul Regiment 23 Artilerie Bârlad. 

Regimentul s-a înființat la Ploieşti, la 1 aprilie 1914, dar, din cauza lipsei spațiului 
de cazare, a fost cartiruit la Focşani, în cazarma Regimentelor 11 şi 16 Artilerie. Iniţial, 
unitatea s-a subordonat Brigăzii a 5-a Artilerie şi Comandamentului 3 Teritorial. 

Regimentul a primit drapelul de luptă la data de 10 mai 1914, pe când era 
comandat de locotenent-colonelul Dumitru Glodeanu.” 

O delegație a regimentului, însoțită de drapelul de luptă, a participat la 
ceremoniile de înmormântare a Majestății Sale Regele Carol I, la 27 septembrie 1914, şi la 
înscăunarea Majestății Sale Regele Ferdinand I, la 28 septembrie 1914. 

Între 20 şi 25 octombrie 1915, regimentul a fost mutat în garnizoana Buzău, 
subordonându-se operativ Brigăzii a 13-a Artilerie din Ploieşti şi Corpului 3 Armată din 
Galaţi.” 

La campania militară din anul 1916, unitatea — subordonată operativ Brigăzii a 13- 
a Artilerie şi Diviziei a 13-a Infanterie — s-a făcut remarcată în acțiunile de luptă de la 
Câineni, Boiţa, Tălmaci, Șelimbăr, Avrig, Porceşti şi Bran, deşi nu dispunea de suficiente 
piese de artilerie. 

După perioada de refacere din Moldova, în iarna anului 1916-1917, regimentul a 
participat la marea campanie a Mărăşeştilor din vara anului 1917, acoperindu-se de glorie 
în pregătirea atacurilor infanteriei române şi în respingerea inamicului în zona Nămoloasa 
— Mărăşeşti — Răzoare — Viile Negroponte. 

Artileriştii regimentului au constituit un real sprijin în luptă pentru Regimentele 8 
Infanterie Buzău, 9 Infanterie Râmnicu Sărat şi 47 Infanterie Ploieşti. 

Ca urmare a pierderilor mari suferite în campania de la Mărăşeşti, regimentul a 
fost cartiruit pentru refacere, în luna noiembrie 1917, la Frumuşiţa, în județul Covurlui. 

Din cauza lipsei de furaje, la data de 3 decembrie regimentul a fost mutat la 
Hârlău. Avându-l comandant pe colonelul Simion Marcovici, unitatea a continuat acțiunile 
de refacere şi pregătire de luptă prin intensificarea instrucției efectivelor.” 

În perioada ianuarie-iunie 1918, regimentul a participat la luptele din Basarabia, 
contribuind decisiv la alungarea peste Nistru a trupelor ruseşti şi ucrainiene. 

Decretarea trecerii pe picior de război a armatei române, prin Înaltul Decret Regal 
nr. 3179 din 28 octombrie 1918, a impus refacerea regimentului cu efective de război şi 
trimiterea sa pentru susținerea eforturilor infanteriei şi cavaleriei în apărarea Transilvaniei 
ŞI, ulterior, la înfrângerea bolşevicilor unguri, care nesocoteau drepturile istorice ale 
românilor din Transilvania. 

În perioada aprilie-august 1919, regimentul a participat la luptele grele desfăşurate 
de armata română pe teritoriul Ungariei, ulterior retrăgându-se la Lugoj, pentru refacere şi 
instrucție. 

Trecerea la 1 aprilie 1921 a armatei române la starea de pace a impus regimentului 
înapoierea în garnizoana Buzău, avându-l la comandă pe colonelul Ion Izvoran.s 

În semn de apreciere a eroismului dovedit de cadrele şi ostaşii regimentului în 
războiul pentru întregire națională, Guvernul României şi conducerea armatei au decorat 
drapelul de luptă al unității cu Ordinul „Steaua României”, în gradul de cavaler, cu 
panglică de virtute militară, şi cu Medalia „Crucea Comemorativă” cu baretele: Mărăşeşti, 
Carpaţi, Transilvania şi 1918. 

Prin Înalt Decret Regal, nr. 2023 din 1921, partea activă a Regimentului 23 
Artilerie a fost mutată la Lugoj şi transformată în Regimentul 43 Artilerie Lugoj, 
subordonat Diviziei 1-a Vânători.€ 

La partea sedentară a Regimentului 23 Artilerie Buzău a fost numit comandant 
colonelul Nicolae Cruţescu, care îndeplinea şi funcția de comandant al Pieței Militare 
Buzău. 

Prin ordin al Marelui Stat Major, la data de 1 aprilie 1922, Regimentul 43 Artilerie 
Lugoj s-a transformat în Regimentul 23 Artilerie Lugoj, sub comanda colonelului Ion 
Izvoranu.! 

Întrucât situaţia din Basarabia era confuză, o parte dintre unităţile militare 
româneşti au primit ordin să se deplaseze acolo, pentru paza graniţei la Nistru, împiedicând 
trupele ucrainiene să pătrundă peste graniță şi asigurând, astfel, desfăşurarea vieții paşnice 
a populaţiei. În acest sens, la data de 12 aprilie 1922, Regimentul 23 Artilerie a fost 
deplasat în Basarabia, pe aliniamentul Lipnic — Gura Ocniţei.! 

După îndeplinirea misiunii, Regimentul 23 Artilerie a fost mutat în garnizoana 
Bârlad, în cazarma „Regele Ferdinand”, subordonându-se Diviziei 21 Infanterie Galaţi. 
Regimentul a ajuns cu toate efectivele în Bârlad, la 27 noiembrie 1923, sub comanda 
colonelului Dumitru Dumitrescu. 

Mutată în noua garnizoană, unitatea — în baza ordinelor eşaloanelor superioare — îşi 
va perfecționa structura organizatorică şi instrucția. Anual, activitatea se încheia prin 
aplicaţii şi manevre militare comune cu infanteriştii şi cavaleriştii. 

La data de 24 ianuarie 1926, drapelul Regimentului 23 Artilerie Bârlad a fost 
decorat cu Medalia „Victoria”, în semn de apreciere a faptelor glorioase de luptă săvârşite 
de oştenii unității în perioada 1916-1923. La comanda regimentului a fost numit colonelul 
Cezar Butunoiu.” 

În anii interbelici regimentul a instruit recruții şi concentraţii prin program de 
pregătire în cazarmă, şedinţe de trageri, marşuri, aplicaţii şi manevre militare, precum şi 
prin participarea la concursurile organizate de Divizia 21 Infanterie şi Corpul 3 Armată. 

De asemenea, ostaşii regimentului au participat la lucrările agricole din zonă, la 
deszăpeziri şi la lichidarea urmărilor inundațiilor care au avut loc în această perioadă. 

Comanda regimentului a fost asigurată succesiv de cadre militare competente aşa 
cum au fost: colonelul Lazăr Rădulescu (de la 1 ianuarie 1930 până la 1 ianuarie 1931), 
colonelul Constantin Petrescu (de la 1 ianuarie 1931 până la 7 noiembrie 1937), 
locotenent-colonelul Victor Alexandrescu (de la 7 noiembrie 1937 până la 1 aprilie 1938), 
colonelul Haralambie Eftimescu. 

În perioada premergătoare răpirii Basarabiei şi Bucovinei efectivele regimentului 
s-au instruit în Basarabia şi în zona de graniță. 

Conform Ordinului Marelui Stat Major, la data de 14 aprilie 1940, Regimentul 23 
Artilerie Bârlad s-a îmbarcat în tren, în garnizoana de reşedinţă din Bârlad, şi s-a deplasat 
pe itinerariul: Tecuci — Galaţi — Reni — Basarabeasca — Căinari — Gara Broasca. Aici a fost 
debarcat şi s-a deplasat, prin marş, pe itinerariul: Broasca — Sângera — Băcioiu — Ialoveni. 
În timpul aplicaţiei desfăşurate, regimentul se găsea, la data de 3 iunie, în satul Geamăna. 

În perioada 24 — 29 iunie unitatea a acţionat pe aliniamentul: Geamăna — Constantineşti — 
Ementa — Cascalia — Sălcuţa — Taraclia Troit — Selemet — Cimişlia. 

După ultimatumul dat de Uniunea Sovietică guvernului României — nerespectat în 
timp de trupele sovietice — ostaşii provenind din Basarabia au părăsit posturile de luptă şi 
au abandonat materialele şi echipamentele din dotare. 

În retragere, Regimentul 23 Artilerie Bârlad a trecut Prutul, la 30 iunie, pe podul 
de vase de la Leova, stabilindu-se în Pădurea Bumbăta. 

La data de 2 iulie, regimentul s-a pus în marş pe itinerariul: Pădurea Bumbăta — 
Berezeni — Fălciu — Ţuţcani (cantonând aici până la 10 iulie) — Albeşti — Lungeşti — 
Bălăbăneşti — Criveşti — Pogoneşti — Iveşti (cantonament până la 25 iulie — Glăvăneşti — 
Tecuci (unde s-a cantonat până la 6 septembrie). 

Marşurile şi instrucția au continuat prin deplasarea în cadrul judeţului Tutova, pe 
itinerariul: Criveşti — Griviţa — Stroe Beloescu — Bârlad — Epureni. La data de 19 
septembrie, Regimentul 23 Artilerie Bârlad a ajuns în zona Deleni — Huşi, executând 
trageri de instrucție sub conducerea comandantului regimentului, locotenent-colonelul 
Constantin Tudoranu şi a comandanților divizioanelor — maiorul Nicolae Samson şi 
maiorul Constantin Zăgănescu. Centrul de instrucţie se afla în satul Banca. 

În luna octombrie 1940, unitatea a fost reorganizată pe trei divizioane de artilerie, 
luându-se măsuri pentru asigurarea condiţiilor materiale şi de instrucţie pe timp iernii. 

La data de 1 ianuarie 1941, la comanda regimentului a fost numit locotenent- 
colonelul Nicolae Lăpuşneanu, sub comanda căruia a fost intensificat procesul de 
instrucție. 

De la data de 1 aprilie 1941, la comada regimentului a fost numit colonelul 
Alexandru Ianculovici, accentuându-se procesul de instrucție în zona viitoarelor acţiuni de 
luptă. 

Declanşarea operațiunilor militare pentru eliberarea Basarabiei a găsit regimentul 
organizat pe două divizioane tunuri de 75 mm (fiecare cu trei baterii, a câte 4 piese) şi un 
divizion obuziere calibru 100 mm (două baterii a câte 4 piese). Unitatea se afla în 
subordinea Diviziei a 15-a Infanterie din Corpul 5 Armată, şi era dislocată în dispozitivul 
de luptă Arsura — Drânceni, în următoarea componenţă: 

e  Divizionul 1 (cu Bateriile 1, 2, 3 de 75 mm), comandat de locotent-colonelul 

Nicolae Lăpuşneanu; 

e  Divizionul 2 (cu Bateriile 4, 5, 6 de 75 mm), comandat de maiorul Nicolae 

Samson; 

e  Divizionul 3 (cu Bateriile 7 şi 8 Obuziere), comandat de maiorul Constantin 

Zăgănescu. 

În zilele de 27-29 iunie 1941, unitatea a atacat puternic zona de la nord de Leuşeni, 
pregătind şi sprijinind atacurile Regimentelor 10 Vânători Chişinău, 25 Infanterie Vaslui şi 
35 Infanterie Cetatea Albă. 

De la data de 4 iulie 1941, efectivele unității au forțat Prutul în punctele: Munteni 
— Obilenii Vechi, Calcea — Drânceni, vest Sărăţeni — nord Albița. 

La data de 9 iulie, regimentul a bombardat poziţiile inamicului situate în 
localitățile: Lăpuşna, Hânceşti, Sărata Galbenă, Bălceana, Rediu, Afumaţi, Călimăneşti şi 
pe dealurile din preajma acestora. 

Până la data de 17 iulie, unitatea a ajutat infanteria să înainteze pe direcţia: 
Costeşti — Sângeru — Rânzeni — Ţânţăreni — Gâsca — Căuşani." 

În ziua de 21 iulie 1941, Regimentul 23 Artilerie Bârlad a ajutat trupele române să 
traverseze Nistrul, pe la Tighina. 

La data de 28 iulie, regimentul se afla angajat în lupte deosebit de grele în zona 
localităților: Chițcani — Târlădeni — Gârbovat — Țânţăreni — Chirca — Grigoriopol, 
participând la operațiunea militară Odessa." 

În luna august, unitatea a sprijinit infanteria şi cavaleria acționând cu curaj pe 
direcțiile: Sileko — Komorova — Burunciri — Alexandrovka — Lazarovka — Victorovka — 
Nicolaevka — Catargi — Baranovo — Rulkovka — Kubanka — Blagodatnaia. 

La data de Il septembrie, Regimentul 23 Artilerie Bârlad, împreună cu 
Regimentul 25 Infanterie Vaslui, au ajuns la şoseaua Bujalâc—-Odessa. 

Până la capitularea Odessei (16 octombrie 1941), regimentul a participat la 
desfăşurarea unor lupte deosebit de grele, în urma cărora a avut pierderi însemnate în 
oameni Şi tehnică de luptă. 

După îndeplinirea misiunilor de luptă, efectivele unității au început deplasarea, 
eşalonat, spre Bârlad — la data de 29 octombrie — trecând prin localitățile Ialoveni, 
Lăpuşna, Huşi. 

La intrarea în oraşul Bârlad, în ziua de 13 noiembrie, ora 102. efectivele 
regimentului au avut parte de o primire specială din partea notabilităților locale şi a 
populaţiei civile." 

Comandantul regimentului, colonelul Alexandru Ianculovici a fost ales cetățean de 
onoare al oraşului Bârlad. Elevii liceelor bârlădene au strâns suma de 15.000 de lei pe care 
au donat-o familiilor sărace ale celor căzuți în luptele glorioase desfăşurate pentru 
eliberarea populaţiei basarabene ocupate de puterea stalinistă. 

După lăsarea la vatră a rezerviştilor participanţi la război, regimentul a continuat 
instruirea recruţilor şi a concentraţilor, pe perioade de câte două luni, până în septembrie 
1942, când efectivele sale au fost remobilizate în scopul participării la operaţiunea militară 
Stalingrad (Cotul Donului). 

În ziua de 21 septembrie 1942, Regimentul 23 Artilerie Bârlad — repus pe picior de 
război — a început îmbarcarea pentru Cotul Donului.!! Divizionul 1 îl avea ca şef al trenului 
pe maiorul Gavriliu, Divizionul 2 pe căpitanul Ştefănescu şi Divizionul 3 pe maiorul 
Alexandrescu. Traseul urmat pe calea ferată a fost: Bârlad — Iaşi — Vasile Lupu — Chişinău 
— Tighina, apoi s-a trecut Nistrul pe podul de cale ferată de la Tiraspol. 

De la 25 septembrie, regimentul s-a deplasat pe traseul Razdelnaia — Birzula — 
Balta, la 26 septembrie a trecut Bugul, apoi a continuat deplasarea la Pomo — Juaia — 
Kirovo, unde a făcut haltă. La data de 28 septembrie a trecut Niprul, pe pod de vase, şi a 
staționat în Paporoskye Nou, iar pe 29 septembrie s-a continuat deplasarea pe itinerariul 
Saporoye — Polaski — Stalino. De la 2 octombrie şi până la 17 octombrie, regimentul s-a 
deplasat, prin marş, pe o distanță de 481 km, pe itinerariul: Ruovnic -Zugraş — Bukova — 
Volnovaka — Pavlovka — Platova — Poselok — Storya — Szamburău — Golovoka — Ivanovski 
— Nikolaevski — Vlasov — Pereslavski. 

În ziua de 17 octombrie, Regimentul 23 Artilerie Bârlad a intrat în luptă, sprijinind 
Divizia a S-a Infanterie Buzău şi Divizia a 14-a Infanterie Bălți prin foc concentrat de 
artilerie asupra pozițiilor unităților militare ruseşti. 

De la 19 noiembrie, a început puternica ofensivă a armatei sovietice. În acea zi, 
regimentul a avut pierderi importante: trei trenuri, trei obuziere, două tunuri, căruțe de 
muniții, chesoane, materiale de transmisiuni. 

În ziua de 23 noiembrie 1942, jumătate din efectivele Diviziei a 15-a Infanterie 
(căreia 1 se subordona şi Regimentul 23 Artilerie Bârlad) au fost capturate. Din Regimentul 
23 Artilerie Bârlad au murit vitejeşte în lupte: căpitanul Brandabur, căpitanul Popescu, 
căpitanul Constantinescu, căpitanul-medic Prigoreanu, locotenentul Vineş, sublocotenentul 

Cuptor. A fost rănit grav comandantul regimentului, colonelul Alexandru Ianculovici. Spre 
seară au continuat luptele îndârjite în satele Balskoi şi Dolcinskaya. 

În ziua de 24 noiembrie s-au desfăşurat lupte foarte grele în localităţile Petrovka şi 
Cernicevskaia. Efectivele cu care mai rămăsese regimentul au reuşit să rupă zona de 
încercuire şi să se organizeze pentru retragere. 

Deşi pierduse 60% din efectiv şi tehnica de luptă, regimentul, comandat de 
maiorul Vasile Alexandrescu, a reuşit să se înapoieze în garnizoana Bârlad la data de 23 
martie 1943. 

În perioada aprilie-august, refăcându-şi efectivele şi baza materială, unitatea a 
continuat instrucția în garnizoană şi în împrejurimile oraşului Bârlad. 

Conform ordinului Marelui Stat Major, Regimentul 23 Artilerie Bârlad, aflat sub 
comanda colonelului Grigore Giurgescu, a fost trimis din nou în campanie militară, la 1 
septembrie 1943, în Transnistria. Făcând parte din Divizia a 15-a Infanterie, unitatea a 
cooperat cu Regimentul 12 Infanterie „Cantemir” Bârlad şi Regimentul 10 Vânători 
Chişinău, asigurând paza şi ordinea interioară în zona Nikolaev — Odessa (între Nistru şi 
Bug). Ulterior, regimentul a acționat în zona: Vizirka — Teodorovka — Alexadrovka — 
Viciovka — Limanul Tiligurschi." 

De la data de 1 noiembrie 1943, Regimentul 23 Artilerie s-a retras treptat, purtând 
lupte grele, pe traseul: Bulgarka — Oceakov -Nikolaev — Pokovski — Dimitrievka — 
Brezanski — Crasna — Odessa —Dalnic — Coblievo — lanki — Corocmaz — Slobozia — 
Găneasa — Olăneşti — Bairancea — Pavlovka. 

La 23 august 1944, regimentul a ajuns la Tătărăşti, în judeţul Tulcea. De aici s-a 
retras, treptat, până la 30 septembrie, pe itinerariul: Somova — Tulcea — Gârlici — Piua 
Pietrii — Sudiţi — Radu Vodă — Pădurea Fundeni — Frunzăreşti — Alexandria — Furculeşti — 
Corabia — Vişina — Roşiori.!? 

În luna octombrie 1944, împreună cu alte unităţi militare românești, regimentul a 
asigurat paza Dunării, împiedicând trupele germane staționate pe teritoriul Iugoslaviei să 
pătrundă în Banat şi Oltenia. 

La data de 20 noiembrie 1944, Regimentul 23 Artilerie Bârlad s-a contopit cu 
Regimentul 30 Artilerie Chişinău (prin absorbţie de către acesta din urmă), încheind astfel 
o perioadă glorioasă de 30 de ani de activitate în slujba țării. 

În urma desființării sale — ca urmare a ordinului Diviziei a 15-a Infanterie — 
unitatea a predat Regimentului 30 Artilerie Chişinău toate materialele, documentele secrete 
şi drapelul de luptă. Misiunea de lichidare a fost dusă la îndeplinire de către locotenent- 
colonelul Vasile Alexandrescu, comandantul părții sedentare a Regimentului 23 Artilerie 
Bârlad." 

Cadrele militare şi ostaşii care au fost preluaţi de Regimentul 30 Artilerie Chişinău 
au participat la acțiunile militare desfăşurate pentru eliberarea părții de nord a 
Transilvaniei, iar apoi a teritoriilor Ungariei şi Cehoslovaciei. 


Studiind materialele existente în Arhivele Militare Române din Bucureşti şi Piteşti, 
citind memoriile veteranilor de război participanți la campaniile militare din Basarabia, 
Odessa, Caucaz, Crimeea şi Stepa Calmucă şi ascultând, cu mari emoţii, în repetate 
rânduri, amintirile tatălui meu, loan Chiper, fost component al acestui regiment şi luptător 
în bătăliile din Basarabia, de la Odessa şi de la Stalingrad, se poate aprecia că Regimentul 
23 Artilerie Bârlad s-a înscris în rândul celor mai glorioase unități din armata română. 

XIV 


BRIGADA 17 ARTILERIE „GENERAL ALEXANDRU TELL” BÂRLAD 


Această mare unitate a artileriei terestre moşteneşte tradițiile de luptă ale 
Regimentului 3 Artilerie Grea, înființat la data de 1 noiembrie 1915 prin Înaltul Decret 
Regal, nr. 2354 din 28 octombrie 1915, cu reşedinţa la Chitila. 

La înființare, Regimentul 3 Artilerie Grea a fost organizat pe 4 divizioane: 
Divizionul 1 'Tunuri de 105 milimetri, model 1891, cu reşedinţa în fortul Chitila; 
Divizionul 2 Tunuri de 105 milimetri, model 1891, cu reşedinţa la 'Turtucaia; Divizionul 3 
tunuri de 105 milimetri, model 1891, cu reşedinţa Turtucaia; Divizionul de Poziţie cu 
reşedinţa la Turtucaia, dotat cu tunuri de 105 milimetri şi cu tunuri de 87 milimetri, model 
1880. Divizionul de Poziție se constituia la mobilizare. 

Având subunitățile amplasate în dispozitivul de luptă din capul de pod de la 
Turtucaia, la data de 8 mai 1916, prin ordinul comandantului capului de pod, nouă dintre 
bateriile regimentului primesc noi denumiri, după cum urmează: Bateria a 4-a „Opanez”, 
Bateria a S-a „Plevna”, Bateria a 6-a „Călugăreni”, Bateria a 7-a „Griviţa”, Bateria a 8-a 
„Rahova”, Bateria a 9-a „Smârdan”, Bateria a 10-a „Regele Ferdinand”, Bateria a 1l-a 
„Principesa Elena”, Bateria a 12-a „Principele Carol”. 

Intrarea României în războiul de întregire a neamului, din perioada 1916-1918, a 
condus la mobilizarea regimentului, la data de 15 august 1916, unitatea având subunitățile 
dislocate la Giurgiu, Silistra şi Turtucaia. Statul major al regimentului şi coloanele de 
muniții, în formare, se aflau la Chitila. 

Divizionul 1 din cadrul regimentului, dislocat la Giurgiu, a deschis focul asupra 
oraşului Rusciuc şi a bombardat armata austriacă poziționată la sud de Dunăre. 
Divizioanele 2 şi 3 şi Divizionul de Poziţie au participat la luptele violente din capul de 
pod de la Turtucaia, unde au avut 1204 morți şi dispăruţi. O parte dintre militarii dispăruți 
s-au întors în unitate şi au continuat lupta alături de camarazii lor. 

În perioada 1 septembrie — 15 octombrie 1916, divizioanele regimentului au 
desfăşurat lupte grele în Dobrogea şi zona Giurgiu — Călăraşi. De la data de 18 octombrie 
1916, Divizioanele 2 şi 3 au fost pregătite şi introduse în lupte la Călugăreni şi respectiv 
Ghimpați, pentru apărarea Bucureştiului. 

Ca urmare a înfrângerilor suferite de armata română în bătălia Bucureştiului, 
unitățile militare au fost retrase pentru refacere în Moldova. Efectivele Regimentului 3 
Artilerie Grea s-au stabilit, de la 20 noiembrie 1916, în cantonament în raionul Corni — 
Albeşti — Petrileşti din județul Vaslui, instruindu-se până la data de 10 iulie 1917. 

În vara anului 1917, efectivele regimentului au participat la bătăliile de la Mărăşti, 
Mărăşeşti şi Oituz, sprijinind acţiunile de luptă ale Armatei a 2-a (la Mărăşti şi Oituz) şi ale 
Armatei l-a (la Mărăşeşti). Bravii artilerişti au executat foc asupra obiectivelor inamicului 
de pe Valea Şuşiţei, Valea Lărguţei, satele Vizantea, Găurele, Lieşti, Vultur, Maluri, 
Năneşti, Valea Caşinului, Valea Leşunţului Mare, Valea Sticlăriei, Valea Oituzului, 
sprijinid în lupte infanteria şi cavaleria. 

De la sfârşitul luni august 1917, efectivele regimentului au executat misiuni de 
supraveghere a pozițiilor de luptă, alternând cu contonamentul, pentru refacere, în diferite 
localități din judeţul Vaslui (Corni, Albeşti şi Târzii). 

Apreciind dârzenia, vitejia, şi înaltul spirit de sacrificiu al efectivelor luptătoare, 
drapelul de luptă al Regimentul 3 Artilerie Grea a fost decorat cu Ordinul „Steaua 

României”, clasa a V-a, în gradul de cavaler, cu spadă şi panglici de virtute militară, prin 
Înaltul Decret nr. 1592 din 27 iulie 1918. 

Din documentele existente în arhive reiese că în perioada 1916-1918 regimentul a 
avut 500 de militari dispăruţi şi un total de 78 de militari morți pe câmpul de luptă, dintre 
care: 2 ofițeri, 2 subofiţeri, 5 sergenți, 4 caporali şi 65 soldaţi. 

În perioada interbelică, unitatea a fost dislocată în oraşul Galaţi. 

Analizându-se obiectiv comportamentul efectivelor militare în războiul pentru 
întregirea neamului românesc, drapelul regimentului a fost decorat cu „Crucea 
Comemorativă” a războiului 1916-1918, cu baretele: Turtucaia, Dobrogea, Bucureşti, 
Carpaţi, Mărăşeşti, Târgu-Ocna, prin ordinul numărul 1485, din 1 iulie 1922. 

În anii 1922-1941, Regimentul 3 Artilerie Grea a desfăşurat activități de pregătire 
pentru luptă şi instrucţie, în garnizoană, participând la aplicaţii şi manevre regale. 

În timpul celui de al doilea război mondial, unitatea a participat în operaţiunea 
militară de dezrobire a Basarabiei, aflâdu-se în subordinea Diviziei a 15-a Infanterie. 
Regimentul s-a remarcat în luptele de la Cioara, Tighina, Grigoriopol, Tiraspol şi 
Dubăsari. 

De la data de 8 august până la data de 16 octombrie 1941, regimentul a participat 
la operaţia Odessa, sprijinind acțiunile de luptă ale Diviziilor 1-a Gardă, a 3-a Infanterie, a 
11-a Infanterie, a Diviziei Blindate şi ale Corpurilor 4 şi 11 Armată şi evidențiindu-se în 
mod deosebit la Dimova, Bujarski, Novacovka, Vinogradov, Vâgoda şi Freudenthal. 

De la data de 1 noiembrie 1941 şi până la 31 martie 1944, Regimentul 3 Artilerie 
Grea a executat activități de refacere şi pregătire pentru luptă în garnizoana Galaţi. 

Regimentul a participat, de la 31 martie şi până la 22 august 1944, la acțiuni de 
luptă în cadrul operației militare laşi — Chişinău, fiind organizat pe două divizioane: 
Divizionul | Obuziere, calibrul 105 milimetri Schneider, model 1936, moto şi Divizionul 2 
Obuziere, calibrul 150 milimetri Skoda, model 1934, moto. Regimentul s-a deplasat pe 
front şi a ocupat dispozitiv de luptă în zona laşi, la Pietrăria, Slobozia şi Grajduri, 
sprijinind în luptă Diviziile a 3-a Infanterie şi a S-a Cavalerie. La data de 20 august 1944, 
când armata sovietică a declanşat ofensiva pe frontul laşi — Chişinău, efectivele 
regimentului au desfăşurat lupte dure la Leţcani, Păcurari şi Curături, retrăgându-se după 
această dată pe itinerariul: Buhăieşti, Bârlad, Tecuci, Bizigheşti. 

În seara zilei de 23 august 1944, efectivele regimentului au luat cunoştinţă de 
încetarea războiului împotriva Uniunii Sovietice, trecerea României de partea Naţiunilor 
Unite şi întoarcerea armelor împotriva Germaniei fasciste. 

De la data de 24 august şi până la data de 25 octombrie 1944, regimentul a 
participat la înfrângerea trupelor inamice şi eliberarea teritoriului național. Pentru aceasta, 
efectivele unității s-au deplasat, în zilele de 24-28 august, pe itinerariul: Bizigheşti - 
Grădiştea de Jos —Şuţeşti — Ianca — Făurei — Cilibia — Costeşti — Urziceni — Potigrafu — 
Miroslăveşti, contibuind la dezarmarea trupelor germane şi deschiderea şoselei Bucureşti — 
Ploieşti. La data 29 august 1944, regimentul a primit ordin de la Corpul 4 Armată să se 
deplaseze în Transilvania, la dispoziția Corpului Blindat român, comandat de generalul 
Rozin. Regimentul a contribuit la oprirea atacului inamicului ce înainta spre Blaj, la 
începutul lunii septembrie. După data de 6 septembrie, unitatea a fost pusă la dispoziția 
Diviziei a 8-a Cavalerie, sprijinind cu foc acțiunile executate pentru forțarea Mureşului şi 
pentru cucerirea dealului Sângiorgiu. În continuare, regimentul a sprijinit acţiunile de luptă 
ale Corpului Motomecanizat şi ale unor divizii din Corpul 6 Armată, în luptele pentru 
eliberarea Transilvaniei. 

În zilele de 23 — 25 octombrie 1944, Regimentul 3 Artilerie Grea a ocupat poziţii 
de luptă în localitățile Tiream şi Ghenci, sprijinind Diviziile a 3-a şi a 8-a Infanterie în 
luptele de eliberare a oraşului Carei şi a ultimelor brazde din pămâtul patriei. 

Începând de la data de 25 octombrie 1944, Regimentul 3 Artilerie Grea a participat 
la eliberarea Ungariei. În perioada 25 octombrie — 23 noiembrie 1944, regimentul a 
sprijinit acțiunile de luptă ale marilor unități din compunerea Corpului 6 Armată, care 
acționa pe direcţia Carei — Niregyhaza. În perioada 1 — 18 decembrie 1944, ostaşii 
regimentului au sprijinit, prin foc oportun şi precis, Corpul 6 Armată, în luptele de pa 
Valea Hernadului. 

În perioada 18 decembrie 1944 — 31 ianuarie 1945, efectivele regimentului au 
sprijinit acţiunile de luptă ale Diviziei a 18-a Infanterie în operaţia militară Roznava din 
Cehoslovacia. De la data de 1 februarie şi până la 9 mai, unitatea a susținut, cu foc precis şi 
eficient, acţiunile de luptă ale Corpurilor 2 şi 6 Armată, în luptele din cadrul operaţiilor 
militare Banska-Bistrica, Hron-Morava, Tatra şi Brâno. 

Regimentul 3 Artilerie Grea a sărbătorit ziua victoriei împotriva fascismului pe 
teritoriul Cehoslovaciei, aflându-se la 50 de kilometri est de Praga. 

După ce a staționat în bivuac o lună de zile, în localitatea Legota (Cehia), 
regimentul s-a deplasat la 'Tâncăbeşti (la nord de Bucureşti) şi apoi a participat la parada 
militară organizată în capitală, trecând pe sub Arcul de Triumf şi primind laurii victoriei. 

Pierderile unității în cele două campanii militare, din est şi din vest, au fost destul 
de mici. Au murit pe câmpul de luptă 67 de militari (un ofiţer, 4 subofițeri şi 62 gradaţi şi 
soldați) şi au fost dați dispăruți 23 de militari (un ofiţer, 2 subofițeri şi 20 de gradaţi şi 
soldaţi). 

La data de 29 august 1945, regimentul a fost demobilizat în garnizoana Roman, iar 
la 29 august 1946 a fost dislocat în garnizoana Bacău, unde a desfăşurat activități de 
instrucție până la 4 noiembrie 1949, dată la care a fost dislocat definitiv în cazarma fostului 
Regiment 23 Artilerie din Bârlad. 

În conformitate cu prevederile Ordinului nr. 204.740 din 25 octombrie 1950 al 
Diviziei a 17-a Artilerie Rupere, Regimentul 3 Artilerie Grea şi Comandamentul Brigăzii 3 
Artilerie Grea au format Brigada a 3-a Obuziere, în cadrul Diviziei a 17-a Artilerie Rupere. 

La numai un an de zile, în baza Ordinului Marelui Stat Major, nr. 319.531, din 30 
noiembrie 1951, Brigada a 3-a Obuziere şi-a schimbat denumirea în Brigada 213 Obuziere, 
primind în dotare obuziere de calibrul 122 milimetri. 

După trei ani, la data de 23 februarie 1953, în baza Ordinului Marelui Stat Major, 
nr. 10 din 26 ianuarie 1953, Brigada 213 Obuziere şi-a schimbat denumirea în Brigada 31 
Obuziere. Personalul brigăzii a desfăşurat instrucția în cazarmă şi în poligoane şi a 
participat la aplicaţii de mare amploare. În paralel cu activitatea de instrucţie, anual, peste 
200 de ostaşi au participat la lucrări în economia națională. 

După anul 1958, buna pregătire a cadrelor şi subunităților a ieşit în evidenţă în 
raport cu celelalte unităţi de artilerie din armata română. 

O primă confruntare a constituit-o participarea la concursurile de trageri cu bateria. 
La primul concurs pe unitate, locul întâi a fost ocupat de Bateria a S-a, comandată de 
căpitanul Emil Şerbu, ceea ce i-a dat dreptul să concureze la întrecerile pe Marea Unitate 
de Artilerie. Având o pregătire superioară celorlalte subunități, bateria a reuşit să ocupe 
locul întâi, loc care i-a asigurat participarea la concursul pe armată. Şi la acest nivel bateria 
a ocupat primul loc, fiind categorisită ca cea mai bună baterie de artilerie din armata 
română. 


132 


Conform Ordinului Marelui Stat Major, nr. 608 din 25 ianuarie 1961, Divizia a 17- 
a Rupere a fost desfiinţată. În baza aceluiași ordin, Brigada 31 Obuziere Bârlad a preluat 
efectivele şi tehnica de la Brigada 23 Obuziere Tecuci şi de la Brigada 26 Aruncătoare 
Mixtă Galaţi, constituind Brigada a 17-a Artilerie Rupere, în garnizoana Bârlad. Din acest 
moment, brigada a obţinut, în fiecare an, rezultate bune şi foarte bune în procesul de 
instrucție şi educaţie a efectivelor de ostaşi. Ministerul Apărării Naţionale, apreciind 
rezultatele deosebite obținute în pregătirea de luptă, a decorat drapelul Brigăzii 17 Artilerie 
Rupere Bârlad cu Ordinul „Tudor Vladimirescu”, clasa a 3-a. 

Spre satisfacția personalului unităţii, Bateria a S-a a avut o comportare foarte bună 
şi în concursurile din anul 1961. Începând cu anul 1963, concursul de trageri ale artileriei a 
urcat ştacheta la nivel de divizion. În aceste condiţii, brigada a obţinut locul întâi pe 
artileria forțelor armate prin Divizionul |. 

Nivelul înalt de pregătire atins de personalul unităţii a atras atenția eşaloanelor 
superioare. Brigada a fost solicitată să participe la exerciții de experimentare a noilor 
regulamente şi instrucțiuni. După anul 1963, toate instrucțiunile de conducere a focului 
divizionului şi grupării au fost definitivate după ce aceste subunități desfăşurau asemenea 
şedinţe în faţa reprezentanţilor comandamentului artileriei. 

Tot cu ajutorul brigăzii s-a experimentat tragerea cu AROTAT-ul, în teren muntos, 
exercițiu realizat de către Bateria comandată de căpitanul Gheorghe Țarălungă. 

Succesul cel mai mare obţinut de unitate a fost la tragerile demonstrative executate 
în fața comandanților de artilerie de la toate eşaloanele conducerii ministerului şi ale 
conducerii statului, în poligoanele: Cincu, Mălina, Babadag, Cheia, Bratocea etc. 

În anul 1972, din Divizioanele 1 şi 2, unitatea a format o grupare de artilerie, 
condusă de colonelul Ioan Bălănescu, care a executat, în poligonul de la Cincu, printre 
altele, sprijin prin val de foc pe deasupra infanteriei şi tancurilor care înaintau sub protecția 
acestuia. 

O altă misiune primită de brigadă a fost punerea la dispoziția unităților de 
învăţământ a unui divizion sau a unei grupări de artilerie. În această idee, Comandamentul 
Artileriei a stabilit ca activitățile de trageri şi conducere a focului din Centrul de Instrucție 
al Artileriei să fie asigurate de regiment. Aceleaşi cerințe au fost satisfăcute şi pentru 
grupele de artilerie din cadrul Academiei Militare. 

Pentru rezultatele deosebite obținute în procesul pregătirii de luptă, la data de 21 
octombrie 1974 drapelul unităţii a fost decorat cu Ordinul „Tudor Vladimirescu”, clasa a 
III-a. 

În baza Ordinului Marelui Stat Major, nr. P.R. 650, din luna decembrie 1975, la 
data de 16 ianuarie 1976, Brigada a 17-a Artilerie Rupere şi-a schimbat denumirea, 
devenind Brigada a 17-a Artilerie. 

Cu prilejul împlinirii a 75 de ani de la înființarea Brigăzii a 17-a Artilerie Bârlad, 
la data de 1 noiembrie 1990, în titulatura brigăzii s-a adăugat numele onorific de „General 
Alexandru Tell”. 

Ținând seamă de rezultatele deosebite obţinute de personalul marii unităţi în 
îndeplinirea planului pregătirii de luptă, prin Decretul Prezidenţial nr. 238, din 3 iulie 
1995, s-a acordat noul drapel de luptă Brigăzii a 17-a Artilerie „General Alexandru Tell” 
Bârlad. 

În decursul timpului, în această mare unitate, mii de tineri au deprins tainele 
meseriei armelor şi s-au format ca oameni şi cetățeni ai României. Permanent, militarii 
brigăzii au constituit o prezență activă şi valoroasă în peisajul social-cultural al garnizoanei 
Bârlad. 

Brigada a fost apreciată ca unitate model şi la lucrările desfăşurate pe şantierele 
economiei naționale. Ani de-a rândul, directorii IAS-urilor din judeţele Galaţi, Brăila, 
Vrancea şi Vaslui au solicitat organelor de resort să li se repartizeze detaşamente de 
militari şi coloane de maşini provenind din garnizoana Bârlad. Rezultate remarcabile au 
obținut plutoanele comandate de locotenenţii Ilie Jilcu şi Stanislau Arhir. Detaşamentele 
de militari şi coloanele auto cu cele mai mari realizări au fost cele comandate de maiorul 
Ion Munteanu şi locotenent-colonelul Ion Palaghian, astăzi ofiţeri în rezervă, stabiliți în 
garnizoana Bârlad. 

La data de 4 noiembrie 2000 a fost dezvelit, în cazarma brigăzii, monumentul 
dedicat eroilor Regimentului 3 Artilerie Grea, cu prilejul aniversării a 85 de ani de la 
înființarea Brigăzii a 17-a Artilerie „General Alexandru Tell”. La partea superioară a 
postamentului monumentului sunt dispuse, în poziție verticală, de o parte şi de alta, câte 3 
proiectile de artilerie de diferite calibre. Monumentul poate fi vizitat de către militari şi 
populația civilă. 

În cazarma brigăzii se mai află şi monumentul dedicat eroului Regimentului 12 
Infanterie „Cantemir”” Bârlad, caporalul Constantin Muşat. În confruntările armate care au 
avut loc în primul război mondial, caporalul Constantin Muşat (1890-1917), a căzut eroic 
la datorie, apărând cu prețul vieții sale pământul scump al patriei, în ziua de 14 august 
1917, pe frontul de pe Valea Oituzului. Prin răpăitul asurzitor al armelor se auzea mereu, 
ca o îmbărbătare, glasul caporalului Muşat: „Grenade băieți, dați grenade!”. Acest text 
este gravat pe placa de marmură albă, aplicată pe latura din fața soclului statuii din bronz 
cunoscută sub numele de „Ultima grenadă a caporalului Muşat”, operă a sculptorului 
bârlădean loan Dimitriu-Bârlad. Statuia, cu o înălțime de 2,1 metri, aşezată pe un soclu 
paralelipipedic de 3 metri, a fost dezvelită în anul 1927, în faţa clădirii Regimentului 12 
Dorobanţi „Cantemir” Bârlad, cazarmă care în prezent aparţine brigăzii a 17-a Artilerie. 

De la înfiinţare şi până în prezent, la comanda unităţii au evoluat cadre valoroase, 
care trebuie reţinute: locotenent-colonelul Gheorghe Filiti, locotenent-colonelul Ion 
Zvoreanu, colonelul Dumitrescu Limburg, colonelul Alexandru Lupaşcu, colonelul 
Silvestru Paladi, colonelul Gheorghe Divari, colonelul Gheorghe Hanganu, locotenent- 
colonelul Vasile Gavrilescu, locotenent-colonelul Dumitru Costovici, colonelul Constantin 
Oprescu, colonelul Napoleon Gomoescu, colonelul Nicolae Ciobanu, locotenent-colonelul 
Marin Nicolae, locotenent-colonelul Nicolae Popescu, locotenent-colonelul Ion Mărăşescu, 
locotenent-colonelul Gheorghe  Cârjeu,  locotenent-colonelul Gheorghe Caraman, 
locotenent-colonelul Constantin Dunăreanu, maiorul Gheorghe Costea, locotenent- 
colonelul Constantin Cotulbea, locotenent-colonelul Gligor Lup, colonelul Gheorghe 
Medar, colonelul Gheorghe Ioniţă, colonelul Grigore Cornescu (în prezent general de 
brigadă în retragere), colonelul Emil Vieru, colonelul Valer Morar, colonelul Sandu 
Costea, colonelul Eugen Popescu, colonelul Neculai Rotaru. 


NOTE 


1. Arhivele Militare Române Piteşti, Fond 3016, dosar 215, Fond 3319, dosar 176. 

2. Fond de microfilme RP II 1-1650, F II 6-1971 şi 1978. 

3. Date furnizate de coloneii Neculai Rotaru, Vasile Costan, Constantin Vasiliu, lon 
Bălănescu, Dumitru Comişescu, Marian Năstase, maiorii Ovidiu Luca şi Dorel Nastasiu şi 
plutonierul-adjutant lulian Suciu. 

XV 


REGIMENTUL 4 TRANSMISIUNI VASLUI 


În baza Decretelor-legi nr. 3052 din 5 septembrie şi nr. 3072 din 7 septembrie 
1940, articolul 1, la data de 10 ianuarie 1942 au fost înfiinţate câteva noi unități militare. 

Prin Decretul nr. 199 din 21 ianuarie 1942 şi Ordinul Marelui Stat Major, numărul 
18.210 din 14 ianuarie 1942, s-a înființat Regimentul 4 Transmisiuni, în garnizoana 
Alexandria, cazarma „Alexandru Ghica” (fosta cazarmă a Regimentului 19 Infanterie) şi 
tabăra de baracamente germane „Victoria”.? 

Conform Ordinului Marelui Stat Major, nr. 19.230 din 30 ianuarie 1942, 
regimentul a pus la dispoziția Armatei a 3-a române Batalionul 54 Transmisiuni şi la 
dispoziția Corpului 6 Armată din Armata a 4-a română Batalionul Il 'Transmisiuni, 
asigurând legăturile radio ale celor două eşaloane superioare cu marile unități aflate în 
subordine, în timpul acţiunilor militare desfăşurate în Caucaz şi la Cotul Donului.” 

În anul 1943, conform Ordinului Marelui Stat Major, nr. 980.654 din 17 februarie 
1943, efectivele celor două batalioane au asigurat legăturile marilor unități pe timpul 
retragerii armatei române pe teritoriul de la vest de Nistru şi apoi pe timpul întoarcerii 
armelor împotriva armatei germane şi a participării la eliberarea părții de nord a 
Transilvaniei, apoi a Ungariei şi a Cehoslovaciei. 

Pentru actele de bravură săvârşite de cadre şi militarii în termen în luptele purtate 
pe teritoriile României, Ungariei şi Cehoslovaciei, Regimentul 4 'Transmisiuni a fost citat 
prin ordine ale Marelui Stat Major, Diviziilor a 2-a şi a 3-a Infanterie, Corpului 7 Armată 
şi Armatei a 4-a române.“ 

În perioada scursă între 30 ianuarie 1942 şi 14 mai 1945, Regimentul 4 
Transmisiuni a trimis în focul luptelor 41 de subofiţeri (dintre care a pierdut 10 oameni: 2 
morți, 2 răniți, şi 6 dați dispăruți) şi 107 subofiţeri (din care s-au pierdut 16 oameni: 3 
morţi, 8 răniţi şi 5 daţi dispăruţi). 

După înapoierea de pe frontul din Cehoslovacia, la data de 10 iulie 1945, conform 
Ordinului Marelui Stat Major, nr. 54.600 din 17 iulie 1945, întrucât cazarma sa era ocupată 
de trupe sovietice, Regimentul 4 Transmisiuni a fost cartiruit provizoriu în magaziile 
Subdepozitului de Subzistență Alexandria, în clădirea morii „Genovici”, în Şcoala Primară 
nr. ] şi în localitățile Manov, Porschia şi Adămeşti (din apropierea oraşului Alexandria). 

Prin Ordinul Marelui Stat Major, Direcţia Transmisiuni, nr. 200.266 din 11 
septembrie 1945, Regimentul 4 Transmisiuni a fost mutat în garnizoana Cluj, fiind cartiruit 
în cazărmile „Sfântul Gheorghe” şi „Principele Nicolae”. 

În baza Decretului-lege nr. 51620 din 30 iunie 1946, Regimentul 4 Transmisiuni a 
fost desființat prin contopire cu Regimentul 3 Transmisiuni. Arhiva, drapelul de luptă, 
gestiunile şi o parte din efective au fost predate Regimentului 3 Transmisiuni până la data 
de 1 august 1946. 

Ca urmare a măsurilor adoptate de Ministerul Apărării Naţionale de reorganizare a 
armatei s-au reînființat unele unități militare care fuseseră desfiinţate prin Convenţia de 
Armistiţiu sau au fost înființate altele noi. 

Prin Ordinul Marelui Stat Major, nr. 45.120 din 24 august 1948, Regimentul 4 
Transmisiuni a fost reînființat în garnizoana Vaslui, în cazarma „Peneş Curcanul”, dintr-un 
nucleu al Regimentului 2 Transmisiuni Câmpina (care a dat un sfert din efective, cei mai 

buni specialişti şi o treime din materiale). Deplasarea de la Câmpina la Vaslui s-a executat 
pe două eşaloane, în zilele de 11-12 şi 14-16 septembrie 1948. 

Încă de la început regimentul a fost organizat cu următoarea structură: Comanda 
(comandantul, secundul politic, comisarul special şi adjutantul), Statul Major (şeful de stat 
major, ajutoarele nr. 1 şi nr. 3 cu instrucția, ajutorul nr. 2 cu partea tehnică, ajutorul nr. 4 
cu evidenţa, ajutorul nr. 5 cu cadrele, subofițerul cu registratura, desenatorul, 
dactilograful), Secția Politică (şeful secției politice, ajutorul şefului secției politice, 
conferenţiarul, instructorul sportiv, instructorul pentru tineret), Secţia Administrativă 
(ajutorul administrativ, ofițerul cu casieria, ofițerul cu aprovizionarea, ajutorul cu 
aprovizionarea, ofiţerul cu îmbrăcămintea, ofiţerul cu coloana auto, ofițerul cu armătura, 
ofițerul cu cazarmarea, ajutorul cu cazarmarea, ofițerul cu aprovizionarea materialelor de 
transmisiuni, ajutorul ofițerului cu aprovizionarea materialelor de transmisiuni, medicul 
regimentului, trompetul şef). 

Subunitățile regimentului erau: Batalionul 1 Transmisiuni, Batalionul 2 
Transmisiuni, Batalionul 3 Transmisiuni. Fiecare batalion avea în componenţa sa plutoane 
de transmisiuni radio, fir, construcții linii şi aprovizionare cu materiale. În organica unității 
mai existau: Plutonul Încărcare Acumulatoare, Compania Regimentară şi Instructori, 
Compania Gospodărie, Plutonul Aprovizionare, Atelierele Materiale, Armament şi 
Materiale de Transmisiuni. 

Principalele mijloace tehnice de luptă din dotarea unității erau: aparate telegrafice 
Lorencz, ST-35, Siemens, aparate Morse (model sovietic). 

Prin Ordinele Marelui Stat Major, nr. 319.530 şi 319.531 din 27 noiembrie 1951, 
denumirea Regimentului 4 Transmisiuni a fost schimbată în Regimentul 249 
Transmisiuni.* 

Instruirea efectivelor regimentului s-a desfăşurat pe etape: instruirea individului, 
pregătirea de specialitate şi închegarea echipajului de luptă. Anual s-au desfăşurat 
aplicațiile pe hartă şi în teren, în primăvară şi toamnă. Cele mai reuşite au fost cele 
organizate şi desfăşurate în anii 1951-1954 în diferite zone din Moldova şi Transilvania." 

Efectivele unității au participat constant, în perioada staționării în garnizoana 
Vaslui, la spartachiadele militare de vară şi de iarnă, obținând locuri fruntaşe în întrecerile 
cu componenții unităţilor militare cu care au disputat întrecerile sportive." 

Cadrele unității şi-au adus aportul la şcolarizarea unor ostaşi cu pregătire şcolară 
slabă şi la procesul de alfabetizare a unor cetăţeni civili, în anii 1949-1953. 

Un număr important de ostaşi şi cadre din unitate au participat la efectuarea 
lucrărilor pe şantierul Hidrocentralei de la Bicaz şi la lucrări în agricultură. 

În perioada 1948-1954 în unitate au lucrat cadre tinere, dornice de afirmare în 
funcţiile de comandanţi şi şefi de birouri: căpitanul Dumitru P. Druţu, căpitanul Dumitru 
D. Dragomir, căpitanul inginer Mihai Sebastian,  locotenentul-major 'Teodor Iacob, 
locotenentul-major Simion Gună, locotenentul-major Romeo Mateescu, locotenentul- 
major Pantelimon Dediu, locotenentul-major Nicolae Alexe, locotenentul Dumitru Miron, 
locotenentul-major Gheorghe Serbănescu, locotenentul-major lon Cristescu, locotenent- 
colonelul doctor Florea Mutuilă, locotenentul-major Mihai Graboneschi, locotenentul 
Constantin Boşcodeală, locotenentul Neculai Iordache, locotenentul loan Andreicin, 
maiorul Dumitru Ignat, locotenentul-major Gheorghe Ivănescu, sublocotenentul Ion 
Hedea. 

Comanda unității a fost asigurată de: locotenent-colonelul Costin Cioreni (16 
septembrie 1948 — 28 martie 1949), locotenent-colonelul Aurel Busuioc (28 martie 1949 — 
10 august 1949), locotenent-colonelul Constantin Ghiorghiu (10 august 1949 — 23 august 

1950), locotenent-colonelul Aurel Busuioc (23 august 1950 — 14 septembrie 1951), 
maiorul Florea Fiziceanu (14 iulie 1951 — 28 septembrie 1957). 

În baza Ordinului Ministerului Apărării Naţionale, nr. 162.229 din 12 iunie 1951, 
Regimentului 4 'Transmisiuni Vaslui i-a fost dat drapelul de luptă, cu Brevetul nr. 162.044 
din 7 septembrie 1951. 

La data de 18 august 1954, prin Decretul nr. 350 din 18 august 1954, Regimentului 
249 Transmisiuni Vaslui i-a fost conferit Ordinul „Steaua Republicii”, clasa a IV-a. 

De la data de 30 septembrie 1954, prin Ordinul Marelui Stat Major, nr. C.L. 6203 
din 30 septembrie 1954, Regimentul 249 Transmisiuni a fost mutat în Bucureşti, în 
cazarma 1281, pe Şoseaua Bucureşti - Măgurele. 

Prin Ordinul Marelui Stat Major, nr. C.L. 8 din 26 ianuarie 1959, Regimentul 249 
Transmisiuni Bucureşti şi-a schimbat denumirea în Regimentul 48 Transmisiuni şi apoi, în 
luna aprilie 1964, a fost mutat în cazarma 1147, pe Şoseaua Bucureşti — Ploieşti, la 
kilometrul 12,5. 

La comanda unității au evoluat în continuare: căpitanul Gheorghe Mincu (în 
prezent general de brigadă în rezervă, domiciliat în Ploieşti), locotenent-colonelul Ion 
Tudor, coloneii Daniel Pârvu, lon Bleoju, Andrei Gălăţeanul, Petre Rădulescu, maiorul 
Toader Orbu şi locotenent-colonelul Ion Cerăceanu (acesta se află în funcție din luna 
decembrie 1997). 


NOTE 


1. Arhivele Militare Române Piteşti, Fond Marele Stat Major, dosar 2176, fila 10 şi Fond 
microfilme, rola 11.555, cadrele 8 şi 9. 

2. Arhivele Militare Române Piteşti, Fond Marele Stat Major, dosar 2660, fila 197. 

3. Arhivele Militare Române Piteşti, Fond Marele Stat Major, dosar 2253, fila 27 şi Fond 
microfilme, rola 11.133, cadrul 286. 

4. Arhivele Militare Române Piteşti, Fond Marele Stat Major, dosar 2253, fila 27, dosar 
2254, fila 91, dosar 286, filele 223-225, 286, 744-755. 

5. Arhivele Militare Române Piteşti, Fond Marele Stat Major, dosar 262, fila 204. 

6. Arhivele Militare Române Piteşti, Fond Marele Stat Major, dosar 5146, filele 1-13. 

7. Arhivele Militare Române Piteşti, Fond Marele Stat Major, dosar 5427, filele 262-263. 
8. Arhivele Militare Române Piteşti, Fond Marele Stat Major, Fond Regimentul 4 
Transmisiuni, dosar 241, filele 1-5. 

9. Arhivele Militare Române Piteşti, Fond Marele Stat Major, Curent 272, dosar 601, fila 
113. 

10. Arhivele Militare Române Piteşti, Fond Marele Stat Major, Curent 155, dosar 705, vol. 
1, filele 20-90 şi 115-117 şi Curent 273, dosar 705, vol. 2, filele 1-174. 

11. Arhivele Militare Române Piteşti, Fond Marele Stat Major, Curent 9, dosar 1, filele 87- 
104. 

XVI 


BATALIONUL 202 APĂRARE NUCLEARĂ, BIOLOGICĂ ŞI CHIMICĂ HUȘI 


În baza Decretului Consiliului de Stat, nr. 87 din 12 octombrie 1950 şi a Ordinului 
Marelui Stat Major, nr. 123.251 din 18 octombrie 1950, la data de 20 octombrie 1950 a 
fost înființat Batalionul 42 Chimic, cu garnizoana de dislocare la pace în oraşul Huşi. Până 
la 11 octombrie 1965, când a primit denumirea actuală, ulterior schimbâdu-i-se numai 
terminologia de specialitate (datorită schimbărilor survenite după anul 1989 şi a nevoilor 
de adaptare la terminologia NATO), batalionul a purtat următoarele denumiri: 

e 1951 —23 februarie 1959: Batalionul 399 Cercetare Chimică şi Degazare; 
23 februarie 1959 — 1 iunie 1960; Batalionul 42 Cercetare Chimică şi Degazare; 
1 iunie 1960 — 27 februarie 1964: Batalionul 63 Protecţie Antichimică; 
27 februarie 1964 — 11 septembrie 1965: Batalionul 109 Protecţie Antichimică. 
La 25 octombrie 1962, batalionului i-a fost dat drapelul de luptă. Prin Decretul 
prezidenţial, nr. 126 din 7 mai 1977, drapelul de luptă al batalionului a fost decorat cu 
Ordinul „Tudor Vladimirescu”, clasa a IV-a, cu panglică. 

În ziua de 3 august 1996, Batalionului 202 Apărare Nucleară, Biologică şi Chimică 
i-a fost dat noul drapel de luptă, în baza Ordinului ministrului apărării naționale, nr. M 
5190, din 9 iulie 1996 şi Decretului prezidenţial, nr. 295, din 15 iulie 1996. Vechiul drapel 
de luptă al batalionului a fost predat Muzeului Militar Naţional. 

Activitatea desfăşurată de ofițerii, maiştrii militari, subofițerii, militarii în termen 
ŞI salariaţii civili (care au activat în batalion începând cu anul 1950), a vizat perfecționarea 
continuă a pregătirii profesionale şi adaptarea executării misiunilor de specialitate — 
cercetare nucleară, biologică şi chimică, decontaminare a trupelor, tehnicii şi terenului — la 
principiile ducerii luptei armate. 

Subordonat nemijlocit Direcției Apărării  Antichimice (1950-1951), 
Comandamentului Trupelor Chimice (1951-1990), Inspectoratului General al Protecţiei 
Antichimice (1990-1993), batalionul a participat la activități majore ale armatei, 
contribuind la elaborarea şi fundamentarea principiilor tactic-operative de ducere a luptei 
în condițiile întrebuințţării armelor de distrugere în masă, de verificare a eficacității 
echipamentelor şi tehnicii de specialitate din dotare, precum şi înaintarea de propuneri 
pentru elaborarea unor noi categorii de tehnică de apărare nucleară, biologică şi chimică şi 
participare la acțiunile de omologare şi experimentare a acestora. 

Între anii 1964-1974, batalionul a constituit bastionul instruirii tuturor categoriilor 
de personal din trupele de apărare nucleară, biologică şi chimică în condiţiile reale ale 
câmpului de luptă, ulterior această activitate fiind preluată de Şcoala de Aplicaţie Interforţe 
de Apărare Nucleară, Biologică şi Chimică. 

Începând cu anul 1993, batalionul a intrat în subordinea Statului Major al Trupelor 
de Uscat. 

Cele mai semnificative tipuri de activități în care a fost angrenat batalionul şi care 
i-au adus aprecieri deosebite au fost: participarea la manevre şi executarea de aplicaţii 
tactice cu trupe în toate zonele de operaţii ale ţării, instalarea de raioane de decontaminare 
în folosul unor mari unități pe întreg teritoriul țării, experimentarea unor echipamente de 
apărare individuală şi de decontaminare, primirea unor delegații străine din Polonia şi 
Cehoslovacia, participarea la acțiunile de limitare a pagubelor produse de inundațiile din 
anii 1970 şi 1975 şi a cutremurelor din 7 martie 1977 şi 30 august 1986, participarea cu 

personal de specialitate calificat şi tehnică din dotare la construirea spitalelor militare de 
campanie care au desfăşurat acțiuni umanitare în Arabia Saudită (1991), Somalia (1993- 
1994), Angola (1995-1996), participarea cu personal la construirea subunității de protecție 
nucleară, biologică şi chimică care a desfăşurat acțiunea „ROMAG” de pregătire în comun 
cu o subunitate similară din armata ungară din 1998, participarea unor cadre militare din 
batalion la misiuni în străinătate în cadrul programului „MIL TO MIL” în anii 1996, 1997, 
1999. 

Anul 1995 a marcat trecerea batalionului la o nouă structură organizatorică, mai 
suplă, care permite îndeplinirea misiunilor ce-i revin privind realizarea măsurilor de 
asigurare a protecţiei trupelor pe linia apărării nucleare, biologice şi chimice. 

În prezent, cu efectivele existente la pace, batalionul participă cu subunități de 
cercetare nucleară, biologică şi chimică la realizarea sistemului de cercetare şi înştiinţare 
despre contaminarea radioactivă (SCIR) al Trupelor de Uscat şi asigură intervenţia, cu un 
detaşament cu valoare de companie de decontaminare, la „DEZASTRE - C.NE. 
CERNAVODĂ”, în caz de avarii sau accident. 

Batalionul 202 Apărare Nucleară, Biologică şi Chimică se constituie ca structură 
de bază pentru îndeplinirea misiunilor de specialitate în zona de operații de est, în 
zone de operaţii, la ordinul Statului Major al Forţelor Terestre. 

Dislocat în municipiul Huşi, batalionul are în administrare un număr de şase 
cazărmi, totalizând o suprafață de 52,68 hectare. Unitatea posedă spații administrative şi de 
depozitare care îi permit desfăşurarea activităților în condiţii forte bune. 

În decursul existenţei sale, batalionul a avut treisprezece comandanți: maiorul Ioan 
Tănăsescu (de la înființarea unității şi până în 1950), căpitanul Nicolaie Grigoriu (1950- 
1953), căpitanul loan Mateescu (1953-1955), căpitanul Ioan Iordachi Constantin (1955- 
1957), locotenent-colonelul Liviu Dumitru (1957-1964), maiorul Mircea Simionescu 
(1964-1965), locotenent-colonelul Nicolae Ștefan Iosif (1965-1969), colonel Constantin 
Chirilă (1969-1983), colonelul Ion Rizea 1983-1990, locotenent-colonelul Ion Mituleţu 
(1990-1993), colonelul Marin Udrea (1993-1995), locotenent-colonelul Vasile Ilie (1995- 
1999), locotenent-colonelul Martin Cata (1999 şi până în prezent). 

XVII 


GRUPUL JUDEŢEAN DE POMPIERI VASLUI 


În perioada de ample prefaceri sociale şi economice de la începutul secolului al 
XIX-lea, caracterizată prin înmulțirea populației oraşelor, dezvoltarea meşteşugurilor şi 
intensificarea comerțului, în condiţiile destrămării feudalismului şi apariţiei relaţiilor de 
producție capitaliste, s-a pus pentru prima dată problema îmbunătățirii serviciului de 
pompieri. 

Tulburările determinate de mişcarea eteristă din anul 1821 au condus la 
incendierea dughenelor de pe străzile principale ale oraşelor Iaşi, Vaslui, Bârlad şi Huşi, 
iar oraşul Focşani a ars complet. 

Lipsa de canalizare a oraşelor româneşti şi insuficiența apei la îndemâna 
cişmelelor în oraşe era foarte redus. Apa potabilă era transportată cu sacale şi vândută de 
către sacagii. În multe oraşe ale ţării apa continua să fie scoasă numai din fântâni. 
un număr satisfăcător de pompieri. 

Nevoile de apărare împotriva incendiilor au condus la instituționalizarea 
serviciului de pompieri pe baze moderne, corespunzătoare cerinţelor timpului. 

În România, procesul de formare a serviciului de pompieri a coincis cu renaşterea 
armatei naționale, fapt ce i-a imprimat un caracter militar încă de la început. 

Un rol important în organizarea sistemului de prevenire şi pază a incendiilor în 
țările române l-a avut Regulamentul Organic care prevedea organizarea într-o formă 
modernă a serviciului de prevenire şi stingere a incendiilor. 

În acest context s-au înființat, la laşi (în anul 1835) şi la Bucureşti (în anul 1845), 
primele unităţi de pompieri militari, sub denumirea de „comandă de foc” sau „roată de 
pojarnici”. 

Aceste formaţiuni depindeau de Agie, iar partea materială de Sfatul Municipal. 

Completul unei companii era alcătuit din 3 ofițeri, 9 unterofițeri, 90 pojarnici, 2 
barbancici şi un conoval cu 76 cai, 24 sacale, 4 tulumbe şi 6 căruţe. 

După modelul companiei din laşi s-au înființat, pe rând, companii de pompieri în 
toate oraşele din Moldova. 

O anumită perioadă de timp pompierii au avut o pondere deosebită în reconstruirea 
oştirii române, ca armată modernă. 

Ziua de 13 septembrie 1848 a intrat pentru totdeauna în istorie prin faptele de 
vitejie de care au dat dovadă pompierii, comandați de căpitanul Pavel Zăgănescu, în 
încleştarea cu trupele otomane în Dealul Spirii. 

In timpul domniei lui Alexandru loan Cuza, prin Decretul nr. 143 din 24 
septembrie 1860, se hotăra că „pompierii districtelor din Moldova până la înființarea unei 
noi legi vor fi supuşi legii ostăşeşti precum sunt dorobanții şi grănicerii din Ţara 
Românească.” 

Prin Decretul nr. 702, din 28 martie 1874, era stabilită structura organizatorică a 
noilor unități de pompieri. Organizarea lor s-a făcut pe divizioane, baterii şi secțiuni, în 
conformitate cu importanţa oraşelor. 

Mobilizate la sfârşitul lunii august 1877, bateriile active de pompieri au fost 
încadrate în artileria divizionară şi în bateriile de coastă de la Calafat, îndeplinind misiuni 

de luptă pe tot timpul campaniei, în acelaşi dispozitiv. Bateria a 3-a Activă de Pompieri, 
comandată de locotenentul Constantin Petrovici, a pornit din Bucureşti, la 13 septembrie 
1877, în direcția 'Turnu-Măgurele, participând la cucerirea independenţei de stat a 
României. 

În anul 1879, Secţia de Pompieri Bârlad făcea parte din Bateria Galaţi, iar Secţiile 
de Pompieri Vaslui şi Huşi din Bateria laşi, funcționând ca baterii de pompieri artilerişti. 
Prin Ordinul General nr. 3149 din 9 iulie 1891, se hotăra desființarea bateriilor de pompieri 
artilerişti şi înființarea unor secții de pompieri. 

În primul război mondial, pompierii militari şi-au adus aportul la eliberarea 
românilor din Transilvania şi la întregirea statală consfințită la 1 decembrie 1918. 

La data de 2 august 1929, Inspectoratul Pompierilor Militari a luat în subordine 
directă toate unitățile de pompieri din țară, atât din punct de vedere al conducerii cât şi al 
administrației, devenind astfel comandament de armă, cu toate atribuțiile care revin unui 
asemenea eşalon. 

În ziua de 13 august 1930, în documentele Grupului de Pompieri laşi se făceau 
referiri şi la Grupurile de Pompieri Vaslui şi Fălciu. 

În timpul celui de al doilea război mondial, unități şi subunități de pompieri au 
participat împreună cu alte unități militare, la luptele pentru apărarea patriei. 

Prin Instrucţiunile Marelui Stat Major, nr. 51.666 din 5 mai 1945, se stabilea că 
pompierii militari vor trece în subordinea Ministerului Afacerilor Interne, acesta preluând 
asupra sa dotarea, întrebuinţarea şi instrucția personalului. Organizarea pompierilor, în acel 
timp, a fost următoarea: Inspectoratul Pompierilor şi Batahoanele de Pompieri din 
Bucureşti şi Ploieşti s-au transformat în Grupuri de Pompieri, iar celelalte unități au păstrat 
denumirea veche de companii şi secţii. 

În anul 1947, s-a stabilit următoarea organizare a pompierilor: Inspectoratul 
General al Pompierilor, Inspectoratele Regionale de Pompieri, 11 grupuri, 29 companii şi 
80 secții de pompieri. 

La data de 1 ianuarie 1956, Grupul Regional de Pază Contra Incendiilor laşi avea 
în componență Companiile de Pompieri laşi, Roman, Vaslui şi Huşi, iar la comanda 
grupului se afla căpitanul Mircea Butnărică. De la data de 1 martie 1956, a trecut în 
subordinea grupului de la Iaşi şi Compania de Pompieri de la Bârlad. 


Compania de Pompieri Vaslui 


Majoritatea documentelor referitoare la activitatea pompierilor din Vaslui au fost 
distruse în luna august 1944, în timpul luptelor cu armata rusă. În ziua de 22 august 1944 
au fost dați dispăruți sergenţii Mihai Deliu, Gheorghe Hrincu şi Nicolaie Hrincu, caporalul 
Costache Lazăr, fruntaşii Gheorghe Beşleagă, Anton Sbârcea, Constantin 'Turin, Alexandru 
Oană, Ion Hâncu, lohan Cocear şi Petru Gireadă, soldații Arnold Cugeac, Adalbert Irisie, 
Nicoaie Bărbosu, Dumitru Hraboschi, Dumitru Cuşmir şi Gheorghe Tudorel. 

Principalele pierderi de vieți omeneşti şi materiale rezultă din Memoriul Secţiei de 
Pompieri Vaslui, din zilele de 22 şi 23 august 1944: „În ziua de 22 august ora 17, au 
pătruns în oraşul Vaslui primele elemente înaintate ale forțelor sovietice, care veneau 
dinspre laşi. 

Încă din ajunul zilei de 21 august, m-am prezentat la garnizoana Vaslui care se 
afla încă în oraş, pentru a primi odine. 

Pe cele trei drumuri care veneau dinspre front, se scurgeau nesfârșite coloane de 
militari germani şi români. 

În dimineața zilei de 22 august m-am prezentat, din nou, la comandantul 
garnizoanei Vaslui unde nu am găsit pe nimeni, întrucât efectivele plecaseră spre Bârlad. 

M-am prezentat apoi la Cercul Teritorial, la domnul colonel Velicu care era şi 
comandantul garnizoanei şi mi-a spus să am răbdare întrucât dumnealui plecă în 
recunoaştere spre front. 

După masă pe la ora 15 m-am prezentat din nou la Cercul Teritorial, însă domnul 
colonel Velicu nu se înapoiase. 

Revenind la Secţie la ora 17, am primit o informaţie de la un băiețandru din 
Vaslui, care fugea plin de sânge pe faţă. El mi-a spus că ruşii sunt la grădina publică şi că 
trăgeau cu tunurile şi mitralierele asupra Şcolii Normale în care era instalat spitalul de 
campanie numărul 15, unde se aflau mulţi răniți. 

Deşi n-am primit ordin, în noaptea de 21 august încărcasem toată averea secţiei 
pe cele trei căruțe şi trei maşini de incendiu. În cursul nopții de 21 august trimisesem 
căruțele spre Bârlad. 

Întrucât trupele ruseşti înaintau spre centrul oraşului am părăsit cazarma cu 
ostaşii pe care-i mai aveam şi ne-am îndreptat spre Bârlad, cu o autocisternă a căror 
cauciucuri S-au spart şi a trebuit să le înlocuiesc cu cauciucurile de la o maşină care era 
răsturnată în şanţ. După ce am trecut de Crasna am găsit căruțele şi celelalte maşini de 
incendiu, care înaintau greu din cauza aglomerației de pe şosea. 

Întrucât deplasarea se făcea foarte încet, din cauza aglomerației de pe şosea, abia 
în dimineaţa zilei de 23 august, ora 6, am intrat în Bârlad. Căruţele au înaintat şi mai greu 
ajungând la orele 17, când trupele sovietice au interceptat şoseaua Bârlad - Tecuci. 

În acest timp şi aviația sovietică a dezlănţuit un bombardament puternic asupra 
oraşului Bârlad şi a coloanelor nesfârşite de căruţe, maşini şi oameni. O bombă a lovit în 
plin căruţa în care se afla arhiva unității, ştampilele, banii unității, magazia de efecte, 
precum şi bagajele unor subofițeri, omorând pe sergentul Gheorghe Hrincu şi rănind grav 
pe sergentul Mihai Deliu, soldatul Arnold Cugeac, soldatul Adalbert Irisie, fruntaşul 
Constantin Turin şi sergentul Constantin Alexe. După câteva minute tancurile sovietice, au 
atacat cu tunurile şi mitralierele, distrugând căruţe, maşini, oameni, cai, materiale, astfel 
că noi am pierdut totul. 

Cu cele 3 maşini pe care le mai aveam în subordine, am continuat drumul spre 
Focşani. La o maşină s-a rupt crucea cardanică, în apropiere de Tecuci şi am abandonat- 
0. Am mers la Focşani, Râmnicu-Sărat, Buzău, Ploieşti şi ne-am oprit la Bucureşti. De aici 
ne-am deplasat cu trenul până la Corabia. În ziua de 26 septembrie 1944, ne-am înapoiat 
la Vaslui, începând munca de refacere a cazărmii, care fusese grav afectată. ” 

Începând din anul 1945 şi până în 1968, când a luat ființă Grupul de Pompieri 
Vaslui, Companiile de Pompieri Vaslui, Bârlad şi Huşi s-au subordonat Grupului Regional 
de Pompieri Bârlad, până în anul 1956, şi apoi Grupului de Pompieri Iaşi. 


Compania de Pompieri Bârlad 
În anul 1841 s-a înfiinţat la Bârlad o unitate de pompieri denumită „Comandă 
Pojărnicească”. 


Din documentele existente la Arhivele Statului, Filiala Vaslui, rezultă că în anul 
1944 Secția Pompieri Bârlad se afla în subordinea directă a Grupului 3 Pompieri Galaţi. 

Evenimentele din august 1944 nu au scutit nici Secţia de Pompieri Bârlad de 
pierderea vieților omeneşti şi a unei însemnate cantități de bunuri materiale, precum şi a 
unei părți din documentele din arhivă. 

De la 23 august până la 27 august 1944, Secţia de Pompieri Bârlad a fost 
bombardată şi dezarmată de către trupele ruseşti şi germane pe parcursul deplasării de la 
Bârlad — Tecuci — Focşani — Râmnicu-Sărat. 

În urma acestor evenimente au fost daţi dispăruți 10 soldaţi şi un fruntaş şi au 
murit soldatul Mihai Bălan şi fruntaşul Ion Ivan. 

La data de 1 septembrie 1944, Secţia de Pompieri Bârlad s-a înapoiat în garnizoana 
de reşedinţă, executând program de instrucţie, stingerea unor incendii, adunarea şi 
neutralizarea munițiilor neexplodate. 

În ziua de | martie 1945, comanda Secţiei de Pompieri Bârlad a fost preluată de 
către căpitanul Vasile Dragomir. 

La data de 1 decembrie 1950, secția Pompieri Bârlad se afla în subordinea 
Grupului Regional Pompieri Bârlad. Comandantul secției era locotenentul Crăciun Petriţa. 

Şase ani mai târziu, în anul 1957, Compania de Pompieri Bârlad a intrat în 
subordinea Grupului Regional de Pază Contra Incendiilor laşi. La comanda unității se afla 
căpitanul Paul Triandaf. 

La 24 ianuarie 1959, Compania de Pompieri Bârlad obținea, de la Sfatul Popular 
al oraşului Bârlad, o clădire corespunzătoare pentru cazarea şi instrucția efectivelor. 

Trei luni mai târziu, la 29 martie 1959, căpitanul Paul Triandaf a fost mutat la laşi 
ŞI la comanda unității au urmat locotenentul-major Dumitru Ciuc. 

Ziua de 23 iunie 1963 a rămas pentru totdeauna în memoria pompierilor militari, 
care şi-au jertfit 2 colegi pentru îndeplinirea misiunii ce le-a fost încredinţată. 

În acea zi a avut loc un puternic incendiu la depozitul Sanepid Bârlad. În urma 
incendiului au ars: 350 m” din construcţia magaziei, 47 butoaie de metal în care erau 
depozitați carburanţi, un autocamion GAZ-S51, un autoturism de teren LAND-ROVER, 
acoperişul unei case particulare şi alte bunuri de inventar ale Sanepidului. 

Sfidând pericolul, în timpul acţiunii de stingere a incendiului devastator, 
locotenentul lon Martac şi sergentul Victor Ivaşcu s-au jertfit la datorie. 

Pentru cinstirea memoriei şi ca semn de înaltă preţuire a faptelor lor eroice, ofițerul 
ŞI sergentul au fost avansați, post-mortem, la gradul de locotenent-major şi respectiv 
sergent-major. De asemenea, ei au fost declarați eroi ai Trupelor Ministerului de Interne. 

Compania de Pompieri Bârlad a primit denumirea de „Compania Erou Locotenent- 
major, post-mortem, lon Martac”. 

La data de 1 octombrie 1968, compania bârlădeană a trecut în subordinea Grupului 
de Pompieri Vaslui. 


Compania de Pompieri Huşi 


În anul 1850 s-a înfiinţat în oraşul Huşi unitatea militară de pompieri, purtând 
denumirea de „comandă de foc” sau „roată de pojarnici“. 

La 23 august 1944, Secţia Pompieri Huşi a fost evacuată la Govora, în judeţul 
Vâlcea, şi a fost pusă în subzistenţa şi sub controlul direct al Secţiei de Pompieri Râmnicu 
Vâlcea. 

În luna februarie 1945, Secţia Pompieri Huşi se afla în subordinea directă a 
Grupului 3 Pompieri Galaţi, având la comanda secției pe sublocotenentul Vasile Stănică. 

La data de 1 decembrie 1950, Ssecţia de Pompieri Huşi a fost subordonată 
Grupului Regional Pompieri Bârlad, având la comandă pe locotenentul Constantin Baciu. 

În anul 1957, Secţia Protecţie Contra Incendiilor Huşi se afla în subordinea 
Grupului Regional Protecţie Contra Incendiilor laşi, având la comandă pe locotenentul- 
major loan Ciobotaru. La data de 1 octombrie 1957 a fost numit comandant locotenetul 
Ioan Mânzu, iar la 3 septembrie 1958, căpitanul loan Filip. 

O comportare remarcabilă au avut-o pompierii militari de la Huşi în ziua de 16 
iulie 1967, când au stins un puternic incendiu izbucnit la depozitul de furaje de la C.A.P. 
Lunca Banului, fapt pentru care au fost citați prin ordinul comandantului pompierilor din 
luna octombrie 1967. 


Grupul Judeţean de Pompieri Vaslui 


Noua împărțire administrativă a teritoriului ţării, în anul 1968, a condus şi la 
înființarea judeţului Vaslui. După înfiinţarea județului, la data de 1 octombrie 1968 s-a 
stabilit şi noua organizare a pompierilor militari. Înfiinţându-se Grupul Judeţean de 
Pompieri Vaslui, în subordinea acestuia au fost trecute Companiile de Pompieri Vaslui, 
Bârlad şi Huşi. 

La data înființării, grupul era comandat de locotenent-colonelul Neculai Ghiţescu, 
ajutat de şeful de stat major, maiorul Constantin Apreutesei şi şeful secţiei prevenire, 
maiorul Anghelache Lefter. 

Grupul Judeţean de Pompieri Vaslui avea următoarele subunități: Compania de 
Pompieri Vaslui (comandată de căpitanul lon Ţaga), Compania de Pompieri Bârlad 
(comandată de maiorul Marin Marta), Compania de Pompieri Huşi (comandată de 
căpitanul Filip). 

În zilele de 25-27 august august 1970, Compania de Pompieri Vaslui a intervenit 
pentru salvarea vieților omeneşti şi a bunurilor materiale de la inundația care cuprinsese 35 
de locuinţe din oraşul Vaslui. În timpul intervenției, fruntaşii Vasile Penişoară şi Toader 
Bazga au salvat de la înec pe cetăţeanul Vasile Moraru. 

Pe data de 7 iunie 1972, funcția de comandant al grupului a fost preluată de 
locotenent-colonelul Virgil Tomoşoiu. 

În 1974 s-a construit noua cazarmă a pompierilor din Huşi, acţiune la care au 
participat şi militarii pompieri. 

La începutul anului 1977, Grupul Judeţean de Pompieri Vaslui avea următoarea 
organizare: comandantul grupului — colonelul Virgil Tomoşoiu; şef de stat major — 
locotenent-colonelul Constantin Apreotesei; comandantul Companiei de Pompieri Vaslui — 
locotenetul-major Traian Hriscu; comandatul Companiei de Pompieri Bârlad — maiorul 
Marin Marta; comandantul Companiei de Pompieri Huşi — căpitanul Ion Filip. 

În noaptea de 4 martie 1977, în urma producerii seismului, subunitățile grupului au 
intervenit cu promptitudine pentru salvare unor persoane de sub dărâmături şi de la 
înălțimi, precum şi la stingerea incendiilor. În această acţiune s-au evidenţiat în mod 
deosebit militarii din Compania de Pompieri Bârlad, care, sub comanda plutonierului- 
adjutant Mihai Borşanu, au salvat de la etajul 1 al clădirii Căminului de Copii Orfani din 
Bârlad un număr de 27 copii în vârstă de 3-6 ani, ce au fost surprinşi între planşee şi 
acoperişul dărâmat. 

Compania de Pompieri Huşi a intervenit, când a fost solicitată, la degajarea căilor 
de acces şi desprinderea părților de zidărie sau de acoperiş rămase în suspensie pe clădirile 
mai înalte. 

La data de 15 august 1977, căpitanul loan Filip a fost promovat în funcție, la grup, 
la comanda Companiei de Pompieri Huşi fiind numit locotenentul Gigel Gălăţeanu. 

Începând cu data de 23 august 1988, căpitanul Titi Dochia şi căpitanul Toader 
Hogea, absolvenţi ai Academiei de Înalte Studii Militare, promoţia 1988, au fost repartizaţi 
în Grupul Judeţean de Pompieri Vaslui şi numiţi şef de stat major şi, respectiv, ofițer 
principal (cu operațiile şi pregătirea de luptă). 

În baza Ordinului adjunctului ministrului de interne, nr. 3045, din 1 iunie 1989, 
maiorul Petru Pogăceanu din Grupul Judeţean de Pompieri Covasna a fost mutat în 
interesul serviciului la Grupul Judeţean de Pompieri Vaslui şi a fost numit în funcția de 
comandant. 

La aceeaşi dată, colonelul Eugen Galu, comandatul grupului, a fost mutat în 
interesul serviciului şi numit comandant al Grupului Judeţean de Pompieri Tulcea. 

Începând cu data de 9 februarie 1990, colonelul Eugen Galu a revenit, în interesul 
serviciului, de la Grupul Judeţean de Pompieri Tulcea, la Grupul Judeţean de Pompieri 
Vaslui, în funcția de comandant al unităţii. 

În baza Ordinului comandantului pompierilor din 1 iulie 1990, maiorul Gheorghe 
Striblea a fot numit în funcția de şef de stat major în Grupul Judeţean de Pompieri Vaslui. 

Începând cu data de 15 iulie 1990, căpitanul Petru Râpanu, comandantul 
Companiei de Pompieri Huşi, a fost numit în funcția de ofițer principal I, în cadrul 
Grupului Judeţean de Pompieri Vaslui, iar locotenentul Neculai Olaru, locţiitorul 
comandantului Companiei de Pompieri Vaslui, a fost numit în funcția de comandant al 
Companiei de Pompieri Huşi. 

În cadrul relaţiilor de colaborare internaţională, în perioada 7-11 octombrie 1991, 
colonelul Eugen Galu şi maiorul Gigel Gălăţeanu (şeful inspecției de prevenire a 
incendiilor) au efectuat o vizită în Republica Moldova, cu scopul realizării unui schimb de 
experienţă cu pompierii militari din ţara vecină. 

În anul 1995, Grupul Judeţean de Pompieri Vaslui şi-a început activitatea avându-l 
comandant pe colonelul Eugen Galu şi şef de stat major pe locotenent-colonelul Gheorghe 
Striblea. 

La data de 1 ianuarie 2000, ordinea de bătaie a Grupului Judeţean de Pompieri 
„Podul Înalt” Vaslui era următoarea: comandantul unităţii — colonelul Gheorghe Striblea; 
şeful de stat major — căpitanul Neculai Olaru; ofițer specialist 1 — locotenent-colonelul 
Toader Hogea; ofițer principal 1 — maiorul Alexandru Cană. 

Cu începere de la 1 octombrie 2001, comanda unității este asigurată de maiorul 
Neculai Olaru. 


NOTE 


= 


Arhivele Statului, Filiala Vaslui, Fond Secţia Pompieri Vaslui, dosar 3/1944, filele 1 şi 
8. 

Idem, dosar 4/1944, filele 469, 472, 473, 483, 575. 

Idem, dosar 5/1944, filele 2,5,125. 

Idem, dosar 6/1944, filele 6, 7, 10, 11. 

Idem, dosar 7/1944, filele 28-31. 

Idem, dosar 10/1944, fila 9. 

Idem, dosar 12/1944, filele 1, 4, 25. 

Idem, dosar 13/1944, fila 2. 

Idem, dosar 14/1944, filele 10, 14, 49. 


Soper Dia PI 

24. 
. dem dosar 3/1945, filele 15-17, 82, 164. 
. dem dosar 1/1946, fila 54. 


. dem, dosar 1/1945, filele 85, 223, 272, 229, 467, 485. 

. Arhivele Statului, Filiala Vaslui, Fond Secţia Pompieri Bârlad, dosar 1/1944, fila 33. 
. Idem dosar 2/1944, fila 16. 

. Idem dosar 3/1944, filele 2, 5, 90. 

. dem dosar 4/1944, fila 11. 

. Idem dosar 5/1944, fila 21. 

„ Idem dosar 8/1944, filele 3, 7, 9, 17, 25, 35, 41, 46. 

. Idem dosar 9/1944, filele 17, 99, 241. 

. Idem dosar 10/1944, filele 5, 6, 12, 13. 

. dem dosar 11/1945, fila 106. 

. Arhivele Statului, Filiala Vaslui, Fond Grup Regional Pompieri Bârlad, dosar 1/1950, 


filele 4-7, 23, 29, 130, 142. 


. Idem dosar 3/1951, filele 47, 117, 216, 426. 
. Idem dosar 2/1951, filele 40-42, 142-144. 
. Arhivele Statului, Filiala Vaslui, Fond Secţia Pompieri Huşi, dosar 1/1945, filele 3, 17, 


Idem dosar 2/1945, filele 2, 24, 31, 51, 89, 97. 

XVIII 


CAVALERI Al ORDINULUI „MIHAI VITEAZUL? 


I. Ofiţeri decoraţi în primul război mondial 


1. Constantin Prezan, general de corp de armată, adjutant, şeful Marelui Stat 
Major General al Armatei: Ordinul „Mihai Viteazul”, clasa I-a, conferit prin Înalt Decret 
nr. 372, din 5 februarie 1920, pentru competenţa de care a dat dovadă pe câmpul de luptă 
în calitate de Şef de Stat Major al Înaltului Comandament, care a avut ca rezultat 
înfrângerea armatei ungare şi ocuparea Budapestei în august 1919. 

2. Constantin Prezan, general de corp de armată, adjutant, şeful Marelui Stat 
Major General al Armatei: Ordinul „Mihai Viteazul”, clasa a Il-a, conferit prin Înalt 
Decret nr. 759, din 21 iulie 1917, pentru modul cum a conceput şi a pregătit operațiile 
militare din luna iulie 1917. 

3. Valeriu G. Constantinescu, căpitan, Regimentul 53/65 Infanterie: Ordinul 
„Mihai Viteazul”, clasa a III-a, conferit prin Înalt Decret nr. 1143, din 16 mai 1918, 
pentru evidenţierea în luptele de la Arabagi, în Dobrogea, şi pe Siret. 

4. Nicolae Cornea, maior, Regimentul al VII-lea „Racova” nr. 25: Ordinul „Mihai 
Viteazul”, clasa a Ill-a, conferit prin Înalt Decret nr. 364, din 20 aprilie 1917, pentru 
evidențierea în luptele de pe dealurile Runcu, Căpuşa şi Arşiţa, precum şi în cele din Valea 
Caşinului, din anul 1916. 

3. loan Cristofor, locotenent-colonel, comandant al Regimentului 51/52 Infanterie: 
Ordinul „Mihai Viteazul”, clasa a Ill-a, conferit prin Înalt Decret nr. 1172, din 9 
octombrie 1917, pentru vitejia şi elanul cu care a condus regimentul în luptele de la 
Mărăşeşti, din 6 august 1917. 

6. Grigore Ignat, căpitan, Regimentul 51/52 Infanterie: Ordinul „Mihai Viteazul”, 
clasa a III-a, conferit post-mortem prin Înalt Decret nr. 1488, din 13 decembrie 1917, 
pentru vitejia, elanul şi spiritul de sacrificiu dovedite în lupta de la Răzoare din 6 august 
1917. 

7. Teodor S. Negru, locotenent, Regimentul 51/52 Infanterie: Ordinul „Mihai 
Viteazul”, clasa a III-a, conferit prin Înalt Decret nr. 1488, din 13 decembrie 1917, pentru 
elanul şi vitejia cu care a condus - în ziua de 6 august 1917 - contraatacul companiei la 
Răzoare, capturând 150 oameni, 9 mitraliere şi mult material de război. 

8. Gheorghe A. Pasa, sublocotenent, Regimentul 2 Roşiori „Prunaru”: Ordinul 
„Mihai Viteazul”, clasa a III-a, conferit prin Înalt Decret nr. 3068, din 3 noiembrie 1916, 
pentru vitejia şi curajul manifestate în timpul executării unei recunoaşteri la inamic. 


II. Ofiţeri decorați în al doilea război mondial 


1. Vasile I. Arion, locotenent în rezervă, Regimentul 12 Infanterie ,„Cantemir”: 
Ordinul „Mihai Viteazul”, clasa a III-a, conferit prin Inalt Decret nr. 1492, din 4 mai 
1945. 

2. Serghi L. Bociar, locotenent, Regimentul 12 Infanterie „Cantemir”: Ordinul 
„Mihai Viteazul”, clasa a III-a, conferit prin Inalt Decret nr. 445, din 12 decembrie 1942. 

3. Iosif Rusalin P. Boldea, sublocotenent în rezervă, Regimentul 3 Roşiori: 
Ordinul „Mihai Viteazul”, clasa a III-a, conferit post-mortem prin Înalt Decret nr. 399, din 
18 februarie 1943. 

4. Constantin D. Ceaușel, sublocotenent în rezervă, Regimentul 12 Infanterie 
„Cantemir”: Ordinul „Mihai Viteazul”, clasa a Ill-a, conferit post-mortem prin Înalt 
Decret nr. 445, din 12 februarie 1942. 

5. Leonte Comşa, locotenent-colonel, Regimentul 25 Infanterie „General 
Constantin Prezan”: Ordinul „Mihai Viteazul”, clasa a III-a, conferit prin Înalt Decret nr. 
40, din 7 ianuarie 1942. 

6. Vasile A. Crețulescu, căpitan din Regimentul 3 Roşiori: Ordinul „Mihai 
Viteazul”, clasa a III-a, conferit prin Înalt Decret nr. 399, din 18 februarie 1943. 

7. loan Dănescu, sublocotenent, Regimentul 3 Roşiori: Ordinul „Mihai Viteazul”, 
clasa a III-a, conferit prin Înalt Decret nr. 399, din 18 februarie 1943. 

8. Nicolae Șt. Eremia, sublocotenent, Regimentul 2 Roşiori „Prunaru”: Ordinul 
„Mihai Viteazul”, clasa a III-a, conferit post-mortem prin Înalt Decret nr. 40, din 7 
ianuarie 1942. 

9. Alexandru 1. Florian, locotenent, Regimentul 12 Dorobanţi „Cantemir”: Ordinul 
„Mihai Viteazul”, clasa a III-a, conferit prin Înalt Decret nr. 445, din 12 februarie 1943. 

10. Aurelian 1. Fribel, sublocotenent în rezervă, Regimentul 3 Roşiori: Ordinul 
„Mihai Viteazul”, clasa a III-a, conferit prin Înalt Decret nr. 399, din 18 februarie 1943. 

11. Aurel Gh. Georgescu, sublocotenent în rezervă, Regimentul 12 Infanterie 
„Cantemir”: Ordinul „Mihai Viteazul”, clasa a Ill-a, conferit post-mortem prin Înalt 
Decret nr. 445, din 12 februarie 1942. 

12. Emil A. Hudriciu, căpitan, Regimentul 25 Infanterie „General Constantin 
Prezan”: Ordinul „Mihai Viteazul”, clasa a III-a, conferit post-mortem prin Înalt Decret 
nr. 40, din 7 ianuarie 1942. 

13. Gheorghe Ivancenco, sublocotenent în rezervă, Regimentul 3 Roşiori: Ordinul 
„Mihai Viteazul”, clasa a III-a, conferit prin Înalt Decret nr. 1492, din 4 mai 1945. 

14. Grigore Negoiescu, colonel, comandantul Regimentului 3 Roşiori: Ordinul 
„Mihai Viteazul”, clasa a III-a, conferit prin Înalt Decret nr. 313, din 5 februarie 1943. 

15. Gheorghe Gr. Niculescu, colonel, comandant al Regimentului 12 Infanterie 
„Cantemir” : Ordinul „Mihai Viteazul”, clasa a Ill-a, conferit post-mortem prin Înalt 
Decret nr. 2886, din 17 octombrie 1941 (prin acelaşi decret a fost avansat general de 
brigadă). 

16. Teodor G. Pasăre, locotenent, Regimentul 25 Infanterie „General Constantin 
Prezan”: Ordinul „Mihai Viteazul”, clasa a III-a, conferit prin Înalt Decret nr.1492, din 4 
mai 1945. 

17. Vemiamin V. Pleşoianu, locotenent-colonel, comandant al Regimentului 2 
Roşiori „Prunaru”: Ordinul „Mihai Viteazul”, clasa a III-a, conferit post-mortem prin Înalt 
Decret nr. 40, din 7 ianuarie 1942. 

18. Aurel Prisada, sublocotenent în rezervă, Regimentul 12 Infanterie „Cantemir”: 
Ordinul „Mihai Viteazul”, clasa a III-a, conferit post-mortem prin Înalt Decret nr. 2886, 
din 17 octombrie 1941. 

19. Dumitru Șt. Pomeanu, locotenent, Regimentul 23 Artilerie: Ordinul „Mihai 
Viteazul”, clasa a III-a, conferit prin Înalt Decret nr. 2886, din 17 octombrie 1941. 

20. Gheorghe R. Rizea, căpitan, Regimentul 12 Infanterie „Cantemir”: Ordinul 
„Mihai Viteazul”, clasa a III-a, conferit post-mortem prin Înalt Decret nr. 2886, din 17 
octombrie 1941. 

21. Petru LI. Rogin, locotenent, Regimentul 12 Infanterie „Cantemir”: Ordinul 
„Mihai Viteazul”, clasa a III-a, conferit post-mortem prin Înalt Decret nr. 445, din 12 
februarie 1942. 

22. Andrei Schnabell, căpitan, Regimentul 12 Infanterie „Cantemir”: Ordinul 
„Mihai Viteazul”, clasa a III-a, conferit prin Înalt Decret nr. 40, din 7 ianuarie 1942. 

23. Sava S. Simionescu, căpitan, Regimentul 12 Infanterie „Cantemir”: Ordinul 
„Mihai Viteazul”, clasa a III-a, conferit prin Înalt Decret nr. 445, din 12 februarie 1942. 

24. Mircea Socor, locotenent în rezervă, Regimentul 25 Infanterie „General 
Constantin Prezan”: Ordinul „Mihai Viteazul”, clasa a III-a, conferit prin Înalt Decret nr. 
40, din 7 ianuarie 1942. 

25. Aurel V. Ștefănescu, locotenent, Regimentul 3 Roşiori: Ordinul „Mihai 
Viteazul”, clasa a III-a, conferit prin Înalt Decret nr. 40, din 7 ianuarie 1942. 

26. Marin N. Vlădescu, căpitan, Regimentul 12 Infanterie „Cantemir”: Ordinul 
„Mihai Viteazul”, clasa a III-a, conferit post-mortem prin Înalt Decret nr. 2886, din 17 
octombrie 1941. 

27. Constantin C. Voicu, căpitan, Regimentul 12 Infanterie „Cantemir”: Ordinul 
„Mihai Viteazul”, clasa a III-a, conferit post-mortem prin Înalt Decret nr. 2886, din 17 
octombrie 1941. 

28. Mircea ÎI. Voiculescu, locotenent, Regimentul 12 Infanterie „Cantemir”: 
Ordinul „Mihai Viteazul”, clasa a III-a, conferit post-mortem prin Înalt Decret nr. 445, din 
12 februarie 1942. 

29. Nicolae Angelescu, locotenent în rezervă, Regimentul 2 Roşiori „Prunaru”: 
Ordinul „Mihai Viteazul”, clasa a Ill-a, cu spade, conferit post-mortem prin Înalt Decret 
nr. 3233, din || noiembrie 1946. 

30. Alexandru 1. Bălăşescu, locotenent-colonel, comandant al Regimentului 2 
Roşiori „Prunaru”: Ordinul „Mihai Viteazul”, clasa a III-a, cu spade, conferit prin Înalt 
Decret nr. 3233, din 11 noiembrie 1946. 

31. Valeriu Bugariu, sublocotenent, Regimentul 2 Roşiori „Prunaru”: Ordinul 
„Mihai Viteazul”, clasa a III-a, cu spade, conferit post-mortem prin Înalt Decret nr. 3233, 
din 11 noiembrie 1946. 

32. Constantin D. Codreanu, sublocotenent, Regimentul 2 Roşiori „Prunaru”: 
Ordinul „Mihai Viteazul”, clasa a III-a, cu spade, conferit prin Înalt Decret nr. 506, din 21 
februarie 1945. 

33. Siminel S. Gheorghiu, maior, Regimentul 2 Roşiori „Prunaru”: Ordinul „Mihai 
Viteazul”, clasa a III-a, cu spade, conferit prin Înalt Decret nr. 2467, din 4 august 1945. 

34. Nicolae N. Milea, maior, Regimentul 2 Roşiori „Prunaru”: Ordinul „Mihai 
Viteazul”, clasa a III-a, cu spade, conferit prin Înalt Decret nr. 2467, din 4 august 1945. 

35. loan Ogiolan, sublocotenent, Regimentul 3 Roşiori „Alba Iulia”: Ordinul 
„Mihai Viteazul”, clasa a III-a, conferit prin Înalt Decret nr. 506, din 21 februarie 1945. 

36. Vasile Podhorschi, locotenent-colonel, comandant al Regimentului 3 Roşiori 
„Alba Iulia”: Ordinul „Mihai Viteazul”, clasa a Ill-a, cu spade, conferit prin Înalt Decret 
nr. 2467, din 4 august 1945. 

37. Mircea Șt. Tomescu, maior, Regimentul 2 Roşiori „Prunaru”: Ordinul „Mihai 
Viteazul”, clasa a III-a, cu spade, conferit prin Înalt Decret nr. 3233, din 11 noiembrie 
1946. 

38. Aurelian Velescu, sublocotenent, Regimentul 2 Roşiori „Prunaru”: Ordinul 
„Mihai Viteazul”, clasa a Ill-a, cu spade, conferit prin Înalt Decret nr. 506, din 21 
februarie 1945. 

III. Unităţi militare decorate în primul război mondial 


]. Regimentul 7 „Racova” nr. 25 Vaslui, decorat la 17 ianuarie 1919 de către 
Majestatea Sa Regele Ferdinand I, la Oneşti: Ordinul „Mihai Viteazul”, clasa a IIl-a, 
conferit prin Înalt Decret nr. 17, din 10 ianuarie 1917, pentru vitejia dovedită în luptele de 
pe Valea Oituzului. 

2. Regimentul 65 Infanterie, decorat la 16 decembrie 1917 de către Majestatea Sa 
Regele Ferdinand I, la Oneşti: Ordinul „Mihai Viteazul”, clasa a III-a, conferit prin Înalt 
Decret nr. 17, din 10 ianuarie 1917, pentru vitejia cu care a luptat în Dobrogea şi pe Valea 
Oituzului. 


IV. Unităţi militare decorate în al doilea război mondial 


1. Regimentul nr. 12 Infanterie „Cantemir”: Ordinul „Mihai Viteazul”, clasa a 
III-a, conferit prin Înalt Decret nr. 3091, din 7 noiembrie 1941. 

2. Regimentul 2 Roşiori „Prunaru”: Ordinul „Mihai Viteazul”, clasa a III-a, 
conferit prin Înalt Decret nr. 1362, din 15 mai 1945; 

3. Regimentul 2 Roşiori „Prunaru ”: Ordinul „Mihai Viteazul”, clasa a III-a, 
cu spade, conferit prin Înalt Decret nr. 278, din 2 februarie 1947. 

XIX 


PERSONALITĂȚI MILITARE BÂRLĂDENE, 
HUŞENE ŞI VASLUIENE 


Judeţul Vaslui, oraşele Bârlad, Huşi şi Vaslui, precum şi comunele din fostele 
judeţe 'Tutova, Fălciu şi Vaslui au dat armatei române numeroşi ofiţeri şi generali, ce au 
servit cu credinţă armata şi poporul român. 

Din punct de vedere militar, oraşele Bârlad, Huşi şi Vaslui au constituit garnizoane 
ospitaliere, în vremuri de demult, pentru plăieşii, arcaşii, pedestraşii şi tunarii lui Ştefan 
cel Mare, loan Vodă cel Viteazul şi alţi voievozi moldoveni. În vremuri mai apropiate, 
pentru dorobanții Regimentelor 12 Infanterie „Cantemir” Bârlad, 25 Infanterie „Mareşal 
Constantin Prezan” Vaslui, care s-au acoperit de glorie neperitoare în marile încleştări din 
timpul războiului de independenţă (1877-1878), în primul război mondial, în luptele din 
Transilvania în 1916, de la Mărăşti în 1917, Oituz în 1917, Transilvania în 1918, Ungaria 
în 1919, Basarabia şi Bucovina în 1920-1921 pentru paza graniței şi asigurarea ordinei 
interioare. În primul război mondial s-au afirmat şi Regimentele 2 şi 3 Roşiori din Bârlad, 
dublurile Regimentelor de infanterie, 52 Bârlad şi 65 Vaslui. 

În al doilea război mondial, unităţile din aceste garnizoane au luptat pentru 
eliberarea Basarabiei, în luptele de la Odessa, în Caucaz, Crimeea, Cotul Donului şi 
Stalingrad, precum şi pe calea de întoarcere până pe frontul din Moldova. Împreună cu 
unitățile menționate, au participat la război şi Regimentul 23 Artilerie, Regimentul 12 
Călăraşi şi alte unități şi formaţiuni detaşate temporar în garnizoanele Bârlad, Huşi şi 
Vaslui. 

La 23 august 1944, armata română a întors armele împotriva armatei germane, 
luptând alături de armata sovietică pentru dezarmarea ostaşilor germani, eliberarea părții 
de Nord a Traasilvaniei, Ungariei, Cehoslovaciei şi Austriei. În campaniile militare din 
Vest au participat toate unitățile militare menţionate, mai puțin Regimentul 23 Artilerie, 
care în luna noiembrie 1944 a fost desființat, conform măsurilor adoptate de Convenţia de 
Armistiţiu. Pentru cartiruirea unităților militare menționate s-au construit cazărmi în partea 
de sud a oraşului Bârlad, în cartierele de nord ale oraşelor Huşi şi Vaslui. 

După încheierea celui de al doilea război mondial, în garnizoana Bârlad au existat 
Regimentele 3 şi 16 Artilerie Grea Moto, ulterior transformate în Brigada 17 Artilerie şi în 
prezent în Centrul de Instrucție al artileriei. 

Fostele judeţe Fălciu, Tutova şi Vaslui au dat o seamă de personalități militare, cu 
care armata română, locuitorii actualului judeţ Vaslui şi locuitorii Huşilor, Bârladului şi 
Vasluiului se mândresc. 

Istoria noastră a hărăzit tuturor românilor mândria de a avea una din cele mai 
proeminente personalități politico-militare ale secolului al XIX-lea, în persoana 
revoluționarului paşoptist şi luptătorului unionist, Alexandru loan Cuza. 


Colonel de Roșiori (Cavalerie) Alexandru loan CUZA 
S-a născut la data de 20 martie 1820 în localitatea Bârlad. A copilărit la moşia 
părinților de la Barboşi, judeţul Fălciu. 


După efectuarea studiilor liceale şi a facultății de drept din Paris, Alexandru loan 
Cuza a îmbrăţişat cariera militară, intrând în armată la data de 15 septembrie 1837, cu 

gradul de cadet. A rămas în rândul cadrelor militare până la 8 februarie 1840, când şi-a dat 
demisia. 

Îndeplinind unele funcţii civile în aparatul judecătoresc şi administraţia de stat, 
caimacamul Nicolae Vogoride I-a reîncadrat pe Alexandru loan Cuza în armată, la 6 martie 
1857 cu gradul de sublocotenent, avansându-l locotenent la 24 aprilie, căpitan la 28 aprilie 
şi maior la 3 mai acelaşi an, datorită funcțiilor importante pe care le-a deţinut. Nicolae 
Vogoride 1-a acordat aceste onoruri, sperând să-l atragă de partea sa, împotriva 
unioniştilor. 

Rămânând consecvent convingerilor sale unioniste şi protestând împotriva 
falsificării alegerilor pentru Divanul Ad-hoc din Moldova, Al. I. Cuza şi-a dat demisia la 6 
iulie 1857. 

Efectuarea noilor alegeri la 28 septembrie 1857 şi schimbarea atitudinii lui N. 
Vogoride, care dorea să se apropie de Alexandru loan Cuza, a condus la rechemarea sa în 
armată, avansându-l la gradul de colonel şi numindu-l în funcția de locţiitor al Hatmanului 
Miliției, unul din cele mai înalte posturi în ierarhia militară. 

Ales deputat de Galaţi şi membru al Divanului Ad-hoc din laşi, Al. I. Cuza a 
sprijinit cu toată energia Unirea Principatelor Române şi propunerile pentru desființarea 
privilegiilor boiereşti. La 5 şi 24 ianuarie 1859, colonelul Al. I. Cuza a fost ales în 
unanimitate domn al ambelor Principate, fiind după aprecierea marelui istoric român A. D. 
Xenopol, „omul cel mai potrivit pentru perioada de dezvoltare în care intra atunci poporul 
român”. 

Colonelul Al. I. Cuza a jucat un rol deosebit de important în reorganizarea, pe baze 
moderne, a statului român. Timp de şapte ani, împreună cu credinciosul său sfetnic, Mihail 
Kogălniceanu a înfăptuit o seamă de reforme progresiste în domeniul economiei, 
administrației, învățământului, ştiinţei şi culturii, care au deschis noi orizonturi pentru 
dezvoltarea României. 

Având sprijinul miniştrilor de război, generalii lon Emanoil Florescu şi Savel 
Manu, domnitorul a înfăptuit profunde reforme în domeniul militar: dislocarea de unități 
militare de infanterie şi cavalerie din Iaşi la Bucureşti şi din Bucureşti la Iaşi, organizarea 
taberei militare de la Floreşti — Prahova (Înalt Ordin de Zi din 14.04.1859), înmânarea 
noilor drapele de luptă unităților militare pe platoul de la Cotroceni (01.09.1862), pe 
tricolorul cărora erau înscrise cu fir auriu cuvintele „HONOR ET PATRIA”, introducerea 
uniformei comune şi a echipamentului unic pentru ofiţeri, subofițeri şi trupă, exdinderea 
aplicării Codicei Penale şi a Regulamentului Serviciului Interior moldovean, uniformizarea 
instrucției la toate armele din compunerea armatei, înființarea Statului Major General al 
Armatei, unificarea Ministerului de Război (august 1860), întrunirea Flotilei de Dunăre 
într-un corp unic, organizarea Serviciului Sanitar Unificat, centralizarea şcolilor militare la 
Bucureşti, înființarea de noi unităţi militare şi modernizarea celor existente, introducerea 
unui sistem de recrutare a tinerilor mai echitabil, crearea unui corp specializat de 
Intendenţă Militară, înzestrarea armatei cu armament modern, înființarea de noi 
întreprinderi de fabricat şi reparat armament, modernizându-se stabilimentele militare 
existente ş.a. 


General de armată Constantin VASILIU-RĂȘCANU 
Constantin Vasiliu-Răşcanu s-a născut la 5 septembrie 1887 în Bârlad. A absolvit 


cursurile liceului „Roşca Codreanu” din oraşul Bârlad, în anul 1905, Școala Militară 
Ofiţeri Infanterie din Bucureşti în 1908, cu gradul de sublocotenent, fiind numit comandant 

al plutonului 1 din Compania a 3-a, Batalionul 1 Infanterie din Regimentul 12 Dorobanţi 
(Infanterie) „Cantemir” Bârlad (unitatea în care s-au instruit bunicii şi tatăl său). 

În viaţa şi activitatea lui Constantin Vasiliu - Răşcanu au urmat alte funcții şi 
avansări în grade, acumulând frumoase aprecieri din partea şefilor direcți, care în anul 
1912 l-au trimis la Şcoala Superioară de Război, pe care a absolvit-o în anul 1915, cu 
calificative foarte bune. 

După absolvirea Şcolii Superioare de Război, Constantin Vasiliu - Răşcanu a 
lucrat în diferite unități şi mari unități ale infanteriei, a participat la războiul pentru 
întregirea statului şi a neamului românesc (1916-1919), a instruit contigente de ostaşi în 
garnizoane militare din Moldova, Muntenia şi Basarabia, urcând până la gradul de general 
de brigadă. 

De la 11 februarie 1942 până la 15 martie 1943 a condus cu profesionalism, 
demnitate, onoare şi omenie pe frontul de răsărit Divizia 1-a Munte Sinaia. 

La data de 16 februarie 1944, Constantin Vasiliu — Răşcanu a fost avansat la gradul 
de general de divizie şi a fost promovat în funcția de comandant al Corpului 5 Teritorial 
Prahova, care acționa în apărarea populației, a zonei petroliere şi a celorlalte obiective 
economice din Prahova. În zilele de 23-31 august 1944, împreună cu şeful de stat major, 
generalul Toma Zoter şi celelalte cadre militare din subordine, a condus acțiunile trupelor 
române pentru dezarmarea trupelor germane din împrejurimile oraşului Ploieşti, din 
pădurile Buda şi Floreşti şi din celelalte localităţi prahovene. 

Avansat la gradul de general de corp de armată (7 martie 1945), Constantin 
Vasiliu-Răşcanu a fost numit ministru de război în 1945. În această funcţie de înaltă 
răspundere, a acţionat cu multă răspundere, pentru asigurarea forțelor umane şi mijloacelor 
materiale, necesare participării poporului român şi a armatei sale la războiul antihitlerist. 

După încheierea războiului, împreună cu Statul Major General şi comandanții 
Armatelor I-a şi a 4-a Române a asigurat înapoierea în ţară a efectivelor de ostaşi rămaşi 
în viaţă şi a luat măsuri pentru refacerea cazărmilor. 

Ministrul de război, generalul Constantin Vasiliu - Răşcanu a luat măsuri de 
demobilizare a efectivelor armatei, în conformitate cu prevederile Convenţiei de 
Armistiţiu, încheiată în septembrie 1944 la Moscova. A condus procesul de reorganizare a 
armatei şi de desfăşurare a instruirii, în condițiile când trupele sovietice existente în 
aproape toate garnizoanele, ocupaseră cazărmile. Generalul Constantin Vasiliu — Răşcanu 
a îndeplinit funcția de ministru de război până la 29 noiembrie 1946, când a fost pensionat, 
acordându-i-se şi gradul de general de armată. 


General de corp de armată Emilian IONESCU 


S-a născut în oraşul Huşi la data de 21 ianuarie 1897. După absolvirea şcolii 
primare în oraşul Huşi, a urmat Gimnaziul militar din Craiova şi liceul militar din Iaşi. 

La data de 1 octombrie 1914 s-a înscris la Şcoala Militară Ofiţeri Infanterie şi 
Cavalerie din Bucureşti. Anul al doilea de studii l-a încheiat după trei luni de zile, după 
care a urmat un stagiu de câteva luni la unităţi de instrucţie, fiind avansat la gradul de 
sublocotenent la 1 iulie 1916. A fost repartizat la Regimentul 6 Infanterie Bucureşti, în 
funcţia de aghiotant al comandantului unităţii. Plecând pe front, a participat la luptele din 
Dobrogea, la cele de la Predeal şi apoi la luptele de la Ghimpaţi-Mihăileşti (bătălia de pe 
Argeş-Neajlov), fiind rănit. 

După refacere a participat la luptele de la Mărăşti. Deşi a fost iarăşi rănit, nu a 
părăsit plutonul pe care-l comanda, ofeind ostaşilor un exemplu demn de urmat. Pentru 
comportarea sa pe front la data de 1 noiembrie 1917 a fost avansat la gradul de locotenent. 

La data de 6 noiembrie 1918 a fost mutat la Regimentul 6 Vânători (Infanterie). 
După instruirea a două contigente, a fost avansat la data de 1 aprilie 1920 la gradul de 
căpitan şi mutat la Şcoala Militară de Educaţie Fizică din Bucureşti, în funcţia de inspector 
de studii. 

În toamna anului 1921, după desfiinţarea Şcolii de Educaţie Fizică, a fost mutat la 
Batalionul 4 Vânători Munte din Predeal. Timp de patru ani a instruit foarte bine ostaşii 
unei subunități de vânători de munte, apreciau şefii direcți. 

Emilian lonescu a urmat cursurile Școlii Superioare de Război în anii 1925-1927, 
fiind declarat şef de promoţie şi avansat la gradul de maior. A urmat apoi doi ani de stagiu 
la unități de instrucție şi în 19209 a fost brevetat ofiţer de stat major, fiind mutat în Biroul 
Studii din Secția Operații a Marelui Stat Major. 

După şase ani de muncă la Marele Stat Major, în 1936 Emilian Ionescu a fost 
numit profesor de tactică generală şi istorie militară la Şcoala Superioară de Război, 
contribuind la instruirea temeinică a ofițerilor elevi pentru a putea elabora şi conduce 
acțiuni de luptă. 

Avansat locotenent-colonel, la data de 10 mai 1937, Emilian Ionescu a efectuat o 
călătorie de studii în Cehoslovacia, la Fabrica de armament Zbrojowka şi în Franţa, în 
bazinul Loarei. 

În anul 1939, Emilian lonescu a fost încadrat în funcţia de şef de stat major la 
Divizia 21 Infanteri Galaţi, contribuind la elaborarea unor documente de luptă ale diviziei 
în zona Fălciu. 

Din iarna anului 1940, Emilian Ionescu a lucrat în unități militare de tancuri, fiind 
promovat în funcția de şef de stat major la Inspectoratul General al Trupelor de Mecanizate 
din Bucureşti, îndreptându-şi atenția asupra celor două regimente de Care de Luptă din 
garnizoana Târgovişte. 

În vara anului 1940, locotenetul-colonel Emilian Ionescu a fost numit comandant 
al Brigăzii Care de Luptă, dislocată în Bucureşti. 

Avansat la gradul de colonel, la 10 mai 1941, Emilian lonescu a fost numit la 
comanda Regimentului 1 Care de Luptă din Târgovişte, pe care l-a condus în luptele pentru 
eliberarea Basarabiei (22 iunie - 26 iulie 1941), în Operaţiunea militară Odessa (8 august - 
16 octombrie 1941) şi în marea bătălie de la Stalingrad (15 iulie 1942 - 2 februarie 1943). 
A fost decorat cu Ordinul „Mihai Viteazul”, clasa a III-a. 

La data de 10 martie 1944, colonelul Emilian lonescu a fost numit aghiotantul 
Regelui Mihai I al României şi consilier pentru trupele de uscat. Ofițerul a participat la 
evenimentele de la 23 august 1944, 6 martie 1945, 9 mai 1945 şi 30 decembrie 1947. 

Avansat la gradul de general de brigadă, la data de 16 ianuarie 1945, Emilian 
Ionescu a continuat să lucreze la Palatul regal până la 30 decembrie 1947 (abdicarea 
Regelui Mihai I). A fost trecut în rezervă la 1 ianuarie 1948, iar pentru serviciile aduse 
armatei Şi țării a fost avansat la gradul de general de divizie şi corp de armată, şi decorat 
cu înalte ordine şi medalii militare şi civile. A sris şi publicat lucrările: Pe Neajlov într-o 
toamnă (1976); În uniformă pentru totdeauna (1979) şi Contemporan cu veacul douăzeci 
(1982). 

Generalul Emilian lonescu a decedat la data de 13 mai 1984 ( la venerabila vârstă 
de 87 ani), în locuinţa sa din Bucureşti, Cartierul Domenii, Strada Mărăşti, în care a locuit 
în ultimele decenii. 

General de divizie Nicolae ARGHIRESCU 


S-a născut la 23 martie 1864 într-o comună din apropierea oraşului Bârlad, fiind 
primul din cei patru copii ai familiei învățătorului loan şi Ana Arghirescu. 

După absolvirea cursurilor liceului „Roşca Codreanu” din Bârlad, a absolvit 
cursurile Şcolii Militare Ofiţeri Infanterie (1884) şi a Şcolii Superioare de Război (1893). 

Ofiţerul şi-a început cariera militară cu gradul de sublocotenent în Regimentul 12 
Dorobanţi (Infanterie) „Cantemir” Bârlad, ajungând general de brigadă în anul 1916. A 
parcurs toate treptele ierarhiei militare, comandând plutonul, compania, batalionul, 
regimentul, brigada şi divizia. 

În luptele din Dobrogea, în august-septembrie 1916 a comandat Divizia 19 
Infanterie. Numit la comanda Diviziei 6 Infanterie Focşani, care avea în componență 
Regimentul 11 „Siret” Galaţi, 7 Vânători (Infanterie) Galaţi, Regimentul 12 Infanterie 
„Cantemir” Bârlad, Regimentul 10 Infanterie „Putna” Focşani, Regimentul 24 Infanterie 
Tecuci, Regimentul 11 Artilerie Focşani şi Regimentul 16 Obuziere Focşani, le-a condus 
în luptele din Transilvania şi apoi în retragerea prin trecătorile Tabla Buţii şi Bratocea, pe 
Valea Buzăului (octombrie.-noiembrie 1916). 

De asemenea, a condus această mare unitate în luptele de la Mărăşti în iulie 1917 
ŞI apoi de la 4 august 1917 până în noiembrie 1917 la Oituz. 

Grav bolnav, generalul Arghirescu a fost pensionat în anul 1918 (55 ani) şi a 
decedat la data de 25 aprilie 1919. 

Generalul Arghirescu a fost omagiat şi elogiat în paginile ziarului „Dacia” : “Acela 
care a dispărut era un om. Un om cum sunt mulți. Un om care s-a ridicat în vârful carierei 
sale, ca grad şi ca intelectualitate, numai prin propriile sale mijloace, fără protecţie, fără 
avere, fără rude, fără relații sociale. Numai printr-o voință de fier, printr-o energie susținută 
zi de zi. Un exemplar din acele elemente sănătoase şi viguroase, care fac adevărata putere 
unei națiuni. Generalul Nicolae Arghirescu este cel dintâi care dispare din generația care 
ne-au dat Mărăştii, Mărăşeştii şi Oituzul, care ne-au ridicat prestigiul țării.” 


General de divizie Dimitrie POPA 


S-a născut la data de 20 aprilie 1930 în localitatea Hoceni, comuna Dimitrie 
Cantemir, fostul judeţ Fălciu, azi județul Vaslui. Părinţii săi-Paraschiv şi Maria au mai 
adus pe lume trei feciori-Dimitrie, Vasile şi Mihai (Mişu). Toţi au îmbrățişat cariera 
militară. Dimitrie a ajuns până la gradul de general de divizie. Vasile este pensionar, cu 
gradul de colonel şi are domiciliul în Municipiul Iaşi, iar Mihai este pensionar militar, 
având gradul de colonel şi domiciliul în municipiul Bucureşti. Tatăl lor, Paraschiv a lucrat 
la Atelierele Nicolina din laşi şi după ce şi-a făcut o situaţie materială bună, şi-a adus 
familia în frumoasa capitală a Moldovei. Paraschiv Popa împreună cu soția sa Maria, au 
asigurat condiții optime de viaţă, celor trei feciori, care le-au adus multe bucurii. 

Dimitrie Popa a copilărit în oraşul laşi, de care l-a legat foarte multe amintiri, 
unele plăcute şi altele dureroase, determinate de greutățile pe care întregul popor român le- 
a suportat în anii celui de al doilea război mondial (1941-1945) şi anii care au urmat, cu 
seceta din 1946/1947 şi anii de refacere a economiei distruse de război.. Cursurile şcolii 
primare şi gimnaziale le-a absolvit la Şcoala Mârzescu din laşi. Apoi a frecventat şi 
absolvit Liceul Comercial din Iaşi. 

În toamna anului 1948, adolescentul Dimitrie Popa s-a înscris la Şcoala Militară 
Ofiţeri Artilerie Antiaeriană din Braşov, pe care a absolvit-o în anul 1949 cu rezultate 

foarte bune, fiind avansat la gradul de locotenent. În anii următori ai carierei militare a 
primit toate gradele la termen şi la excepțional, până la gradul de general de divizie. 

După absolvirea Şcolii Militare Artilerie Antiaeriană din Braşov, tânărul ofiţer a 
fost trimis la Şcoala Superioară de Radiolocaţie şi Artilerie de la Harcov/URSS (în anii 
1949-1952). 

Înapoiat în ţară, tânărul ofiţer a îndeplinit funcţii militare diverse, începând cu 
funcția de comandant de pluton, continuând cu funcția de comandant de baterie şi de 
regiment, la Regimentul121 Artilerie Antiaeriană din Giurgiu. 

Ofiţerul a fost trimis la Academia Militară din Leniningrad/URSS, frecventând 
cursurile în perioada 1958-1962, cu rezultate foarte bune. 

Înapoiat în ţară, Dimitrie Popa a fost numit la comanda Centrului de Instrucție 
Artilerie şi Rachete Antiaeriene de la Mihai Bravu, unde a aplicat în practică cunoştinţele 
acumulate la Șcololile Militare şi Academia Militară. 

Experienţa acumulată la comanda regimentului şi al Centrului de Instrucție a 
Artileriei Antiaeriene, i-au determinat pe şefii ierarhici să-l numească pe colonelul 
Dimitrie Popa la comanda Şcolii Militare de Ofiţeri Artilerie Antiaeriană şi Radiolocaţie 
din Braşov, urmând în această funcție pe colonelul Mircea Mocanu (în prezent, general de 
armată în rezervă), cu care avea să colaboreze foarte bine, după câțiva ani de zile de 
activitate desfăşurați în şcoală. 

Colonelul Dimitrie Popa a muncit foarte mult şi cu rezultate bune şi foarte bune, 
timp de şapte ani (1964-1971), organizând şi conducând procesul de învățământ pentru 
formarea tinerilor elevi din Şcoala Militară Artilerile Antiaeriană şi Radiolocaţie. 

Ofiţer sănătos, dinamic, echilibrat în luarea dechiziilor şi-a atras stima şi respectul 
cadrelor didactice şi al elevilor, reuşind să mențină permanent în şcoală o plăcută 
atmosferă pentru muncă şi o comportare regulamentară a elevilor în şcoală şi în societatea 
civilă. 

Generalul de brigadă Dimitrie Popa (avansat în acest grad în 1969) a fost promovat 
de la această prestigioasă instituție de învățământ, în anul 1971, la Divizia 16 Apărare 
Antiaeriană din Ploieşti, în funcția de comandant, pe care a condus-o până în anul 1992. 
Timp de 21 de ani, generalul Dimitrie Popa şi-a dedicat toată energia fizică, cunoştinţele 
militare generale şi de specialitate pentru conducerea acestei mari unități, cu răspunderi 
deosebite în Comandamentul Apărării Antiaeriene a Teritoriului. 

Preocupându-se permanent de crearea unei atmosfere plăcute pentru muncă, bazată 
pe o colaborare bună între toate compartimentele Comandamentului Marii Unități, 
generalul Dimitrie Popa a reuşit an de an să îndeplinească toate sarcinile planului pregătirii 
de luptă, să instruiască temeinic cadrele militare active şi în rezervă, precum şi militarii în 
termen, pentru îndeplinirea misiunilor de luptă. Prin aplicaţii practice cu ţinte fictive şi 
marcate, la nivelul marii unități şi al Comandamentului Apărării Antiaeriene a Teritoriului, 
precum şi în cooperarare cu celelalte Comandamente din Armata Română, şi cu armatele 
statelor vecine, a menţinut permanent o bună pregătire a personalului din marea unitate. 

În activitatea desfăşurată în garnizoanele Giurgiu, Mihai Bravu, Braşov şi Ploieşti 
s-a preocupat şi de asigurarea spaţiilor necesare pentru cazarea, instruirea, hrănirea şi 
odihna personalului pe care l-a avut în subordine. 

Conştient de faptul că, cadrele au nevoie de locuinţe pentru familii, generalul 
Dimitrie Popa a intervenit la organele locale pentru a repartiza apartamente şi pentru 
personalul armatei. 

Împreună cu ajutoarele sale din serviciul tehnic, transmisiuni, auto, geniu, chimic, 
alimente şi echipament s-a îngrijit de achiziționarea tehnicii de luptă, a echipamentului şi a 

bunurilor alimentare necesare desfăşurării în bune condițiuni a sarcinilor pregătirii de 
luptă. 

În cei douăzeci şi unu de ani de muncă, generalul Dimitrie Popa a condus multe 
inspecții şi aplicaţii în unitățile subordonate marii unități de apărare antiaeriană a 
teritoriului. 

Generalul Dimitrie Popa împreună cu personalul din subordine, a scris o deosebită 
pagină de istorie contemporană, în cadrul revoluţiei din decembrie 1989. Dânsului şi 
colaboratorilor apropiaţi: generalii Pavel Barbu şi Vasile Brheciu, coloneii Emil Pintilie, 
Vasile Ene, Traian Nechita, Gheorghe Barac, Emil Şotropa. Marin Bratu, Costache Florea, 
Ştefan Asan şi altora li se datoreşte faptul că, în Ploieşti şi în garnizoanele subordonate nu 
s-a vărsat sânge în rândurile militarilor şi populației civile. 

Cu mult curaj şi tact, generalul Dimitrie Popa a temperat zelul revoluționarilor din 
Ploieşti, adunați pe platoul din fața Palatului Administrativ, şi-a asumat răspunderea 
asigurării pazei cadrelor cu funcţii de răspundere, care lucrau în securitate şi miliție, ce 
erau „găzduiţi” în subsolul palatului administrativ. Aici fusese şef până la 22 decembrie 
Ion Frăţilă, fost preşedinte al Consiliului județean Vaslui şi apoi al Consiliului judeţean 
Prahova. 

De asemenea, generalul Dimitrie Popa şi-a asumat răspunderi şi riscuri în zilele 
când principalele obiective din Ploieşti au fost păzite de către armată, precum şi cu prilejul 
constituirii organului provizoriu de conducere al municipiului Ploieşti şi a județului 
Prahova. 

Avansat în luna februarie 1990 la gradul de general de divizie, Dimitrie Popa a 
mai condus marea unitate până în anul 1991 şi apoi s-a înscris cu mult curaj în activitatea 
politică, fiind ales senator de Prahova, din partea Frontului Salvării Naţionale, până în luna 
noiembrie 1996. 

Generalul Dimitrie Popa s-a căsătorit în anul 1954 şi a avut pe fiul Dorel, de 
profesie inginer, care locuieşte în Braşov şi are în îngrijire pe mama sa, după decesul 
tatălui, la data de 2 iunie 2012, cauzat de o grea suferință (un cancer nemilos). A fost 
înmormântat în Cimitirul Bisericii „Sfântul Nicolae” din Braşov. 

Generalul Dimitrie Popa a fost decorat cu Ordinul „Meritul Militar” clasele 1, 2, 3, 
Steaua Republicii clasa a V-a, 23 August clasa a III-a, Revoluţia din Decembrie 1989 şi 
mai multe medalii româneşti, sovietice, bulgare, cehe şi poloneze. 


General de brigadă Mihail CERCHEZ 


S-a născut la data de 8 iunie 1839, în familia medicului Cristodulo Cerchez din 
Bârlad. A absolvit liceul şi Academia Mihăileană din Iaşi şi apoi s-a înrolat voluntar în 
Regimentul 4 Linie (Infanterie) din laşi. 

Mihail Cerchez şi-a început cariera militară cu gradul de sublocotenent în anul 
1857, continuând cu gradul de locotenent în 1858, avansat la excepțional în gradul de 
căpitan în 1860 şi tot la excepțional în gradul de maior în 1863. A comandat un pluton şi 
apoi o companie în Regimentul 4 Linie şi apoi Batalionul al 2-lea din Regimentul 1 Linie 
din Bucureşti. 

Ofiţerul a demisionat din armată în anul 1866, în semn de solidaritate cu 
domnitorul Al. |. Cuza , care a fost forţat să abdice din funcția de domnitor. 

Maiorul Mihail Cerchez a fost readus în armată la data de 2 octombrie 1867, 
avansat locotenent-colonel şi numit la comanda Batalionului 1 din Regimentul 4 Linie din 
Iaşi. La data de 23 august 1869, ofițerul a fost numit la comanda Regimentului 4 Linie. 

Avansat la gradul de colonel în anul 1870, Mihail Cerchez a fost numit comandant 
al Diviziei 2 Infanterie, acordând multă atenție cazării, echipării, hrănirii şi instruirii 
efectivelor din subordine. 

La data de 5 aprilie 1877, a fost numit la comanda Diviziei 1 Infanterie, 
dedicându-se cu răspundere instruirii ostaşilor pe care i-a condus în Bătălia a 3-a de la 
Plevna şi a primit capitularea generalului Osman Paşa (28 noiembrie 1877). Referinduâse 
la acest moment, Mihail Kogălniceanu arăta că Mihail Cerchez este ofițerul armatei 
române, care s-a găsit față-n faţă cu Osman Paşa şi dacă nu i-a cerut sabia, lăsându-i-o s-o 
ia alții, în semn de respect pentru leul de la Plevna, de la care nu voia să-i ia sabia, nici 
chiar avându-l ca prizonier. 

Pentru conducerea curajoasă şi demnă a trupelor în bătălia de la Plevna, colonelul 
Mihail Cerchez a fost avansat în gradul de general de brigadă (01.10.1877). 

În continuare, generalul Mihail Cerchez a comandat cu multă dăruire şi iscusinţă 
Divizia a 2-a Infanterie la Vidin (decembrie 1877-ianuarie 1878). 

Generalul Mihail Cerchez a fost trecut la pensie în anul 1882, decedând la data de 
12 iulie 1885 în Iaşi (la vârsta de 46 de ani). 

A fost decorat cu ordinele Steaua României în grad de ofițer şi Apărătorii 
Independenţei. 


General de divizie Traian EPURE 


S-a născut la data de 3 aprilie 1869 în oraşul Birlad, județul Tutova (azi judeţul 
Vaslui). Părinţii săi, lancu şi Smaranda i-au asigurat condiţiile materiale necesare pentru 
absolvirea şcolii gimnaziale şi a liceului în orşul Bârlad (6 clase). 

La data de 1 iulie 1887, Traian Epure s-a înscris voluntar în Regimentul 12 Infanterie 
„Cantemir” din Bârlad, parcurgând etapa de instruire a soldatului şi apoi a gradatului, fiind 
avansat caporal la data de 1 ianuarie 1888, sergent la 16 august 1888 şi sergent-major la 
data de 23 decembrie 1888. Traian Epure s-a înscris la Şcoala Militară Ofiţeri Infanterie la 
data de 1 noiembrie 1891, pe care a absolvit-o la data de 30 august 1893, cu gradul de 
sublocotenent. 

Numit comandant de pluton în unitatea care i-a deschis drumul spre cariera militară, 
Traian Epure a fost apreciat până în anul 1895, de către comandantul unităţii, locotenentul- 
colonel Dumitriu, ca un ofiţer inteligent, perseverent, conştiincios şi disciplinat în serviciu. 

Avansat la gradul de locotenent în anul 1896, Traian Epure a fost mutat în Batalionul 
6 Vânători (Infanterie) Dobrogea, Compania Mangalia, comandând un an de zile un pluton 
de concentrați. 

În anul 1897, locotenentul Traian Epure a fost mutat în Regimentul 34 Infanterie 
Constanța, instruind un pluton până în anul 1899 cu spirit de vioiciune, inteligență şi 
conştiinciozitate, îl aprecia comandantul unităţii, colonelul Ionescu. 

Avansat la gradul de căpitan, Traian Epure a fost încadrat în anii 1900-1901 la 
Institutul de Geografie şi Cadastru din Bucureşti, fiind apreciat ca foarte bun operator 
topograf, activ şi conştiincios şi cu o comportare foarte bună în cazarmă şi în afara 
cazărmi. 

Încadrat în anii 1902-1905 la Regimentul Infanterie Teleorman nr. 20, ofiţerul a fost 
menţinut în continuare la Institutul de Geografie şi Cadastru al Armatei, fiind apreciat 
drept model de îndeplinire a atribuțiunilor funcționale, îl nota inspectorul Institutului 
Geografic, colonelul Ionescu. 

În anii 1906-1909, căpitanul Traian Epure a fost încadrat în Batalionul 2 Vânători 
(Infanterie) „Regina Elisabeta”, în funcția de comandant companie, pe care a comandat-o 
foarte bine în aplicaţii şi manevre, îl aprecia locotenentul-colonel Stratilescu, comandantul 
unității şi generalul Cica, comandantul Diviziei 3 Infanterie Piteşti. 

Ofiţer inteligent, căpitanul Traian Epure a îndeplinit în anii 1909-1911 funcția de 
instructor la Şcoala Normală de Invăţământ militar din Bucureşti, îndeplinindu-şi foarte 
bine atribuţiunile de serviciu, îl aprecia colonelul Tetrat, comandantul şcolii normale. 

Avansat la gradul de maior, Traian Epure a fost mutat pentru un an de zile, 
comandant de companie în Regimentul 8 infanterie Buzău şi apoi în aprilie 1912 în 
Regimentul Călugăreni nr.40, cu care a participat la cel de al doilea război balcanic 
(Campania Militară din Bulgaria, desfăşurată în perioada 23 iunie-31 august 1913). A fost 
apreciat foarte bine de colonelul Scărişoreanu, comandantul Regimentului 40 Infanterie 
„Călugăreni” din Giurgiu. 

La data de 1 iulie 1914, maiorul Traian Epure a fost mutat în Regimentul 76 
Infanterie „Olt” din Slatina, fiind notat foarte bine şi avansat la data de 1 august 1915 la 
gradul de locotenent-colonel. În anul 1916, ofiţerul a îndeplinit foarte bine atribuţiunile de 
ajutor al comandantului unității pentru instrucție, aprecia colonelul Drăghici, comandantul 
unității. 

În luna septembrie 1916, Traian Epure a fost avansat la gradul de colonel şi numit la 
comanda Regimentului 3 Vânători (Infanterie) din Ploieşti, pe care l-a comandat foarte 
bine, aprecia generalul Razu, comandantul Diviziei a S-a Infanterie din Buzău. 

De la data de 1 aprilie 1917, colonelul Traian Epure a comandat foarte bine Brigada 3 
Infanterie, în luptele de la Mărăşti, aprecia generalul Mărgineanu, comandantul Diviziei 3 
Infanterie Piteşti. 

Avansat la gradul de general de brigadă, la data de 10 mai 1918, Traian Epure a fost 
numit la comanda Diviziei 22 Infanterie, pe care a comandat-o foarte bine până în 
noiembrie 1921. Din noiembrie 1921 până în noiembrie 1923, a comandat foarte bine 
Divizia a S-a infanterie Buzău, apreciau generalii Aristide Razu, comandantul Corpului 1 
Armată şi generalul Rudeanu, comandantul Corpului 3 Armată Galaţi. 

Avansat general de divizie (10 mai 1923), din noiembrie 1923 până la 15 septembrie 
1926, Traian Epure a îndeplinit foarte bine funcţia de Inspector general al armatei. În anul 
1926, generalul Traian Epure a fost pensionat. 

Generalul Traian Epure a fost recompensat în decursul carierei militare cu decoraţiile: 
Medalia Avântul Ţării (1913), Medalia Semnul Onorific de aur pentru 25 de ani de 
serviciu în armată, Ordinul Coroana României, Ordinul Steaua României în grad de ofiţer, 
Ordinul bulgar Alexandru, Ordinul Crucea de război francez, Ordinul Coroana Prusiei 
clasa a II-a. 

Generalul de divizie Traian Epure s-a căsătorit în anul 1903 cu domnişoara Smaranda 
Şişman, din mariajul lor rezultând trei fii: Constantin, Ştefan şi lon. 


NOTĂ 
1. Arhivele Militare Române Piteşti, Memorii Bătrâni, Curent 2. 


159 


General de divizie loan IUCĂL 


Ioan lucăl s-a născut în Vaslui, oraş încărcat de istorie şi glorie militară, la 22 
octombrie 1895. Părinţii săi au fost învățători şi s-au ocupat cu multă atenție de educarea 
copilului lor în spiritul dragostei de neam şi glia strămoşească. 

După absolvirea liceului a ales drumul parcurs de vrednicii săi înaintaşi, urmând cu 
rezultate foarte bune, în perioada 1913-1915, cursurile Şcolii Militare Ofiţeri Infanterie din 
Bucureşti. Absolvind şcoala militară cu gradul de sublocotenent, ofițerul a fost încadrat în 
funcţia de comandant de pluton puşcaşi la Regimentul 65 Infanterie din Vaslui (dublura 
Regimentului 25 Infanterie Vaslui). 

În urma măririi efectivele trupelor de grăniceri, ofiţerul a fost mutat în august 
1915 la Regimentul 1 Grăniceri, în funcția de comandant de pluton şi a participat la 
războiul cel mare cu această unitate, care a primit sarcini operative. 

La 1 aprilie 1917, cu puţin timp înainte de declanşarea bătăliilor de la Mărăşti, 
Mărăşeşti şi Oituz, loan lucăl a fost avansat la gradul de locotenent şi mutat la Regimentul 
4 Dorobanţi Piteşti, inițial în funcţia de comandant de pluton şi apoi în funcția de 
comandant de companie, în timpul luptelor de la Mărăşti. Distingându-se pe câmpul de 
luptă prin curaj şi spirit de sacrificiu, tânărul locotenent, în vârstă de 22 de ani, a fost 
decorat cu ordinele „Coroana României”, clasa a IV-a, şi „Steaua României”, clasa a IV-a. 

loan lucăl a fost avansat la data de 1 octombrie 1919 la gradul de căpitan şi 
promovat în funcția de comandant de companie al Batalionului 10 Vânători. Timp de trei 
ani a instruit tinerii recruți în cazarmă şi în afara cazărmii. 

Dornic să-şi perfecționeze pregătirea militară, căpitanul Ioan lucăl a frecventat, cu 
rezultate deosebit de bune, cursurile Şcolii Superioare de Război din Bucureşti, în perioada 
1922-1924, clasându-se printre primii ofițeri elevi. S-a înapoiat la Batalionul 10 Vânători, 
lucând în Statul Major până la data de 1 aprilie 1927. 

Avansat la gradul de maior, la data de 1 iulie 1927, ofițerul a fost mutat la 
Regimentul 1 Grăniceri în funcţia de comandant al Batalionului de Instrucție. 

La data de 1 octombrie 1928 maiorul lucăl a fost mutat la Divizia 12 Infanterie, în 
funcţia de şef birou pregătire de luptă. Dovedind reale calități de ofițer de stat major, la 
data de 1 aprilie 1930 a fost încadrat în Statul Major al Corpului 2 Armată Constanţa, iar la 
data de 1 octombrie 1930, în Statul Major al Corpului Vânătorilor de Munte Braşov. 

loan Iucăl a fost numit la începutul anului 1932 în funcția de comandant al 
Batalionului | din Regimentul 1 Grăniceri şi a participat la manevrele regale, fiind felicitat 
de ministrul Apărării Naţionale al României şi de şeful de Stat Major al Armatei 
Americane, generalul Douglas McArthur, care au asistat la manevre. 

Înfiinţându-se experimental Divizia 1 Grăniceri, la data de 1 decembrie 1933, 
ofițerul a fost încadrat în statul major al acesteia şi a participat la aplicaţiile desfăşurate în 
vara anului 1934. 

După ce a fost avansat la gradul de locotenent-colonel, la data de 8 iunie 1934, 
Ioan lucăl a fost mutat, la data de 1 octombrie 1936, la Marele Stat Major din Direcţia 
Operații, unde a elaborat diferite variante ale luptelor pe timpul războiului. 

După declanşarea celui de al doilea război mondial la 1 septembrie 1939 şi 
invadarea Poloniei de către armata germană, ofiţerul loan lucăl a fost mutat, la data de 15 
noiembrie 1939, la comanda Regimentului 1 Grăniceri. În această funcţie a pregătit 
regimentul pentru a fi apt de participare la război. S-au efectuat exerciții metodice, trageri 
de luptă, precum şi aplicaţii tactice cu ofițerii, subofițerii şi trupa. 

La data de 8 iunie 1940, loan lucăl a fost avansat la gradul de colonel, comandând 
Regimentul | Grăniceri, subordonat Diviziei 1 Grăniceri, în luptele desfăşurate pentru 
eliberarea sudului Basarabiei şi a Odessei. Regimentul 1 Grăniceri s-a remarcat, în mod 
deosebit, în luptele din zonele Tolmacev, Vakarjani şi Dalnik. 

Revenit în țară cu efectivele rămase, colonelul loan lucăl a fost numit la comanda 
Şcolii Militare Ofiţeri Infanterie Rezervă nr. 2 Bacău, pe care a condus-o până în 
primăvara anului 1944, când a fost numit la comanda Brigăzii 9 Infanterie din Constanţa. 

De la 23 august 1944 a condus brigada în luptele de dezarmare a trupelor germane 
din Dobrogea şi din împrejurimile capitalei, remarcându-se în eliberarea gării Scroviştea 
(judeţul Ilfov) şi în degajarea şoselei Bucureşti - Ploieşti. 

Calitățile sale de comandant şi de bun organizator au ieşit în evidență în timp ce 
conducea „Detaşamentul colonel Iucăl” în capul de pod de la Oarba de Mureş şi pe pantele 
Dealului Sângeorgiu. În Registrul Istoric al marii unităţi s-a notat: „Cinci zile şi cinci 
nopți, stă nemişcat sub cel mai greu bombardament, la numai câteva sute de metri de 
inamic, deplasându-se la posturile de comandă de regiment, batalioane şi companii, 
încurajând şi oțelind cu exemplul său trupele ce le comandă. ” Ofiţerul a condus trupele, cu 
multă dăruire şi energie, în timpul luptelor de la Carei şi de la Szerencs, din Ungaria. Pe 
teritoriul Cehoslovaciei colonelul lucăl a îndeplinit temporar funcția de comandant al 
Diviziei 9 Infanterie din Constanţa (5-31 decembrie 1944), contribuind la eliberarea 
oraşelor Roznava şi Dobşina. Aici a fost distins cu ordinul „Mihai Viteazul”, clasa a III-a, 
cu spade. 

La data de 20 martie 1945, loan lucăl a fost înaintat la gradul de general de brigadă 
şi numit la comanda Diviziei 9 Infanterie, pe care a condus-o până la 9 aprilie 1945, când a 
fost chemat în ţară şi numit şef al Comenduirii Garnizoanei Militare Bucureşti. 

La data de 15 aprilie 1945 generalul de brigadă Ioan lucăl a fost promovat la 
Secretariatul General al Ministerului de Război. După jumătate de an, generalul Ioan lucăl 
a fost numit şef al Serviciului Istoric din Marele Stat Major, serviciu echivalent cu 
Arhivele Militare de astăzi. Timp de doi ani a dat o nouă organizare serviciului pentru 
inventarierea şi evidenţa pe mari unități a arhivei, s-a ocupat de depozitarea documentelor 
de la unităţile desfiinţate şi de eliberarea documentelor privind stagiul pe front de către cei 
mobilizați, locul şi data celor dispăruți sau aflați în prizonierat ş. a. 

În ziua de 9 august 1947, după 32 de ani de serviciu în slujba patriei, generalul 
Ioan lucăl a fost trecut în rezervă, cu drept de pensie, acordându-i-se gradul de general de 
divizie. Până la 9 octombrie 1983, dată la care a trecut în neființă, loan lucăl a activat în 
Asociaţia Naţională a Veteranilor de Război din România (A.N.V.R.). 

În prodigioasa activitate desfăşurată în cadrul armatei generalul loan Iucăl a fost 
decorat cu mai multe ordine şi medalii: ordinul „Coroana României”, clasa a IV-a, ordinul 
„Steaua României”, clasa a III-a, ordinul „Mihai Viteazul”, clasa a III-a, cu spade, ordinul 
„23 August”, clasa a IV-a, ordinul „Apărarea Patriei”, clasa a III-a, medalia „Serviciul 
Credincios” pentru 25 de ani de serviciu, medalia „Crucea Comemorativă de Război“ 
Mărăşeşti 1918, cu barete, medalia „Victoria“, medalia rusească „Sfânta Ana“. 


General de divizie Alexandru LAMBRINO 
Fiul lui lordache şi Zoe Lambrino, moşieri în comuna Banca, judeţul Vaslui, Alexandru 
Lambrino s-a născut la data de 30 august (Sfântul Alexandru) 1853 în comuna Banca, județul 


Vaslui. Zoe s-a născut la Soleşti, judeţul Vaslui, ea fiind fiica lui Iordache şi Ecaterina Rosetti- 
Solescu din localitatea Soleşti, sora principesei Elena Cuza şi a fraților Costache, Dimitrie şi 

Theodor Rosetti. Zoe a decedat de timpuriu, iar cei trei copii ai ei şi ai lui Iordache au fost 
ajutați să se pregătească pentru viață de către mătuşa lor, Elena Rosetti-Cuza. 

După absolvirea gimnaziului la Iaşi, tânărul Alexandru a fost trimis la studii la Paris, 
absolvind liceul cu bacalaureat în anul 1871. Recomandat de Elena Cuza şi generalul Ion 
Emanoil Florescu, fostul ministru de Război al României, în timpul domniei lui Alexandru 
Ioan Cuza, Alexandru Lambrino a primit aprobarea autorităților franceze pentru susținerea 
examenului de admitere la Şcoala Specială Militară de la Saint-Cyr, Franţa. Tânărul 
Alexandru a fecventat cursurile acestei prestigioase şcoli în perioada 1871-1873, fiind 
absolvent al promoției 51 Sultan, în arma Cavalerie. 

Alexandru Lambrino a avut o evoluție merituoasă în grade, rod al unor aprecieri 
corecte din partea şefilor direcți: sublocotenent în 1873, locotenent în 1876, căpitan în 
1879, maior în 1885, locotenent-colonel în 1890, colonel în 1894, general de brigadă în 
1902, general de divizie în 1911, general în rezervă în 1914 şi general în retragere (pentru 
limită de vârstă) în 1924. 

Alexandru Lambrino a fost promovat normal în funcții, fiindu-i apreciată inteligența, 
capacitatea de muncă, suportul moral exemplar, perseverența, consecvenţa, dârzenia în 
muncă, politeţea şi spiritul de omenie în relațiile cu superiorii, camarazii şi subordonații, 
aprecieri pe care le-a primit din momentul numirii în funcţia de comandant de pluton în 
Escadronul 4 Călăraşi "Tutova (Bârlad), unitate subordonată Regimentului 5 Călăraşi din 
garnizoana Galaţi. 

Locotenentul Alexandru Lambrino a fost încadrat, în începutul anului 1876, în statul 
major al Regimentului 2 Roşiori Bârlad. După o jumătate de an a fost numit la comanda 
unei companii în Regimentul 4 Călăraşi Ploieşti. 

De la data de 1 martie 1877 a fost încadrat comandant de companie în Regimentul 1 
Roşiori Craiova, subordonat Brigăzii de Roşiori, pe care a comandat-o colonelul Victor 
Creţeanu, şi a participat la războiul de independenţă din anii 1877-1878. 

Avansat la gradul de căpitan, Alexandru Lambrino a lucrat, din aprilie 1879, în statul 
major al Regimentului 1 Roşiori Craiova şi de la 12 noiembrie 1879 în statul major al 
Diviziei 1 Infanterie din garnizoana Craiova. 

De la data de 1 septembrie 1880 căpitanul Alexandru Lambrino a lucrat în statul 
major al Regimentului 25 Infanterie Vaslui. Timp de trei ani a conceput şi desfăşurat 
planurile de antrenamenamente, aplicaţii şi manevre regale ale unității, în zonele Soleşti - 
Codăeşti, Crasna - Banca, Crasna - Tătărăni şi Huşi - Albiţa. 

Începând cu data de 1 mai 1883 căpitanul Alexandru Lambrino a lucrat în statul 
major al Regimentului 1 Roşiori Turnu Severin, subordonat Corpului | Armată. 

Avansat la gradul de maior, Alexandru Lambrino, dovedind că are înclinații în 
întocmirea lucrărilor de stat major, a lucrat în Statul major al Diviziei a 7-a Infanterie 
Roman (1885-1889) şi al Diviziei a 6-a Infanterie Focşani (1890-1891). 

Conform ordinelor şefilor direcți, în perioada 1891-1895 locotenent-colonelul 
Alexandru Lambrino a comandat succesiv, cu aprecieri remarcabile din partea şefilor 
ierarhici, Regimentele 11 Călăraşi Botoşani, 7 Călăraşi laşi şi 1 Roşiori Turnu Severin 
(unitate mutată de la Craiova). 

Acţionând cu mult discernământ, Alexandru Lambrino, avansat colonel în 1895, a 
fost numit la comanda Brigăzii 4 Călăraşi laşi, pe care a comandat-o cu fermitate în 
procesul de instrucție în cazărmi şi în afara cazărmilor (în aplicații şi manevre regale), până 
în anul 1906. 


162 


Acumulând experienţă în instruirea trupelor, avansat la gradul de general de brigadă 
(1902), Alexandru Lambrino a comandat foarte bine Divizia 7 Infanterie din oraşul 
Roman, în anii 1907-1908. 

În anii 1909-1910, generalul de divizie Alexandru Lambrino a comandat foarte bine, 
Corpul 3 Armată din garnizoana Galaţi, apreciere semnată de şeful Marelui Stat Major. 

În perioada 1910-1912 generalul de divizie Alexandru Lambrino (avansat în 1911) a 
comandat Corpul 4 Armată din garnizoana laşi, luând măsuri de asigurare a condițiilor 
materiale necesare instruirii efectivelor din subordine, care au participat în cel de al doilea 
război balcanic pe teritoriul Bulgariei (23 iunie - 31 august 1913). 

Numit, în 1912, inspector general al Cavaleriei, generalul de divizie Alexandru 
Lambrino a participat împreună cu ostaşii cavalerişti la Campania Militară din Bulgaria, 
având satisfacția unei comportări eroice a ostaşilor la îndeplinirea misiunilor de luptă. 

În anii 1913-1916 generalul de divizie Alexandru Lambrino s-a implicat ferm în 
activitatea de perfecționare a structurii organizatorice, a dotării cu mijloace de luptă şi a 
instruirii efectivelor din Corpul 4 Armată laşi, subordonat Armatei de Nord (Armata a 4-a), 
care au participat la Campania Militară din toamna anului 1916 în Transilvania şi la luptele 
de apărare de la Oituz. 

Bolnav şi cu o uzură fizică avansată, Alexandru Lambrino a fost trecut în rezervă, cu 
o pensie decentă, în luna februarie 1917. 

În decursul carierei militare generalul de divizie Alexandru Lambrino a fost decorat 
cu următoarele medalii şi ordine: Medalia jubiliară Carol 1 (1906), Medalia Virtutea 
Militară, Medalia Crucea Trecerea Dunării (1878), Medalia Apărătorii Independenţei 
(1880), Medalia Comemorativă Rusă (1890), Ordinul Steaua României, în grad de cavaler 
(1877), Ordinul Steaua României, în grad de comandor (1909), Ordinul Steaua României, 
în grad de mare ofițer (1913), Ordinul Coroana României, în grad de comandor (1901), 
Ordinul Coroana României, în grad de mare ofițer (1912), Marea Cruce a Ordinului 
Coroana României (1914), Ordinul rusesc Sfântul Stanislav, clasa a 3-a, cu spade şi rozete, 
Ordinul francez Legiunea de Onoare. 

Generalul Alexandru Lambrino a fost căsătorit cu Maria Greceanu, fiica generalului 
George Greceanu şi a Mariei Stege, moşieri în localitatea Valea Glodului, judeţul Baia, azi 
aparținând de comuna Vultureşti, judeţul Suceava. 

A decedat în anul 1926, fiind înmormântat în cimitirul bisericii Sfânta Treime din 
localitatea Valea Glodului, comuna Vultureşti, judeţul Suceava. 


NOTE 
1. Arhivele Militare Române Piteşti, Memorii Bătrâni, Curent 1025, Fondul 3042. 
2. Registrul ofițeri activi cavalerie, volumul 1, fila 350. 
3. Arhivele Ministerului Afacerilor Externe, Fond Paris, Diverse, volumul 317. 


General de divizie Emil GRĂDINESCU 


S-a născut la data de 25 septembrie 1922, în comuna Deleni, județul Vaslui, 
localitate situată aproape de locul desfăşurării luptei victorioase a plăieşilor moldoveni, 
conduşi de Ştefan cel Mare, împotriva oştirii turce a lui Soliman Paşa, la 10 ianuarie 1475. 
Întrucât părinţii s-au mutat în Vaslui în anul 1929, Emil Grădinescu a absolvit şcoala 
primară în oraşul Vaslui. 

La îndemnul părinților s-a înscris la Liceul Militar „Gheorghe Macarovici” din 
laşi, pe care l-a absolvit în anul 1942. Aici a primit o solidă instrucție şi educație, 

beneficiind de experiența unor profesori şi cadre militare cu temeinice cunoştinţe 
de cunoştinţe şi de profundă mulțumire sufletească. Şi astăzi îşi aminteşte cu profundă 
emoție anii de liceu petrecuţi în citadela culturii româneşti. 

După absolvirea liceului s-a înscris la Şcoala de Ofiţeri Activi de Cavalerie din 
Târgovişte, şcoală care a dat zeci de promoţii pentru arma cavalerie. Pe terenurile de 
instrucție din cazarmă şi din afara oraşului, în poligoanele de trageri, în sălile de 
specialitate şi grajdurile cu cai frumoşi, negri şi albi, tânărul elev a luat cunoştinţă de 
regulile de ordine interioară, de specificul acţiunilor de luptă ale cavaleriei. A participat la 
multe întreceri de călărie şi la aplicaţii organizate cu marea unitate. Timp de doi ani a 
suportat cu stoicism instrucția intensivă, făcând corp comun cu calul, învățând să suporte 
capriciile vremii şi greutățile câmpului de luptă, cu jertfe mari pentru cal şi călăreț. 

Întrucât în primăvara anului 1944 frontul de luptă s-a mutat pe teritoriul 
Moldovei, iar infanteria, cavaleria şi vânătorii de munte aveau mari pierderi în cadre 
militare, Marele Stat Major a hotărât să încheie mai devreme durata cursurilor de pregătire 
în şcolile militare, pentru a completa posturile de comandă de la subunități şi unități. 
Promoţia de ofițeri de cavalerie a încheiat pregătirea în vara anului 1944, tinerii ofițeri 
fiind repartizați la unitățile operative. Emil Grădinescu a fost avansat la gradul de 
sublocotenent şi numit comandant de pluton la Regimentul 12 Roşiori, Partea Sedentară, 
care era dislocat în garnizoana Bârlad. 

Intensificarea acţiunilor armatei sovietice pe frontul din Moldova a impus 
evacuarea unității, pentru continuarea instrucției recruților din contigentul 1945, în satul 
Celaru, lângă Caracal. 

În septembrie 1944 unitatea a fost deplasată în Transilvania, participând la lupte 
grele de pe Mureş (Iernut, Oarba de Mureş, Bogata). Din cauza marilor pierderi suferite de 
unitate s-a ordonat desființarea sa şi efectivele rămase au fost vărsate la Regimentul 2 
Călăraşi, care a luptat până la capitularea armatei germane. 

Numit la comanda unui escadron, ofițerul s-a distins prin curaj, spirit de organizare 
şi buna coordonare a plutoanelor de călăraşi în grelele lupte desfăşurate la Carei, pe Tisa, 
la Borzova, Zvolen, Banska-Bystrica ş.a. Pentru faptele de arme şi înaltul spirit de 
sacrificiu dovedite în lupte, sublocotenentul Emil Grădinescu, împreună cu sublocotenentul 
Alexandru Ivanov, sublocotenentul Vinicius Florescu, locotenentul Constantin Berceanu şi 
maiorul Lică Filipău, au fost distinşi cu Ordinul „Mihai Viteazul”, cu spade, clasa a III-a, 
prin Decretul Regal nr. 2.468, din 4 august 1945. Deşi rănit, la data de 13 ianuarie 1945, 
ofițerul a refuzat să fie evacuat, tratându-se ambulatoriu. 

După revenirea în ţară Emil Grădinescu a fost repartizat la Regimentul de Gardă 
Călare şi apoi, în 1947, a fost trecut în rezervă cu gradul de locotenent. Ofițerul a mai fost 
decorat cu ordinele „Coroana României”, „Steaua României” şi „Crucea de Război 
Cehoslovacă”. 

În situaţia nou creată Emil Grădinescu a urmat Institutul de Înalte Ştiinţe 
Economice, pe care l-a absolvit în 1960, fiind declarat diplomat în ştiinţe economice. A 
lucrat în Ministerul Agriculturii, ca economist, economist de specialitate şi şef de serviciu, 
până la pensionare, în 1983. 

Făcându-se un act de dreptate, ofiţerul a fost avansat succesiv până la gradul de 
general de brigadă, iar în anul 1995 Consiliul Local al Municipiului Bucureşti i-a acordat 
titlul de Cetăţean de Onoare al Municipiului Bucureşti, pentru contribuția deosebită avută 
la înfrângerea inamicului pe Frontul de Vest. 

Generalul de divizie Emil Grădinescu a decedat în luna martie 2011 şi a fost 
înmormântat în Bucureşti. 


General de divizie Ion RĂŞCANU 


Ion Răşcanu descinde dintr-o veche familie răzăşeaşcă, originară din satul Jigălia, 
comuna Şuletea, județul Vaslui, pe Elan. Pe la 1660 a existat un preot Gavril ot Răşcani. 
Din fii săi, Vasile şi Gheorghe, descinde familia Răşcanu. Strănepotul lui Vasile a fost 
vornicul lordache, al cărui fiu mai mic, Teodor (Toderiţă) a fost căsătorit cu Penelopa 
Eliade, iar fiul lor mai mare Alecu Răşcanu a fost ispravnic de Vaslui în anul 1846. 

În acel timp Teodor Răşcanu a fost un unionist înflăcărat, prigonit de ocârmuire. 
Din aceeaşi familie au făcut parte Lefter Răşcanu, tatăl generalului lon Răşcanu, care a 
ajuns primar al capitalei şi Gheorghe Răşcanu, primar al oraşului Vaslui şi prefect (1923- 
1934), de profesie învăţător. 

Ion Răşcanu s-a născut în anul 1872 în oraşul Vaslui într-o familie de învățători. 
Tata, Lefter şi mama, Elena Răşcanu au fost învăţători la Şcoala primară de băieţi nr. 1 din 
Vaslui. lon a urmat şcoala primară nr.1, absolvind-o în anul 1882 cu media 10. A urmat 
apoi şi a absolvit liceul militar din laşi, Şcoala Militară de Ofiţeri de Infanterie din 
Bucureşti şi Şcoala Superioară de Război din Bucureşti, cu rezultate deosebite. 

lon Răşcanu a parcurs toate treptele ierarhiei militare, de la gradul de 
sublocotenent până la gradul de general de divizie, îndeplinind funcţii militare de la 
comandant de pluton până la comandant de divizie, în diferite garnizoane militare din ţară. 
Ofiţerul a participat la cel de al doilea război balcanic (23 iunie - 30 august 1913), la 
războiul pentru întregirea statului român şi a neamului românesc (1916-1919), fiind 
decorat cu cele mai înalte ordine şi medalii militare româneşti şi străine. 

După război a trecut la pensie şi a ocupat înalte funcții politice şi administrative: 
ministru al Apărării Naţionale, deputat şi primar al capitalei Bucureşti. Mulţi ani a fost 
deputat în Parlamentul României, prefect de Vaslui (1931), primar al oraşului Vaslui 
(1938-1942). 

Sub administraţia lui lon Răşcanu s-a construit uzina electrică, s-a introdus 
iluminatul public, s-a realizat prima aducțiune de apă potabilă de la Chiţoc (1939), s-a 
construit Palatul Culturii (1939), s-a început construirea localului Primăriei (1942), s-a 
costruit Cartierul Ştefan cel Mare, s-a ctitorit Biserica Cuvioasa Paraschiva, s-a ridicat 
Mauzoleul eroilor neamului din Cimitirul Eternitatea şi s-a sistematizat Grădina Publică 
Copou. 

Justiţia nouă instaurată după război, sub presiunea ocupanților bolşevici ruşi, l-a 
condamnat cu multă uşurinţă pe generalul de divizie lon Răşcanu la detenție, în 
închisoarea din Sighetul Marmaţiei, destinată exterminării intelectualilor, politicienilor şi 
luptătorilor de frunte pentru libertate din România. 

Generalul lon Răşcanu a murit în anul 1952, împreună cu alți oameni de seamă din 
țara noastră, răpuşi de brutalitatea şi teroarea din această închisoare. 


Generalul de divizie Gheorghe TELEMAN 
Veteran al războiului de independenţă (1877-1878), Gheorghe Teleman s-a născut 


la data de 16 octombrie 1838 la Huşi (oraşul dintre vii), aşa cum se specifică pe soclul de 
piatră al bustului din parcul oraşului Huşi. 

Gheorghe Teleman a intrat în armată, voluntar în anul 1856, când a împlinit vârsta 
de 18 ani. A urcat pe treptele ierarhiei militare de la gradul de sergent (3 martie 1857), 
până la gradul de general de divizie. A fost avansat la gradul de sublocotenent la 24 iulie 
1858, locotenent la 30 august 1860, căpitan la 24 ianuarie 1863, maior la 10 noiembrie 
1868. 

Cei mai frumoşi ani i-a slujit în armata română modernă, organizată de Alexandru 
loan Cuza, aducându-și contribuţia la închegarea acestui organism, pe care domnitorul o 
vedea şi o dorea puternică, bine instruită şi bine dotată. 

Gheorghe Teleman, purtând gradul de maior, a participat la războiul de 
independenţă, conducând Regimentul 4 Linie (Infanterie) Iaşi, primind botezul focului pe 
timpul luptelor pentru nimicirea grupării otomane, încercuită la Plevna. Descriind modul 
de acțiune în aceste lupte a regimentului pe care-l comanda, maiorul Gheorghe Teleman 
relata într-un document: “Regimentul a înaintat într-o ordine perfectă până la creasta Văii 
Bucovului, unde maiorul Stoinov, care se găsea în dreapta liniei de tiraliori, a trimis un 
pluton de susținere, ce urma printr-o mişcare de ocolire să atace inamicul din flanc. 
Susţinătorii au intrat în rândurile tiraliorilor, obligând inamicul să se retragă. Îndată ce 
traliorii au ajuns pe platoul Vidului, turcii au desfăşurat drapelele albe, noi încetând 
focul”. 

După epilogul de la Plevna, ostaşii Regimentului 4 Linie, în frunte cu bravul lor 
comandant, avansat la gradul de locotenent-colonel, au participat în ianuarie 1878 şi la 
nimicirea grupării otomane din cetatea Vidinului şi împrejurimile sale (Smârdan, Inova, 
Rupela, Novoselce, Tatargic şi altele). În jurnalul de Operații al Regimentului 4 Linie se 
păstrează următoarele însemnări : “Teleman şi Stoilov în fruntea trupelor pătrund în 
Smârdan. O încăierare crâncenă şi ucigaşă urmează aici. Soldaţii noştri sunt siliți a 
respinge pe turci din ogradă în ogradă, din casă în casă, dar nu fără simţitoare jertfe”. 

Pentru priceperea, bravura, devotamentul şi spiritul de sacrificiu dovedite în 
luptele de la Plevna şi Vidin, locotenentul-colonel Gheorghe Teleman a fost decorat cu 
înalte ordine şi medalii: Steaua României în grad de ofițer, Virtutea Militară de aur, 
Trecerea Dunării şi Apărătorii Independenţei. 

După război, Gheorghe Teleman a îndeplinit funcții de comandă urcând treptele 
ierarhiei militare până la gradul de general de divizie. 

Generalul Gheorghe Teleman a fost o personalitate marcantă a oraşului Huşi. După 
ieşirea la pensie a fost ales deputat şi senator în Parlamentul României şi prefect de Huşi. 
A murit la Huşi la 4 iulie 1913. În anul 1914 i s-a ridicat un bust în cimitirul oraşului şi în 
1916 un bust în parcul oraşului. 


General de brigadă Constantin FRIM 


Constantin Frim s-a născut la data de 22 septembrie 1868 în localitatea Bârseşti, 
judeţul Vaslui. Părinții săi, Gheorghe şi Ecaterina i-au asigurat bune condiţii materiale 
pentru a absolvi şcoala gimnazială şi liceul în oraşul Vaslui. 

După absolvirea liceului, îndrumat de profesori şi părinţi s-a înscris la Şcoala Militară 
Ofiţeri Artilerie şi Geniu laşi, pe care a absolvit-o la data de 1 august 1889, cu rezultate 
bune, fiind avansat la gradul de sublocotenent şi numit comandant de pluton în Regimentul 
1 Geniu din laşi. 

La data de 1 iulie 1892, locotenentul Constantin Frim (avansat la data de 1 iulie 1891) 
a fost detaşat la Divizionul Geniu al Corpului 3 Armată Galaţi, făcând impresie foarte bună 
şefilor direcţi. 

În ziua de 1 iulie 1893, ofiţerul a fost numit comandant de pluton geniu în Regimentul 
2 Geniu Buzău, remarcându-se prin buna organizare a activităților practice ale plutonului 
pe care-l comanda. 

Avansat la gradul de căpitan, la data de 15 mai 1894, Constantin Frim a fost numit la 
comanda unei companii în Regimentul | Geniu laşi, organizând şi conducând foarte bine 
activitatea subordonaţilor pe un şantier de lucru, până în luna septembrie 1900. 

La data de 16 septembrie 1900, căpitanul Constantin Frim a fost mutat la Divizionul 
Geniu din Corpul 4 Armată laşi. Timp de şase ani a condus bine activitatea unei companii 
de lucru pe şantierele de regularizare a cursurilor unor ape. 

De la data de 1 aprilie 1906, căpitanul Constantin Frim a fost mutat la Batalionul 
Geniu Cetate Bucureşti. Timp de un an de zile, ofițerul a condus cu profesionalism 
activitatea unui detaşament de lucru în zona capitalei. 

Fiind apreciat pentru cunoştinţele de specialitate acumulate în activitatea desfăşurată 
pe şantiere, căpitanul Constantin Frim a fost numit profesor, la 15 octombrie 1907, în 
Şcoala Militară Ofiţeri Artilerie şi Geniu din Iaşi, fiind notat foarte bine de către şefii 
direcți. 

Maiorul Constantin Frim (avansat la 23 noiembrie 1907) a fost mutat la 1 aprilie 
1908, la comanda Divizionului Geniu din Corpul 4 Armată laşi, pe care l-a condus cu 
competenţă timp de trei ani. 

După un an de zile, maiorul Constantin Frim a fost numit la comanda Batalionului 5 
Pionieri, căruia 1-a completat baza materială şi i-a asigurat o bună instrucţie practică. A 
fost avansat la gradul de locotenet-colonel, la data de 1 aprilie 1911. A comandat unitatea 
în Campania Militară din Bulgaria, în cel de al doilea război balcanic (în perioada 23 iunie- 
31 august 1913). 

Avansat la gradul de colonel, Constantin Frim a fost numit la comanda Regimentului 
„Matei Basarab” nr. 35 Silistra, pe care l-a instruit până în 1916. 

Colonelul Constantin Frim a participat la războiul nostru cel mare (1916-1919), 
comandând în luptele din Dobrogea Brigada 5 Infanterie, care avea în subordine 
Regimentul 35 Infanterie şi Regimentul 7 Vânători (Infanterie). De la 19 august până la 10 
octombrie 1916, a luptat împotriva trupelor invadatoare bulgare. Acţionând în Capul de 
pod Silistra, a opus o dârză rezistență în localitățile Paraschioi, Cocargeaua, Muratan, 
Mursurat, Hasiduluc, Caramurat, unde a fost luat prizonier de către bulgari la data de 10 
octombrie 1916 şi s-a înapoiat din detenție la data de 27 mai 1918. 

La data de 1 noiembrie 1918, Constantin Frim a fost avansat la gradul de general de 
brigadă şi numit la comanda Brigăzii 29 Infanterie pe care a instruit-o cu destoinicie, 
aprecia generalul Angelescu, comandantul Diviziei 15 Infanterie. 

Din luna aprilie 1919 a condus efectivele Brigăzii 29 Infanterie, în Sectorul Soroca pe 
Nistru, pentru alungarea trupelor ruseşti şi ucrainiene, care doreau să ocupe Basarabia, 
fiind apreciat foarte bine de comandantul Corpului 5 Armată, generalul de divizie Petraşcu 
şi comandantul Grupului din Basarabia, generalul Popovici. 

Generalul de brigadă Constantin Frim a fost demobilizat şi pensionat în anul 1921. În 
timpul carierei militare, a fost decorat cu Medalia jubiliară Carol I (1906), Medalia Crucea 
Comemorativă 1916-1919, Medalia Semnul de aur pentru 25 ani de serviciu, Ordinul 
Steaua României în grad de cavaler (1913), Ordinul Coroana României în grad de ofițer 
(1919). 

Generalul Constantin Frim a fost căsătorit cu Maria Gherman din Buzău, împreună 
dând societăţii cinci copii: Maria, Ana, Florica, Elena şi Constantin. A decedat în 1932 şi 
este înmormântat în Bucureşti. 

NOTĂ 
1. Arhivele Militare Române Piteşti, Memorii Bătrâni, Curent 4. 


General de brigadă Emil GRIGOROVICI 


Emil Grigorovici s-a născut la 13 aprilie 1881 în localitatea Şurăneşti, judeţul Vaslui. 
Părinţii săi loan şi Amalia şi-au ajutat băiatul să se înscrie la Şcoala Fiilor de militari din 
Iaşi. După absolvirea acesteia, s-a înscris la liceu, încheindu-şi studiile în anul 1900. 

Absolvind studiile civile cu rezultate bune, Emil Grigorovici s-a înscris la Şcoala 
Militară de Artilerie şi Geniu din Iaşi, încheindu-și studiile la data de 25 iunie 1902, cu 
gradul de sublocotenent. 

Emil Grigorovici şi-a început cariera militară la Regimentul 8 Artilerie din oraşul 
Botoşani, îndeplinind funcția de comandant Secţie de artilerie. După un an de zile, Emil 
Grigorovici a frecventat cursurile Şcolii de Aplicaţii a Artileriei şi Geniului, la absolvire 
clasându-se al 9-lea din promoţie, fiind apreciat bine de comandantul şcolii, locotenentul- 
colonel Rujinschi. 

Avansat la gradul de locotenent (25 iunie 1906), Emil Grigorovici şi-a condus foarte 
bine subordonații din Secţia de Artilerie, apreciat de către comandantul Regimentului 8 
Artilerie, colonelul Popovici. 

Locotenentul Emil Grigorovici a fost mutat în anul 1909 în funcţia de comandant 
Secţie în Regimentul 3 Artilerie din garnizoana Brăila. Ofiţerul şi-a condus bine 
subordonații pe terenurile de instrucţie în cazarmă şi în afara cazărmii. 

La data de 1 octombrie 1911, Emil Grigorovici a fost avansat la gradul de căpitan şi 
numit comandant de Baterie Artilerie în aceeaşi unitate militară. Împreună cu subordonații 
săi a participat la cel de al doilea război balcanic (Campania Militară din Bulgaria de la 23 
iunie la 31 august 1913), fiind apreciat cu calificativul foarte bine de generalul Iarca, 
comandantul Diviziei 18 Infanterie. 

În anii 1914-1916, căpitanul Emil Grigorovici s-a preocupat foarte bine de asigurarea 
condiţiilor de echipare, hrănire şi medicale a subordonaţilor, absolut necesare desfăşurării 
instrucției subordonaţilor în zona viitoarelor acţiuni de luptă. 

În anul 1916, căpitanul Emil Grigorovici a fost numit comandant de Baterie Artilerie 
în Regimentul 19 Artilerie Ploieşti, unitate subordonată Diviziei a S-a Infanterie Buzău, 
comandată de generalul Aristide Razu, care în toamna anului 1916 a desfăşurat lupte, 
împreună cu celelalte divizii şi regimente din Armata a 2-a Română, care au acționat la 
curbura Carpaţilor. Artileriştii Regimentului 19 Artilerie au contribuit la pregătirea 
acțiunilor de luptă ale infanteriştilor şi cavaleriştilor, împreună trecând Carpaţii în 
Transilvania, eliberând frații subjugaţi de Imperiul Austro-Ungar. 

Avansat la gradul de maior (1 aprilie 1917), Emil Grigorovici a contribuit cu 
subordonații săi la strălucitele victorii obținute de ostaşii Regimentul 19 Atilerie Ploieşti pe 
frontul de la Mărăşeşti, din iulie-august 1917, apreciere semnată de colonelul Lupaşcu, 
comandantul unităţii şi generalul Spirescu, comandantul Brigăzii de Artilerie. 

La data de 1 septembrie 1917, Emil Grigorovici a fost avansat la gradul de 
locotenent-colonel şi numit ajutor al comandantului Regimentului 7 Artilerie Focşani. În 
această funcție, ofițerul s-a implicat în completarea şi instruirea efectivelor de luptători, ca 
urmare a pierderilor suferite în luptele din vara anului 1917, fiind apreciat foarte bine de 
comandantul unităţii, colonelul Vasiliu. 

În luna septembrie 1918, locotenentul-colonel Emil Grigorovici a fost numit profesor 
de Tactica Artileriei în Şcoala de Trageri a Artileriei, dovedind reale calități didactice, 

fiind apreciat la superlativ de cursanți, comandantul şcolii, colonelul Petrescu şi generalul 
Referendaru, inspector general al Artileriei terestre. 

Avansat la gradul de colonel, la 1 aprilie 1920, Emil Grigorovici a fost numit la 
comanda Regimentului 31 Obuziere. În această funcţie s-a preocupat cu multă grijă de 
completarea efectivelor şi mijloacelor de luptă pierdute în război, repararea şi întreţinerea 
cazarmii, precum şi instruirea efectivelor pe terenurile de instrucție din cazarmă şi din 
afară, prin aplicaţii şi manevre regale, aprecia generalul Referendaru. 

În perioada 1 aprilie 1925 - 1 aprilie 1930, colonelul Emil Grigorovici a comandat 
Regimentul 34 Obuziere, fiind permanent prezent la instruirea trupelor din subordine. A 
mobilizat cadrele militare la activităţi practice în cadrul garnizoanei. A urmat Cursul de 
Informaţii al coloneilor, necesar promovării într-un grad superior şi o funcție superioară. 

Trecând cu succes examenele pentru gradul de general de brigadă, colonelul Emil 
Grigorovici a fost numit la data de 1 aprilie 1930 la comanda Brigăzii | Artilerie Munte 
Sebeş-Alba, pe care a comandat-o excelent, implicându-se foarte bine în întreținerea 
cazărmilor, asigurarea bazei materiale a instruirii efectivelor pentru aplicațiile practice şi 
manevre regale, în zona probabilelor acțiuni de luptă. A fost avansat la gradul de general 
de brigadă la data de 31 martie 1934. 

La data de 1 aprilie 1937, generalul de brigadă Emil Grigorovici a fost numit la 
comanda Brigăzii 18 Artilerie Sibiu, comportându-se în aceeaşi notă de seriozitate şi 
devotament pentru îndeplinirea atribuţiunilor de serviciu. 

De la data de 1 noiembrie 1937, generalul Grigorovici a fost numit comandant al 
Artileriei Corpului 7 Armată din Sibiu, lucrând cu dăruire până la data de 26 aprilie 1938 
când a fost pensionat şi s-a stabilit cu domiciliul în garnizoana militară Sebeş-Alba. 

La 15 octombrie 1942, generalul Emil Grigorovici a fost mobilizat în funcția de 
Inspector militar la Comandamentul Industrial pentru Armament al Armatei şi apoi 
demobilizat la 1 octombrie 1943. 

În decursul carierei militare, generalul Emil Grigorovici a fost decorat cu mai multe 
ordine şi medalii: Medalia jubiliară Carol I (1906), Medalia Avântul Ţării (1913), Medalia 
Semnul de aur pentru 25 ani de serviciu, Medalia Victoria (1921), Medalia Bărbăţie şi 
Credinţă clasa I-a (1910, a salvat cetăţeni brăileni de la un incendiu), Medalia Crucea 
Comemorativă 1916-1919, Ordinul Coroana României cu spade, în grad de ofițer, Ordinul 
Sfântul Stanislav clasa a II-a, cu spade şi fundă (rusesc, dat la Nămoloasa), Ordinul Steaua 
României în grad de ofiţer (1927), Ordinul Coroana României clasa a III-a în grad de 
comandor (1931). 


NOTĂ 
1. Arhivele Militare Române Piteşti, Memorii Bătrâni, Curent 5. 


General de brigadă Nicolae BATÂR 


Nicolae Batâr s-a născut la data de 16 decembrie 1874, în oraşul Vaslui. Tatăl său, 
Nicolae Batâr, a participat la războiul de independență cu Regimentul 13 Dorobanţi Vaslui 
- Iaşi, afirmându-se în luptele de la Plevna. 

Viitorul general de brigadă a urmat şcoala primară în Vaslui şi Şcoala Fiilor de 
Militari în Iaşi. În continuare, adolescentul Nicolae Batâr s-a înscris la Şcoala Militară de 
Ofiţeri Artilerie, Geniu şi Marină, pe care a absolvit-o cu rezultate bune, în anul 1892. A 
urmat cursurile Şcolii Speciale de Artilerie, Geniu şi Marină, pe care a absolvit-o, în anul 

1893, şi ulterior Şcoala Superioară de Război, în perioada 1910-1912, absolvită cu 
calificativul „foarte bine” (al 3-lea din promoție). 

Debutând în cariera militară în anul 1894, în funcția de instructor la Şcoala 
Regimentară din Regimentul 3 Artilerie Brăila, sublocotenentul Nicolae Batâr a fost notat 
cu calificativul „bine”, în anii 1894-1896, de colonelul Fălcoianu. A fost avansat la gradul 
de locotenent, în anul 1897, şi numit comandant al Bateriei nr. 4 Artilerie din Regimentul 3 
Artilerie. 

La 15 aprilie 1899 a fost numit comandant al Secţiei de Pompieri din Brăila. În 
perioada 1901-1905 a instruit ostaşii Bateriei 2 Artilerie, din Regimentul 3 Artilerie, fiind 
apreciat de către colonelul Savopol şi generalul Constantinescu că „... face bun şi 
conştiincios serviciu şi are o bună conduită în toate împrejurările ”. În perioada 1906- 
1909 a comandat Bateria 2 Artilerie, din Regimentul 3 Artilerie, remarcându-se la 
manevrele regale şi la tragerile din poligonul Hagieni, din judeţul Ilfov. 

În perioada 1910-1912 a urmat cursurile Şcolii Superioare de Război, la absolvire 
fiind avansat la gradul de maior şi numit comandant al Divizionului 1, din Regimentul 20 
Artilerie. A fost notat „foarte bine” de către comandantul unităţii, colonelul Sachelarie. În 
cel de al doilea război balcanic a comandat bine Divizionul 1 Obuziere, din Corpul 1 
Armată. 

Dovedind deosebite înclinații în lucrările de stat major, în anul 1914 a făcut stagiu 
la Marele Stat Major, fiind notat de către şeful Marelui Stat Major, generalul Constantin 
Cristescu: „Maiorul N. Batâr este un ofițer eminent, pentru realizarea lucrărilor de stat 
major, cât şi pentru trupe”. 

Şefii ierarhici l-au numit, în anul 1915, comandat al Regimentului 5 Obuziere, pe 
care l-a instruit cu multă răspundere. Avansat la gradul de locotenent-colonel, la 1 aprilie 
1916, şi atestat ofiţer de stat major, a îndeplinit funcția de subşef de stat major la Corpul 4 
Armată. La declanşarea luptelor pentru întregirea neamului românesc, în ziua de 15 august 
1916, a fost numit subşef de stat major la Comandamentul Armatei de Nord, lucrând în 
preajma comandantului, generalul Constantin Prezan. 

Probând reale calități de specialist în lucrările de stat major, la data de 23 
decembrie 1916 ofițerul a fost numit subşef de stat major la Armata I-a, contribuind direct 
la elaborarea planurilor de acţiune ale Armatei l-a pentru Operaţiunea Militară de la 
Mărăşeşti, din vara anului 1917. 

Avansat la gradul de colonel, la 1 septembrie 1917, Nicolae Batâr a fost numit la 
comanda Regimentului 29/4 Obuziere. De la 15 ianuarie 1918 a fost numit la comanda 
Regimentului 3 Artilerie Brăila, unitatea care l-a lansat în cariera militară şi pe care a 
reorganizat-o din toate punctele de vedere, fiindcă ajunsese într-o stare de plâns. Generalul 
Condeescu, comandantul Brigăzii 10 Artilerie, l-a propus pentru comanda unei brigăzi. 

La 15 august 1919 colonelul Nicolae Batâr a fost avansat la gradul de general de 
brigadă şi numit la comanda Brigăzii 17 Artilerie, iar la 2 noiembrie 19109 a fost detaşat la 
comanda Trupelor din Basarabia, fiind notat în anul 1920 de către generalul Mihăescu: 
„Ofițerul este neobosit, a depus eforturi fără limite pentru soluționarea sarcinilor 
primite”. Generalii Popovici şi Holban apreciau că în anul 1922 ofițerul a comandat foarte 
bine Artileria Comandamentului Militar al Basarabiei. În noiembrie 1923 generalul 
Nicolae Batâr a fost numit inspector la Inspectoratul Armatei, „... îndeplinind cu mult zel 
atribuţiunile funcționale”, după cum aprecia şeful Marelui Stat Major. După trei ani de 
activitate la Inspectoratul Armatei, generalul Batâr a fost numit şef de stat major la Corpul 
6 Armată, la 1 aprilie 1926, şi a fost pensionat în anul 1928. 

În cei 36 de ani de serviciu militar generalul Nicolae Batâr a fost decorat cu: 
ordinul „Steaua României”, clasa a V-a, în grad de cavaler, ordinul „Coroana României”, 
clasa a IV-a, cu panglică de virtute militară, medalia jubiliară „Carol TI”, medalia „Avântul 
Ţării”, medalia „Crucea Comemorativă a Războiului 1916-1919”, medalia „Victoria”, 
medalia „Semnul Onorific de Aur” pentru 25 de ani de serviciu în armată. 


General de brigadă Lascăr CARACAŞ 


Lascăr Caracaş, fiul lui Scarlat şi al Saftei, oameni 
harnici şi cinstiți, s-a născut la 19 septembrie 1870, în 
mahalaua Cotul Negru din oraşul Bârlad, județul 'Tutova 
(în prezent, judeţul Vaslui). După absolvirea şcolii primare 
în Bârlad, tânărul Caracaş a urmat liceul la Şcoala fiilor de 
militari din Craiova, pe care l-a absolvit în anul 1889, cu 
rezultate foarte bune. 

La 15 septembrie 1889 Lascăr Caracaş a început 
cursurile Școlii Militare de Ofiţeri Infanterie şi Cavalerie 
din Bucureşti, pe care a absolvit-o la 1 iunie 1891, când a 
fost avansat la gradul de sublocotenent infanterie şi 
repartizat în Regimentul 7 Prahova din Ploieşti, în funcția 
de comandant de pluton. La data de 8 iulie 1894 a fost 
avansat locotenent. Dorind să se apropie de familie a 
solicitat şi a primit aprobarea pentru mutare, la 16 octombrie 1895, la Batalionul 3 
Vânători Galaţi, în funcția de comandant de pluton puşcaşi. Aici şi-a etalat inteligenţa, 
dârzenia, puterea de muncă şi tactul în munca cu oamenii. Ca urmare, la data de 16 
octombrie 1896 a fost promovat la Şcoala de Ofiţeri Infanterie Bucureşti, în funcția de 
comandant de pluton elevi. După patru ani a fost avansat la gradul de căpitan şi mutat în 
Regimentul „Mihai Viteazul” nr. 6, în funcția de comandant de companie. 

Tânărul ofițer câştiga experiență şi manifesta maturitate în îndeplinirea 
atribuțiunilor de serviciu, îndeosebi după căsătoria din anul 1897 cu ploieşteanca Stela 
Dumitrescu şi apariția primilor copii. Acesta a fost momentul promovării ofițerului în 
funcţia de comandant de companie şi ajutor al şefului Biroului Evidenţă Gradaţi-Soldaţi la 
Batalionul 7 Vânători (Infanterie) din Galaţi. În perioada 1904-1906, căpitanul Caracaş a 
lucrat în Regimentul Râmnicu Sărat nr. 9 şi în Batalionul de Grăniceri al Corpului de 
Grăniceri din Bucureşti, îndeplinind aceleaşi funcţii. 

Afirmându-se ca un ofiţer harnic, priceput în instruirea trupelor, căpitanul Lascăr 
Caracaş a fost mutat, la data de 2 iunie 1910, în Batalionul 3 Vânători (Infanterie) Ploieşti. 
După avansarea la gradul de maior, la data de 20 octombrie 1910, a fost numit comandant 
de batalion în Regimentul „Vasile Lupu” nr. 36 Constanţa, funcție pe care a îndeplinit-o 
până la data de 16 ianuarie 1912, când a fost numit comandantul Batalionului 3 Vânători 
Ploieşti. Această unitate fusese detaşată de la Galaţi, în luna mai 1909, pentru paza 
castelului Peleş din Sinaia şi apoi, în luna noiembrie 1909, dislocată în garnizoana Ploieşti. 

La 23 iunie 1913, Batalionul 3 Vânători a fost transformat în Regimentul 3 
Vânători, funcționând cu acest statut până la încheierea celui de-al doilea război balcanic 
(31 august 1913), când unitatea a revenit la statutul de batalion, comanda acestuia 
revenind, din nou, maiorului Lascăr Caracaş. În cel de-al doilea război balcanic ofițerul a 
comandat Batalionul 1 din Regimentul 3 Vânători (Infanterie) Ploieşti. 

Eforturile depuse de maiorul Lascăr Caracaş au fost recompensate de ministrul de 
război prin acordarea gradului de locotenent-colonel, la excepţional, la data de 1 noiembrie 
1914. Avansarea în grad a coincis cu numirea sa la comanda Regimentului Constanţa nr. 
34. 

Dorința de apropiere de garnizoana care l-a adoptat din primul an al carierei 
militare, i-a fost satisfăcută la data de 15 martie 1915, când a fost mutat la comanda uneia 
dintre cele mai prestigioase unități militare din armata română, Regimentul 32 Infanterie 
„Mircea”, din Ploieşti. Din momentul declanşării operaţiunilor militare pentru eliberarea 
națională şi pentru reîntregirea statală Lascăr Caracaş a participat cu multă dăruire, 
hotărâre şi dârzenie la desfăşurarea evenimentelor, fapt pentru care a fost decorat cu 
binemeritatul ordin „Steaua României”, cu spade, în grad de ofiţer. Locotenentul-colonel 
Lascăr Caracaş a comandat cu fermitate şi curaj Regimentul 32 Infanterie „Mircea” în 
campania militară din anul 1916. La 25 septembrie 1916, aflându-se în misiune în zona 
Bran, a fost rănit la un braț de o schijă de obuzier. Cu toate acestea Lascăr Caracaş a 
refuzat spitalizarea, conducându-şi subordonații în grelele bătălii de apărare a zonei Rucăr 
- Dragoslavele. 

Avansat la gradul de colonel, la excepțional, la data de 1 noiembrie 1916, Lascăr 
Caracaş a fost numit, la 1 martie 1917, la comanda Brigăzii 9 Infanterie, comandată în 
perioada 1914-1915 de vestitul general Ion Dragalina. Colonelul Caracaş a condus cu 
perseverenţă şi hotărâre activitatea de completare a mijloacelor de luptă şi a procesului de 
instruire a efectivelor din Comandamentul Brigăzii şi a regimentelor subordonate, 7 
Prahova şi 32 „„Mircea”, dislocate în judeţul Botoşani, la sfârşitul anului 1916. 

În cadrul operaţiunilor militare de la Mărăşeşti (25.07-22.08.1917), efectivele 
Brigăzii 9 Infanterie, împreună cu Regimentele 7 Infanterie Prahova şi 32 Infanterie 
„Mircea”, au luptat cu dârzenie, vitejie şi eroism legendar. În perioada 25 - 30 iulie ostaşii 
brigăzii au scris cu sângele lor o pagină glorioasă în epopeea Mărăşeştilor. Însuşi 
comandantul brigăzii, colonelul Lascăr Caracaş, a fost grav rănit de o schijă de obuz, la 
punctul de comandă al unității, în ziua de 28 iulie. După două luni de spitalizare colonelul 
Lascăr Caracaş a fost mutat la Biroul Operații al Corpului 3 Armată, iar la 1 iulie 1918, a 
revenit la comanda Brigăzii 9 Infanterie Ploieşti, impunând tact în conduita subordonaţilor, 
pentru calmarea spiritelor în zona de armistițiu pe care o supraveghea brigada şi asigurarea 
liniştii populaţiei civile din Basarabia, prin dezarmarea resturilor armatei ruse, care refuzau 
să se retragă dincolo de Nistru. 

Până la 26 ianuarie 1919 efectivele brigăzii s-au refăcut în garnizoana Ploieşti. 
După această dată Regimentul 7 Prahova a fost detaşat în Transilvania, pentru asigurarea 
ordinii şi liniştii publice. Celelalte efective ale brigăzii s-au instruit în garnizoană, până la 
data de 30 mai 1919, şi apoi s-au deplasat în Basarabia, la Căuşani, unde împreună cu 
Regimentul 33 Infanterie Tulcea au trecut în subordinea Comandamentului Grupului 
„General Popovici”. Brigada a asigurat ordinea interioară în sectorul Olăneşti - Bugaz, a 
potolit răscoalele populației ruseşti şi a împiedicat trupele ruse şi ucrainiene să pătrundă 
peste Nistru, din Ucraina. Până la sfârşitul anului 1919 şi în lunile ianuarie şi februarie 
1920 efectivul brigăzii, la care s-a adăugat şi Regimentul 7 Prahova sosit din Transilvania, 
a desfăşurat lupte împotriva armatei ucrainiene sprijinite de voluntari bulgari, sârbi, ostaşi 
germani şi agitatori evrei. Ostaşii români au capturat de la trupele denikiniste armament şi 
muniție de infanterie şi artilerie. Comandantul brigăzii a dat dovadă de mult tact şi omenie 
faţă de refugiații polonezi, francezi şi basarabeni, cărora le-a asigurat hrană, îmbrăcăminte 
ŞI cazare în localitatea Cetatea Albă. Până la data de 1 aprilie 1921 brigada a continuat să 

dezarmeze bolşevicii şi ostaşii ucrainieni care atacau posturile de jandarmi şi a instruit 
ostaşii basarabeni care au preluat treptat misiunile specifice de la ostaşii români. 

După demobilizarea armatei, la data de 1 aprilie 1921, brigada s-a înapoiat la 
Ploieşti. Colonelul Lascăr Caracaş a asigurat comanda brigăzii până la data de 1 august 
1923, când a fost numit comandantul Infanteriei din Divizia 13 Infanterie Ploieşti. 

La 9 iunie 1924, prin ÎD. 1901, din 01.06.1924, colonelul Lascăr Caracaş a fost 
avansat general de brigadă şi numit comandantul Brigăzii 13 Infanterie, înlocuindu-l pe 
generalul Dumitru Mironescu. 

Generalul Lascăr Caracaş a comandat brigada până la data de 1 aprilie 1929, când 
a fost pus la dispoziția Comandamentului Diviziei 13 Infanterie, în funcţia de ajutor al 
comandantului diviziei. A comandat divizia timp de şase luni, înlocuindu-l pe comandant 
care era detaşat la un curs de perfecționare la Bucureşti. 

La data de 1 aprilie 1930, după o prodigioasă activitate militară, generalul Lascăr 
Caracaş a fost trecut în rezervă pentru limită de vârstă şi repartizat la Corpul 5 Armată. 

În perioada activităţii generalul Lascăr Caracaş a fost decorat cu următoarele 
ordine şi medalii militare: ordinul „Frantz Josef”, în grad de cavaler (din 1906, cu ocazia 
vizitei împăratului Austro-Ungariei la Sinaia), ordinul „Coroana României”, în grad de 
cavaler, ordinul „Steaua României”, cu spade, în gradul de ofiţer, ordinul „Coroana 
României”, cu spade, în grad de comandor, ordinul rusesc „Sfânta Ana”, cu spade, ordinul 
„Steaua României”, clasa a III-a, în grad de comandor (pace), medalia jubiliară „Carol T”, 
medalia „Avântul Ţării”, medalia „Semnul Onorific” de aur pentru 25 de ani de serviciu, 
„Medalia Comemorativă 1916-1918”, crucea „Victoria” a marelui război pentru civilizație. 
Generalul Lascăr Caracaş s-a stins din viaţă la data de 22 noiembrie 1934, la vârsta de 64 
de ani. 


NOTĂ 
1. Arhivele Militare Române Piteşti, Memorii Bătrâni, Dosar 72. 


General de brigadă Constantin ANTIP 


S-a născut în oraşul Bârlad, unde a copilărit şi a absolvit liceul Nicolae Roşca 
Codreanu. După absolvirea liceului s-a înscris la Şcoala Militară Ofiţeri de Infanterie pe 
care a absolvit-o cu rezultate foarte bune. 

Absolvind facultatea de ziaristică şi facultatea de istorie, ofițerul a lucrat mulți ani 
în cadrul redacției militare şi apoi la Muzeul Militar Naţional pe care l-a condus până la 
pensionare în anul 1988. 

După pensionare, generalul Constantin Antip s-a înscris în Asociaţia Naţională a 
Cadrelor Militare în Rezervă sau Retragere, a reluat colaborarea cu gazeta Magazin Istoric 
ŞI s-a înscris ca membru în publicaţia Diplomat Club. 

Generalul Constantin Antip a participat la aniversările organizate de Trustul de 
presă al Armatei şi de Observatorul Militar, fiind impresionat plăcut de jurnaliştii în 
uniformă. 

La începutul lunii martie 2011 generalul Constantin Antip a trecut în lumea 
veşnică, lăsând o inestimabilă moştenire cu care ne-a înavuţit şi înnobilat, iar din aceasta 
cea mai prețioasă va rămâne lecţia unei vieți, trăite drept şi onest, ardent şi creator. Fie-i 
țărâna uşoară. 

Colonel Vasile MARDARE 


Vasile Mardare s-a născut la 29 ianuarie 1893 în comuna Ştioborăni (azi comuna 
Soleşti), judeţul Vaslui. Localitatea a fost atestată documentar la 3 ianuarie 1459, când 
Ştefan cel Mare a dăruit boierului Golăi această aşezare „pentru bune şi credincioase 
servicii”. 

Părinţii săi, loan şi Ilinca, şi-au botezat fiul în biserica ortodoxă, cu hramul 
„Sfântul Nicolae” din Ştioborăni, biserică construită de domnitorul Moldovei, la data de 25 
februarie 1480, care, în prezent, este inclusă în categoria monumentelor istorice. 

Ajutaţi de comandantul Cercului Militar Teritorial Vaslui, părinții l-au înscris la 
Şcoala Fiilor de Militari din laşi. După absolvire a optat pentru Şcoala Militară de Ofiţeri 
Infanterie, pe care a absolvit-o în anul 1914, fiind avansat sublocotenent. Şi-a început 
cariera militară în Regimentul 65 Infanterie Vaslui (dublura Regimentului 25 Infanterie 
Vaslui). Timp de doi ani şi-a instruit plutonul de recruți în cazarmă şi la aplicaţiile 
desfăşurate pe şesul Vasluieţului şi Bârladului, pe dealurile Munteni, Soleşti, Valea 
Siliştei, Ştioborăni şi Movila lui Burcel. 

Sublocotenentul Vasile Mardare a participat la războiul pentru întregirea neamului 
românesc, comandând Plutonul 1 din Compania a 6-a, subordonată Regimentului 65 
Infanterie Vaslui. În luptele din Dobrogea şi de la Oituz s-a făcut remarcat prin actele de 
vitejie şi, ca urmare, a fost avansat locotenent, la 1 noiembrie 1916, şi decorat cu ordinul 
„Coroana României” cu spade, în grad de cavaler. În luptele de la Oituz a fost rănit şi 
internat în Spitalul Militar din laşi. Nerestabilit complet a solicitat să fie trimis pe front, 
refuzând concediul medical. Înapoiat în tranşee a îndeplinit misiuni de luptă pe linia de 
apărare de la Oituz, până în aprilie 1917. La 1 iunie 1917 locotenentul Mardare a fost 
mutat în Regimentul 14 Infanterie Roman, în funcţia de comandant de pluton, instruind 
recruții pe care, apoi, i-a condus în luptele de la Oituz (26 iulie - 9 august 1917). 

Dovedindu-se un ofițer foarte curajos, locotenentul Mardare a fost mutat, la 5 
august 1917, în Regimentul 8 Infanterie Buzău şi a participat la luptele de la Mărăşeşti, din 
zona gării, şi din pădurea „La Răzoare”. A comandant un pluton în contraatacul din ziua de 
6 august 1917 şi a reuşit împreună cu Regimentul 47/72 Infanterie Ploieşti/Mizil şi cu alte 
unități româneşti, să alunge trupele germane care măcelăriseră compania de mitraliori din 
Regimentul 51 Infanterie Galaţi, comandată de căpitanul erou Grigore Ignat. Pentru curajul 
dovedit în lupte, Vasile Mardare a fost avansat căpitan, la 1 septembrie 1917, şi numit 
comandant de companie în Regimentul 8 Buzău. 

În 1918 a participat cu ostaşii buzoieni la luptele de neutralizare a bolşevicilor ruşi 
şi ucrainieni din Basarabia. La sfârşitul anului, căpitanul Mardare a fost numit comandant 
de companie în Regimentul Unificat 53/65 Infanterie laşi/Vaslui (regimentele fuseseră 
contopite datorită pierderilor) şi a participat la apărarea Bucovinei împotriva trupelor 
ucrainiene. În anul 1921 căpitanul Vasile Mardare a fost mutat ajutor de şef de stat major 
la Regimentul 13 Infanterie laşi. Avansat la gradul de maior, în 1925, ofiţerul a fost numit 
la Comenduirea Pieţii laşi. Apoi a urmat o practică de un an, în Regimentul 24 Infanterie 
Tecuci, şi a revenit la Comenduirea Pieţii laşi. 

Maiorul Mardare a lucrat foarte bine, în anii 1929-1932, în funcțiile de comandant 
de companie si ajutor al şefului Biroului de instrucție la Regimentul 25 Infanterie Vaslui. 

Apreciindu-se calitățile şi înclinațiile în efectuarea lucrărilor de stat major, în 
perioada 1932-1936, maiorul Vasile Mardare a lucrat în statul major din Comandamentul 4 
Militar Teritorial Iaşi. În perioada 1937-1938 a lucrat la Biroul instrucție din Regimentul 3 
Vânători (Infanterie) din garnizoana Bolgrad, Basarabia, instruind tineri recruți. 

La data de 15 aprilie 1938 ofițerul a revenit la Regimentul 25 Infanterie 
„Constantin Prezan“ Vaslui, ocupându-se de instruirea ostaşilor unui batalion de infanterie. 
În ziua de 5 mai 1941, maiorul Vasile Mardare a fost mutat la Cercul de Recrutare Fălciu 
(garnizoana Huşi), asigurând cu resurse umane şi materiale unitățile militare care au luptat 
pentru eliberarea Basarabiei. Avansat locotenent-colonel la 20 august 1941, în perioada 
1942-1943, a condus Zona de Instrucție a Diviziei 9 Cavalerie, iar de la 13 octombrie 
1943, Centrul de Instrucție Sărata, din Basarabia, pregătind cadre de rezervă pentru 
încadrarea unităţilor luptătoare pe front.În anul 1945 ofiţerul a fost avansat la gradul de 
colonel şi trecut în rezervă, cu drept de pensie. 


Colonel Sava SIMIONESCU 


Sava Simionescu s-a născut la data de 8 februarie 1906, în localitatea Odaia 
Bursucani, din judeţul Tutova (în prezent judeţul Vaslui). Încă din copilărie Sava 
Simionescu a manifestat dragoste de învățătură. A absolvit cele 4 clase primare în 
localitatea natală, iar apoi gimnaziul şi renumitul liceu „Roşca Codreanu” din Bârlad. În 
anul 1926 s-a înscris la Şcoala Militară de Ofiţeri Infanterie din Bucureşti, pe care a 
absolvit-o în anul 1929, cu gradul de sublocotenent. 

Sava Simionescu şi-a început cariera militară, în funcția de comandant de pluton la 
Regimentul 12 Infanterie „Cantemir“ Bârlad, care, pentru faptele glorioase de luptă 
înfăptuite în primul război mondial, la Mărăşti, fusese decorat cu ordinul „Mihai Viteazul”. 
Pentru priceperea dovedită în instruirea tinerilor militari, Sava Simionescu a fost avansat la 
gradul de locotenent, în anul 1932. La aplicaţii şi concursurile de trageri pe regiment şi pe 
divizie a obținut locuri fruntaşe, atât cu plutonul, cât şi individual, fiind elogiat de 
comandantul Diviziei 21 Infanterie Galaţi. A fost avansat căpitan, în anul 1936, şi 
promovat comandant de companie în cadrul Batalionului 2 al Regimentului 12 Infanterie 
„Cantemir”. 

Absolvind cursul „Comandanți de companie” la Centrul de Instrucție Infanterie 
Făgăraş, în anul 1936, ofițerul şi-a intensificat eforturile pentru instruirea subordonaţilor. 
În perioada 1 — 28 iunie 1940 căpitanul Sava Simionescu a participat, împreună cu celelalte 
efective din Regimentul 12 Infanterie „Cantemir”, la aplicaţiile din Basarabia. După 
ultimatumul dat de Rusia Sovietică, la data de 26 iunie 1940, efectivele regimentului s-au 
retras la Fălciu şi apoi, până la sfârşitul lunii iulie 1940, au fost desfăşurate pentru 
instrucție şi pază la vest de Prut, în zona Răşcani - Rogojeni - Fârțăneşti. 

În ziua de 21 iunie 1941 toţi comandanții de regimente, batalioane şi companii au 
fost convocați la punctul de comandă al Diviziei 21 Infanterie, unde li s-a comunicat că 
războiul de eliberare a Basarabiei va fi declanşat în noaptea de 21/22 iunie. 

Întrucât ostaşii Diviziei 21 Infanterie au întâmpinat mari greutăți în traversarea 
Prutului, pe podul de la Oancea, s-a constituit un detaşament format din 12 luptători ai 
Batalionului 3 din Regimentul 12 „Cantemir”, comandat de căpitanul Simionescu, care a 
traversat Prutul cu o barcă, neutralizând punctul de rezistență de la Hanul Tulceanu. Aici 
şi-a pierdut viaţa fruntaşul Gheorghe Angheluţă, care s-a înecat. Toţi ostaşii au fost 
avansați în grad. Căpitanul Sava Simionescu a fost decorat cu ordinul „Coroana 
României”, în grad de cavaler. 

După traversarea Prutului, Regimentul 12 Infanterie a luptat cu mult eroism în 
luptele de pe Dealul Epureni, la nord de satul Țiganca. Aici a fost rănit mortal, în ziua de 9 
iulie 1941, ora 9.10, colonelul Gheorghe Niculescu, comandantul Regimentului 12 
Dorobanţi „Cantemir. La data de 12 iulie căpitanul Simionescu, acționând cu deosebit 

curaj, a ocupat, cu două plutoane de puşcaşi şi un pluton de mitraliere, o poziţie de luptă pe 
un front de 300 m, obligând o companie de ruşi să se predea. Căpitanul Simionescu a fost 
decorat cu ordinul „Steaua României”. De la data de 14 iulie, ostaşii Regimentului 12 
Infanterie „Cantemir” au înaintat spre râul Nistru, pe care l-au traversat pe podul de 
pontoane din zona satului lasca. 

Operaţiunea militară Odessa, din august - octombrie 1941, a constituit un nou 
moment de afirmare a vitejiei ofițerului. Comandând Compania a 2-a din Batalionul 2 şi 
două plutoane de mitraliere, căpitanul Simionescu, a dat ordinul de atac al flancului drept 
al inamicului, situat la cota 80 pe Dealul Vacarjani, obligându-l să se retragă. După 
obținerea acestei strălucite victorii toți ostaşii au fost recompensaţi, iar bravul comandant a 
fost decorat cu ordinul „Mihai Viteazul”, clasa a III-a. 

În luptele duse în jurul localităţii Dalnic, puternic fortificată, căpitanul Simionescu 
a comandat Batalionul 2 din Regimentul 12 Infanterie „Cantemir”. Aflându-se pe poziția 
de luptă de la Dalnic a acordat o deosebită atenţie răniților. Trebuie menţionat că printre 
răniții îngrijiţi de medicul batalionului s-a aflat şi un gradat rus, care avea răni grave la cap. 
Căpitanul Simionescu a solicitat să fie înştiințat periodic despre evoluţia stării de sănătate a 
acestui ostaş. După trei zile, medicul batalionului, maiorul Semproniu, i-a comunicat că 
gradatul şi-a revenit, sănătatea lui evoluând bine. Inamicul a transmis prin megafon, în 
linia frontului, informaţii despre omenia probată de căpitanul Sava Simionescu. Această 
faptă a fost relatată elogios şi de către locotenentul Gheorghe Irimia, în anul 1946, într-un 
compartiment al unui tren care circula de la Bârlad la Iaşi, atunci când s-a întâlnit cu fostul 
său şef de pe frontul de la Odessa. 

După retragerea regimentului în garnizoana Bârlad, pentru refacere şi completarea 
instrucției, batalionul comandat de Sava Simionescu a fost trecut la partea sedentară. 

Căpitanul Simionescu a fost promovat, în luna octombrie 1943, în funcția de 
comandant Batalion Elevi la Şcoala Militară de Ofiţeri Rezervă Infanterie din Galaţi, 
contribuind la pregătirea tinerilor ofițeri în rezervă care au încadrat ulterior unitățile 
luptătoare de pe front. 

De la data de 15 februarie 1945 ofițerul a fost încadrat în funcţia de comandant de 
Batalion la Regimentul 1 Dorobanţi Craiova şi a participat la luptele din Cehoslovacia. La 
data de 1 aprilie 1945, ofițerul a fost avansat maior. 

În perioada 1 septembrie 1945 - 1 octombrie 1946 maiorul Simionescu a lucrat la 
Centrul Teritorial Dorohoi, judeţul Botoşani, iar după 1 octombrie a fost numit locţiitor al 
comandantului la Regimentul 12 Călăraşi Bârlad. Avansat la gradul de locotenent-colonel 
a fost mutat, la 1 august 1947, în funcția de comandant administrativ la Regimentul 11 
Infanterie „Siret” din Galaţi, care era dislocat la Botoşani. Deoarece era recunoscut ca bun 
organizator, Sava Simionescu a fost numit comandant la Centrul Teritorial Dorohoi (la 1 
septembrie 1949) şi şef la Gospodăria Ministerului Forţelor Armate din laşi (la 1 
septembrie 1950). 

Conform Ordinului Ministerului Forţelor Armate, din 8 august 1951, locotenentul- 
colonel Sava Simionescu a fost trecut în rezervă, imputându-i-se faptele de eroism 
săvârşite pe forntul de est. 

După trecerea în rezervă, Sava Simionescu a lucrat în calitate de economist la 
unitatea „Constructorul” Bârlad. 

Avansat colonel, în retragere, Sava Simionescu a trecut în neființă în anul 1993, la 
vârsta de 87 ani. Apreciindu-i-se comportamentul onorabil şi demn în toate împrejurările, 
Consiliul Municipal Bârlad i-a atribuit titlul de „Cetăţean de onoare” al municipiului 
Bârlad. De asemenea, începând din anul 1995, străzii Zorilor, unde a avut locuinţa şi a 

conviețuit în bună înțelegere şi respect cu vecinii, i s-a dat numele de „Colonel Sava 
Simionescu”. 

Colonelul Sava Simionescu s-a căsătorit, în anul 1934, cu Natalia Angheluţă, 
licenţiată în litere. Au avut o fiică, Anişoara, născută la 2 februarie 1935, care a absolvit 
Facultatea de Ştiinţe Naturale şi Chimie din cadrul Universităţii „Al. IL. Cuza “ din Iaşi. 
Anişoara a fost căsătorită cu inginerul silvic Ion Cârje (decedat) şi are o fiică, Liana, 
absolventă a Facultăţii de Tehnologia Construcţiilor de Maşini din Iaşi, care i-a dăruit un 
bun nepot, Claudiu, absolvent al Institutului Politehnic din Bucureşti. 


Colonel Constantin MATAS 


S-a născut la data de 22 mai 1902 în oraşul Vaslui, judeţul Vaslui. Ultimul 
domiciliu al ofițerului a fost în oraşul Vaslui, strada Călugăreni nr. 19. Constantin Matas 
este înmormântat în Cimitirul „Eternitatea” din Vaslui, aproape de Cimitirul „Eroilor”, în 
care-şi dorm somnul de veci, eroi intrați în legendă, între ei aflându-se cunoscutul Peneş 
Curcanul (pe numele adevărat Constantin "Ţurcanu, născut în localitatea Bouşori, judeţul 
Vaslui), intrat în legendă în războiul pentru independenţa României. 

După absolvirea şcolii primare şi a liceului „Mihail Cogălniceanu” din Vaslui, 
Constantin Petre Matas s-a înscris în anul 1920 la Şcoala Militară Ofiţeri Infanterie. A 
absolvit şcoala militară cu rezultate foarte bune, la 1 iulie 1923, fiind avansat la gradul de 
sublocotenent şi repartizat la Batalionul 5 Vânători Munte din Abrud. Timp de şapte ani, 
ofițerul a contribuit la instruirea recruților din această unitate. 

Avansat la gradul de locotenent (1 iulie 1927), tânărul ofiţer a fost mutat la 
Regimentul 4 Grăniceri „Horia” din Deva, o unitate respectată a grănicerilor. Timp de opt 
ani a muncit cu conştiinciozitate şi dăruire în această unitate. Aprecierile şefilor direcți i-au 
facilitat avansarea la gradul de căpitan la data de 31 octombrie 1936. 

În anii 1938-1940, norii negri ai celei mai mari conflagrații mondiale (1939-1945) se 
apropiau şi de hotarele României. În aceşti ani şi căpitanul Constantin Matas şi-a sporit 
eforturile pentru instruirea ostaşilor în zonele viitoarelor acțiuni de luptă cu inamicul, ale 
Grupului 4 Grăniceri Pază. 

După răpirea părții de Nord a Transilvaniei, prin Dictatul de la Viena din 30 august 
1940, căpitanul Constantin Matas a fost mutat în Brigada 2 Grăniceri Pază, comandând o 
companie de grăniceri. 

Avansat la gradul de maior, la 24 ianuarie 1942, Constantin Matas a fost numit la 
comanda unei companii din Batalionul 8 Vânători Munte Bistriţa Năsăud, participând la 
crâncenele lupte din Caucaz. 

La sfârşitul anului 1943, ofiţerul a fost numit comandant de Batalion în Regimentul 4 
Grăniceri „Horia”. Cu această unitate a contribuit la eliberarea părții de Nord a 
Transilvaniei. La data de 1 aprilie 1945 a fost avansat la gradul de locotenent - colonel. 

După avansare, ofițerul a fost mutat în Brigada 1 Grăniceri, remarcându-se timp de 
doi ani, în calitate de comandant de regiment grăniceri, în procesul de refacere a 
structurilor luptătoare şi asigurarea unor condiţii optime de cazare şi instruire a efectivelor 
din subordine. 

În perioada 1947-1949, colonelul Constantin Matas (avansat în acest grad la 9 mai 
1947) a comandat cu rezultate foarte bune, Regimentul 90 Infanterie Sibiu, subordonat 
Diviziei 18 Infanterie. 

De la data de 29 martie 1949 până la 10 octombrie 1951, colonelul Constantin Matas 
a comandat în condiţii deosebit de grele, determinate de reorganizarea Armatei României, 
un regiment de grăniceri din Divizia 18 Infanterie. 

Intrând sub lupa epurărilor tuturor cadrelor care au luptat în Campaniile militare din 
Est, colonelul Constantin Matas a fost trecut în rezervă la data de 10 septembrie 1951, 
după o activitate de 30 de ani, desfăşurată cu devotament sub faldurile drapelului tricolor. 

În decursul carierei militare, ofițerul a fost decorat cu Medalia Semnul Onorific de 
Aur pentru 25 de ani de serviciu militar, Ordinul Steaua României şi Ordinul Coroana 
României. 


Căpitan-comandor Mihai Mihordea 


Căpitanul-comandor Mihai Mihordea s-a născut la data de 8 noiembrie 1914, în 
localitatea Schineni, plasa Murgeni, judeţul Tutova (astăzi, judeţul Vaslui), într-o familie 
de oameni gospodari. De mic copil a fost pasionat de avioanele care în zborurile de 
antrenament ajungeau, de la Tecuci şi Bârlad, până deasupra satului Schineni. A absolvit 
şcoala primară din localitatea natală şi liceul comercial în oraşul Bârlad. 

După absolvirea liceului Mihai Mihordea s-a înscris în 1933 la Şcoala Militară de 
Subofițeri Artilerie Antiaeriană, absolvind-o în 1935, clasându-se al şaselea din promoție. 
După doi ani de muncă într-o subunitate de artilerie antiaeriană s-a înscris la Şcoala 
Militară de Ofiţeri Aviaţie "Tecuci, pe care a absolvit-o în 1939, cu gradul de sublocotenent 
Şi brevetul de pilot pe avioane de vânătoare. 

Mihai Mihordea a fost încadrat pilot la Flotila 3 Aviaţie de Vânătoare, subordonată 
Regiunii 2 Aeriene, cu baza la Galaţi. Primii care au început acțiunile de luptă pentru 
redobândirea teritoriilor româneşti din estul şi nordul țării au fost aviatorii. Într-un ordin de 
zi al generalului de escadră, Gheorghe Jienescu, ministru secretar de stat al Aerului, se 
spunea: „Zburători, onoarea de a purta la biruință, pe cerul românismului, cocarda 
tricoloră vă aparţine (...). Tineret zburător: ţara întreagă așteaptă de la voi întreg 
sacrificiul; a sosit ziua marilor înfăptuiri; daţi faptei voastre motiv de legendă. Le-aţi făcut 
în timp de pace, sunt sigur că le veţi face fără şovăire şi în timp de război (...). Tineret 
zburător: sună buciumurile şi codrii răsună; în cântec de motoare şi al naţiunii, la arme, 
la manșe, cu Dumnezeu înainte!” 

Flotila 3, formată din Grupurile 3 şi 4 aviaţie de vânătoare, a participat la 
acoperirea trupelor infanteriei, cavaleriei şi artileriei din armata română, care treceau 
Prutul, şi la lovirea trupelor sovietice. Mihai Mihordea, component al Grupului 3 din 
Escadrila 43, a executat cu mult curaj câteva misiuni de vânătoare liberă, care au fost 
încununate de mult succes. 

În operaţiunea Odessa cele două grupuri ale Flotilei 3 Aviaţie de Vânătoare au fost 
instalate pe aerodromurile "Tiraspol şi Baden. Grupul 3, comandat de căpitanul-aviator 
Grigore Crihană, avea în compunere Escadrilele 43, 44 şi 45. Grupul 4, comandat de 
locotenentul-comandor Dumitru Niculescu, avea Escadrilele 46, 49 şi 50. De pe aceste 
aerodromuri s-au executat misiuni de vânătoare liberă, însoțiri ale avioanelor de 
bombardament şi uneori ale celor informații, precum şi atacuri la sol împotriva inamicului 
din primele linii. Un eveniment tragic a avut loc pe aerodromul Baden, la mijlocul lunii 
septembrie 1941, la ora 16%. Mareșalul Ion Antonescu, însoţit de generalul Alexandru 
oaniţiu, seful Marelui Stat Major, care se deplasau spre zona Dalnik pentru inspecția 
frontului, au aterizat cu un avion de legătură Fiesseler-Storch. Mareşalul Antonescu a 
coborât şi s-a aşezat în faţa avionului, primind raportul căpitanului aviator Grigore 

Crihană. Generalul loanițiu a întârziat puţin la coborâre şi a trecut prin raza elicei avionului 
care l-a lovit în creştetul capului. Deşi a beneficiat de intervenția imediată a doctorului 
Emil Repciuc, medicul grupului, nu a mai putut fi salvat. Greşeala a fost a pilotului care nu 
a oprit imediat motorul, la sosirea pe aerodrom. 

După anihilarea rezistenţei trupelor germane din interiorul teritoriului ţării, aflat 
sub jurisdicția statului român, care s-a încheiat la sfârşitul lunii august 1944, Corpul Aerian 
Român, comandat de generalul de escadră, aviator Emanoil Ionescu, a sprijinit acțiunile de 
apărare duse de trupele române în capul de pod de la nord de Carpaţii Meridionali şi vest 
de Carpaţii Occidentali şi a asigurat acoperirea aeriană a deplasării forțelor române şi 
sovietice prin trecătorile Carpaţilor, la nord de bariera muntoasă. În primele două decade 
ale lunii septembrie 1944 aviația română a sprijinit luptele de apărare pentru oprirea 
ofensivei inamice din podişul Târnavelor, din Crişana şi Banat, apoi ofensiva Armatei a 4- 
a Române pentru ieşirea pe cursurile râurilor Niraj, Mureş şi Arieş. De la sfârşitul lunii 
septembrie şi până la 25 octombrie 1944 aviația română a sprijinit trupele de infanterie, 
cavalerie şi artilerie din Armata a 4-a Română care luptau pentru eliberarea părții de nord a 
Transilvaniei. 

Pentru sprijinul trupelor terestre de pe teritoriul Ungariei, Corpul Aerian Român a 
acționat cu 15 escadrile de aviaţie, în compunerea cărora intrau 174 de avioane şi 197 de 
echipaje de vânătoare, cercetare şi bombardament. 

Corpul Aerian Român a început luptele pe teritoriul Cehoslovaciei cu 14 escadrile 
de aviaţie şi o secţie de legătură, toate dotate cu 176 de avioane. Din a doua jumătate a 
lunii februarie 1945, în gruparea Corpului Aerian Român au mai intrat: un grup de aviaţie 
de vânătoare alcătuit din două escadrile aviaţie de legătură (pentru A.1 şi A.4 Române), o 
escadrilă aerotransport şi o escadrilă de observaţie. 

Locotenentul Mihai Mihordea a fost mutat, la 1 noiembrie 1945, la Grupul 9 
Aviaţie de Vânătoare, comandat de vestitul căpitan comandor Alexandru Șerbănescu, cu 
care participase la bătălia Stalingradului şi a Moldovei, precum şi la combaterea aviației 
anglo-americane, pentru apărarea cerului României, în perioada 1942-1944. 

Pentru faptele de vitejie realizate în cele 30 de misiuni de luptă la care a participat, 
căpitanul-comandor Mihai Mihordea a fost decorat cu înalte distincții militare: ordinul 
„Virtutea Aeronautică de război”, cu spade şi crucea de aur, ordinul „Virtutea Militară, 
clasa a II-a, ordinul german „Crucea de fier”, clasa a II-a, ordinul „Virtutea Militară” clasa 
I-a, ordinul cehoslovac „Crucea de Război”, medalia sovietică „Victoria” şi medalia 
„Eliberarea de sub jugul fascist”. 

Mihai Mihordea s-a căsătorit, în anul 1943, cu Virginia Covaci, născută în 
localitatea Olteni, comuna Teişani, judeţul Prahova, de profesie asistent sanitar. Împreună 
au avut un singur fiu, Getuza, care este, în prezent, colonel-inginer în rezervă. 

Căpitanul-comandor Mihai Mihordea a absolvit Academia Militară Generală 
Bucureşti, Secţia Aviaţie, în anul 1951. A fost trecut în rezervă, în mod abuziv, în anul 
1952, fără drept de pensie, fiind nevoit să se angajeze muncitor sudor la Întreprinderea „L 
Mai” Ploieşti, pentru a putea să-şi întrețină familia. A fost membru în Comitetul de 
Conducere al Asociaţiei Naţionale a Veteranilor de Război Vălenii de Munte. Mihai 
Mihordea s-a stins din viață în anul 2001, fiind înmormântat în cimitirul din satul Olteni, 
judeţul Prahova. 


179 


Căpitan-comandor Petrache DIMITRIU 


Bârladul a constituit o garnizoană ospitalieră pentru cadrele militare care au lucrat 
în unitățile militare de infanterie, cavalerie, artilerie şi alte genuri de arme ce s-au perindat 
de-a lungul timpului prin această urbe. Influenţa puternică exercitată asupra tinerilor de 
către ofițerii, maiştrii militari şi subofiţerii care participau activ la viaţa socială şi culturală 
a oraşului, explică numărul mare de bărbaţi înregimentaţi voluntar în armată. 

Între sutele de tineri care au îmbrățişat cariera militară se numără şi Petrache 
Dimitriu. S-a născut la data de 26 ianuarie 1916 în oraşul Bârlad, fiind cel de al treilea 
copil din cei doisprezece ai familiei lui Ştefan Dimitriu. În oraşul natal a absolvit şcoala 
primară şi Şcoala Superioară de Comerţ. În anul 1937 a fost admis la Şcoala Militară de 
Aviaţie Tecuci. Timp de doi ani s-a instruit teoretic şi practic, absolvind şcoala în anul 
1939, şi obţinând brevetul de pilot de război, în gradul de adjutant stagiar-aviator. La 15 
ianuarie 1941 a fost repartizat la Flotila 1 Bombardament Braşov şi a fost trecut, după 
multe ore de zbor, pe avioane bimotoare de bombardament, germane, tip Heinkel 111 H3. 

La 22 iunie 1941 Petrache Dimitriu a fost mobilizat la Escadrila 80 
Bombardament, subordonată Grupului 5 Bombardament Braşov. A participat la luptele 
pentru eliberarea Basarabiei, executând misiuni curajoase de luptă. În după amiaza zilei de 
12 iulie, făcând parte din prima patrulă de avioane Heinkel 111, împreună cu căpitanul 
Stoenescu şi adjutantul Dumitru Băjenaru, au forțat retragerea trupelor inamice pe şoseaua 
Călăraşi - Chişinău. Atacul s-a desfăşurat pe timp de furtună şi ploaie torențială, prin 
lansări de bombe şi folosirea armamentului de bord, pricinuind mari pierderi şi panică în 
rândurile inamicului. Pentru a executa misiunea patrula a zburat spre Ziliştea şi, la ordinul 
căpitanului Stoenescu, formaţia s-a dispersat, fiecare echipaj trecând la zborul independent, 
pe traiectul stabilit spre aerodromul de bază. Cu ajutorul aparaturii de bord şi a semnalelor 
primite de la stația radio a aerodromului, adjutanții Dimitriu şi Băjenaru, deşi nu 
executaseră misiuni pe timp de noapte, au reuşit să aterizeze pe aerodromul Ziliştea, însă 
căpitanul Stoenescu a căzut în viile de la Coteşti, Vrancea. 

Comandorul Dimitriu îşi aminteşte cu nostalgie: „După eliberarea Basarabiei, 
Grupul 5 Bombardament a continuat să bombardeze şi obiectivele inamice aflate în 
mişcare. Într-o misiune am decolat trei avioane Heinkel 111 H3, încărcate fiecare cu câte 
32 bombe a 50 kg, pentru a ataca aglomerări de trupe sovietice în retragere şi 
autovehicule semnalate la nord de localitatea Vakarjani şi Freudenthal. Echipajul nostru 
era format din subsemnatul, pilot, sublocotenentul Oncioiu, observator şi comandant de 
bord, sergentul Beizadea, radiotelegrafist, şi sergentul Tengher, trăgător aerian. Am 
bombardat în formaţie la înălțimea de 1.000 m aglomerările de trupe şi autovehicule şi cu 
armele de bord am tras în trupele care se adăpostiseră la marginea şoselei. Eu am 
redresat avionul şi în timp ce luam înălțime pentru a repeta atacul mă anunță 
radiotelegrafistul că suntem urmăriți de trei avioane de vânătoare de tip Rata. Am 
îndreptat avionul imediat spre liniile noastre şi am coborât la 100 m înălțime, pentru a 
scăpa de atacul de sub burtă al avionului şi implicit a-l elibera pe trăgătorul nostru pentru 
a trece la una din mitralierele laterale. În afară de aceste trei mitraliere (una sub burtă, 
care trăgea spre înapoi şi alte două dispuse pe părțile laterale), avionul Heinkel mai era 
dotat cu o mitralieră de 13,2 mm în faţă, de unde puteau să acționeze comandatul de bord 
sau pilotul, un tun, precum şi o mitralieră la radiotelegrafist, care putea trage în toate 
direcțiile. 

Avioanele sovietice se ţineau aproape de noi, la circa 400 de metri distanță. 
Întrucât două avioane sovietice s-au apropiat la mai puţin de 100 de metri, încadrându-ne 

avionul, şi ne amenințau „cu pumnii”, ne-am dat seama că nici ei nu mai aveau muniții. 
Radiotelegrafistul mă anunță că a mai apărut un avion care ne-a atacat din dreapta, 
incendiind motorul drept. Închid benzina de alimentare a acestui motor şi îl opresc. Focul 
la motor s-a stins între timp. Cu motorul stâng am coborât la altitudinea de 50 de metri, 
viteza avionului scăzând de la 350 km/h la 150 km/h. Cel de-al patrulea avion sovietic s-a 
apropiat de avion, vizându-mă pe mine cu o rafală de mitralieră, însă eu am înclinat 
avionul şi gloanţele au lovit planul drept. Dacă m-ar fi atacat pe partea dreaptă nu mai 
puteam înclina avionul pentru că motorul drept era avariat şi am fi intrat în pământ. Spre 
norocul nostru, sergentul trăgător lon Tegher a mai găsit un trăgător cu cartușe la 
comandantul de bord şi l-a dat radiotelegrafistului, care putea trage în toate direcţiile. 
Prin rafale scurte radiotelegrafistul a alungat inamicul la 400 de metri distanță. A fost 
suficient pentru a intra în liniile noastre, iar avioanele sovietice au părăsit lupta, fiind 
luate în primire de artileria antiaeriană, care a reuşit să doboare un avion sovietic. Am 
ajuns pe aerodromul de plecare, cu un singur avion, salvând avionul şi echipajul de la o 
catastrofă. Am numărat peste 80 de găuri făcute de cartuşele trase de către vânătorii 
inamici în corpul avionului nostru. Pentru curajul şi priceperea dovedite în această 
acţiune, întregul echipaj a fost decorat cu ordinul Virtutea Aeronautică”, clasa crucea de 
aur, şi medalia „Serviciul Credincios”, cu spade, clasa a III-a.” 

Aviatorul Petrache Dimitriu a executat alte zeci de curajoase misiuni la Odessa, 
Stalingrad, pe drumul de înapoiere spre Nistru, în Moldova, Transilvania, Ungaria şi 
Cehoslovacia. În timpul războiului a îndeplinit peste 100 misiuni de luptă, pe 22 de tipuri 
de avioane, totalizând peste 1.800 de ore de zbor. Pentru comportarea demnă şi onorabilă 
pe timpul participării la război, bravul aviator a fost decorat cu mai multe ordine şi medalii 
militare: ordinul „Virtutea Aeronautică”, clasa crucea de aur, ordinul „Virtutea 
Aeronautică”, în gradul de cavaler, ordinul „Crucea de fier germană”, clasele I-a şi a II-a, 
medalia „Serviciul Credincios”, clasele I-a, a II-a şi a III-a, medalia „Bărbăţie şi Credinţă”, 
clasele I-a, a II-a, a III-a, medalia „Virtutea Militară”, clasele I-a, a II-a şi a III-a, medalia 
„Virtutea Aeronautică”, clasa crucea de aur. 

După încheierea războiului Petrache Dimitriu a îndeplinit funcții de răspundere în 
cadrul aviaţiei. A fost comandant de escadrilă în cadrul Centrului de Instrucție Aviaţie 
Buzău, în anul 1950, contribuind la trecerea piloților pe avioanele TU-2 şi TU-6. În 
perioada 1952-1958 a îndeplinit foarte bine funcția de comandant de escadrilă în cadrul 
Şcolii Militare de Ofiţeri Aviaţie Buzău. Măsurile adoptate de guvernul României l-au 
îndepărtat din armată, deoarece luptase pe frontul de est, împotriva Uniunii Sovietice. 

Trecut în rezervă, comandorul Petrache Dimitriu a îndeplinit funcția de şef serviciu 
aprovizionare şi desfacere la Baza de Aprovizionare Buzău şi de director comercial la Baza 
Agricolă Galaţi. Deşi înaintat în vârstă, comandorul Dimitriu a lucrat, din anul 1990, la 
Asociaţia Naţională a Veteranilor de Război, filiala Prahova, până în anul 2003, când s-a 
întors în oraşul Bârlad. 


Maior loan ANGHELUŢĂ 


Erou al celui de al doilea război mondial, maiorul post-mortem loan Angheluţă s-a 
născut la 22 august 1906, în comun Cotoroaia, judeţul Tutova (astăzi, judeţul Vaslui). 
Părinții săi, Nicolae şi Eugenia, gospodari ai satului Cotoroaia, i-au asigurat o copilărie 
fericită. A absolvit şcoala primară din localitatea natală şi liceul din Bârlad. 

După absolvirea liceului s-a înscris în Şcoala Militară de Ofiţeri Infanterie nr. | din 
Bucureşti, la 1 octombrie 1926. Având înclinații spre cariera militară, loan Angheluță a 

fost avansat elev-caporal (01.03.1927), elev-sergent (01.01.1928), sublocotenent 
(01.07.1928), la absolvirea şcolii, şi a fost repartizat la Regimentul 12 Dorobanți 
„Cantemir” din oraşul Bârlad, în funcția de comandant de pluton. Timp de doi ani şi-a 
făcut ucenicia în această prestigioasă unitate a armatei române, fiind notat de şefii direcți 
cu calificativul bine şi avansat la gradul de locotenent, la data de 11 mai 1929. 

În perioada septembrie 1930 - septembrie 1931 ofiţerul a urmat cursurile Şcolii 
Speciale de Infanterie din Sibiu şi apoi s-a înapoiat la Bârlad. Locotenentul loan Angheluță 
a fost trimis, în lunile aprilie - mai 1933, la Centrul de Instrucție al Infanteriei de la Sfântul 
Gheorghe, să urmeze Cursul Special de Trageri cu noul armament de infanterie. 

La 1 aprilie 1934 ofițerul a fost transferat la Institutul Sanitar Militar din Bucureşti 
şi după o lună, a fost mutat la cerere într-o unitate de instrucție, la Regimentul 28 
Dorobanţi din Ismail, Basarabia. 

Dorind să se apropie de familie, locotenentul loan Angheluţă a primit aprobarea să 
se mute, la 1 octombrie 1936, la Regimentul 12 Dorobanţi „Cantemir” din Bârlad, în 
funcţia de comandant de pluton cadre. În anul 1938 a primit şi funcţia de ofiţer cu 
cazarmarea, prin cumul de funcții. 

O problemă de ordin sentimental, l-a determinat pe tânărul ofițer să solicite 
mutarea la o unitate militară de instrucție din capitală şi astfel, la data de 1 noiembrie 1938, 
a fost mutat la Regimentul 1 Grăniceri din Bucureşti. 

În luna februarie 1939 a fost avansat la gradul de căpitan, iar în luna aprilie a fost 
mutat la Regimentul 12 Vânători de Munte din Câmpeni, județul Alba. După câteva luni, la 
laugust a fost mutat la Batalionul 17 Vânători de Munte din Miercurea Ciuc. 

La 1 septembrie 1939 armata germană a atacat Polonia, declanşând cel de-al doilea 
război mondial, cu grave urmări pentru toate ţările lumii. În vara anului 1940 Rusia 
Sovietică ne-a răpit teritoriile româneşti Basarabia, nordul Bucovinei şi Ţinutul Herţei, în 
urma celor două note ultimative din 26 şi 28 iunie 1940. Ungaria ne-a răpit nordul 
Transilvaniei prin Dictatul de la Viena, din 30 august 1940, şi Bulgariei „i-am cedat“ 
Cadrilaterul, format din judeţele Durostor şi Caliacra. Situaţia creată a forțat România să se 
alieze cu Germania, dorind să evite ocuparea întregului teritoriu şi să redobândească 
teritoriile pierdute. 

Ziua de 22 iunie 1941 l-a găsit pe căpitanul loan Angheluţă la comanda Companiei 
a 3-a din Batalionul 17 Vânători de Munte, subordonat Corpului Vânători de Munte, ai 
căror ostaşi s-au acoperit de glorie în luptele desfăşurate în Bucovina, Caucaz, Peninsula 
Crimeea, nordul Transilvaniei, Ungaria şi Cehoslovacia. 

Căpitanul loan Angheluţă şi ostaşii din subordinea sa au săvârşit multe acte de 
vitejie, încununate de victorii, dar şi de amare insuccese. Ei au intrat printre primii în 
Cernăuţi, apoi în Hotin, au contribuit la forțarea Nistrului, la Moghilev-Podolsk, la luptele 
din zona Nistru - Bug - Nipru, în lunile septembrie-octombrie 1941. Bravul ofițer a trăit, 
împreună cu subordonații săi, multe decepţii datorate căderilor în lupte a multor ostaşi 
români, dar şi lipsurilor de ordin material (alimente, echipament, medicamente şi muniții 
pentru luptă), îndeosebi în luptele din Caucaz şi Crimeea. 

Subunitatea comandată de căpitanul loan Angheluţă şi multe alte subunități de 
vânători de munte au fost dirijate spre Sevastopol, important port şi bază militară navală la 
Marea Neagră, care de la 14 noiembrie 1941 a fost încercuit. Asediul a durat până la 4 iulie 
1942, când Sevastopolul a fost ocupat de către trupele române şi germane. Primul asalt 
asupra Sevastopolului s-a desfăşurat la data de 21 noiembrie 1941. La data de 23 
noiembrie 1941 au fost introduse în dispozitivul de luptă, la sud de Sevastopol şi la nord- 
vest de localitatea Kamart, unitățile de vânători de munte române, printre care se afla şi 
compania comandată de căpitanul loan Angheluţă.Ostaşii români au reuşit unele pătrunderi 
în sistemul de fortificaţii la sud-vest de oraş. 

În toată perioada asediului Sevastopolului, subunitatea căpitanului Angheluţă a 
desfăşurat lupte cu partizanii, reuşind să distrugă multe cuiburi de rezistență şi să captureze 
importante cantități de materiale de luptă. După încheierea operaţiunilor militare de la 
Kerci, trupele germane şi române au început ultimul asalt asupra Sevastopolului, la 7 iunie 
1942, asalt la care a participat şi subunitatea căpitanului loan Angheluţă. 

Acţionând alături de alte subunități de vânători de munte în zona munţilor 
Fedjukin, loan Angheluţă a sprijinit Corpul 54 Armată german. De aici, subunitatea sa a 
primit misiuni de luptă la nord de localitatea Balaklava, în sprijinul Corpului 30 Armată 
german, care acționa spre Chersones. După cucerirea localităţii Severnaia Golovka, 
vânătorii de munte români au fost introduşi în linia întâi, participând la atacul final asupra 
Sevastopolului. 

În continuare, vânătorii de munte au desfăşurat lupte crâncene cu partizanii, în 
Crimeea, lupte la care au participat şi subordonații căpitanului Angheluţă. 

Înfrânte la Stalingrad, trupele germane şi aliate au suferit, în anul 1943, înfrângerea 
de la Kursk-Orel, şi au fost nevoite să se retragă treptat. Situaţia s-a repercutat şi asupra 
trupelor din Crimeea, care au început retragerea la data de 15 septembrie 1943. 

Trupele ruseşti acționau cu puternice forțe terestre, aeriene şi navale, producând 
imense pierderi trupelor germane şi române. În acest context, la data de 1 noiembrie 1943, 
în timp ce se ocupa de evacuarea subordonaţilor săi, căpitanul Angheluţă a fost lovit în plin 
de un obuz rusesc, căzând la datorie, departe de ţară şi de cei dragi. 

Faptele de eroism ale lui loan Angheluţă au fost răsplătite cu numeroase distincții 
militare: ordinul „Steaua României”, cu spade şi panglică de virtute militară, clasa a V-a, 
ordinul „Steaua României”, clasa a IV-a, în grad de ofiţer, cu spade şi panglică de virtute 
militară, ordinul „Coroana României”, cu spade şi panglică de virtute militară, ordinul 
german „Crucea de Fier”, clasa a Il-a şi medalia „Centenarul Regele Carol T*. A fost 
înaintat, post-mortem, la gradul de maior. 


NOTĂ 
1. Arhivele Militare Române Piteşti, Memorii Bătrâni, Curent 244. 


Locotenent Aurel MITITELU 


S-a născut la data de 15 octombrie 1915 în comuna Soleşti, judeţul Vaslui. 

Aurel Mititelu a copilărit şi a absolvit 7 clase în localitatea natală şi şcoala normală 
în Vaslui. 

În anul 1936 a fost încorporat la Şcoala Militară Ofiţeri Infanterie în Rezervă din 
Bacău, pe care a absolvit-o în anul 1938, cu gradul de sublocotenent. 

La data de 15 martie 1944, Aurel Mititelu a fost trimis în Regimentul Il 
Dorobanţi „Siret” din Galaţi, fiind numit comandant de pluton pionieri. 

De la data de 1 septembrie 1944, Aurel Mititelu a participat la înfrângerea unei 
coloane militare germane, care se retrăgea pe Valea Buzăului spre Braşov. 

La data de 10 septembrie 1944, Aurel Mititelu a executat o incursiune pe malul 
drept al Mureşului, pentru a stabili o zonă favorabilă realizării unui cap de pod. În zilele 
următoare tânărul sublocotenent a acționat cu foarte mult curaj în luptele de pe râul Mureş. 
În jurnalul de război al regimentului se menţionează: „Sublocotentul Aurel Mititelu a 
acționat în luptele pentru trecerea Mureşului la Sânpaul, în ziua de 22 septembrie 1944, 
fiind un exemplu de entuziasm şi gata oricând de jertfă. Cu oamenii săi dirijat trecerea 
infanteriei peste apă şi deşi a fost rănit, a continuat să rămână la trecere până când schija 
unui proiectil inamic l-a lovit mortal, sacrificându-şi astfel viața şi tinerețea sa pentru 


183 


pământul Ardealului”. Pentru faptele sale Aurel Mititelu a fost avansat, post-mortem, la 
gradul de locotenent şi decorat cu Ordinul Steaua României, clasa a V-a. 

Domnitorul ALEXANDRU IOAN CUZA (1859-1866) 
în uniforma de general de cavalerie 








Principesa ELENA CUZA 


Manevrele generale de la Baico 

Carol 1 de Hohenzollern, 


domnitor (1866 - 1881) şi 
rege (1881 - 1914) al României, 
fotografie din anul 1866 















General de brigadă 
Alexandru Cernat (1828- 1893), 


comandantul Armatei de operaţii române 

















loan C. Bratianu 


presedintele Consiliului de Miniştri al României 
(1876-1888) 


Mihail Kogalniceanu, 


ministrul de externe al României 
(1877-1878) 

EUROPA DE SUD-EST 
DUPA PACEA DE LA BERLIN (1878) 

Cae Z SSeS 

DADA ZI Lis 
CI d Da SI 

sp op SI 


SI re AI La 
Dee ea Ni 





Teritoriu dependent de 
Casa de Habsburg 
Teritoriu anexat de imperiul 
austro-ungar și administrat 
de guvernul de la Budapesta 
Teritoriu incorporat de 
Imperiul Rus 


limita teritoriului d 
ommmim= recrutare pentru di 


limita de circumscripție 
militară teritorială 











Roşiori 


Călărași 

Artilerie de munte 

Artileriști 


cu muniții 


2 

Geniști 

1 Muntenegru | X—X 
mm | rupe române. | Linia de demarcație 


a stabilită la încheierea 
rupe sârte | simului război baleanie 


scie Trupe grecești 
mun Trupe otomane 
fam rupe bulgare 


Antanta 
Puterile Centrale 


State neutre 


Teritorii românești aflate sub 
stăpânire străină 

ÎNALTUL COMANDAMENT al ARMATEI ROI 


de la data mobilizării (15 august 191 











ea 

PE ie ndent 
[= Zde Casa de Habsburg 
eritoriu anexat de 
Imperiul austro-ungar 
NA i administrat de 
A guvernul de la Budapesta 


Teritoriu incorporatde 
Imperiul rus 

















BĂTĂLIA DE LA CRICOV 
ŞI IALOMIŢA 


25.11/08.12-30.11/13.12.1916 ri 
pretz st 


7.11,710,12.1916 

n 
——— Trupe române 
— [UDE Use 
II Trupe germano- 
austro-ungare 
= Trupe bulgare 


Situaţia trupelor la data de: 
mere 06 19.12.1916 


—. —... 14/27.12.1916 
—..— 18/31.12.1916 


II 31.12.1916/13.01.1917 


Trupe inamice 


4 


n II 


| 


) 
Ui| 


// 
Srl) 


ARMATA 





7 S 
Ă ( 7 
pr Ze ZI DP Zoe 


SS Z 
Curta | 7 
AZI 7 A p Z torii 
ZI oii 27 e II | 77 Țerieriu ocupat de trupele 

DESFĂŞURAREA 
ACŢIUNILOR MILITARE 
ÎN POARTA FOCŞANILOR 


06/19.12-31.12.1916/13.01.1917 


SITUAŢIA STRATEGICĂ PE 
FRONTUL ROMANESC 


ÎN PRIMĂVARA ANULUI 1917 
E eat, 
Teritoriu anexat de Imperiul 
ES E ie 


FT [A Teritoriu incorporat de Rusia 





îi 
O Raioane de refacere 


Raioane de dispunere a păr 
7 7 7.7 9 sedentare ale marilor unită 
PP ZE - din contact 


Primarul oraşului Mărăşeşti, generalii Răşcanu, Prezan, mareșalul Jofre 


şi generalul Angelescu pe frontul de la Mărăşeşti 





Trupele române în marş spre poziţiile de luptă, 
Varnița, iulie 1917 








207 


: fa CI Direcţie de ofensivă 

af Da Pecez Ne AS ÎS planificată pentru armata română 
Direcţie de ofensivă planificată 

se pentru trupele ruse 











Arşiţa Mocanului AR 5 > N 
Gp. GEROK: 7 S / "AN 2 Direcţie de ofensivă planificată 
i Z. Sa spital de inamic 
Gp.RUIZ 7 = = 
— i A AR: Direcţie de ofensivă planificată 
Z == sp 2%” ulterior de inamic 


A1(A.U) CZ | Apt Jane _ 
i “ ș 


OPERAŢIA OFENSIVĂ 
DE LA MĂRĂŞEŞTI 

Situaţia trupelor române la 

O 23-24.07/05-06.08 
ju Acţiunea trupelor române 
pe 24.07/06.08 

Situaţia trupelor române și ruse la data de: 
— — — = = 24.07/06.08 
—.—. —.— 26.07/08.08 
—D- ani——= 59 == 21.08/03.09 


Efortul principal al trupelor 
germane în etapa I-a a ofensivei 


/ 
N 

Tm Efortul principal al trupelor | | 

germane în etapa a II-a a ofensivei 4 i 


Iran» Direcția de ofensivă a trupelor Fu 


germare la data de 06/19.08 Of ! 
Alinia mentul atins de trupele germane la data de: —- ] 
24.07/06.08 d 
26.07/08.08 N j 
29.07/11.08 , 





— ms — pna 30.07/12.08 1 Vecateri 
—— mmm = 21.08/03.09 


OPERAȚIA DE APĂRARE DE LA MĂRĂŞEŞTI 





24 Ra 29.07/11.08 


27.07709.8. : 30.07/12.08 


R.1961.(R.) 
26.07 /08.084 FI 
49, 


i / fi 
“ DI L(AU.) : Z siinigrea 


A.2 


D.8 Cr. (AU) 


A.1(A.U) "SA 


e 
ţa ş 
zh 
reia Sie E 
= = B DP 
Conţtanţa/ 


)9/22.98. 


OPERAŢIA DE APĂRARE 
DE LA OITUZ 


Trupe române 








Trupe ruse 


Trupe inamice 

ti militare româneşti. 
1917. 





Scriitorul Alexandru Vlahuţă 
în vizită pe frontul de la Mărăşeşti. 


1917 


Într-o tranşee în timpul luptelor din 





vara anului 1917 

DESFĂŞURAREA STRATEGICĂ A OPERAȚIILOR PE FRONI 
CAMPANIA DIN ANUL 1917 






Teritoriu dependent 

de Caza de Habsburg 
SSI Tenori anexat de Imperiu, 

austro-ungar și aciministrat de 
DIS guvernulce la Budapesta 


Teritoriu incorporat de Ruzia 
















e RUDI PIE AR 
AD RITA 



































ZA 
Zi 7777 
LL e PD TE 75700 | ram ani 
e (ÎI 70 dr IP III 77| eee Trupe use 
LE PPR Tric oi SO 7700 laa | II Te ee 
€ i Rp LII AA. | pe intenții inamice 
e ZA 






RI 


777] Teritoriu ocupat de 
(| trupele Puterilor Centrale 








S Teritoriu dependent 
de Caza de Habcburg 


7 Teritoriu anexat de Imperiul 
CAI auze-unga și sănnrat ce 
guvernul de la Budapesta 










caise 
rele Vilă Li 


Fa 3 
3 E a 





Teritorii românești prevăzute 
a fi anexate de inamici 


] 






Teritoriu românesc sub 
administraţia În condo minium 
a puterilor inamice (Imperiul 
german, Imperiul austro-ungar, 
Împeriul otoman și Bulgarii 





PREVEDERILE "PĂCII" IMPUSE ROMÂNIEI LA 
24 APRILIE/7 MAI 1918 

RDINAND 1 (1914-1927) 








_ MAREA ADUNARE POPULARĂ şi NAŢIONALĂ de la ALBA IULIA. 


1 decembrie 1918. 
100 000 de glasuri au proclamat 
UNIREA TRANSILVANIEI cu ROMÂNIA 

Ordinul 
"MIHAI VITEAZUL", 


ofițer în rezervă, cavaler al ordinului, purtând căci 
pelerina, md. 1936; 
clasa a II-a, md. 1916 (avers), clasa I-a, md. 1916 (avers), 
clasa a III-a, md. 1916 (avers), clasa a III-a, md. 1916 (revers) 

"CRUCEA REGINA MARIA", 


md. 1917, de război, în clasele I-a şi a II-a; 
md. 1938, de război, în clasele I-a (avers), 
a Il-a (avers) şi a III-a (revers). 

Medalia 


"BĂRBĂŢIE ŞI CREDINŢĂ", 


„a l-a şi a III-a; 


-a 


lasele I 
md. 1917, în clasele I-a şi a II-a (emisie 1938); 


md.1906, în ci! 
md. 1917 





-a. 


clasa a III 


, 

AREA ACŢIUNILOR MILITARE PENTRU RESPINGEREA 
AGRESIUNII UNGARE ASUPRA STATELOR VECINE. 


APRILIE-AUGUST 1919 


SITUAȚIA TRUPELOR LA DATA DE: | Ofenziva trupelor ungare deneti 


ungar pentru dezvoltarea 
agresiunii În interiorul României 


7 (ocs) 
Te că 


REGA REL OR, 


— Țrupa române franceze FI + 
= Trupe cehoslova: G 


== True 


Acţiunile trupelor ungare şi cehoslovace şi aliniamentul atins de cele sârbe şi franceze sunt reprezentate după 
lucrarea Magyarorszâg hadtârtenete, vol. 2, Zrinyi Kiad6, 1985, pag. 197, 218, 226, 232, 233, 242, 244, 257. 


EUROPA DUPĂ CONFERINŢA DE PACE DE LA PARIS (1919-1920) 























MANEA 
NORDULUI 


2. LUXEMBURG 4. MAROC (Sp. 

VINYVWOU Ad ALIIAANS 
AJ IVIUALVW 
UO'THANDVd 1VIVLOL 









031 NOL ELE: ILVIQIAXI IL3H)Vd 
3NOLO/E NI YNVWU3D VIVWUV IQ 
Z8L-E/7-L 3LIN43r 3LNIINIIV INVODVA Z00'L 
Ma [VINĂ INOL Z6S'Z97 
31V3439 A 3  INVSYdaNOLO/8'87 


IN2IWYO 210 000'008 


ANNIIONAA NIC AER 





ENVIAN DATA A 





TVIUNOW IOdZVă 1NWIId NI VINYWOI AU ALTAHANS TAACUĂAId AIHTVdIONIUd 

EA ADMINISTRATIVĂ A ROMÂNIEI ÎN ANUL 1938 


MAROC pi i 7 Tana, 
ALGER AF Tunisia: 
STII Tertoriu ocupa sau anexat de Germania bterătă (rr) 
Sid Teritoriu ocupat de Italia fascistă 
7 Teritoriu ocupat de Ungaria hortbtă 
| Tertorlu iratin a meonența URS 
și Direcţii de ofensivă a Wehrmacht-ului și armatei italiene 
Forțe po bbneze, olandeze, belgiene, britanice și franceze 
Data ocupării sau anexării unor terito ii 
1. ANDORA 2. LUXEMBURG 3. ELRIF (MAROC Sp) 


CALIACRA 


Ba: 
zazeic 


cae Limita ținutului 
e Capitala ținutului 
32658 Suprafața În km? 


1 CERNĂUȚI 

2 STOROJINEȚ 
AFĂLCIU 

4 COVURLUI 

5 TIRNAVA MICĂ 

ROMÂNIA ÎN SEPTEMBRIE 1940 


pipa 7 > ii e 

Ap INA a, A itorii i d Gaia 

ii i UE 9 3 1 Ă Si op Es 
E P/ i E 7777, Teritoriu ocupat de Ungari 

E // Z j vene 

i 4 7 FE Teritoriu ocupat de Bulgaria 

. 


Dle, i 
a Apar ui EA A ine! E a rate 
at 4 ANA ANS Ş 7 ohoi Teritoriu intrat în 
i -) E ue / i Borg i 
za | E 3 


pda Y 107 NE Pe componenţa U.R.S.S. 
| At 7 PI 


Za 7 ; Ea IE A Ş di PI i | 


ap 





mentele forțelor U itoriu ocupatsau anexat | 
rante la 22.06.1041 af sp rmania hițieristă 
: 4 S ritoriu ocupat de 
| = ingaria horthystă 
ritoriu ocupat de 
ritoriu intrat în 
mponența U.R.5.5. 
riu ocupat de Bulgaria, 
liniament atins 
09.07.1941 


ED 
cui 


DESFĂŞURAREA 
OPERAŢIUNILOR 
MILITARE PE FRONTUL 
GERMANO-SOVIETIC 
ÎN PERIOADA 


22 IUNIE - 9 IULIE 1941 

Infanteria română la Prut în anul 
1941 

Cavalerişti români traversând câmpiile Transnistriei 






Funeraliile mareșalului 
Constantin Prezan 

ACŢIUNI MILITARE PE 
FRONTUL STALINGRAD ŞI 
IN CAUCAZUL DE NORD 


IULIE - SEPTEMBRIE 1942 






Grupul de 
armate ,B" 















Frontul Caucazian 
de nord . 


inia frontului la 30.07.1942 | 
Linia frontului la 06.08.1942. | 
- Linia frontului la 17.08.1942. | 
= Linia frontului la 12.09.1942. | 
> Trupe germane în ofersivă | 

i Trupe sovietice în contraatac | 


CI Trupe soviatice încercuite 
E nipareinitA e 
























7 ocupate de Germania 
hitleristă 





Forțe și aliniamente 
ale Aliaților 
—— FPorteșialiniamente 





ale Axei 
1. LUXEMBURG 2. ANDORA 3. EL-RIF 
MAROC (Sp.) 4. LIBAN (mandat Fr.) 

e e pi ASE CONTRAOFENSIVA 
ni aia tot | d E S OVIETICĂ PE. 
Grupul de Pi N i „Frontul de sudăest FRONTUL DE EST 


N PERIOADA 
















armate 


Sp 
ae de. 


ia Ton” 




















——0 ini lui la 19.11.1942 

iii Linia frontului la 24.11.1942 

35353 Linia frontului la 30.11.1942 

iii Linia frontului la 24.12.1942 

E Linia frontului la 31.12.1942 
Grupare germană încercuită 
şi nimicită 

D= Contraatacuri germane 


emo Trupe roi 
= Ina too Ene area 





E e Poe = 
(i: EBU Voronej i 
4.20) DI e me a, 


Grupul de PS 
sea 7 & mate 
















CONTRAOFENSIVA 
SOVIETICA DE LA 
STALINGRAD 


19.11-31.12.1942 





y i TI ul. 
ae a e 
1, ja de armată HOT > 
Linia frontului la 24.12.1942 ae 
Dmaiati 
Linia frontului la 31.12.1942 = / .— LA 
Grupare germană încercuită = // ae 
şi nimicită 
— Conttagiacuri i etimarie “A 


————— Trupe rom; 
= rupe sovetice în ofensivă j 








manea 

Frontul Kaliaski |n Linia frontului la începutul 


lunii noiembrie 1942 


1 iai Linia frontului la sfârșitul lui 
mmm  februarie- martie 1943 


4 MOSCOVA | mmaamesenee Linia frontului în 


N | fomtrntu de Vest mmm luna decembrie 1943 
m 


Contraatacuri germane 


+ Koluga | CZ2 Grupări germane încercuite 
pai: ea și nimicite 
. .._—9p 


Frontul Briansk 


Trupe române în contraatac 











«S 






e Krasnodar Frontul 
Transcaucazian 


E 


ACŢIUNI MILITARE PE FRONTUL GERMANO-SOVIETIC. 
NOIEMBRIE 1942 - DECEMBRIE 1943 

ACŢIUNI MILITARE 


PE FRONTUL 
GERMANO-SOVIETIC 3 / i 
1..Tetitriuocupat sauarenat de Germania 
NOIEMBRIE 1942-IUNIE 1944 A . Op. 7 [zoana 
o, Op Ş PE „debut 
1. GERMANIA 
2. AUSTRIA 
'3. ITALIA 200 
| N „A 
aan 
SOVIETICE SOCIALISTE 
ZA m FVEST > 
DOC F. BRIAN 
esa ie E situl 
x Rear. SUD-VEST 
he F. DON 
DISLOCAREA UNITĂŢILOR 
ŞI MARILOR UNITĂŢI ALE 
ARMATEI 1 ROMANE 





1 IANUARIE 1944 
Popa ema) 
Sa 77/ 





“i 


4: 
tree ED 

zi f Sa | coVi 

ALINIAMENTUL FORTIFICAT 
FOCŞANI - NĂMOLOASA - BRĂILA 


9 Cahul 


Poziţie fortificată 
cu cazemate 


| MM Șanț antitanc 





= 2 Situaţia fronturilor “Teritoriu ocupat sau anexat 
ia 23 august 1944 _-|de Germania hitleristă 
Teritoriu ocupat de 
Aliniamentul frontului Ş Ungaria hortistă 
=—— —— din nord-vestul și Ei 
sudul României deschis de revoluția $ Ş Teritoriu ocupat de 
din august 1 S Bulgania 





SITUAŢIA 

PE TEATRELE 
DE ACŢIUNI 
MILITARE 

DIN EUROPA LA 


23 AUGUST 1944 


a e P 
AMROCEI pi. ANL ISLE IA 


“ 
( 
4 

) 
) 

ANSAMBLUL OPERAȚIILOR MILITARE DESFĂŞURAT! 
PARŢII DE NORD-VEST A ROMANIEI. 


1 SEPTEMBRIE-25 OCTOMBRIE 1944 


ÎN CEHOSLOVACIA 4 : I = —— Truperomâne 
Ia * „ti — Trupe sovietice 
Ş 5 Trupe germane 


















mau) 


ore PI CEHOSLOVACIA 


UNGARIA RE sea 
A.6(G) N 





OPERAŢIA OFENSIVĂ = 
A ARMATEI 4 Se ua 

ÎN PARTEA DE 
NORD-VEST A 
ROMÂNIEI. 


9-25 OCTOMBRIE 1944 





mm Țrupe române 


mm Trupe sovietice = Mo. zi a 


mmm Trupe germane 
și ungare 


229 


Sp6l ATAVANVI SI - POI ATUAWALdHAS pe 
IA VLIIIA UOIINALLOV 1N18AYVSNY 








genojsoyaxo.eGun eijuei6 sgdap ne sai 
augwoi ajadnm a1e> ejejeqg 776 EL8L 





YEDU10 UBUIEIU 





s1eGun |$ auew.86 adnu1 





a»nalnos adnu 





9UEWO. adn 





! E 
) N 
/ , ă 
d NS 
tă od 


e fi SR” di a 
pspozaupoHţf2 N € la ] 4 i Lp E 
9 io, ? | i SA LUI 


DIPEN 3 YoWi de 






AN 





2 


“ 
= es : 
Dijouusey c) N 

A At Ie d 








»Iz vv6L'0L'8Lv1 
ININLNONI 
„A noxs 





VILYALIS 


"N 
YV6L'0L 92 VI 
INIOINOII 
VILYNLIS 





“Iwerziozwi | 


INININO 7 (o) : 
ăi >»: 
VILVNLIs A d a 


ze, ROI V: 





y 








163. 's 






EISAUHOU |. 
euefun sp jedmo noua 


0 
BISH3PIU EIUeLU.8D ap RS SS 
yexaue nes 3edn0 n|J0331 SS 


oa8504nW2 











230 





ouewuaf adnil a 
2 npmuaubsir sp luni —0* 
azauojod adnuL nasi 
BJENOISOUB) BCN 77744444 
B2H8IA0S 3dnuL Da 


BUPUOI BCN, L a 


V 


Mase: 
wăisnv_ P 

Ş Ne 'v "d je 
NZ'i en, j 

















| PU 


0 E 
CUI ) pa: ee 
s9 > ) 


€ 


b 


o i A 
= pr ME 
nat 2 20 a 


Sol IVW EI - Pol ATUSGWADAC 8I 
IHIDVAO'TSOHHD VHUVăAGIIA NALNHd YNYWOU VLVWăV AC ALVANSYASAA AAV LITA AOTINALLOV 1N1AWVSNV 





231 


SP6L IVW ZI - PP6L LSNONv €7 
AV AC ALVINSVASAC AUVLIIIA UOIINOLLVIAdo 1N18AYVSNV 





LSIUH LLIHILNV IMOdZVU NI YNYWOI V.LY 











IWueuj 2p 94E4N22X2 UNIINOIEAIUOD pe 
aeGun 1$ aueui86 a1eede ap ayuaueiuijy 
IBinejson| e ejeuorjeu 
31e.9qyJa ap ie3euuiv aj anrsuașo luniiov FEEEEEEEIo 
3Z8U0J0d Z IBJEUIIV 3|e BAISUJO UNIV urne 
3eA0|s0y3> Injndi0> 3|e BAISUŢO IUNI ferate 
9208|10s 10|Bdn.p 8|e BAISUBJO IUNIPU mu 
a»mamos lojnn e a1esejdap 3p Iraq —p »--—> 
2yep 3342) 
a>paios ajpdna ap asume ayuauu 
uguio: y1dn12p 
Z minyuaun6ay aje Eydnj ap iunipy 
3ugul01 10|8dn. a|e aAlsuaţo Iunipy mm 
aueutoa „opdng e a1esejdap ap upon —  —> 
a1uado»e ap |muawueiuly = — — 
VV6I 3snGne 
lup iarinjonai jnduip ui aueuuia6 ajednn jeuiezap o 
nes pruuu ne saorned eydnj sp ajunrjeuuo; 1 
aueuoi ajrieyun spun auoz 1 ljeje>0| 2feledbuud 





——— 




















ajenpe 8|82 3uns 10|83e3s 2|81313U0.4 :210N 





232 


233 





MAREŞALII ROMÂNIEI 





Mareșalul 

ION ANTONESCU 

(2/14 iunie 1882-1 iunie 1946) 
pictură de Valentin Tănase 


Mareșalul 

CONSTANTIN PREZAN 

(27 ianuarie 1861-27 august 1943) 
pictură de Gheorghe Ioniţă 


Mareșalul 

ALEXANDRU AVERESCU 

(9 martie 1859-2 octombrie 1938) 
pictură de Marcel Chiţac 














Ordinul 
"MIHAI VITEAZUL, 


clasa I-a (avers), clasa a II-a (revers), 
Mg  furajera ordinului, clasaa III-a (avers), 

a clasa a III-a (revers), 
stindardul ordinului. 

Ordinul î 
"STEAUA ROMANIEI", 


md.1938/1941, de război, 
în gradul de mare cruce. 


235 





Plutonierul major Constantin Ţurcanu, 
) din Regimentul 13 Dorobanţi Vaslui -laşi 





(Peneş Curca 







A 
7 








d 
A 6 
e 


Y 


—— 
val 
MT: 









Plutonierul major Constantin Ţurcanu, 4 2 5 
distins în luptele de la Griviţa, din 27 augut 1877, A - Î | 


împreună cu Regimentul 13 Dorobanţi O 

Căpitanul Marin Vlădescu, 






din Regimentul 12 Dorobanţi "Cantemir" Bârlad, 





Colonelul Gheorghe Niculescu mort în ziua de 8 iulie 1941 pe dealul Epureni-Ţiganca 


comandantul Regimentului 12 Dorobanţi "Cantemir" Bârlad, 


mort în ziua de 8 iulie 1941 pe dealul Epureni-Ţiganca 





Sublocotenentul Teodor Angelescu, 





din Regimentului 12 Infanterie "Cantemir" Bârlad, 


Sublocotenentul Vasile Udrescu, mort în ziua de 16 iulie 1941 pe dealul Epureni-Ţiganca 


SS 
din Regimentului 12 Infanterie "Cantemir" Bârlad, 


mort în ziua de 8 iulie 1941 pe dealul Epureni-Ţiganca 

Sergentul Ion Chiper şi 
soldaţii Vasile Guzum (Basarabia) şi 
3 Gheorghe Strătulat (Suceava) 

Regimentul 30 Artilerie Chişinău 


Sergentul Ion Chiper, 


şi soldatul Vasile Chiper, 
Regimentul 23 Artilerie Bârlad Regimentul 25 Infanterie Vaslui 

Generalul de armată Constantin Vasiliu Răşcanu, 











Etui 12 Infanterie "Cantemir" Bârlad 






Ea Neculai Iordache, 
fost comandant de companie 
în Regimentul 4 Transmisiuni Vaslui 


brigadă (r.) dr. Constantin Ucrain, 
t de baterie în 
Artilerie Grea 










Colonelul 
Sava Simionescu, 


fost comandant 

de batalion în 
Regimentul 12 
Infanterie "Cantemir" 

Statuia eroului Constantin Muşat din cazarma Brigăzii 17 Artilerie Bârlad 








Generalul Corneliu Duţu şi 
colonelul Neculai Rotaru 


trec în revistă trupele 














E = ali a 


Ceremonial religios şi paradă militară cu ocazia depunerii Jurământului 

aa 
Brigada 17 Artilerie Bârlad 


pregătirea de luptă a transmisioniştilor - 1970 





4 


pm 





E 
Ă 

Batalionului 202 Apărare Nucleară, Biologică şi Chimică 








a Za 





. Tabăra de instrucţie a 


Batalionului 202 Apărare Nucleară, Biologică şi Chimică. 


Festivitate de comemorare a eroilor 
la Cimitirul Eroilor din Huşi. 25 octombrie 2000 





1998 


Sergenţii David Costel şi 
Sfinţirea locului Ionescu Mihai împreună cu un 
de construcţie a subofițer şi alţi doi sergenţi 
Capelei Militare în misiune -Angola 1995-1996 
aparținând o a a o a 
Batalionului 202 N.B.C. 


august 2000 

| mă 
i pa Depunerea Jurământului militar 


i la Compania de Pompieri Bârlad. 1997 


Compania de Pompieri Bârlad 





Concursuri profesionale. 1999 


Urmările exploziei de la "Vascovin" S.A. Vaslui 






În imagine: comandantul grupului, 
colonelul Gheorghe Striblea 


| 


Aplicaţie de stingere a unui incendiu 





3 3 m - Ea a 
Io de Cultura 0. Tănase", Vaslui Sediul Grupului de Pompieri "Podul Inalt'-Vaslui-= 


şi al Detaşamentului de Pompieri Vaslui 

1. Drapelul Regimentului 3 Artilerie Grea Bârlad 
2. Drapelul Brigăzii 17 Artilerie Bârlad 
3. Drapelul Batalionului 202 Nuclear, Bacteriologic şi Chimic H; 

